
Âclul Unirii dela Cernăuţi, ca şi acte te similare dela 
Chişinău şi Alba-Iulia din 1918 , au avut darul să fortifice şi 
să întregească vechea temelie a sfatului nostru naţional şi unitar. 
Rezemându-se pe această trainică temelie, statul român a putut 
să unească în hotarele sale etnice şi istorice pe Românii de 
pretutindeni şi să le asigure condiţiuni prielnice de desvoltare 
pe toate tărâmurile vieţii naţionale, culturale şi economice. 

De aceea se cuvine ca amintirea acelor acte memora¬ 
bile să se păstreze vecinie vie în conştiinţa noastră naţională 
şi ca aniversarea lor să dea prilej tuturor de reculegere şi re= 
confortare sufletească. Comemorarea marelor acte istorice tre¬ 
buie să trezească în sufletele noastre şi cuvenitele simţăminte 
de pioasă recunoştinţă faţă de memoria acelora, cari, prin jertfă 
şi osteneală, au contribuit la fericita lor înfăptuire. 

Aniversarea primului deceniu dela Unirea Bucovinei a 
fost sărbătorită la 1928 cu tot fastul cuvenit. Cu acea ocazie 
festivă au apărut două publicafiuni comemorative şi anume: 
„Unirea Bucovinei “ şi „Zece ani dela Unire“. în ambele 
publicafiuni am insistat pe larg asupra actelor şi documentelor 
ce ni s’au păstrat în legătură cu marele eveniment politic dela 
Cernăuţi. Atunci am dat publicităţii procesele verbale asupra 
desbaterilor Consiliului Naţional precum şi asupra şedinţei 
Congresului General al Bucovinei, care a votat Unirea 
necondiţionaţă cu ţara=mamă România. Tot atunci am des= 
velit în Sala Sinodală din Palatul Mitropolitan cele două table 
comemorative în amintirea Congresului General al Bucovinei 
care s'a ţinut acolo, precum şi în amintirea inaugurării Uni= 
versităfii Româneşti din Cernăuţi. 

In cartea jubilară „ Zece ani dela Unire“ a apărut o 
serie de articole din până competentă asupra principalelor 

înfăptuiri în Bucovina sub oblăduirea românească pe terenul 
najional, administrativ, judecătoresc, bisericesc, şcolar, cultural 
şi economic. Cu acest prilej s’au rostit cuvântări festive la 
Academia Română, la Universitate şi in Sala Sinodală, in 
care s’a pus in lumina vremii însemnătatea politică şi naţională 
a actului Unirii Bucovinei. 

Cum la 28 Noemvrie 1938 se împlinesc două decenii 
dela Unire, am finut de a noastră patriotică datorie de a 
sărbători în mod cuvenit şi această aniversare. De astă dată am 
făcut din vreme un călduros apel către foştii membri ai Con* 
siliului National şi ai Congresului General al Bucovinei, să con* 
tribue cu scrisul lor la alcătuirea unei cărfi jubilare, care să 
cuprindă amintirile personale ale fiecăruia din timpul Unirii. 
Au răspuns la apelul nostru toji membrii in via fă ai Con* 
siliului National şi ai Congresului General al Bucovinei. 

Dar pentru ca nici membrii deceda fi să nu lipsească din 
cartea comemorativă, îi*am dat şi lor locul cuvenit de cinste, 
reproducând declaraţiile şi cuvântările lor din acea vreme, 
rostite fie in şedinţele Consiliului National, fie la Congresul 
General, fie în Parlamentul Român, fie în presă sau în alte pu* 
blica/iuni. Astfel au ajuns la cuvânt aproape toji foştii membri 
ai acestor corporaftuni din vremea Unirii. Iar pentru ca ima* 
ginea fiecăruia să fie cât mai bine evidenţiată, am reprodus 
la confribufia fiecăruia şi portretul său, ca o pioasă amintire 
pentru prezent şi viitor. 

în fruntea „ Amintirilor răzleţe din timpul Unirii 11 se 

găseşte portretul M. S. Regelui Carol al ILlea, cu un prea 
înalt autograf al Majestăfii Sale. 

Urmează apoi portretul Regelui Ferdinand*întregitorul şi 
‘al Reginei Maria, cu reproduceri din telegrame, cuvântări 
regale şi scrisori privitoare la Unirea Bucovinei. 

Seria distinselor colaboratori la cartea comemorativă a 
Unirii, o deschide d*l profesor Nicolae IOrga, 'consilier regal 
şi fost preşedinte de consiliu, cu generoasele sale îndemnuri 
din vremea Unirii. 

Urmează apoi în ordine alfabetică aproape iofi fruntaşii 
viejii naţionale din Bucovina din acea vreme, precum erau: 
Mitropolitul Vladimir Repta, Mitropolitul Necfarie Coflarciuc, 
Dr. Iancu Flondor, Consilierul Consistorial Dionisie Bejan, pro¬ 
fesorul T. V. Ştetanelli, membru al Academiei, Dr. Eusebie Po* 
povici şi to(i ceilalţi, cari sunt încă în via fă şi au binevoit să 
contribue cu amintirile lor la comemorarea aniversării de 20 de 
ani dela Unirea Bucovinei, dar şi la cunoaşterea oamenilor şi la 
pătrunderea vremurilor şi împrejurărilor în care s’a săvârşit 
memorabilul act dela Cernăufi. 

Am luat cu plăcere asupra mea grija publicării acestor 
amintiri răzîefe, pentru ca ele să nu cadă pradă uitării, ci să 
fie păstrate pentru vremurile când ele vor rămâne poate singurele 
mărturii autentice şi contimporane dela cei ce cu atâta dra* 
goste şi însufleţire au pregătit şi votat Unirea Bucovinei. 

Fac parte din scrierile comemorative şi cele două broşuri 
ale subsemnatului: „Bucovina sub dominafiunea româ¬ 
nească ", şi „Basarabia sub dominaţiunea românească 
ambele împodobite cu numeroase ilustrafiuni. 

Tot cu ocaziunea acestei aniversări a apărut şi lucrarea 
aşa de evocativă a d-lui Dr. llie C'orfus, asistent universitar, 
întitulată „Unirea Bucovinei extras din „Junimea Literară 11 . 

Del Dr. Corfus a ajutat şi la tipărirea acestei cărfi jubilare, 
pentru care îi exprim'mulţumirile noastre cele mai cordiale. 

Nu pot încheia mai bine aceste rânduri, decât cu dorinfa 
fierbinte, ca unirea fărilor române să devină din ce în ce 
mai strânsă pentru binele şi prosperitatea neamului nostru. 

Cernăuţi 1938, Noemvrie 28. 


ION I. NISTOR 




M. S. REGELE CAROL AL ILLEA 

Răspunsul Regelui Ferdinand I 

călre d*l prof. Ion I. Nisfor, preşedintele refugiaţilor bucovineni 

Cuvintele călduroase şi sentimentele de un înfocat patriotism 
pentru cauza noastră sfântă ce-mi aduceţi din partea fraţilor 
noştri refugiaţi din Bucovina , au găsit un viu şi adânc răsunet 
în inima mea şi le primesc cu sufletească mulţumire . în mo¬ 
mentele aceste măreţe , când toată suflarea românească se îndreaptă 
cu rugi fierbinţi cu voinţă nestrămutată spre apropiata înfăptuire 
a visului de veacuri al neamului românesc , nu pot decât să mă 
bucur când văd cât de tare este între voi credinţa în ideal , cre¬ 
dinţa în dreptate , credinţa în virtuţile strămoşeşti. Această cre¬ 
dinţă m'a călăuzit când am luat armele şi nu m’a părăsit cu 
toate suferinţele , cu toate durerile prin cari am trecut , purtată în 
milioane de inimi din toate colţurile unde sună dulcele grai 
românesc , că va birui căci ea netezeşte orice cale 9 umplând văile 
şi sfărâmând munţii\ 

FERDINAND 

Telegrama Regelui Ferdinand I 

către Iancu Flondor 

Cu cea mai adâncă emoţiune şi cu inima plină de bucurie 
patriotică primesc ştirea f că trupele mele au intrat în capitala 
Bucovinei române , aducând ordine şi linişte sufletească pentru 
toţi aceia cari în aceste momente istorice au simţit şi au lucrat 
pentru îndeplinirea visului secular . îmi închipuesc bine cum inima 
voastră caldă de Români a tresărit de bucurie patriotică la vederea 
tricolorului naţional purtat de ostaşul român , frate de sânge şi 
de suflet Din adâncul inimei îţi sunt recunoscător pentru munca 
patriotică ce ai depus şi pentru iubirea de neam ce ai arătat cu 
atâta bărbăţie, îţi mulţumesc , cum şi tuturor acelor cari te-au 
ajutat cu inima curată în aceste timpuri măreţe . Să dea Atot¬ 
puternicul ca tot poporul din Bucovina să găsească mereu ocro* 
tire y dreptate şi libertate sub cutele drapelului naţional. 

FERDINAND 

Telegrama Regelui Ferdinand I 

către Iancu Flondor, preşedintele Congresului General 

al Bucovinei 

Salut cu o nespusă bucurie actul măreţ, prin care Congresul 
General al Bucovinei, cu expresiunea voinţei poporului întreg al 
acestui vechiu pământ românesc, a hotărît unirea complectă a 
Bucovinei cu Regatul Român . 

Din adâncul sufletului meu mulţumesc proniei cereşti că 
mi-a îngăduit ca sub domnia mea, fiica răpită acum 144 ani să 
se reîntoarcă la sinul ţărei mume, aducând noui forţe pentru 
propăşirea neamului . 

în această clipă înălţătoare gândul meu se îndreaptă către 
oamenii patriotici, cari cu toate suferinţele îndurate în cursul 
vremurilor, au ştiut să ţină vie în inimile poporului memoria lui 
Ştefan cel Mare şi Sfânt şi sentimentul naţional, predicând astfel fără 
şovăire şi însufleţiţi de un patriotism cald, ziua binecuvântată 
de azi. 

Cu adâncă recunoştinţă primesc dar în numele poporului 
meu întruparea Bucovinei la Regatul Român, asigurând popu- 
laţiunea Bucovinei, că în mine va găsi mereu un sprijin tare 
si o dragoste părintească . 

FERDINAND 

Cuvântarea Regelui Ferdinand I 

rostită în ziua de 16 Mai 1920 la Mănăstirea Putna 

Călcând pentru întâia oară pământul frumoasei Bucovine, 
readusă la sânul patriei mume, am socotit ca o sfântă datorie 
ca întâiul meu pas să se îndrepte spre acest locaş, atât de 
scump oricărei inimi româneşti, pentru a aduce umbrei ma¬ 
relui erou al Moldovei şi al creştinătăţi Ştefan cel Mare şi 
Bun prinosul de recunoştinfă naţională şi de adânc simfită 
slăvire din partea întâiului Pege al Pomâniei întregite. 

Veacuri de restrişte au înşirat an după an şi au împletit 
o cunună de dureri şi de suspin în timpul, când fările româ^ 
neşti căzuseră sub îndelungata robie turcească, dar mai cu 
deosebire dela deslipirea acestei părţi, celei mai vechi şi mai 
frumoase, a Moldovei din trupul părintesc. Inimile româneşti 
rosteau numele marelui Voevod plângând, pentrucă mormântul 

său se afla pe pământul robit. Şi atât de adâncă şi reală 
era această durere, că în anul 18T1 la serbarea din Putna 
marele nostru Eminescu cânta: 

„Durere!... şi-t profundă când Românul plânge 

Cu frunteanfăşurată de doliu la mormânt; 

Durere-i pretutindeni, durerea se răsfrânge 
In valea şi Carpatul ce-i românesc pământ “. 

Dar sufletul românesc şPa făurit din icoana eroului său 
simbolul de mângâiere şi de nădejde a unor timpuri pe cari 
povestea le închipuise ca testament al lui Ştefan cel Mare : 

„Dumnezeul părinfilor voştri se va îndura de lacrimile 
fiilor săi şi va ridica dintre voi pe aceia cari vă vor aşeza 
iarăşi în voinicia şi puterea de mai înainte". 

Acesta era cuvântul fermecător al nădejdii. 

Răzeşii, care fuseseră sădiţi de mâna lui Ştefan la toate 
hotarele, l-au purtat cu sfinţenie din tată în fiu, în sufletul şi 
legendele lor. 

Bisericile şi mănăstirile, sămănate pe tot cuprinsul ţării, 
ca prinos de recunoştinţă celui Atotputernic pentru biruinţele 
atâtor duşmani, i-au păstrat evlavia sufletului său sfânt şi 
cărturării Pau premărit numele din secol în secol. 

Până şi în veacul cel mai umilitor al Fanarioţilor necu¬ 
noscutul scriitor în vestitul cuvânt de pomenire al Marelui 
Ştefan îl preamăreşte astfel: 

„Ce minte aşa de bogată în gânduri, ce limbă aşa de 
îndestulată în voroave, ce meşteşug aşa de iscusit la împli¬ 
nirea cuvântului, să poată împodobi atâtea risipe a vrăjma¬ 
şilor, atâtea sfărâmări de cetate, atâtea ziduri de lăcaşuri 
sfinte şi atâta înţelepciune a acestui bărbat care cu vitejia 
ne-au apărat, cu înţelepciunea ne-au cârmuit şi cu cât au 
trăit voinicia noastră şi fericirea au înflorit, şi carele pe toate 
lucrările lui în credinţa lui Isus Hristos le-au pecetluit, la 
război biruitor smerit, la pace Domn drept şi bun, în viaţa 
sa din parte credincios adevărat". 

Ştefan al Moldovei, ai trăit veacuri în sufletele româ¬ 
neşti şi vei trăi deapururea. Sămânţa ce ai pus în inimile 
noastre a rodit şi poruncile fale s’au îndeplinit. 

Prin jertfa de sânge a sute de mii din fiii patriei am 
împins hotarele până la marginile însemnate de graiul şi de 
sângele românesc. Chilia şi Cetatea Albă, la pierderea că¬ 
rora a sângerat inima Ta, sunt ale noastre, şi Ardealul, pen¬ 
tru care Tu şi viteazul Tău fiu Petru Rareş aţi purtat armele 
victorioase peste munţi, este al nostru. Al nostru-i malul 
Mării şi bogata Dunăre de Jos. 

Şi tot după a Ta poruncă făcuPam răzeşi, în tot în¬ 
tinsul pământului românesc, pe toţi cari au purtat arma în 
timp de războiu, lucrând cu plugul în timp de pace. 

Steagul Tău purtător de biruinţă l-am aşezat în Mitro¬ 
polia Capitalei noastre, spre a fi înfăţişat mulţimilor la zile 
mari de sărbătoare pentru întărirea şi înălţarea sufletelor 
noastre. 

Şi totuşi, când am plecat genunchii în faţa scumpului 
Tău mormânt, în sufletul meu s’a născut încă o duioasă rugă, 
pe care o îndreptăm către Tine, ca unui părinte din veac 
adormit, dar necurmat alăturea de sufletele noastre. In nu¬ 
mele Tău şi al marilor Tale fapte am găsit isvorul nesecat 
al răbdării în timpul de umilinţă şi al curajului în timp de 
răstrişte. Insuflă-ne duhul sfintei Uniri în inimele noastre, 
pentru ca să putem duce înainte greaua sarcină a Statului 
nostru întregit. 

Coboare-se raza geniului Tău ocrotitor în sufletele noa¬ 
stre, pentru îndreptarea tuturor păturilor sociale pe calea con¬ 
cordiei din care numai poate izvorî adevăratul bine obştesc. 

însufleţit de acest gând al unirii cetăţeneşti, chemasem 
aici pe fruntaşii ţării şi ai neamului şi mai ales pe acei cari 
împreună cu mine au luptat, îndurând într’un fel sau altul 
marile greutăţi prin cari am trecut, şi cari m’au ajutat să văd 
adus la înfăptuire visul nostru secular şi vroiam să ne îm¬ 
părtăşim împreună de bucuria acestei zile înălţătoare şi tot- 



- -. 13 

odată sa ne aruncăm privirile asupra viitorului ce ni se des¬ 
chide şi să ne gândim că opera unităţii noastre ca Stat şi 
Naţiune aşteaptă dela noi încă multe şi îndelungate silinţe, 
pentru ca tot ce am dobândit prin atâtea jertfe să fim în 
stare a păstra şi consolida prin necurmată şi înţeleaptă muncă. 
Iar asemenea muncă nu se poate îndeplini cu sorţi de iz¬ 
bândă, decât numai prin unirea tuturor forţelor naţionale din 
vechiul regat şi din ţinuturile unite la patra Mumă şi prin 
conlucrarea tuturor bărbaţilor pricepuţi la refacerea tuturor 
ramurilor de gospodărie ale Statului, după marile zguduiri prin 
care am trecut. 

Să jurăm în faţa mormântului acestui erou naţional că 
în împrejurările grele vom fi strâns uniţi, având numai un 
singur gând şi o singură simţire : Fericirea scumpei noastre 
Patrii, pentru care suntem gafa a face orice sacrificii. 

Discursul Regelui Ferdinand I 
rostit cu ocazia inaugurării Universităţii, în sala Sinodală 
la 24 Ocfomvrie 1920 

Domnule Rector, 

Domnilor Profesori, 

Iubiţi Studenţi, 

După înălţătoarea serbare a inaugurării Universităţii su* 
rori dîn Cluj, am aşteptat cu deosebită bucurie prilejul de 
a*mi îndeplini şi faţă de Universitatea din Cernăuţi aceiaşi 
plăcută datorie, prezidând, împreună cu Regina şi cu Princi* 
pele Moştenitor, inaugurarea cursurilor acestui înalt institut 
cultural, care prin revenirea Bucovinei la sânul patriei mume 
a îmbrăcat o haină nouă potrivit trebuinţelor naţionale ale 
Statului Român. 

Dar temelia care este adevărul rămâne neclintită şi ştiinţa, 
împodobită de aci înainte cu haina românească, îşi urmează 
necontenit cu aceiaşi râvnă sborul spre sfere fot mai înalte 
şi noi o urmărim cu aceiaşi necurmată dragoste. 

De aceea, în aceste timpuri de mari frământări econom 
mice şi sociale, salut cu deosebită plăcere acest prilej care 
ne permite să ne adunăm noi cârmuitorii Jării şi ai culturii 
şi să ne îndreptăm cugetul nostru la menirea celor mai înalte 
aşezăminte de învăţătură care înfăţişează, pe deasupra sbu* 
ciumărilor vieţii de toate zilele, năzuinţa eternă a mintii ome¬ 
neşti cătră progres şi adevăr. 

Precum trupul rămâne o materie inertă şi nefolositoare, 
fără puterea conducătoare a creerului, tot astfel viafa econo¬ 
mică şi socială a unui stat este lipsită de forja diriguitoare, 
dacă n’ar avea la cârmă, în toate domeniile, minţile luminate 
ale naţiunii, iar lumina ne vine dela Universitate, căci aici 
se pregătesc conducătorii tuturor ramurilor de producjiune. 
Şi tot de aici, pe căi spinoase şi îndelung răbdătoare, pornesc 
cercetările pentru descoperirea şi utilizarea nouilor forje cuce* 
rite dela domeniile necunoscutului. 

Acei cari, având ochii ajintiji numai la activitatea prac* 
tică şi imediată, se întreabă, ce folos poate eşi din lucrările de 
ştîinfă pură, uită că dacă nu s’ar cerceta tainele naturii cu 
îndărătnicie şi din iubire de ştîînjă, ne*am învârti mereu în 
cercul restrâns al rutinei, precum prea lesne uită lumea de 
rând, cui se datoresc atâtea descoperiri şi invenţii, ajunse acum 
la îndemâna şi spre folosul tuturor. Munca intelectuală, chel* 
tuită la studierea până în cele mai mici amănunte în orice 
direcjiune, se răsplăteşte mai curând sau mai târziu cu foloase 
practice de interes obştesc. 

Să cinstim dar după cuviinfâ această muncă, izvorîtă din 
tot ce este mai înalt în firea omenească. 

în aceste clipe, care pentru Universitatea din Cernăufi 
este o serbare de înaltă bucurie în onoarea ştiinfei şi a stu* 
diului, să nu supunem unui 'studiu între ceeace a fost aici 
înainte, să nu îngăduim unei umbre să întunece veselia 
momentului. 

Trecutul aparţine istoriei, să îndreptăm deci privirile 
noastre cu încredere spre viitor. Totuşi, şi în trecut a fost în 

fosta universitate un coif de unde raze luminoase s’au răs¬ 
pândit şi asupra României de eri. 

Nu sunt puţini preoţii şi vlădicii din vechiul regat care 
s’au întors dela Cernăuţi în Ţara Românească cu un capitol 
bogat de învăţătură creştinească, predată şi în limba strămoş 
şească, şi aşa facultatea teologică greco*ortodoxă este lanţul 
care leagă trecutul cu prezentul. 

Să nu uităm însă pentru viitor că nimic nu se poate 
face viu şi trainic în viaţa unui stat, decât pe temelii naţio* 
nale, şi de aceea, pe lângă munca ştiinţifică de ordin general, 
o preocupare deosebită a studiilor înalte universitare trebue 
să fie cunoaşterea ţării şi a poporului său. 

Şi într’aceasta uşoară şi plăcută vă este sarcina, pentru 
că e prea frumos acest cap de ţară şi vrednicul popor care 
o locuieşte dela descălicatul Moldovei, care de aici s’a lăţit 
până la Nistru, Dunăre şi Mare. 

Sunt bine încredinţat că prin activitatea domniilor voastre 
veţi scoate la iveală şi spori tot ce este frumos şi nobil în 
sufletul tineretului studios şi că veţi forma nu numai genera* 
ţiuni cu caracter şi folositoare ţării, dar şi cetăţeni credin* 
cioşi şi iubitori de patrie. 

Ca un semn al dragostei mele pentru tinerimea univer* 
sitară bucovineană, dăruesc suma de 200.000 lei, spre a servi 
ca prim fond pentru ajutorarea culturală a studenţilor meri* 
toşi dela toate facultăţile acestei universităţi, după cum Se* 
natul Universitar va chibzui mai bine. 

Salutând cu dragoste pe toţi profesorii adunaţi la această 
zi de sărbătoare culturală, urez din toată inima: Vivat, crescat, 
floreat Alma Mater Cernautiensis ! 












Scrisoarea Reginei Maria către Regele George 
al \Mea al Angliei 

Cotroceni, 9 Mai 1915. 

Scumpul meu George, 

Scrisoarea ta, primită acum câtăva vreme, mi-a făcut o 
mare plăcere, mai ales pentrucă e o mângâiere fără seamăn, 
în aceste vremuri cumplite, să mă simt în legătură cu tine şi 
cu iubita mea Anglie. Declaraţia ta că Anglîa e gafa să 
ocrotească ţările mai mici, îmi dă curajul să vin să te tulbur 
cu unele chestiuni, care sunt pentru noi de o înscmnătafe vi* 
fală. Te rog, aşa dar, să citeşti această scrisoare cu răbdare 
şi bunăvoinţă măcar că*i atât de lungă. Poale iji va părea 
ciudat să mă vezi pe mine stăruind cu atâta insistentă, dar 
îmi iubesc tara adoptivă, îi împărtăşesc speranfele şi temerile 
înfr’un chip, pe care cârmuiforii statelor mari aproape nu*l 
pot concepe. Timp de mulfî ani am dorit ca România să intre 
în legături mai apropiate cu Anglia, şi acum când aceasta 
s’a întâmplat cu adevărat, aş vrea să pledez cauza noastră 
cât se poale de desluşit, chiar cu riscul de a»ji obosi răbdarea. 
Grani|ele Dunărei şi ale Tisei, precum şi ale Prutului în 
Bucovina, sunt condiţiuni esenţiale pentru siguranţa şi des* 
volfarea României. Nu ştiu dacă ai aflat că printr’o înfele* 
gere, la care s’a ajuns în Septembrie trecut, Rusia a recunoscut 
României, ca răsplată pentru făgăduiala ei de a rămâne neutră, 
dreptul de a ocupa, când i se va părea că e în folosul ei, nu 
numai Transilvania, dar şi alte părfi ale Ausfro*Ungariei, lo* 
cuite de Români. Se ştie că centrul infereseler politice româ* 
neşti în Ungaria e Aradul. Aradul însă nu e în Transilvania. 
Pe de altă parte Banatul şi Timişoara consfituesc netăgăduit 
o regiune deosebită din pricina însuşirilor lor geografice, şi 

pcnfrucă populaţia lor e compusă din Romani, Sârbi 
şi Germani. Românii sunt în număr mai mare decât 
Germanii, iar Germanii în mai mare număr decât Sârbii. 
Aşa dar nu e nici o încăpăjinarc, nici o pretenţie năzărită 
decurând din partea Românilor, dacă vor să*şi însuşească a* 
ccastă regiune, ci o stăruinţă îndreptăţită pentru înfăptuirea 
unei învoieli mai dinainte hotărîte. Trebue de asemenea să fie 
bine înţeles ca, dacă astăzi stăruim asupra aceste cereri, pri¬ 
cina c că ştim prea bine că o intervenţie militară ar fi mult 
mai anevoioasă şi ar cere jertfe mult mai mari, decât cele ce 
prevedeam în Septembrie trecut. Aliaţii au cules până acum 
mari foloase din atitudinea noastră, căci Rusia nu numai că 
n’a avut a se teme de un atac al României, dar a avut chiar 
înlesniri pentru trimiterea muniţiilor în Serbia. 

Deasemeni apărarea Dardanelelor de către Turcia e stă* 
vilită din pricină că Germania n’a putut să-şi frimeafă mu» 
niţiile prin România. Ar fi aşa dar nepotrivit şi fără cale să 
începem, în acest ceas întârziat, discutarea reclamaţiunîlor noa* 
stre <— afară de aceasta, orice expansiune a Serbiei la stânga 
Dunării. Ar fi din motive etnice — urmată fără doar şi 
poate de revendicările României cu privire la unele ţinuturi 
din dreapta Dunării, deoarece valea Timocului e locuită de 
300.000 de Români. (Mă tem că toate aceste lămuriri geo* 
grafice îţi vor părea tot atât de neînţelese ca limba chine* 
zcască, dar se pot urmări pe o harfă). 

Ne dăm bine seama de însemnătatea apărării Belgradului, 
dar greutatea nu e atât de mare cât pare, deoarece Sârbii 
stăpânesc Semlinul, care e o garanţie pentru temeinica apa* 
rare a ţării lor. Un cap de pod sârbesc la stânga Dunării ar 
fi desigur o pricină de neîncetate hărţueli între amândouă ţă* 
rile, pe când dacă s’ar hotărî odată pentru totdeauna că Du* 
nărea e o graniţă, peste care nu se poate trece, amândouă 
ţările ar putea să se desvolte fiecare pe seama ei, în pace, 
fără a se turbura una pe alfa. Pe lângă motivele expuse a* 
cum, sunt şi unele de ordin economic, deoarece râurile Mureşul, 

Tisa şi Dunărea alcătuesc un mijloc de comunicaţie de cea 
mat mare însemnătate pentru unele regiuni locuite exclusiv 
de Români. Aş vrea din suflet să înţelegi că nu încăpăţi- 
narea sau îndărătnicia ne. fac atât de neînduplecaţi în această 
privinţă, ci numai faptul că ne dăm seama de importanţa fără 
seamăn a acestei chestiuni pentru soarta noastră. 

Acelaş lucru se întâmplă cu Bucovina şi Pruful, căci 
acest râu alcătueşte singura noastră graniţă faţă de Rusia, de 
când ne*a răpit ea Basarabia, şi dacă ar trebui să ne re* 
semnăm la această pierdere nu e mai puţin adevărat 
că cel mai elementar sentiment de apărare de sine 
ne opreşte de a primi de bună voie ca imensa noastră 
vecină să vâneze fără voie de partea cealaltă a râului. 
Bucovina până la Nistru a fost în anul 1777 smulsă de 
Austria din trupul Moldovei, din care de când lumea făcuse 
parte, şi nu o parte neînsemnată ; ar trebui aşa dar să ne 
revină în mod firesc, în cazul când s’ar desmembra Austria. 
Pentru a nu jigni amorul propriu al Rusiei, renunţăm să 
discutăm despre drepturile noastre asupra părţii celei mai 
bogate din acea provincie care se întinde între Prut şi Ni* 
sfru; ar fi însă nelogic să se admită ca Rusia, în numele 
unui principiu aşa zis de naţionalitate, să treacă Prutul pentru 
a stăpâni o populaţie de mai puţin de 200.000 Ruteni, pe 
când noi am pierde 1,500.000 de Români. 

Oraşul Cernăuţi, despre care se spune că nu e locuit de 
Români, pentrucă e locuit în majoritate de Evreişi Germani, 
era totuşi unul din cele mai însemnate centre ale românismului. 
Situaţia noastră geografică şi militară e de aşa fel, încât am 
putea fi un factor înseninat pentru a grăbi sfârşitul acestui 
războiu, care pare a fi luat înfăţişarea unei „lufte d'usure“. 

înainte însă ca România să se poată hotărî să iasă din 
neutralitate şi să*şi arunce zarurile de partea Aliaţilor, e foarte 
firesc să dorească mai întâi să*şi asigure condiţii echivalente 
cu jertfele ce se aşteptă dela ea şi pe care ea e gata să le 
facă. Ar fi primejdios să se dea voie Rusiei să hotărască 

asupra chestiunii româneşti. în împrejurările de faţă, urmările 
unei asemenea politice ar putea fi funeste. 

Nu trebue să se aducă României învinuirea că ar fi în* 
cercat să impună voînja ei Marilor Puteri, sau că ar fi vrut 
să le silească să primească punctul ei de vedere; căci jările 
fie ele mici sau mari, au dreptul să-şi apere interesele cele 
mai vitale. Când e vorba despre fările mici, e uneori în cum¬ 
pănă chiar existenţa lor. Nu se poate tăgădui că o bucată 
mică din Bucovina, care i*ar asigura graniţele, are mai mare 
însemnătate pentru viitorul unei ţări de mărimea României, 
decât pentru desvoltarea unui imperiu imens ca al Rusiei. 
Ceeace e de mică însemnătate pentru guvernul rusesc, ar 
putea fi dîn partea noastră o concesie cu urmări fatale. Pentru 
noi e o chestie de neînduplecată nevoie, care ne e insuflată 
de instinctul ocrotirii de sine; pentru ei însă e vorba de o în* 
căpăţînare isvorîtă dinfr’un sentiment de orgoliu. 

Iarfă*mi lungimea plicticoasă a acestor lămuriri; trebuie 
să-ţi fi părut anevoioasă citirea lor, dar în criza prin care frece 
acum România, am crezut de datoria mea să*ţi expun situ* 
aţia ei, ca să ne aperi interesele în măsura în care ţi se va 
parea cu putinţă. Atât lucru pot face pentru ţara mea, iar 
tu, sunt sigură că vei înţelege îndemnul care m’a făcut să 
iau condeiul şi să*ţi scriu ţie în persoană. Am mare încre* 
dere în simţul de dreptate al Angliei. Fie ca Dumnezeu să 
nu ne părăsească; e în cumpănă întreg viitorul nostru. Sunt 
plină de qădejde şi totuşi tremur, căci c o răspundere gro* 
zavă să*ţi arunci întreaga existenţă într’aşa îngrozitoare ne* 
siguranţă. 

Dumnezeu să te binecuvinteze şi să-ţi răsplătească ori* 
ce ajutor ne vei da. 

Cu toată dragostea, vara ta 

Missy 

(Din „Povestea viejii mele“, 111, p» 41^46). 

Amintiri despre actul Unirii 

de REGINA MARIA 

Cel mai de seama eveniment, pefrecut în aceste săptă* 
mâni de aşteptare, a fost sosirea unei delegaţii din Transil¬ 
vania şi Bucovina, care venise să declare că ţara lor e una 
cu vechiul regat, ţara mamă, sub ale cărei aripe nădăjduîseră 
totdeauna să se unească cu toţii. îi primirăm în mod solemn 
şi salutară pe Regele Ferdinand şi pe Regina Maria ca pe 
desrobitorii lor. Au venit la noi ca nişte copii, care*şi caută 
părinţii, şi ne*am privit unii pe alţii cu adânca sguduire, 
aducându-ne aminte cât era de strivit sub călcăile duşmanilor, 
până acum câtva vreme, visul nostru de unire. 

(Din „Povestea viejii mele“, 111, p. 583.) 


Telegrama Reginei Maria 

către studenţimea română din Cernăuţi 

Mulţumesc din toată inima studenfimei bucovinene pentru 
sentimentele de dragoste şi devotament, pe care mi le arată în 
fericita şi marea zi a unirii Bucovinei la sinul patriei mame după 
un veac trecut de dureroasă înstrăinare. Tinerimii din Bucovina 
i se deschide acum un câmp larg de muncă liberă şi nu mă 
îndoesc de râvna sa patriotică. 

MARIA 


Telegrama Reginei Maria 

către preşedinta Societăţii Doamnelor Române din Bucovina 

Vă mulţumesc din toată inima pentru gândul ce aţi îndreptat 
către Mine în numele femeilor române din Bucovina , în ceasul 
în care toată suflarea românească tresare de bucurie. Din această 
mare bucurie va naşte tot binele pe care îl poate da unirea de¬ 
votamentului cu iubirea. Ajutorul meu nu va lipsi niciodată pentru 
paza sfântă a acestor rodnice virtuţi, care sunt ale doamnelor 
române din Bucovina , cărora vă rog a le mulţumi în nu¬ 
mele Meu. 


MARIA 




NICOLAE IORGA 









CINE NI--A DAT BUCOVINA 

de N. IORGA 

D l Flondor a vorbii de aceia dintre noi, de aci, 
cari au putut grăbi ajutorul militar pentru Bucovina 
ameninţată de bolşevismul ucrainean. Acest ajutor l-a 
dat alor săi Acela care e astăzi Regele tuturor Românilor. 

Dar prin El a lucrat o putere care e mai mare 
decât a oricărui om trăitor pe pământ, puterea acelor 
care au luptat în vremurile bune, care au suferit în 
vremurile rele, a acelor cari de ani sau de veacuri aş¬ 
teaptă în morminte o răsplătite care li-a lipsit prea 
mult timp. 

Noi toţi, cari am avut norocul, ca aceste lucruri 
mari să se îndeplinească în vremea noastră şi pe nu¬ 
mele nostru, suntem responsabili faţă de dânşii. Şi 
responsabili faţă de cei cari vor veni după noi. 

Căci nu în ceia ce ni dau împrejurările se poate 
cunoaşte meritul nostru, ci în ceia ce vom fi în stare 
noi înşine să adăugăm la împrejurări. Cei tineri dintre 
noi mai ales, cari ati în faţa lor, pentru a crede şi 
muncii căci fără muncă ce înseamnă credinţă şi fără 
credinţă ce valoare poate avea munca?— pe bătrânii 
care au dovedit că au în sufletul lor atâta tinerefă. 

în sănătatea întregitorilor şi adăugătorilor neamului 
românesc închin. 



CUVÂNT DE RĂSPUNS 

CÂTRE D. ZOTTA LA MASA FRAŢILOR BUCOVINENI DIN 
18 NOEMVRIE ST. V. 1918 

de N. IORGA 

Doamnelor şi frafilor, 


Aţi vorbit de Românii de aici cari, pe vremuri când nu se 
credea că am putea ajunge unde ne aflăm astăzi, au trecut Moina, 
cu piciorul sau numai cu gândul pentru ca să ajute cultura Bu* 
covinei, acea cultură care era forţa, cum bine ştiau străinii, cari 
în persoana mea sau a aliora, i-au interzis intrarea în acel colţ 
de românism, care e ţara d-voastră cea mică. 

Dacă am venit acolo, nu era decât lucru firesc. De ce n’ar 
fi trecut gândurile peste hotarele asupra cărora băteau vânturile 
şi sburau păsările ? Şi ce ni-ar fi oprit în străbaterea firească a 
cărturăriei româneşti, când dincolo de Moina nu se înlemeiase 
o civilizaţie reală, ci în contra noastră făcea doar silinţi neputin-* 
cioase de contrafacere mizerabilă a culturii germane ? 

Dar în viaţa noastră de aici din regat, în desvoltarea noastră 
sufletească, au venit să-şi aducă partea atâţia Bucovineni, cari 
nţelegeau că prin creşterea forţelor morale, dincoace se lucrează 
mai puternic decât cu orice alt mijloc la viaţa care o desrobise 
a lor de dincolo. 

Când cartea românească a fost pregătită în Bucovina, un 
şir de dascăli a venit dela voi la noi. A venit, la întemeierea 
celui dintâi seminar moldovenesc la Socola, un Albotean, al 
cărui nume vechi, de Albotă, â fost purtat şi de înaintaşii d=tale 
D*le Flondor. Şi în epoca Unirii, factor eşenţial în luptă pentru 
acest ideal, în acelaşi timp, ziarist de frunte, jurist eminent, — ală¬ 
turi de Mihail Kogălniceanu, cel mare — a fost Costachi Hur* 

muzaki, unchiul acelui nobil bucovinean pe care astăzi îl avem 
în mijlocul nostru. 

Mulţi au fost profesorii de loc din Bucovina cari ni-au 
ajutat pe urmă, cu solide cunoştinţi şi cu o disciplinată muncă. 
Dintre ei voi aminti, într’o vreme când adăugea ostenelele sale 
cu Paicu, pe Vasile Burlă, care a lucrat aici în Iaşi, unde se 
odihneşte. 

Aspru profesor, şi totuşi aşa de bun ! O ştiu din experienţa 
mea de neastâmpărat, care până astăzi în luptele politice, n’a 
putut să-şi plece capul faţă de măsurile pe cari nici conştiinţa 
nici inima nu le recunoaşte. El m’a scos din şcoală pentru a-mi 
deschide uşile casei sale, în părerea lui de rău de a doua zi 
chiar. Şi astfel la şaisprezece ani ai mei am mâncat la birtul cu 
aşa gustoase feluri, cum nu mai văzusem, al mamei pictorului 
«lichide — pâne bucovineană pentru ca mai târziu să am bucuria 
de a putea aşeza în capul mesei acasă la mine, pe teribilul şi 
milosul nostru director, ale cărui zdravene îmbrăţişări le-am în* 
tâlnit apoi de câte ori reveniam la Iaşi. 

Să venim, trecând peste rodnica osteneală a lui Onciul, la 
cei doi mai tineri, care sunt de faţă şi pe care nu i*a adus aici 
nici o poftă de leafă, nici o dorinţă de a face carieră, ci iubirea 
pentru cartea românească. D*ta d-le Zotta, ai îndrăgit vechea 
boerime, şi mai bine decât oricine i-ai descurcat spiţa şi i*ai 
arătat rostul în paginile prea curând întrerupte, ale „Arhivei 
Genealogice" a d*tale. Şi astfel ai făcut istoria neamului. Căci, 
fraţi ţărani din Câmpulungul Bucovinei, e sigur un lucru: că 
trecutul românesc, de putere şi glorie l-aţi sprijinit împreună cu 
fraţii voştri boeri, voi ajutându*l cu braţul, ei dându--vă, nu nu* 
mai toată mintea lor, dar şi toată dreptatea unei inimi frăţeşti. 
Şi numai prin buna voastră înţelegere şi conducere n’a sporit 
străinul în zilele cele bune de demult, cum în viitor el nu va 
spori când va fi aceeaşi bună înţelegere şi conducere. 

Cu duioase sentimente mă gândesc la legăturile noastre, 
d*le Nistor. Om format, istoric de chemare, scriitor cunoscut, 
ai venit la înalta şcoală românească de aici. Mi*ai fost elev. 

Uneori elevii îşi aduc aminte de profesorii lor — sunt cazuri; şi 
d-fa eşti unul din ele. Dar şi profesorii trebue să fie recunos¬ 
cători elevilor, când li aduc un suflet ca al d-fale. Şi, mie, pro¬ 
fesor, pe care nu-1 cercetează măcar ca să vadă cât a mai în¬ 
văţat, foştii lui şcolari, mUa fost o mândrie să te văd pe d-ta 
ascultând din bănci cuvântul mieu, cel mai învăţat şi totuşi cel 
mai modest dintre şolarii iubirii de ştiinţă. 

Apoi ţi-ai câştigat stima, nu numai a celor de aici, ci a 
reprezentanţilor ştiinţei apusene. Cât a crescut bucuria noastră, 
a acelor cari ni aminteau de zilele uceniciei d-tale de aici! Şi 
mare mUa fost bucuria când, acum câţiva ani, în zilele grele de 
neutralitate, când mulţi doreau să ne târască în legătură cu hoitul 
austriac şi cu lăcomia prusiană, le-am putut saluta la Academia 
Română, al cărei membru fuseseşi ales, nu numai ca un căr* 
turar de frunte, ca un istoric din cei mai însemnaţi, ci — înaintea 
altora cari se îndoiai de viitorul românesc — ca pe acel care ere* 
deai şi suferiai, pe idealul pe care, fiu al Bucovinei al ţăranului 
moldovean de acolo, ni-1 aduceai pentru a dovedi că e viu. 

In amintirea înaintaşilor şi în sănătatea voastră închin. 

“AMINTIRI DIN ZIUA UNIRII 

de VASILE ALBOI ŞANDRU 
fost membru al Consiliului Na|ional 

Ca membru al Consiliului National Român care am luat 
parte la toate discujiile pregătitoare Unirci Bucovinei îmi rea* 
mintesc zilele grele care le aveau Românii din Bucovina din cauza 
bolşevismului care se lăţise în toate satele şi oraşele Bucovinei 
şi a invadării bandelor înarmate ucrainene, care ocupaseră pro* 
vincia Bucovina până la Cernăuţi. 

Dară cu toate acestea, Consiliul National Român în frunte 
cu regretatul Iancu cav. de Flondor au pregătit Unirea Bucovinei 
şi au chemat pe tofi Românii de bine pe ziua de 28Noembrie 
la o mare adunare în „Sala Sinodală". 

Aci Românii din toate unghiurile Ţării au ascultat discursul 
înălţător şi de mare curaj al Domnului Profesor şi Ministru al 
Bucovinei loan Nistor şi au votat în unanimitate Unirea necon* 
difonată şi pe vecie a Bucovinei cu Patria Mumă. 

După terminarea acestei adunări îmi amintesc de plecarea 
delegaţiei la Iaşi pentru a preda actul Unirei Majestătii Sale Rege* 
lui Ferdinand I şi cu câtă bucurie ne*a primit Majestatea Sa stând 
cu fiecare din noi de vorbă, iară de bucuria ce I s’au făcut adu* 
cându*i*se la cunoştinţă modul cum s’a hotărît, întreaga delegaţie 
a fost invitată la Bucureşti pentru a lua parte la intrarea trium* 
fală a M.M. Lor în Capitală. 

DESPRE ION ANGHEL 

de M. BACIU 

profesor la lic. din Câmpulung*MoId. 

Referitor la adresa D-Voastră din Ocf, a. c. am onoare a 
Vă trimite fotografia regretatului meu socru, Ioan Angliei, pentru 
cartea comemorativa a foştilor membri ai Consiliului Naţional, 
pe care o pregătiţi. 

Amintiri în legătură cu marele act al Unirii nu mi-a po* 
vestit socrul meu —■ şi eu eram în Basarabia în timpul acela •— 
Ştiu doar atât, că în timpul războiului socrul meu a salvat fabula 
judeţului Câmpulu ng. 











AMINTIRI DIN TIMPUL OCUPĂRII 
BUCOVINEI 

REPUBLICA UCRAINEANĂ COŢMANI 

de C. ARDELEANU 
capitan invalid dc război 

Regimentul 16 infanterie Suceava, cu garnizoana în Fălti¬ 
ceni, în carc-şi făceau serviciul o serie dc ofijeri bucovineni, 
primi însfârşit ordinul mult aşteptat de a trece cordunul şi a intra 
în Bucovina. 

Vestea se răspândi ca fulgerul în cazarmă şi de aci în tot 
oraşul, unde stârni o bucurie de nedescris, care ne mişcă mai 
ales pe noi, bucovinenii, până la lacrimi. Iată în fine sosită ziua 
mult aşteptată, plătită şi răsplătită de noi în lupte grele cu sân¬ 
gele şi viaţa unora, cari nu se vor mai întoarce la vetrele elibe¬ 
rate, continuând să-şi doarmă somnul de veci în patria mumă, 
liniştiţi de astă dată că jertfa lor na fost zădarnică. 

Regimentul nostru, conform ordinului, trecu în ziua de 8 
Noemvrie 1918 frontiera la Buneşti, unde, în timp ce câţiva 
soldaţi, ajutaţi de locuitorii din Buneşti, veniţi de bună voie, dă^ 
râmau stâlpul cu pajura cu două capete hrăpăreţe, ce despărţise 
fraţii timp de un secol şi jumătate,-^ o horă se încinse în jurul 
lor, în care se prinseră ofiţeri şi trupă, bătrâni şi tineri, femei 
şi copii din satele de pe frontieră, a cărei nelegiuită urmă dis* 
părea acum pentru totdeauna într’o însufleţire de nedescris. 

Trecând prin Suceava, Dărmăneşti, Adâncată, regimentul 
se opri, înainte de a intra în Cernăuţi, pentru o zi la Cuciur, 
unde părintele Burac, în faţa tabloului lui Ştefan cel Mare, îne* 
cat în lacrimi de bucurie, ură ofiţerilor şi trupei bun sosit pe 
pământul, în care se odihnesc oasele marelui voevod, a cărui 
fiinţă a vedea şi o simţea întruchipată în plăeşii-dorobanţi, cari 

de azi aveau să străjuiască mormântul, în care el îşi va găsi de 
acu înainte odihnă adevărată. 

In Cernăuţi, regimentul primi ordinul de a curăţa terenul 
din nordul Bucovinei de bandele înarmate ucrainene, ce fero* 
rizau populaţia din acea regiune. Şi, în executarea acestei însăr¬ 
cinări, el se pune în mişcare, împrăştie, alungă şi prinde unele 
din aceste bande, stabiliridu-şi apoi postul de comandă la Şi* 
peniţi în casa parochială a părintelui Michitovici, distrusă şi rui* 
nată de urgia răsboiului, trimiţând de acolo unităţi până la Nistru 
cu ordinul de a restabili ordinea şi liniştea. 

Personal fiind ofiţer informator, am început investigaţii: 
două informaţii mi s’au părut mai importante şi mai urgente şi 
anume prima, ce*mi aduse la cunoştinţă că populaţia începuse 
să spargă şi să prade mai ales depozitele rămase de pe urma 
armatei austro*ungare dela Lujani şi din Coţmani; iar a doua, că 
în Coţmani s’ar mai fi instituit şi un comitet, cu anumite ten* 
dinţe, streine neamului nostru. 

Colonelul Rotaru, comandantul regimentului, dădu ordine 
ofiţerilor pentru oprirea actelor de prădăciuni şi dispuse urmărirea 
şi verificarea informaţiunilor privitoare la comitetul din Coţmani, 
însărcinându=mă pe mine cu aceasta. însoţit de comandantul 
detaşamentului de nord, căpitanul P. Strat, azi colonel, pornirăm 
călare pe un viscol ce ne orbea, şi, după o rătăcire de câteva 
ore, ajunserăm pe înserate la Coţmani. Informaţiunile culese aci 
părură să dea dreptate svonuluî prim. Verificându*Ie apoi spre 
deplină încredere la reprezentantul prefecturei, ce ţinea locul pre* 
fectului fugit, d. comisar Goian, lucrul era bine stabilit: Coţmanii 
a fost declarat „republică ucraineană", şi un comitet, în frunte 
cu preotul Catereniuc, îşi asumase conducerea acestei mici şi 
neaşteptate republici. 

A doua zi la ora 11 dim., „guvernul republican" se în* 
truni în sala primăriei, în consiliu. Un călăreţ îmi şi aduse 
ordinul de procedare la raportul meu şi în consecinţă m’ara pre* 
zentat la primărie. Intrând în sala de consiliu, am aflat un grup, 
de oameni — membrii consiliului — în plină deliberare. Surprinşi 

aceştia începură să schimbe subiectul discuţiunii în acel al grijei 
de aprovizionare a populaţiei. La invitarea mea ca discuţiile să 
continue, se produse confusie, fapt ce trădă astfel adevăratul 
scop a! întrunirei, dovedit apoi, în urma unei sumare anchete la 
faţa locului, printre membrii consiliului, ca urmărind realizarea de 
planuri politice ucrainene. Odată lucrul clarificat, „guvernul re- 
publicei din Coţmani" a fost declarat arestat şi, pachet cum era, 
a fost încărcat în două căruţe rechiziţionate şi transportat în spre 
seară la comandamentul regimentului, de unde, cu primul tren, 
tu condus şi predat comandantului diviziei, d-lui general Zadik, 
din partea căruia am primit, cu această ocazie, mulţumiri şi 
felicitări. 

Şi astfel, din fericire după o prea scurtă durată, în ziua de 
1 7 Noemvrie 1918 „republica ucraineană Coţmani" luă sfârşit, 
înainte de a-şi duce la îndeplinire planurile sale, streine nea-* 
mului nostru. Străvechiul pământ moldovenesc al Coţmanilor se 
uni apoi, ca şi restul Bucovinei, în ziua de 28 Noemvrie 1918, 
cu vechiul regat al României de sub sceptrul regelui desrobitor, 
Ferdinand I. 


















AMINTIRI DIN RĂSBOIUL MONDIAL 

dc [ON AXANI 

fost ofiţer voluntar în Legiunea Română 
din Siberia, prim^procuror 

Făcând parie din acea pleiadă de tineri bucovineni, cari în 
ajunul isbucnirii războiului mondial, erau de mult pregătiţi sufle¬ 
teşte pentru marea luptă de intregirea Neamului, în calitatea mea 
de preşedinte al Clubului sportiv român „Tineretul sportiv ro* 
mân“ din Cernăuţi predecesorul actualului Club sportiv „Dragoş 
Vodă“ arn arătat încă înainte de războiul mondial sentimentele 
mele naţionale, care erau privite de guvernul austriac din Bu¬ 
covina ca iridentiste. Am făcut o cerere Direcţiunii de Poliţie 
din Cernăuţi, prin care am rugat ca clubul sportiv român să se 
numească „România". Am fost imediat chemat şi reţinut la Po¬ 
liţie pentru cercetări, din care anume motive am cerut această 
nouă denumire a Clubului. Având prezenţă de spirit am răspuns 
că citind în ziare că în Viena este un club sportiv „Germania" 
am gândit să cer denumirea de „România" (acentul pe „a") 
pentru clubul sportiv român. După oarecare chibzuială mi s’a 
răspuns, că asta nu se poate. 

| In primele zile ale lunei August 1914 am fost mobilizat în 
armata austriacă — fiind repartizat la regimentul 22 Landwehr 
Cernăuţi. Chiar atuncia m’am pronunţat faţă de marele român 
dispărut părintele-consilier Gh. Şandru, cu al cărui nepot studiam 
dreptul, că „din mine Austria nu va avea mare folos". 

După o pregătire practică de cam 6 luni şi după trecerea 
examenului de ofiţer în rezervă, pe care Fam trecut cu bun suc* 
ces, am fost trimis pe frontul rusesc. După scurt timp am căzut 
în captivitate la ruşi în Carpaţi, în direcţia Baligrodului. In capti- 
vitate la ruşi am stat până la isbucnirea revoluţiei ruseşti şi a 
războiului civil în Rusia. v 

In vara anului 1918 am intrat ca voluntar mai întâi în or* 
ganizaţia română de sub conducerea d-Iui Căpitan Milovan din 
Samara, iar mai pe urmă în organizaţia naţională din Siberia de 
sub preşedinţia d-lui Voicu Niţescu fost Ministru. D*sa a con* 
tribuit mult la contopirea organizaţiei din Samara cu acea din 
Siberia. 

Organizaţia naţională militară din Siberia de sub preşedinţia 
d-lui Voicu Niţescu a primit apoi denumirea de „Legiunea Ro* 
mână“ din Siberia. 

In această organizaţie am ocupat diferite funcţiuni şi am în* 
deplinit diferite misiuni. Posedând la perfecţie limba rusă, am 
fost în timpul când mă aflam încă în organizaţia aparte din Samara, 
comandantul gării Chineli, un foarte important nod -de căi ferate, 
de unde linia ferată se bifurchează în două, una ducând spre 
Taşcent, iară a doua spre Ufa în Siberia. Am fost apoi adju* 
tantul batalionului 4 cu cantonamentul în Petropavlovsk (Siberia), 
al cărui Comandant era d-1 căpitan Morcan. 

Cum în acest timp, din lipsă de ofiţeri superiori, Coman* 
dantul suprem al forţelor aliate din Siberia, care era francez, a 
atribuit Legiunii Române din Siberia un stat major de ofiţeri cehi 
şi ruşi, şi cum între acest Stat major şi corpul Legiunii trebuia 
să existe o legătură din punct de vedere al comunicaţiilor în 
limba română, am fost primul ofiţer bucovenean de legătură. 

Cu alte cuvinte am fost primit în Statul Major al Legiunii. 

In aceasta nouă situaţiune, am trebuit să ţin în timpul re* 
organizării Legiunii în oraşul Jrcuţk două cursuri de telefonişti, 
educând în această privinţă două grupuri mari de telefonişti ro* 
mâni, cari au făcut apoi legătură telefonică dintre diferitele unităţi 
ale Legiunii, am fost numit apoi „Şeful Secţiei de legătură a 
Statului Major al Legiunii Române" din Siberia. In această ca» 
litate am luat parte la expediţia şi la luptele ce sau dat pentru 
lichidarea unui front bolşevic din Siberia, ce s’a organizat în 
spatele frontului principal. 

Acest front a fost lichidat în pădurile virgine (taiga) din 



42 ---— 

f Siberia şi triumfătoare, Legiunea s’a reîntors pe linia principală 
a căilor ferate transibiricne. 

Un timp oarecare am fost şi comandantul companiei Sta* 
tului Major al Legiunii. 

In anul 1919 am fost trimis pe linia căii ferate transibiriene 
pentru a face propagandă în lagărele de concentrare a prizonie* 
rilor austro*ungari şi pentru a face recrutări de voluntari pentru 
Legiune. Intorcându*mă din această misiune de propagandă am 
primit altă misiune, care însă mi*a fost fatală. Legiunea română 
avea nevoie de săbii şi echipament pentru un escadron nou or* 
ganizaf. Am fost trimis din Taişct, centrul stăpânirii Legiunii 
din Siberia, la Omsk, capitala Siberiei şi unde se afla Statul 
Major al armatelor ruseşti, pentru a lua în primire săbiile şi echi* 
pamentul necesar pentru echiparea unui escadron. 

Tocmai în momentul sosirei la Omsk, luptele cu armata 
roşie se dădeau pe cealaltă parte a răului Irtâş ; cu mare greu am 
scăpat vagonul plin cu săbii şi echipamente, vagonul fiind ataşat 
la un tren cu evacuaţi. Devenise iarnă cu un ger cumplit. Toată 
linia dublă a căii ferate transiberiene era ocupată cu nenumărate 
eşaloane m litare şi civile ; când se oprea un eşalon trebuiau să 
să oprească toate cele ce urmau. 

Din cauza gerului şi a boalelor, muriau zilnic oameni din 
eşalon. Neputând fi înmormântafi, cadavrele erau încărcate în 
vagoane mai ales în locurile frânărilor. 

După o lună de plecare anevoioasă, am ajuns aproape de 
oraşul Novonikolaevsk; era să fiu ajuns din urmă de armata 
roşă, care exercita o mare presiune asupra frontului celor albi. 
Âm părăsit vagonul cu tot echipamentul şi am plecat în grabă 
la Novonikolaevsk locul de cantonament al Legiunii polone din 
Siberia. Aici cu mare greu am primit un loc într’un vagon de 
marfă supraîncărcat cu refugiaţi. Acest vagon facea parte din 
eşalonul Nr. 3, polon de sub comanda D*lui Căpitan Mihai* 
lovshi. Cu acest tren m’am retras până la Taiga, unde Legiunea 
polonă a avut o ciocnire puternică cu armata roşie, care năvă* 
lea din flanc dinspre oraşul Tomsk. Armata roşie a fost Jinută 

pe loc şi eşaloanele au avut timp să se retragă înspre est. Am 
ajuns cu chin cu vai până la Krasnoiarsk „centrul Siberiei". 
Aici avuse loc revoluţia locală şi oraşul era ocupat de organiza¬ 
ţiile bolşevice. Conform unei convenţii între Poloni şi Ruşi, eşa* 
Ioanele p.doneze au fost lăsate să plece mai departe. Am ajuns 
până la Acinsk ; aici eşaloanele au fost reţinute pe loc din cauza 
unei formidabile explozii a unui vagon cu dinamită ; toată gara 
şi toate liniile de cale ferată au fost rupte şi aruncate la mari 
depărtări. 

Din cauza acestor întârzieri şi din cauza presiunii tot mai 
mari a armatelor roşii, văzându-se grosul eşaloanelor poloneze şi 
înconjuraţi ne-am văzut nevoiţi să ne predăm, astfel eu, care mă 
retrăgeam cu legiunea polonă, am fost nevoit să cad în captivi* 
tale la bolşevici; toate eşaloanele poloneze au fost aduse în gara 
Krasnoiarsk ; fiind noaptea dimpreună cu un caporal şi ordonanţa 
mea, am părăsit eşalonul polonez şi ne*am refugiat în oraşul 
Krasnoiarsk. Fiind oraşul archiplin cu refugiaţi cu foarte mare 
greu am putut să aflăm un modest adăpost într'un hambar dela 
o curte, în care proprietarul ţinea nişte păsări. 

Din cauza necurăţeniei, a lipsei de mâncare şi a frigului 
m’am înbolnăvit de tifos Cxantematic. Am zăcut bolnav în acel 
hambar peste 4 săptămâni şi numai mulţumită caporalului Ca* 
palnaşan (din Banat) care m’a însoţit tot timpul şi m’a îngrijit 
cu tot devotamentul şi dragostea de român, am putut să*mi re* 
vin şi să scap de această boală. 

Pentru a nu fi descoperit că am făcut parte din Legiunea 
Română, în care caz m’ar fi împuşcat cu siguranţă, din cauza 
marilor represiuni întrebuinţate de Legiunea Română în teritoriul 
ocupat, m’am dat mai întâi drept cetăţean român din Vechiul 
Regat care a luptat de partea bolşevicilor în batalionul de români 
refugiaţi în Rusia de sud în Ucraina. 

După însănătoşare a trebuit să fiu de cea mai mare pre* 
cauţiune; pe de o parte să nu fiu recunoscut de cineva că am 
fost legionar român şi încă ofiţer; pe de altă parte, să nu fiu 
recunoscut de către vr’un prizonier austro*maghiar din lagările 

I de prizonieri, în deosebi însă de maghiari încă depe timpul când 
ţ vizitam lagările de prizonieri şi" recrutam voluntari pentru Legiu* 
nea Română. Foarte mulţi ofiţeri polonezi, căzuţi în captivitate la 
bolşevici, au fost împuşcaţi. Am petrecut timpuri foarte grele su¬ 
fleteşte şi materialiceşte, mai ales în timpul foametei care a bân¬ 
tuit în Rusia centrală şi care sa resimţit în mod considerabil şi 
în Siberia. Mi s’au istovit toate mijloacele de trai. Erau timpuri 
când nu numai că nu aveai o bucăţică de pâine neagră, dar 
n’aveai nici destui morcovi cu care să-ţi astâmperi foamea. 

Nevrând să intru în serviciu la bolşevici, care era declarat 
obligatoriu sau să lucrez undeva, am fost citat la Poliţie şi arestat ; 
după mai multe zile m’au eliberat numai mulţumită faptului, că 
am putut să dovedesc cu un certificat ce-1 aveam întâmplător la 
mine, că am fost bolnav de tifos şi deci nu am putut să lucrez. 
Am fost înâă eliberat cu obligaţiunea de a mă anunţa imediat 
la bursa de muncă. 

Am încercat de multe ori să plec din Rusia acasă, dar fără 
succes. In Decembrie 1922 am sosit la Moscova. Aici in’am 
adresat Consulatului polon, celui austriac şi misiunii economice 
italiene, însă pretutindene am fost refuzat, deoarece pentru repatriere 
trebuia să am asentimentul Guvernului Român. 

Pe atunci autorităţile ruseşti nu permiteau nici unui cetăţean 
român să se repatrieze ; nici chiar foştilor prizonieri austro=ma^ 
ghiari de naţionalitate română din teritoriile alipite, nu le permi* 
teau eşirea din Rusia. 

înfometat mai mult de o lună în Moscova, în aceaşi iarnă 
a anului 1923 m’am reintors din nou în Siberia, în oraşul Kra* 
snoiarsk, unde mai aveam cunoscuţi şi cari m’au putut să mă 
salveze de o mizerie cumplită, având acolo mult, puţin cele ne¬ 
cesare traiului de toate zilele. 

Când eram încă în Moscova am făcut legătură prin Con¬ 
sulatul polon, cu Guvernul Român prin Ministerul de Externe 
polon. Pentru a dobândi încrederea polonilor, am trimis Consum 
latului Român din Varşovia o fotografie a Statului Major al Le¬ 
giunii române, din Siberia, în care mă aflam şi eu fotografiat. 



= 45 

Exact la un an dela data când am predat această fotografie 
Consulatului polon din Moscova pentru Consulatul Român din 
Varşovia, am primit în Krasnoiarsk o înştiinţare din parţea Con¬ 
sulatului polon din Moscova, prin care mi sa adus la cunoştinţă 
că Guvernul Român mi-a permis repatrierea şi că în acest scop 
să mă prezint la Consulatul polon din Moscova. 

Şi astfel în luna August 1924 obţin două paşapoarte, unul 
pentru mine şi al doilea pentru soţia mea plătind pentru ele drept 
taxa câte 15 ruble monede aur; însă aceste două paşapoarte nu 
le*am primit ca român, ci ca fost prizonier austriac sub pretext 
că plec în străinătate numai pentru o lună la pretinsele rude ale 
nevestei mele din Halici-Polonia. Sosind din nou în Moscova, 
aici Consulatul polon mi-a dat viza pentru Polonia. Ajuns în 
Varşovia Consulatul român mi-a preschimbat actele în româneşte, 
cu care am intrat, apoi pe la finele lui August 1924 în România. 

Menţionez că am fost mobilizat în luna August 1914 şi în 
luna August 1924, deci exact 10 ani, în aceeaşi lună August, 
am fost repatriat, împreună cu soţia mea şi doi copii mici. 

Ca ofiţer de rezervă sunt decorat: cu Crucea comemorativă a 
războiului cu bereta „Siberia", cu Medalia „Regele Ferdinand 1“ 
cu spade pe panglică, cu Ordinul „Regele Ferdinand 1“ în 
gradul de Cavaler şi cu Crucea de merit de aur polonă, j 

Şi astfel am plecat cu atâţia buni români Fucovineni, să 
înfrunt urgia sorţii de bună voie, pentru împlinirea visului mi¬ 
lenar al marilor noştri înaintaşi. Am simţit şi eu ca toţi ceilalţi, 
că se împlinise vremea ; sunase ceasul mântuirei noastre şi cu 
tot trupul şi sufletul meu m’am aruncat întreg şi fără nici o 
rezervă în vălmăşagul morţii pentru isbăvirea neamului. 

Astăzi, când visul Neamului meu a fost împlinit, de acum 
20 ani în urmă, sunt fericit şi mândru, ca fiu al Bucovinei, 
că am contribuit prin jertfa sufletului şi trupului meu, la mica părţi* 
cică a idealului naţional, pot spune : „ŞUacum slobozeşte Doamne 
pe robul tău, că ochii mei văzură mântuirea neamului meu". 



DIONISIE BEJAN 











CUVÂNT DE DESCHIDERE 

AL CONGRESULUI GENERAL AL BUCOVINEI ROSTIT DE 
PREŞEDINTELE DE VÂRSTA DIONISIE BEJAN 

Cernăufi, 1918 Noemvrie 28 . 

Ilustră adunare. Consiliul naţional, singurul reprezentant le-* 
gitim al voinţei naţionale a poporului român din Bucovina, a 
hotărît în şedinţa din 25 Noembrie a. c. constituirea sa în Con¬ 
gres, care să se întrunească astăzi în 28 Noemvrie, spre a aduce 
la îndeplinire dorul şi aspiraţiunile pe cari poporul nostru le nu* 
treşfe şi le păzeşte cu sfinţenie vreme de un secol şi jumătate. 

întruniţi astăzi în acest măreţ locaş, care este şi trebuie să 
rămână simbolul unirii în credinţă, credinţă în Dumnezeu şi în 
neamul nostru, salut cu neţărmurită dragoste pe reprezentanţii 
vitejei armate române, care la ordinul Majestăţii Sale Regelui 
Ferdinand I ne*au întins mâna de ajutor în clipele de cea mai 
grea cumpănă; salut cu aceiaşi dragoste pe fraţii noştri din 
Basarabia, Transilvania şi Ungaria ; Vă salut cu inima înduioşată 
şi pe voi, fruntaşilor neamului românesc din Bucovina, cari aţi 
venit cu inima însufleţită din tuspatru unghiurile ţării, ca să aşe* 
zaţi piatra fundamentală pe care are să se clădească trainic şi 
neclintit „România Mare" I 

Implor harul şi binecuvântarea dumnezeiască asupra hotă* 
rîrilor ce veţi lua ! 

Rog şi propun să alegeţi pentru conducerea desbaterilor pe 
cel mai ales dintre fruntaşii poporului nostru, care, cu minte lu* 
minată şi cu suflet neînfricat, s’a pus în fruntea reprezentanţilor 
voinţei naţionale a poporului român din Bucovina, pentru a în* 
druma şi a pregăti aceste clipe înălţătoare! 

Propun de prezident al Congresului Bucovinei pe iubitul 
nostru Dr. Iancu Flondor. 




CONSTANTIN BERÂR1U 

SALUT ARMATEI ROMÂNE! 

dc CONSTANTIN BERARIU 

Tu vii ca cel mai mândru gând, 

. Ce /-am avut vrodată ! 

De aşteptare tremurând, 

Ca lanţul să se rumpă, 
în ţara noastră scumpă 
Te salutăm, armată ! 

Tu vii ca cel mai dulce dor 
Ce inima desfată 1 
Cu sufletul tresăltător 
Primim a ta solie; 

Cu plâns de bucurie 
Te salutăm, armată 1 

Tu vii ca falnicul avânt 

La vrerea’nvăpăiată 1 

Rămăi de*acum pe-acest pământ, 

Al nostru din vechime, 

Să nu-l mai fure nime, 

Te salutăm, armată 1 














CÂMPULUNGUL ÎN ZORILE UNIRII 

dc Dr. IOAN BÎLEŢCHI 
profesor Ia lic. din Câmpulung^MoId. 

Putea-va oare să evoce cineva vreodată măreţia clipelor şi 
profunditatea sentimentului de care nc-am cutremurat cu toţii pe 
vremea, când s’a pregătit şi săvârşit unirea ? Cu greu. 

Faţă de viitorul scrutător însă al acestor vremuri, care va 
căuta să reclădească trecutul, avem şi noi o sfântă datorie : de a 
da o icoană fidelă a evenimentelor, ce s’au perindat şi a acelor 
prefaceri sufleteşti, care ne-au sguduit cele mai ascunse fibre ale 
inimii noastre. 

Austria era de mult în agonie, dar zbirii ci ştiau şi acuma 
să înnăduşe în noi orice viaţă, orice sentiment naţional. Eram 
misteriosul prizonier din istoria Franţei, cu masca de fier pe faţă, 
căruia sub pedeapsă de moarte îi era oprit să se trădeze, cine 
este. Tăceam şi rabdam, aceasta era virtutea noastră cardinală. 

Cu toate acestea intelectualii din Câmpulung îşi redeschiscră 
clubul lor „Rarău“ în una din sălile otelului comunal. Senti¬ 
mentul naţional, ţinut multă vreme în amorţire aice, se deşteptă 
la o nouă viaţă. Aici discutam mai liber evenimentele cari se 
succedau repede, întrecându-se unele pe altele. In această dispo¬ 
ziţie sufletească ne surprinse o invitare a deputaţilor români, 
adresată gerenfului din Câmpulung, d-1 lacoban. Era învifarea la 
adunarea memorabilă din 2 7 Octombrie 1918. 

De ce a fost invitat anume d-1 lacoban, gerenful, omul stă-* 
pânirii, ne întrebarăm atunci. Mai aflaram că 1a- acea adunare 
erau invitaţi şi alţi gerenţi, apoi toţi primarii din judeţ, toţi oa¬ 
meni dependenţi de stăpânirea austriacă. 

Intenţia era destul de transparentă. Prin năimiţii săi, Austria 
voia să=şi menţină în Bucovtna mai departe dominaţiunea, gân¬ 
deam noi. 

D*1 Iacoban făcu însă un gest demn de toată lauda. Voind 
să fie adevăratul sol al dorinţelor noastre, convocă popor şi in* 
telcctual în sala de şedinţi a comitetului comunal, ceti invitarea 
sa şi ceru îndrumări pentru ţinuta sa la adunare. 

Până azi ne*au rămas în memorie cuvintele sale: Sunt în 
joc interesele neamului nostru şi ce hotărîfi D*Voastre aici, aceea 
voiu aduce la cunoştinţa comitetului din Cernăuţi. 

Erau orele 10 dimineaţa, de faţă aproape toţi intelectualii 
din Câmpulung şi fruntaşi din popor. Şi discuţia începu, cu 
atâta căldură în vorbele oratorilor şi cu atâta solemnitate pe feţele 
auzitorilor, cum nara mai văzut. 

Se cerea încă mult curaj, ca să spui duşmanilor noştri se* 
culari aceea, de ce se temeau ei mai mult. Stăpânirea avea încă 
în mână tot aparatul administrativ, armata cu dreptul statar, jan* 
darmeria temută, care pe mulţi dintre ai noştri îi târâse în lan* 
ţuri la temniţă, în huiduielile, ghionfurile şi scuipatul patrioţilor 
evrei. In mijlocul nostru erau şi dintre aceia cari gustară din a* 
mărul temniţelor, pe cari însă suferinţele nu*i doborîră, ci îi fă* 
cură mai dârji mai oţeliţi. 

Vorbi avocatul dr. Criclevici, cuprins parcă de sfială, ne* 
ştiindu*se încă dispoziţia generală a acelor de faţă, mai ales a 
poporenilor, cărora li se vorbea pentru prima dată într’o direcţie 
nouă, vorbi lin, aşezat şi ceru unirea Bucovinei cu România, a 
Bucovinei până la Prut, Cernăuţul nici într’un caz nu*l putem 
ceda. Vorbi apoi doctorul Mălinaş înduioşat, mulţămind lui Dum* 
nezeu că am ajuns şi ceasul în care fraţii din Bucovina să*şi 
dea mâna cu cei din Ardeal. Vorbi după dânsul părintele Dr. 
Luţia într’un ton mai energic cerând întregirea neamului românesc 
şi alipirea întregii Bucovine până la Nistru la Patria*Mumă, dela 
care am fost răpiţi. Luă cuvântul profesorul Cătălin, caracterizând 
în termeni şi mai energici politica vitregă a Austriei, care ne*a 
adus cu miile la temniţe şi pe feciorii noştri la căsăpie. Nare 
destulă încredere în omul impus de sus şi face propunerea să 
se aleagă şi alţi delegaţi, care să spună în faţa adunării din Cer* 
năuţi fără înconjur şi şovăire ceia ce dorim. 

Luă cuvântul inspectorul şcolar judeţean D. Teleagă, spunând 
că Românii au sângerat în războiu fără să ştie pentru ce, dcve- 
nind din oameni voinici oameni fără vlagă şi nişte schilozi. 

Se sculă apoi comisarul silvic A. Sbiera, adânc mişcat de 
solemnitatea momentului înfieră încă odată politica meschină a 
Austriei faţă de Români şi ceru alipirea Bucovinei întregi la 
România. Vorbirea comisarului Sbiera făcu o impresie adâncă, 
domnia-sa trecând până acuma drept un Român moderat şi fă¬ 
când parte din personalul prefecturii din Câmpulung. Acest ton 
radical a surprins pe mulţi. 

Şi cuvântarea inginerului Reus fu ţinută în acelaş sens. 

Probabil că a mai vorbit cineva, dar nu-mi mai aduc aminte. 

Impresiile noui spulberă aşa de uşor pe cele vechi, mai ales, 
dacă aceste nu sunt destul de consistente. Dar nici nu era lipsă 
de mai multă vorbă. Mai elocvent vorbiau lacrimile, ce se pre¬ 
lingeau pe faţa celor mai mulţi. Parecă fiecare ar fi voit să spună : 
Vorbiţi voi, căci vorba vine şi din inima noastră. 

S’a ales apoi o delegaţiune pentru Cernăuţi, alcătuită din 
gerentul Iacoban, V. Alboi-Şandru, care o lună mai târziu a fost 
în delegaţiunea bucovineană, care înmână M. S. Regelui Fer- 
dinand actul de unire al Bucovinei cu Patria-Mumă. 

Delegaţiunea aceasta avea să susţină înaintea adunării din 
Cernăuţi următoarea rezoluţiune, primită cu unanimitate : 1. Intelec¬ 
tualii şi poporul din Câmpulung sunt pentru unirea tuturor Ro¬ 
mânilor într un singur stat. 2. Intelectuali şi popor sunt contra 
divizării Bucovinei. 

Dela noi se cerea încă multă diplomaţie, mai ales în ale¬ 
gerea termenilor, neştiind încă ce curs vor lua evenimentele din 
Austria. Cehii îşi proclamară statul lor dar era încă vorba de o 
confederaţie de state în monarhia habsburgică, care era să rămână 
neştirbită. Se vorbia că Wilson e pentru menţinerea Ausfro* 
Ungariei. Deci un singur pas greşit ne putea duce la vecinice 
prigoniri, dacă evenimentele luau alt curs. 

Se mai primise o propunere : alipirea Bucovinei la România, 
dar ca a fost suprimată ulterior, delegaţia afiând-o inoportună şi 

superfluă, fiind numai o specializare a moţiunii cardinale. Astfel 
ne-am despărţit dela consfătuire, adânc mişcaţi, însă cu aspecte 
diferite în viitor. Unii vedeau în gândul lor o Românie mare, 
bogată şi respectată între neamurile lumii, alţii vedeau unirea Bu-- 
covinei cu Ardealul într’o provinţă autonomă sub sceptrul Habs* 
burgilor, dela masa cărora ’o fărâmătură de pâine căzuse şi în 
mâna lor, sub aceiaşi funcţionari cesaro*regeşti, pe cari îi îndră¬ 
giseră aşa de mult. 

Numai ce ne despărţirăm dela consfătuire, şi jandarmeria 
austriacă începu a face cercetări şi interogatorii, voind să afle cine 
şi ce a vorbit. Arestări însă n’au urmat şi asta era pentru noi 
o dovadă mai mult pentru agonia complectă a statului. 

Delegaţia noastră plecă în fine la Cernăuţi. Aveam deplină 
încredere în ea, dar mai puţină în convocatorii adunării. De ce 
au fost invitaţi numat primarii şi gerenfii comunelor, asta nu ne 
eşia din gând. 

Gândul ni sbura apoi şi la „Glasul Bucovinei" şi la lupta 
îndârjită ce o ducea un grup de bărbaţi pentru nouile idei de li¬ 
bertate a popoarelor. Ieşi-vor aceste învingătoare ? Cu greu, căci 
nedreptatea poartă acum de multă vreme sceptrul lumii. 

De aceea, nespus de mare ne-a fost bucuria, când delegaţia 
întoreându-se aduse vestea că constituanta din Cernăuţi a primit 
în esenţă aceleaşi deciziuni, ce le-am luat şi noi, Câmpulungenii, 
că constituanta a cerut contelui Etzdorf, şeful guvernului buco¬ 
vinean, predarea vârmuirii în mânile Românilor, că toţi Românii 
din Bucovina sau înţeles, că în fine toţi deputaţii români au a- 
derat după unele ezitări la noul curs, reprezintă! prin „Glasul 
Bucovinei", că se crede că în scurtă vreme stăpânirea ţării va 
trece în mânele Românilor, că d-1 lancu Flondor e luat în ve¬ 
dere ca preşedinte al ţării şi că noi să nu întreprindem nimică, 
până ce nu vom primi ordin dela comitetul executiv al constituantei. 















LA MOARTEA DOCTORULUI 
ISIDOR BODEA 

de A. M. 

A murit Doctorul Isidor Bodea. Năprasnic ni l-a răpit o 
moarte pc care parccă a căutat-o .. . Dar cine l-a cunoscut mai 
de aproape pe acest inimos şi' dârz frate bănăţean, nici n’ar putea 
să se mire că doctorul Bodea moare înfruntând primejdii, pe 
cari atâţia alţii nu le-ar fi riscat. Ca de atâtea ori Doctorul Bodea 
a luat avionul pentru Bucureşti; de data aceasta pentru a fi pre¬ 
zent şi el la omagiul pe care Capitala Ţârii îl aducea marei noastre 
Regine Maria, înainte de a lua calea lăcaşului de veşnică odihnă 
dela Curtea de Argeş. Căci aşa a fost totdeauna Doctorul Bodea: 
Vibrând adânc şi din tot sufletul la orice întâmplare ce atingea 
soarta Neamului nostru ; înţelegând să fie faţă oricând şi oriunde 
îl chema luminata sa conştiinţă de vajnic patriot român ; nepre* 
getând niciodată de a fi printre cei dintâi în afirmarea cu orice 
riscuri a drepturilor noastre româneşti. 

II cunoaştem pe Doctorul Bodea de mai bine de patruzeci 
de ani. Bănăţean de origină, medicul I. Bodea, hofărît să se 
stabilească definitiv în Bucovina noastră, cere un loc de medic 
la spitalul din Cernăuţi. Cum însă ca Bănăţean era pe atunci — 
pe la 1898—99 — supus ungar, iar pentru obţinerea unui ser* 
viciu public în Cernăuţii Bucovinei avea nevoie de cetăţenia 
austriacă şi deci de apartenenţa Ia una din comunele Bucovinei, 
răposatul se adresează conducerii comunei Pătrăuţi pe Suceava, 
unde pe acele vremuri păstoria preotul Constantin Morariu, şi 
obţine astfel apartenenţa la această comună şi apoi dreptul de 
cetăţenie. 

1 imp de mai bine de patruzeci de ani Doctorul Bodea şi*a 
îndeplinit în mijlocul nostru greaua, dar atât de frumoasa, chemare 

de medic, specializându-se ca medic de copii şi dând fiinţă şi 
conducând ca un adevărat părinte zeci de ani în şir spitalul de 
copii din Cernăuţi. Desigur nu este casă românească în Cernăuţi 
care să nu-1 fi cunoscut şi apreciat pe răposatul Doctor Bodea, 
şi nu este oraş sau sat în Bucovina care să nu fi auzit de nu¬ 
mele şi faima acestui medic şi neaoş Român. 

In vremurile de asuprire a Bucovinei Doctorul Bodea a 
fost totdeauna printre cei dintâi animatori şi luptători pentru 
dreptele revendicări ale Românilor bucovineni. In desăvârşita sa 
identificare cu interesele şi durerile noastre zace taina sufletească 
a trainicei şi indisolubilei legături ce s’a ţesut între Doctorul Bodea 
şi Bucovina. Deaceea a fost, este şi rămâne âl nostru !.. . 

Când, în preajma marei Uniri, un mănunchi de buni şi 
inimoşi Români bucovineni iau iniţiativa patriotică a editării pu¬ 
blicaţiei periodice „Glasul Bucovinei ", vedem că apelul — în* 
drumare, care apare în Nr. 1 din 22 Oclomvrie 1918 al numitei 
publicaţii, este semnat şi de Dr. Isidor Bodea. „Vrem să ră¬ 
mânem Români pe pământul nostru strămoşesc şi să ne*o câr* 
muim singuri... nu mai vrem să cerşim dela nimeni drepturile 
cari ni se cuvin ... ci să ne plăsmuim viitorul în cadrul mare 
al Românismului"...; astfel glăsuia cătră noi foţi slova pe care, 
fără teamă de stăpânirea străină ce încă fiinţa la Cernăuţi o iscălia 
şi Doctorul Bodea ! 

Viaţa sa întreagă a muncit harnic şi conştiincios. In Bu* 
covina desrobită a trudit şi cu mai mare elan. Doctorul Bodea 
n’a fost dintre aceia cari se mulţumesc cu îndeplinirea doar a 
serviciului încredinţat, ci mereu şi cu devotement s’a pus la dis* 
poziţie oriunde a văzut că este de îndeplinit o muncă în cadrul 
operei de organizare şi consolidare a stăpânirii şi drepturilor ro* 
mâneşti. 

Este, desigur, în amintirea tuturora rolul hotărâtor pe care 
acest entusiast l*a avut în acţiunea de cucerire a Teatrului Na* 
ţional din Cernăuţi. Dar şi în atâtea alte însărcinări şi atribuţii 
ce i*au fost încredinţate, ca de pildă în Consiliul Casei de E* 
conomii din Cernăuţi, în conducerea fostei Bănci Regionale, 

astăzi a băncii populare „Grigorie Fiii mort“ din Cernăuţi, şi ca 
preşedinte al Regiei Uzinelor municipiului nostru, Doctorul Bodca 
a fost permanent pildă de abnegaţie, cinste şi luminat patriotism 
românesc. 

Pământul Bucovinei îl primeşte acum la sânul său ca pe 
unul din cei mai buni şi dragi fii ai săi. Iar noi, cei ce l-am 
cunoscut, l-am apreciat şi iubit atât de mult, plângem dispariţia 
dintre noi a acestui mare Român şi patriot. . . Chipul său vi¬ 
guros şi atât de simpatic, inima sa caldă şi sufletul său ales şi 
drept, vor stărui mereu pilduitor printre noi. Fie-i ţarina uşoara 
şi amintirea neştearsă. 




t 










CUVÂNTUL LUI VASILE BODNĂRESCU 

IN ŞEDINŢA CONSILIULUI NAŢIONAL 

Cernăufi, 1918 Noembrie 12. 

Am avut ocazia să văd înainte de câteva zile în Iaşi pe 
un domn, care figurează ca membru în Consiliul najional. E d-1 
Dr. Aurel Onciul. D-lui avea ştirea despre rezolu}ia constituantei 
din 2 7 Octomvrie şi despre demersurile prezidiului consiliului 
najional la-Iaşi, şi totuşi s’a încumetat să se prezinte guvernului 
român cu nişte documente, cerând ca guvernul român să nu 
trimită trupe în Bucovina. A prezentat şi un memoriu scris în 
care declară că cedează o parte mare din jară Rutenilor. Cât 
am aflat din altă parte, d-1 Onciul a avut şi cereri de natură 
financiară. A crezut însă să salveze situaţia proprie, făcând pro¬ 
punerea să trateze el cu Românii bucovineni pentru alipirea Bu^ 
covinci la România (Strigăte de: „furi, ruşine"). A subscris, 
actul aşa : Dr. Onciul ca administrator al Moldovei de sus. Ţ in 
de datoria mea să Vă aduc la cunoştinţă faptul acesta. Şi cred 
că e bine să se instituie un juriu de arbitri, compus din 5 membri 
care să raporteze până în 15 zile dacă d-1 Onciul, după cele 
ce a făCUl, poale să rămână membru al Consiliului najional. 
Fac deci propunerea formală în sensul acesta. 










IMPRESII ŞI AMINTIRI DESPRE UNIRE 

dc Dr. V. liODNĂRESCU 
fost membru al Consiliului National 

îndată cc în urma revoluţiei ruseşti Basarabia s’a declarat 
de republică independentă, cei mai mulţi intelectuali bucovineni 
aflători pe atunci în Vechiul Regat şi cari nu erau mobilizaţi, au 
trecut la Chişinău pentru a pune la dispoziţia guvernului basa^ 
rabean serviciile lor şi a contribui cu toate puterile lor la unirea 
factică şi sufletească a tuturor Românilor. 

Pe acele vremuri capitala Republicii Moldoveneşti era încă 
în toate oraşul rusificaf şi colonia Românilor bucovineni forma 
acolo o frumoasă citadelă de cultură şi spirit românesc. Oriunde 
era vorba de manifestarea acestui spirit şi a sentimentelor de so* 
lidaritate românească, noi bucovinenii eram printre cei dintâi la 
datorie. Totdeauna uniţi şi hotărîţi în chestiuni naţionale, ne-am 
câştigat repede dragostea moldovenilor şi stima celor străini. Şi 
în viaţa noastră particulară domnea cea mai frumoasă armonie, 
invidia era o noţiune necunoscută şi toţi eram însufleţiţi de spi¬ 
ritul unirii şi al dragostei de fraţi cu aceleaşi năzuinţi. 

Acesta era spiritul cel bun care călăuzea grupul destul de 
mare al bucovinenilor, plecaţi pe alte meleaguri româneşti, nu 
pentru a se „refugia", ci pentru a contribui fiecare cu ce îi era 
în putinţă la realizarea marelui ideal românesc, posibilitatea înfăp¬ 
tuirii căruia a devenit evidentă oricărui adevărat român, îndată ce 
după isbucnirea războiului mondial şi după gruparea puterilor 
beligerante în două tabere mari, nu mai putea încăpea îndoială 
în care din aceste tabere se va găsi România, 

Aşa fiind, găsesc că pe nedrept ni se spunea „refugiaţi". 
Sigur că vor fi fost şi de aceştia, dar ei n’aveau nimic comun 

cu noi. Şi indivizi refugiaţi de sentimentul de abnegaţiune şi jert¬ 
fire de sine pentru un ideal comun erau destui rămaşi şi pe acasă. 

După precipitarea evenimentelor cari trebuiau să ducă la 
prăbuşirea Austriei, noi cei porecliji refugiaţi nu ne gândeam la 
nimic alta decât la momentul prielnic pentru a ne putea întoarce 
în Bucovina, ca împreună cu frajii rămaşi acasă să ne putem 
spune în mod hotărî! cuvântul nostru cu privire la viitorul patriei. 

Ultima întâlnire înaintea plecării spre casă a bucovinenilor 
aflători pe atunci la Chişinău sa făcut în modesta locuinţă a 
subsemnatului. 

Ce plăcere era să vezi la fiecare din noi bucuria că jertfele 
noastre n’au fost zadarnice şi că putem să ne întoarcem în scumpa 
Bucovină, care peste câteva zile trebuia să devie iarăşi pământ 
românesc pentru vecie. 

Cuvântul de ordine cu care' ne-am despărţit în acea zi a 
fost ca, întorşi pe la vetrele noastre, să nu uităm de legăturile 
strânse dintre noi şi să rămânem şi pe viitor uni}i în strânsă co* 
laborare pentru binele patriei mărite. 

Cu aceste sentimente frumoase am plecat pentru a lua parte 
la mărejul act al unirii. 

A descrie emoţia fericirii trăite a marelui act, nu găsesc 
cuvinte. 

Totuşi această fericire pentru mine nu era netulburată. Re* 
zerva cu care „refugiaţii" am fost primiţi la întoarcere, precupe* 
tirea rolurilor ce aveam să le aibă unul şi altul, în vederea ac* 
tului unirii, eventualele avantaje ce ar putea rezulta pe viitor din 
aceasta şi prăpastia de vederi dintre unii şi alţii, au fost de na* 
fură să deştepte în mine dureroase prevederi pentru viitor. 

Din păcate ele s’au adeverit. 

Interesele personale divergente, dorul de parvenire cu orice 
preţ şi politica pe partide ne*au desbinat. 

In situaţia economică grozavă în care ne sbatem astăzi cu 
toţii, în vederea poftelor redeşteptate ale duşmanilor noştri mile* 

nari din cuprinsul tării şi de peste hotare, a sosit ceasul suprem 
pentru ca toţi fiii buni ai neamului să se înţeleagă pentru binele patriei. 

Dee Atotputernicul ca proxima aniversare a zilei de 28 
Noembrie să o facem în deplină unire sufletească într’o patrie 
bine consolidată şi în plină înflorire. 




GHEORGHE BONCHEŞ 








CUVÂNTUL LUI GHEORGEIE BONCLIEŞ 

IN ŞEDINŢA CONSILIULUI NAŢIONAL 

Cernăufi, 1918 Noembrie 13. 

S’a vorbit mult, au vorbit oameni de ştiinţă, doctori, pro* 
fesori ele. Sau amintit multe lucruri frumoase, dar nu s’a amintit 
ruina întreagă a Bucovinei. De trei ani de zile, până cu un an 
înainte, am mai avut din cele strânse ca gospodari, acum nu 
ne*a rămas nimic, şi mai ales în partea muntelui, care era floarea 
întregii Bucovine. Acum a rămas partea muntelui cea de pe 
urmă, unde ţăranul nu are nici un grăunte, nici o barabulă Eu 
mă adresez guvernului, să se dee muntenilor hrana care lipseşte. 
Muntenii acuma nici nu au vite, nici bani, şi chiar au trebuit 
să-şi iee straiele şi să le aducă ţăranilor cari au avut lipsă de 
dânsele, pentru a le schimba pe hrană. Nu ni*au rămas nici 
vite, nici oi, şi acum muntenii n’au nici din ce să-şi facă îm* 
brăcăminte. Âş dori să se facă cât de în grabă paşii doriţi, pentru 
a ne uşura traiul. 

Nu numai noi am rămas cu lipsa, dar toată ţara sufere de 
nenorocirea ce a picat pe ea de patru ani de zile. Nici case nu 
sunt, nici nu sunt lemne pentru a clădi altele. Aş ruga guver* 
nul să ne dee lemne din fondul religionar. Ni s’a spus din 
partea guvernului astriac că ne va sprijini, însă el avea expe* 
diente şi zicea că nu are mijloace. Acum s’au întors fra{i de*ai 
noştri din război şi nu au aflat nici casă, nici gospodărie şi nu 
au unde să se adăpostească. De aceea aş ruga să se dee ad* 
ministratorilor ordin ca la oamenii cari sunt goi, flămânzi, fără 
adăpost să se dee lemn din pădurile fondului, ca să aibă cu ce 
să-şi facă câte un bordei. Apoi iarăşi, ceva parale să li se dee, 
un sprijin pentru clădire. S’a vorbit că ministerul austriac a dat 

patru milioane. Districtul nostru nu a căpătat nici o lejcaie. Pentru 
ieşirea din case, acolo unde au fost lupte, ni s’a încuviin{at un 
ajutor, dar nu s’a dat nimic. Ceea ce a produs pământul, bu¬ 
ruiana, s’a recvirat, şi pentru asta nu ni s’a dat nici o para. 

Iarăşi fac propunerea să se aducă o mie de oi, să se îm* 
părţească la oamenii lipsiţi, ca să-şi întocmească din nou gos* 
podăriile. 

Şi iarăşi să vedem de unde a venit Bucovina noastră cea 
frumoasă într’aşa o ruină. Nu din partea duşmanilor cari s’au 
luptat în |ară, dară s’a iscat din mijlocul nostru. Individul cel 
mai mare a fost pus de noi ca apărător, dar el a fost nimicitorul 
nostru. Acela a fost un domn, care se cheamă Fischer. Ce a 
făcut de a călcat ţara sub picioare, care a luat pe Români, pe 
care cum i-au prins, şi i-au înfundat în lagăre care le-au 
rămas ca tabără până în ziua de azi, de nu s’au întors acasă. 
Nu avem noi o pedeapsă să dăm individului Fischer, după 
cum a administrat el cu guvernul lui biata Bucovină ? Dacă in¬ 
dividul ăsta a avut duşmănie pe poporul român, atunci a fost 
guvernul pus în frunte ca să guverneze şi să apere poporul. 
Ce numai a avut tara fecior de bătaie, şi tatăl său, a fost scos 
de pe pământul lui şi dus în străinătate, unde se sbătea ca un 
peşte care a fost scos din apă şi pus pe uscat. Noi eram vă* 
zu}i în ochii străinilor ca cei mai răpitori oameni care au fost 
în Bucovina. Cum iuafi d*voastră închipuirea că omul acesta 
există’n mijlocul nostru ? Nu i se poate da răsplata cuvenită ? 
Dacă vefi lua şi veji constata, vefi aduce multe fapte de*ale lui. 
Intre multe fărădelegi, s’a întâmplat că un jandarm a scris sen» 
finţa de moarte şi a spânzurat doi copii. Rog domnilor, Iuafi o 
deciziune asupra individului acestuia ca să fie judecat şi pe* 
depsit după cum i se cuvine. Asta mi*a fost pe inimă şi asta 
am spus*o. Fac propunerea să se. aducă la judecată ca tofi cei 
ce au făcut vre*o fărădelege să răspundă pentru faptele lor. Să 
Iuafi paşii necesari. Fac propunerea să*l scoateţi la judecată pe 
Fischer înaintea lumii. Şi vom veni toţi şi vom mărturisi câţi 
am suferit din partea lui. 








AMINTIRI DIN ANUL UNIRII 

de DIMITRIE BUCEVSCHI 
fost membru al Consiliului Naţional şi mem* 
bru în delegaţia pentru prezentarea Actului 
Unirii Bucovinei, 

Au trecut 20 ani dela Unirea Bucovinei cu Patria mumă. 

Să mai numărăm oare aceşti ani ? Nu eram noi Românii 
bucovineni întotdeauna uniţi cu fraţii noştri ? 

Ba da! dar în faţa istoriei, Bucovina a avut soarta vitregă 
de a fi fost detrunchiată din hotarele naţionale şi alipită, prin fals 
şi forţă imorală, la statul austriac. Deaceea, după 144 ani de 
vremelnică îngenuchere a Românilor bucovineni a fost nevoie să 
marcăm în istorie revenirea Bucovinei la statul Român, la na r 
ţiunea mamă, deapururi şi definitiv întregită în hotarele naţional 
româneşti. Pentru aceasta 2 7 Octomvrie rămâne o dată istorică, 
demnă de comemorare. 

Iată de ce este necesar să aniversăm momentele de unire, 
epocile de afirmare, în faţa lumii şi a istoriei, a drepturilor noastre, 
a acţiunilor noastre şi a consolidării noastre naţionale. 

20 ani dela Unire constituie o etapă în munca de conso* 
lidare a statului, în lupta pentru unificare, în străduinţa de a arăta 
lumei că poporul român, odată unit sub acelaş sceptru, este unul 
şi indestructibil, menit de istorie să stea neclintit în faţa oricăror 
evenimente şi să fie santinelă vrednică de purtarea armei ce i-a 
fost încredinţată de Roma cea bătrână, după cum a spus poetul 
Alexandri (inspirat şi el multă vreme pe plaiurile Bucovinei). 

* 

* * 

Formându-se un comitet pentru comemorarea zilelor măreţe 
de afirmare naţională ale anului 1918 şi propunându-se ca fiecare 
fost membru al Consiliului naţional, ce a activat la hotărîrile în 

legătură cu alipirea Bucovinei la România, să-şi scrie amintirile 
despre acţiunea desfăşurată şi despre momentele la care a parfi- 
ticipat, am fost invitat şi eu să-mi depun aducerile aminte. 

Nu mă voi erija în critic al vremurilor nici al oamenilor; 
nici nu vreau să-mi fac autobiografia, după cum nici rolul de 
cronicar nu-1 voi putea împlini. 

Din toate voiu spune câte ceva, aşa după cum memoria şi 
aprehensiunea îmi vor da voie. 

Port pe umeri trei sferturi de veac şi’n acest răstimp m’am 
învrednicit şi eu de oarecari fapte pe tărâmul naţional. Intre altele 
mă mândresc şi cu aceea că, în timpul războiului, Direcţiunea 
de Poliţie din Cernăuţi, a prezentat un dosar care cuprindea 136 
pagini contra mea pentru motive de mişcare naţional-românească, 
în statul austriac. 

Dând la o parte modestia, voi mai afirma că mă mândresc 
şi cu acea îmbrăţişare românească pe care o acordam tuturor ti¬ 
nerilor români, şi pe careţi ajutam cu un sfat şi cu orice, după 
umilele-mi puteri, ajungând să fiu considerat „Uncheşul" pentru 
orice Român care găsia în mine pe „bunul Român D. Bucevschi". 

Cu asemenea trecut, sub dominaţia austriacă, am participat 
şi la mişcarea noastră a Românilor bucovineni din anul 1918. 

Astfel am colaborat şi în comitetele restrânse pentru pregă¬ 
tirea mişcării de liberare; am făcut parte şi din Constituanta din 
2 7 Octomvrie 1918, precum şi din Consiliul Naţional care a ho- 
tărît unirea Bucovinei cu România şi am fost desemnat şi ca 
membru în Delegaţiunea de predare a actului Unirii către M. S. 
Regele României şi către Guvernul român. 

* 

* * 

Consiliul Naţional a ţinut un congres la 15/28 Noemvrie 
1918. Cu această ocazie s’a votat Moţiunea următoare: 

„Congresul general al Bucovinei, întrunit azi, Joi, în 

„15/28 Noemvrie 1918 în sala sinodală din Cernăuţi; 

„considerând că, dela fundarea principatelor române, 

„Bucovina, care cuprinde vechile ţinuturi ale Sucevii şi 



„Cernăuţilor, a făcut pururea parte din Moldovă, care în 
„jurul ei s’a închegat ca stat; 

„considerând că în cuprinsul hotarelor acestei ţări se 
„găsesc vechiul scaun de domnie dela Suceava, gropniţele 
„domneşti dela Rădăuţi, Putna şi Suceviţa, precum şi multe 
„alte amintiri, scumpe din trecutul Moldovei; 

„considerând că fiii acestei ţări, umăr la umăr cu fraţii 
„lor din Moldova şi sub conducerea aceloraşi domnitori, au 
„apărat dealungul veacurilor fiinţa neamului lor împotriva tu* 
„turor încălcărilor din afară şi a cotropirii păgâne ; 

„considerând că în 1ÎT4, prin vicleşug, Bucovina a 
„fost smulsă din trupul Moldovei şi cu deasila alipită co* 
„roanei Habsburgilor: 

„considerând că 144 de ani poporul bucovinean a în* 
„durat suferinţele unei ocârmuiri străine, care îi nesocotia 
„drepturile naţionale şi care prin strâmbătăţi şi persecuţii căuta 
„să*i înstrăineze firea şi să învrăjbească celelalte neamuri, cu 
„ cari el voieşte să trăiască ca frate ; 

„considerând că în scurgerea de 144 ani, Bucovinenii 
„au luptat ca nişte mucenici pe toate câmpurile de bătălie 
„în Europa sub steag străin pentru menţinerea, slava şi mă* 
„rirea asupritorilor lor, şi că ei drept răsplată aveau să în* 
„dure micşorarea drepturilor moştenite, isgonirea limbii lor 
„din viaţa publică, din şcoală şi chiar din biserică ; 

„considerând că în acelaş timp poporul băştinaş a fost 
„împiedicat de a se folosi de bogăţiile isvoarelor de câştig 
„ale acestei ţări şi despoiat în mare parte de vechia sa 
„moştenire; 

„considerând că, în toate acestea, Bucovinenii n’au pierdut 
„nădejdea că ceasul mântuirii, aşteptat cu atâta dor şi sufe* 
„rinţă, va sosi şi că moştenirea lor străbună, tăiată prin gra* 
„niţe nelegiuite, se va reîntregi prin alipirea Bucovinei la 
„Moldova lui Ştefan, şi că au nutrit veşnic credinţa că marele 
„vis al neamului se va înfăptui, când se vor uni toate ţările 
„române dintre Nistru şi Tisa într’un stat naţional unitar; 

„Constafă că ceasul acesta mare a sunat! 

„Astăzi, când după sforţări şi jertfe uriaşe din partea 
„României şi a puternicilor şi nobililor ei aliafî, s’au întronat în 
„lume principiile de drept şi umanitate pentru toate neamurile, 
„şi când în urma loviturilor sdrobitoare monarhia austro* 
„ungară s’a sguduit din temeliile ei şi s’a prăbuşit, şi toate 
„neamurile, încătuşate în cuprinsul ei, şi-au câştigat dreptul 
„de liberă hotărîre de sine, cel dintâi gând al Bucovinei des* 
„robite se îndreaptă către Regatul României, de care întot* 
„deauna am legat nădejdea desrobirii noastre. 

„Drept aceea noi, Congresul general al Bucovinei, în* 
„trupând suprema putere a tării şi fiind învestifi singuri cu 
„puterea legiuitoare, în numele suveranităţii noastre naţio* 
„nale hotărîm: 

„Unirea necondiţionată şi pentru vecie a Bucovinei, 
„în vechile ei hotare până la Ceremuş, Colacin şi Nistru, 
„cu Regatul României“. 

Această moţiune a Consiliului bucovinean sa numit Act 
al Unirii Bucovinei cu Patria-Mumă, şi s’a hotărît în acelaş 
Congres ca Actul Unirii să fie prezentat M. S. Regelui României 
de către o delegaţie, formată din reprezentanţii tuturor claselor so* 
dale şi ai tuturor ramurilor de activitate socială din Bucovina: 
proprietari, clerici, profesori, liber*profesionişti, meseriaşi şi ţărani. 


Delegaţia a fost formată din următorii aleşi: 


Iancu Flondor, 

Mitropolitul Vladimîr Repta, 
I. Nistor, 

Dionisie Bejan, 

Eudoxiu Hurmuzachi, 
Octavian Gheorghian, 

Radu Sbiera, 

Vasile Bodnarescu, 


George Şandru, 

Vasile Marcu, 

Dimitrie Bucevschi, 
Gheorghe Voifcu, 
Vasile Alboi*Şandru, 
Ion Candrea, 

Stanislaw Kwiafkowski. 


In aceeaşi zi când s’a hotărît Unirea, delegaţia destinată a 
preda Actul Unirii, a plecat la Iaşi spre a se prezenta în au* 

dienjă la M. S. Regele. Audienta fusese solicitată prin d-1 prof. 
Sextil Puşcariu, trimis special de Consiliul Nafional bucovinean 
la Iaşi în acest scop. 

In ziua de 16/29 Nov. 1918, am ajuns la Iaşi, unde am 
fost întâmpinaţi de un reprezentant al Guvernului şi unul al Mi¬ 
tropoliei, care ne^au condus la Mitropolie şi de acolo la Coman-=- 
damentul Corpului IV Armată, unde, la ora 11, trebuia să ne 
prezentăm Regelui. 

In sala de onoare a Corpului IV Armată, ne-am postat în 
semicerc, aşteptând intrarea MM. LL. In aceeaşi sală se afla şi 
Generalul Coandă, Preşedintele Consiliului de Miniştri de pe 
atunci, precum şi alţi demnitari. 

La ora fixată, se anunţă sosirea Regelui şi la un moment 
dat, intră M. S. Regele Ferdinand, însoţit de M. S. Regina Maria, 
care se apropie de noi. 

Moment înălţător dar plin de emo}iune, ceea ce se observă 
pe fetele tuturora. 

Cu nespusă mândrie, preşedintele delegajiunii, neuitatul lancu 
Flondor, prezentând Actul Unirii, rosti următorul cuvânt: 

MAJESTATE, 

Aducem Majestăfii Voastre, Rege al tuturor Roma* 
nilor, inima unei ţări întregi. 

Această fără a avut vechi temeiuri curat româneşti 
pe vremea când păstorii români sfrăbăteau munfii galifieni 
şi când cu pluguri române se colonizau satele din fara 
Haliciului. Spre aceste locuri româneşti s’au îndreptat mai 
întâi Voevozii descălecători, venind din Maramureş ca să 
facă fără nouă, pentru neamul lor. 

Acolo la noi, la Rădăufi. s’au amestecat în pământ 
oasele întemeietorilor Moldovei, acolo la noi, în Suceava, 
s’a aşezat cea dintâi mitropolie pentru toate finuturile a* 
cestei domnii a Românilor . Acolo, la noi în Putna, cti= 
toria lui Ştefan cel Mare, cel mai mare din înaintaşii 
Majestăfii Voastre, şi-a ales veşnicul loc de odihnă a 

oaselor lui trudite, nu numai pentru apărarea nafiei sale, 
ci şi pentru a creştinătăţii răsăritene întregişi a apusului 
creştin, în fala căruia stă zăgaz nebănuit vitejia lui. Acolo 
la noi arta de clădire moldovenească a săpat în ziduri, 
unde azi clopotele bătrâne sună pentru unirea noastră cu 
partea rămasă liberă a ţării, cele mai mari triumfuri ale ei. 

Această ţară ţi=o închinăm Măria Ta, noi toţi, nu 
numai urmaşii vajnicilor luptători romani de pe vremuri, 
cari n au uitat nici odată de ce trup naţional fac parte, 
ci şi reprezentanţii tuturor neamurilor cari cu vremea au 
venit să se aşeze sub blânda şi omeneasca oblăduire a 
domnilor români ai Moldovei şi cari ştiu că România 
de azi a moştenit toate bunele tradiţii ospitaliere ale acelei 
Moldove. 

Acum 144 ani ne-a desfăcut de Moldova o pace 
încheiată între Turcii cari n aveau dreptul să ne înstrăi¬ 
neze şi intre Austriacii cari înainte de a călca graniţa 
moldovenească nu se îngrijiseră de a întreba locuitorii de 
voia lor. Astăzi puterea lor nu mai este şi nici umbră de 
legitimare pe care a creat-o un tratat cumpărat cu bani 
nu mai există pentru a păstra un hotar, fără sens, pe care 
niciodată în chip liber nam declarat că=l acceptăm. 

Plecaţi mai puţini, ne întoarcem acum mai mulţi. 
Sufletul cel vechiu e neschimbat, l-am transmis oaspeţilor 
şi fraţilor noştri de alt neam, cari împreună cu noi vin 
înaintea Majestăţii Voastre. Nu e o cucerire a armelor, 
ci întoarcerea la vatră a fraţilor despărţiţi, cari în Maţe* 
statea Voastră găsesc pe părintele de mult pierdut şi 
mult dorit. 

* 

* * 

Pronunţând aceste cuvinte adânc simţite, expresia profun¬ 
dului românism din Bucovina, prin rostul delegaţiei bucovinene, 
s’a consfinţit realipirea Bucovinei la Patria-Mumă. 

M. S. Regele Ferdinand I, vădit emoţionat, a răspuns că 
primeşte cu bucurie Actul Unirii Bucovinei cu Patria-Mumă şi 



că asigură pe nouii săi credincioşi de toată dragosrea, ocrotirea 
şi grija părintească. 

Apoi M. Sa Regele dă mâna frăţeşte cu fiecare ins al de* 
legaţiei întreţinându*se cu fiecare în parte. 

* 

* * 

Aceste momente istorice, petrecute la Iaşi, erau tocmai în 
ziua când se pregătea plecarea Familiei Regale, a Guvernului şi 
a autorităţilor pentru a intra în Capitala Ţării, la Bucureşti. 

In vederea reintrării în Capitala Ţării, ce avea să aibă loc 
Duminică la 18 Noembrie (1 Decembrie) 1918, delegaţia buco* 
vincană a fost invitată de însuşi M. S. Regele să participe la 
acest eveniment. In acest scop ni s’au pus Ia dispoziţie locuri, 
chiar în primul tren cu care pleca Marele Stat Major, Guvernul 
şi parte din Curtea Regală. Acest tren plecă imediat, aşa că noi, 
cei din delegaţie, am pornit dela audienţă, direct la gară pentru 
a ne îmbarca. 

Pe rula Paşcani-Mărăşeşti*Ploeşfi podurile fiind rupte, trenul 
a parcurs via VasluUBârlad. 

Era vreme ploioasă, cu mari revărsări de ape. Drumul s’a 
făcut cu greu ; şi deabia Duminică 18/XI (1/XI1) 1918, Ia ora 7 , 
am fost la Ploeşti, unde ne*a ajuns din urmă şi trenul regal. 
Continuând drumul, am ajuns la Bucureşti pe la ora 8,30. 

In timpul călătoriei membrii guvernului ne-au înconjurat cu 
toată atenţia, discutând cu fiecare delegat bucovinean despre vre* 
murile trecute. 

Ajunşi la Bucureşti am fost primiţi şi conduşi la aparta* 
mentele ce ni se rezervaseră pentru timpul cât rămânem în Ca* 
pitală, şi ni s’a comunicat şi invitaţia de a participa la defilarea 
trupelor, indicându*ni*se tribuna în care aveam locurile rezervate : 
stânga statuiei Mihai*Viteazul. 

Duminică 18/XI (1 /XII) 1918, pela orele 11, ne*am ocupat 
locurile rezervate în tribună. Lumea era imensă. Vremea fru* 
moaşă. Parcă şi Dumnezeu şi natura se bucura de bucuria Ro* 
mânilor cari*şi vedeau iarăşi pe Regele lor. Dinastia, Armata, şi 

realizarea visurilor de veacuri, după un coşmar pe care-1 sufe¬ 
riseră sub cotropirea vremelnică din 1916 până în 1918. La ora 
11 se aud sunetele de trompetă şi fanfare. MM. LL. şi A A. 
LL., urma}i de victorioşii generali, veneau în fruntea armatei faP 
nice şi oţelite în luptă. 

Un entuziasm de nedescris anima mulţimea, care răguşise 
de strigătele şi uralele şi manifestarea bucuriei ce se simţia de 
fiecare asistent 

MM. LL. Regele şi Regina, călări, au luat loc în fa{a sta- 
tuiei Mihai Viteazul, unde au primit defilarea drapelelor, trupelor 
române şi a trupelor din armatele aliate cari au luptat pe IerU 
toriul român. 

Neuitate momente măreţe, când am văzut ostaşul român 
înaintând mândru şi falnic, semeţ şi parcă dornic încă de luptă. 
Covârşitor tu momentul când au trecut drapelele tuturor corpu¬ 
rilor de trupă care veniseră să arate prezenţa lor alături de capul 
oştirii, să arate prin zdrenţuirea lor de gloanţe c’au luptat, au re¬ 
zistat în faţa tuturor greutăţilor şi iarăşi au biruit ca în toate răz¬ 
boaiele trecute, duse de strămoşi. 

Grandios a fost când generalul Berthelof, în fruntea trupelor 
franceze, a defilat în faţa Regelui nostru, arătând înfăţişarea şi 
unitatea latină, cum şi dragostea Franţei faţă de sora ei mai mică, 
România. 

* 

* * 

Defilarea trecută, delegaţia bucovineană a fost invitată la 
Hotel Grand, unde a luat masa împreună cu delegaţia basara* 
beană. Aici ni sa comunicat, că delegaţia bucovineană este in¬ 
vitată seara la Palatul Regal, la dineu. 

Înainte de ora 9 seara, ne-am prezentat, toţi membrii dele¬ 
gaţiei, la Palat, unde se mai găsiau : miniştrii plenipotenţiari ai 
statelor reprezentate la Bucureşti, foţi membrii guvernului român, 
generalii români, generalul Berthelot cu statul său major, cum 
şi alţi înalţi demnitari români. 

La ora 9 e anunţată sosirea Suveranului şi a membrilor 
Familiei regale. 

MM. LL. se întreţin cu membrii asistenţi, apoi Regele a 
conferit generalului Berthelot şi lui Iancu Flondor decoraţiuni cu 
marele Cordon. Cu ocazia decorării preşedintelui delegaţiei noastre, 
Flondor, M. S. Regele Ferdinand a urat la toţi bun sosit în 
Capitala ţării şi după aceea s’a dat semnalul ocupării locurilor 
la masă prin aceea că M. S. Regele s’a aşezat la locul său. 

Dineul a decurs în cea mai cordială atmosferă. 

La şampanie, M. S. Regele a toastat pentru armata română, 
pentru armata franceză şi în onoarea armatei franceze şi în onoarea 
aliaţilor. Muzica a însoţit toasturile cu intonarea imnului naţional 
român şi a celui naţional francez. 

După toasturi dineul a luat sfârşit, MM. LL. şi AA. LL. 
s’au mai întreţinut câtva timp cu cei prezenţi, după care s’au 
retras, iar invitaţii s’au împrăştiat. 

Ca titlu de document, prezint aci Menu-ul ce s’a servit la 

acest memorabil dineu şi pe care am obţinut câteva autografe 
întru imortalizarea momentelor în care s’a afirmat prezenţa dele¬ 
gaţiei bucovinenc care a desăvârşit voinţa poporului român din 
Bucovina, votată în Congresul naţional din Cernăuţi. 

Autografele sunt ale: M. S. Regina Maria, A.S.R. Prin- 

cipelele Nicolae, I. P. S. S. Pimen Mitropolitul Moldovei, Ge¬ 
neral Coandă, — pe atunci Preşedinte al Consiliului de Miniştri 
— M. S. Regele Ferdinand I şi I. I. C. Brătianu. 

A doua zi, 19/XI (2/XII) 1918, dimineaţa am fost invitaţi 
la ceaiul în localul Preşedinţiei Consiliului de Miniştri (Ministerul 
de Interne). Cu această ocazie Generalul Coandă, Preşedinte al 
Consiliului de Miniştri şi toţi membrii Guvernului, au prezentat 
felicitări delegaţiei pentru actul măreţ înfăptuit de cetăţenii Buco¬ 
vinei, după care noi, ca plenipotenţiari ai Consiliului Naţional 
din Cernăuţi, am subscris Actul Unirii ce-1 adusesem ca măr¬ 
turie a Unirii definitive şi de veci a Bucovinei cu Patria=Mumă 

* 

* * 

Săvârşindu-se astfel misiunea delegaţiei bucovinene din Noem* 
vrie 1918, s’a început înalta misiune de consolidare a Statului român. 

Dintre cei ce-au prezidat şi au activat la actele măreţe de 
pregătirea şi înfăptuirea Unirii, cei mai mulţi au trecut în rândurile 
dispăruţilor. Fie ca exemplul lăsat de măreţia faptelor şi de su¬ 
fletele lor, de vajnici luptători pe tărâmul naţionalist român, să fie 
îndreptarul celor ce au menirea să ducă steagul românesc mai 
departe spre mărirea şi afirmarea neamului românesc deapururi. 

Iar noi, mai bătrâni, cari i-am ajutat pe cei ce s’au dus, 
ne vom strădui, ca atât cât puterile ne vor ajuta, să continuăm 
a mai da modestul nostru concurs ca Unirea ce am consfinţit-o 
prin glasul şi semnăturile noastre, să fie consolidată prin fapte 
mari de unificare sufletească şi de pecetluirea pământului Buco* 
vinei ca unul ce a fost, este şi va fi românesc. 

IOAN CANDREA 










CONTRIBUŢIA MEA LA ACTUL UNIRII 

de lOAN CANDREA 
fosf membru al consiliului nafional al Unirii 

Subsemnatul Ioan Candrea domiciliat în comuna Dorna- 
Candrenilor judeţul Câmpulung, în calitatea^mi de membru în 
Consiliul Najional pentru Bucovina, în fruntea căruia se afla 
vrednicul şi vânjosul luptător Dr. Iancu Cavaler de Flondor, în 
şedinţa din 25 Noemvrie 1918, am propus ca pământul să fie 
dat ţăranilor, care propunere a fost primită cu unanimitate de 
voturi. Mai departe fără de nici o frică am votat Unirea Buco-* 
vinei cu Patria Mamă, cu toate că jandarmeria austriacă era 
încă în plină putere. Reîntorcându-mă dela şedinţa în care s’a 
votat Unirea Bucovinei cu Stalul Român, am fost urmărit de 
vagmistrul de jandarmi Harlh din Vatra»Dornei, care căuta numai¬ 
decât să mă aresteze numindu-mă de trădător de ţară. Fără nici 
o frică am plecat a doua zi iar la Cernăuţi, fiind numit în Co- 
misiunea pentru semnarea actului Unirii. De acolo am plecat 
apoi Ia Iaşi, unde am fost primit în audienţă de Majestatea Sa 
Regele Ferdinand Piu. La propunerea Majestăţii Sale am plecat 
dela Iaşi la Bucureşti unde am luat parte la serbarea sfântă, 
relativă Ia intrarea triumfală în Capitala României a MM. LL. 
Regale. A doua zi după această sărbare m am prezentat în faţa 
Prim-Ministrului şi Preşedintelui Consiliului al Statului Român, 
împreună cu alţi bărbaţi în calitate de soli ai poporului român 
din Bucovina, cu care ocazie am semnat actul Unirii Bucovinei 
pentru vecie cu Patria Mamă, punând acest colţ de Moldovă 
sub steagul nostru tricolor al Statului Român. 




CORNELIU CLAIN 








AMINTIRI DIN ANUL 1918 

de CORNELIU CLAIN 
fost membru în consiliul naţional al Unirii 

In anul 1918 eram inspector şcolar districtual în Storojincţ. 
Vremuri de grea cumpănă şi de restrişte pentru şcoala românească 
şi în general pentru cultura românească întru cât ori ce mani¬ 
festare în interesul şcoalei sau culturii româneşti era privită cu 
ochi răi şi stigmatizată ca iredentism românesc. Autorităţile de 
stat austriace şi în deosebi prefectura era în slujba ucrainistnului 
şi a germanismului din acel judeţ, totul se făcea numai la ordinul 
lui Coco Vasilco. 

Până la venirea subsemnatului la Storojincţ la finele anului 
191 7 şcoala românească era supraveghiată de inspectorul ucrai¬ 
nean şi de cel german. In astfel de condiţiuni şcoala românească 
neavând dela izbucnirea războiului nici un organ de control ro^ 
mân pierduse enorm de mult din punctul de vedere naţional şi 
cultural. 

Fiecare pas era controlat şi supraveghiat. Luând contact cu 
regretatul Dr. Iancu Flondor, cu care avusem legături de activi¬ 
tate naţionala încă de prin anul 99 şi 900 când amândoi am 
cutreerat satele din fostul judeţ Şirete, pentru organizare naţională, 
a fost deosebit de satisfăcut de restabilirea legăturii. Ne-am în¬ 
ţeles, ca cel puţin unde se poate să ridicăm moralul românilor 
începând cu Storojineţ. Având contact cu prefectura am stăruit 
să-jmi adun informaţii utile pentru atitudinea ce a trebuit s’o 
observ spre a nu cădea fără rost într’o capcană. In vara anului 
1918, spre surprinderea mea, am aflat că Iancu Flondor stă sub 
cea mai strictă supraveghere poliţienească. L’am vizitat şi i-am 
comunicai confidenţial situaţia în care se găseşte, lucru care l’a 
impresionat foarte neplăcut întrerupând orice contact cu lumea 



- 8 7 

din afară. Ii mai strecuram din când în când unele informaţiuni 
ce găseam necesare. 

Tof în vara anului 1918 se pregătea participarea la con* 
greşul ucrainenilor din Lemberg. Având ucrainenii deplină liber* 
tafe şi sprijinul autorităţilor, afară de aceasta dispuneau de o 
pleiadă de intelectuali demobilizaţi şi mobilizaţi pe loc, lucru de 
care românii erau aproape complect lipsiţi, le*a succes ca să 
trimită la congres reprezentanţi chiar din comune româneşti de 
ex. Carapciu pe Şiret, pentru a cere Bucovina până la Şiret 
pentru Ucraina. 

In frământările şi nesiguranţa aceasta ne apropiam de des* 
nodământul fatal pentru Austria din toamna anului 1918. 

Pe la începutul lui Octombrie au sosit la Storojineţ decc* 
datul Sava Muntean şi Mitrofanovici, fiul directorului şcolar din 
Cupca, ambii ofiţeri în armata austriacă comunicându*mi intenţia 
de a trece cu orice preţ la Iaşi. Nefiind posibilă o convorbire 
în Storojineţ ne*am dat întâlnire la directorul şcolar Mitrofanovici 
din Cupca. Aici le*am dat informaţiunile de cari dispuneam şi 
am nominat persoanele de absolută încredere din Tereblecea şi 
Stăneşti pe Şirete pe unde trebuia aceşti doi să treacă frontiera 
fără incident, aceea ce s’a şi întâmplat. După vre*o săptămână 
am avut de furcă cu directorul şcolar Mitrofanovici care cerea 
dela mine cu toată insistenţa informaţiuni despre fiul său, ajun* 
sesem într’o situaţie penibilă. 

A venit vestea despre prăbuşire, frământările au început, 
pleava a început să*şi arete colţii. Jancu Flondor plecase la 
Cernăuţi, se încerca şi un jaf la moşia lui. Am făcut apel la 
intelectuali şi oameni mai de seamă împreună cu judecătorul 
Gheorghe Jemna formând o gardă naţională care a stăvilit întru 
câtva excesele. Am fost informat că s’a hotărît ridicarea româ* 
nilor mai de seamă prin legionari ucraineni. Trebuia să ne 
păzim. Ziua activam pentru susţinerea ordinei şi alte chestiuni 
impuse de împrejurări, noaptea făceam naveta între Storojineţ şi 
Cernăuţi informând pe Iancu Flondor despre cele ce se petrec 
la Storojineţ. 

Legionarii ucraineni în număr de 7 pe cari i»am întâlnit 
într’o noapte plecând spre Storojineţ pe când eu plecam spre 
Cernăuţi, nu şi-au îndeplinit misiunea, pentrucă se zvonise că 
trupele române se apropie. Acest zvon care din timp a fost in-» 
ten|ionat răspândit ne»a scăpat de multe neplăceri. 

Intre timp se formase şi consiliul naţional al Unirii al cărui 
membru am fost. 

La Rădăuţi au început să sosească trupele române, am 
aşteptat cu înfrigurare sosirea lor şi la Storojineţ, atât din punctul 
de vedere al Unirii cât şi al siguranţei căci situaţia neclară în 
care ne găseam ne exasperase cu desăvârşire. 

Intr’o zi am fost chemat la telefon de către comandamentul 
armatei române din Rădăuţi comunicându-»mi--se că în Hliboca 
(Adâncată) se găseşte un tren cu un detaşament care intenţio-» 
nează să plece spre Storojineţ, însă nu are informaţiuni despre 
situaţia de acolo. Am răspuns că detaşamentul poate pleca spre 
Storojineţ fără grije. 

Am fost pus în legătură cu detaşamentul din Hliboca, care 
mi-a cerut ca o delegaţie să vină până Ia Hliboca care va avea 
însărcinarea să intre în fruntea detaşamentului. La Storojineţ, 
cerându-mi»se garanţii de siguranţă, am răspuns că n’am mij¬ 
loace de transport şi am cerut să se detaşeze maşina dela tren 
şi s’o expedieze la Storojineţ. Cu această maşină ne vom îna-» 
poia la Hliboca. A sosit maşina însă nimeni afară de mine n’a 
plecat în întimpinare. Vestea despre sosirea armatei s’a răspândit. 

In tren am dat informaţiunile necesare şi garanţia personală 
că detaşamentul poate să intre în Storojineţ fără orice pericol. 
Pe la orele 9 noaptea am sosit cu detaşamentul în Storojineţ, o 
noapte îngrozitor de întunecoasă. Am descins din tren şi deta* 
şementul cu steagul tricolor în frunte a parcurs străzile principale 
ale Storojineţului. Obloanele şi storurile erau lăsate în jos, nici 
o suflare de om pe stradă. Cu mare greutate am determinat pe 
proprietarul unui restaurant să deschidă prăvălia spre a găzdui 
pe ofiţeri. Am înştiinţat pe vre-o câţiva români despre sosirea 

acestui detaşament însă afară de D-l Gheorghe Jemna na sosit 
nimeni. După încartiruirea detaşamentului ne*am despărţit. 

La şedinţele consiliului naţional care se ţineau în palatul 
Societăţii pentru cultură şi literatură din Cernăuţi luam regulat 
parte sosind din Storojineţ. 

La 2 7 Octombrie am luat parte la şedinţa plenară unde s’a 
hotărît unirea necondiţională, iar la 11 Noembrie am asistat la 
actul solemn de întimpinare al generalului Zadic, la 28 Noem¬ 
brie în sala Sinodală am semnat actul măreţ al Unirii. 






NICU COJOCARIU 












IMPRESII DIN ZIUA UNIRII 

de NICU C0J0CAR1U 
director şi fost inspector şcolar 

Nu s’a văzut pelerinaj mai sfânt, decât acela, ce mă ducea 
spre Cernăuţi pentru ziua în care eram destinat să reprezint şcoala 
poporului la marele act al Unirii—28 Noemvrie 1918—. 

Ce am simţit când m’am văzut în faţa momentului de* 
cisiv, nu pot descrie; în sufletul meu se resfrângea fericirea unui 
Neam. 

Din Cetatea Sucevii adunasem dorul întregirii — gând su* 
blim — conceput din timpul copilăriei, în mijlocul camarazilor de 
liceu, pe când băteam mingea şi făceam lecţiile în faţa vechilor 
ruini de glorie trecută. 

In sala de marmoră a Mitropoliei s’a desprins acest gând, 
prefâcându*se în realitate şi lăsând în urma*i o dâră de lumină 
pe ale cărei fire aurii vedem înşirate nădejdile de viitor ale Bu* 
covinei. 








BISERICA ŞI ROMÂNIA MARE 

de Dr. N. COTLARCIUC-MITROPOLITUL NECTAR IE 

Înaintea treptelor — până ieri — înalte ale tronurilor împă¬ 
raţilor popoarele se închinau şi jineau de mare cinste de a fi 
admise să vadă f aţa unui cap încoronat „din voia lui D-zeu“ şi 
să-i sărute poala. In organizarea unui stat totul părea a exista 
numai cu scopul de a da glorie împăraţilor şi familiilor lor. 

Evoluţia a prefăcut pe de o parte referenţi sociale, din cele 
ce păreau a fi de. tot înrădăcinate şi pe de altă parte a schimbat 
cu desăvârşire şi opinia publică, despre omnipotenfa coroanelor 
moştenite din străbuni. 

Lumea întreagă se preface. împărăţii se dărâmă. Capete în¬ 
coronate, cari se păreau că au de scop a detrona chiar şi pe 
D-zeu spre a se pune în locul lui, astăzi sunt depuşi, trimişi în 
exil, întemniţaţi, împuşcaţi. 

Popoarele s’au deşteptat. Ele au luat singure destinele gu¬ 
vernării în mână şi reformează toate după spiritul timpului şi 
după bunul plac. 

In această revoluţie mondială trebuie să ne dăm seama ce e 
cu aceea împărăţie, despre care adese auzim vorbindu-se în sf. 
scriptură. Şi biserica e o împărăţie. Ea nu e numai o împărăţie 
cerească, ci şi o împărăţie pământească, între care Domnul nostru 
Isus Hristos, ca împărat ne-a făcut membrele corpului său mistic, 
unindu-ne astfel în această împărăţie pământească, în care şi prin 
care ne conduce la împărăţia cea cerească. 

întrucât e şi această împărăţie de natură pământească ne-am 
aştepta ca şi aice marea revoluţie a spiritului timpului să*şi ex* 
prime verdictul. Dar aici vedem că scriptura omenească muţeşte 
când vorbeşte sf. scriptură D^zeească. E şi explicabil. Aici capul 

încoronat e Domnul nostru Isus Hristos, care e cu noi până la 
finea veacurilor. Oficiul episcopilor şi al preoţilor e continuarea 
văzută a oficiului mântuitorului lumii. Revoluţiile mari de stat 
de până acuma nu s’au atins de biserică ca să o prefacă. Cel 
mult a hotărît stalul de a declara biserica societate privată, pre* 
cum s’a întâmplat în Franţa, dar această situaţie vedem că nu 
i-a stricat absolut nimic. 

In ajunul României-Mari toate cer reformă. S’o fi gândind 
lumea de bună seamă şi la acea societate a creştinilor români 
cari fac biserica. Se poate deci întâmpla că şi pe acest teren să 
ceară spiritul timpului reforme şi schimbări. 

Aceste nu pot însă atinge partea esenţială, ci doară numai 
referinţi de natură neesenţială. „Alt temeiu nime nu poate pune 
afară de cel ce este pus, carele este Isus Hristos", o zice sf. 
apostol Paul (I. cor. 3, 11). 

Organizaţia, se înţelege în spiritul neştirbit ortodox, va tre¬ 
bui făcută şi pe terenul bisericesc în România-Mare. Biserica 
nu e un institut petrificat. Ea ţine însăşi cont de spiritul timpului 
şi sigur se va aclimatiza evoluţiunei moderne. Dară graba adeseori 
strică treaba. Deaceea orice fel de reforme pe acest teren vor 
trefrebui făcute cu multă prudenţă şi precauţiune. Din smintelele 
cutului trebuie să ne tragem învăţăturile. Ereziile şi schizmele 
cele mai mari s’au iscat din lipsă de precauţiune, din lipsă de 
judecată cu sânge rece, din fapte precipitate României-Mari îi 
trebuie acum o biserică mare şi tare, una şi nedespărţită, care 
să împreune toată suflarea românească şi aceasta vom avea-o 
numai în deplina înţelegere cu întreaga biserică română. 




NICOLAE COTOS 

28/15 NOEMVRIE 1918 

dc Dr. NICOLÂE COTOS 
» profesor universilar 

A trecut ce a fost urît. 140 ani de sciăvie s’au • sfârşit, ră* 
pirea ruşinoasă a Bucovinei a fost ispăşită astăzi prin realipirea 
necondifionată la patria mare. S’a şters toată urma gunoiului în 
care vroia să ne îngroape duşmanul secular. Împotriva tuturor 
machinajiunilor politice, tuturor silniciilor şi a toată forja a triumfat 
conştiinja naţională şi dreptatea atâta vreme înăbuşite. Tresar de 
bucurie în morminte străbunii şi tovarăşii noştri de luptă, morţi 
pentru o credinţă. Se bucură tot neamul românesc din Bucovina 
că şi-a ajuns soarta pe care a meritat-o mai presus de orice 
margine. Se bucură to{i propovăduitorii şi cârmuiiorii cei buni 
ai Românilor bucovineni. Osteneala lor plină de atâta lepădare 
de sine, n’a fost zadarnică, nădejdile tuturora s’au împlinit, su-* 
ferintele lor sunt răsplătite. In veci va fi fericită de către urmaşi 
generafia aceasta de jertfă pentru aceste mari clipe din istoria 
neamului care le-a pregătit cu atâtea îndurări şi jertfe, pe cari le 
trăieşte azi cu atâta însufleţire şi le vede cu ochii în lacrimi de 
fericire. 

Ziua Unirii, cea mai luminoasă stea din zodia Bucovinei, 
va fi pentru vecie izvorul din care generaţiile viitoare vor lua 
însufleţire, încredere şi credinţă în neamul românesc, care se Jine 
totdeauna la înălţimea chemării şi faptei nafionale. Când răsăritul 
şi centrul Europei s’au prăbuşit sub însăşi artificialitatea şi sâU 
nicia pe care se sprijineau, când state mari din jurul nostru s’au 
înecat în desordine şi anarhie, când sistemul austro-maghiar de 
apărare şi nimicire a vremurilor subjugate turba mai neînfrânat 
când însăşi România liberă era călcată în picioare de cutropirea 

duşmană, neamul românesc de pretutindeni stă drept, fără să-şi 
piardă o clipă cumpătul, conştient la datorie, dându-şi seama de 
ceeace face şi ceeace are să mai facă. Unirea Basarabiei şi acum 
Unirea Bucovinei. 

Dovezile acestea ale calităţilor de rasă (neam) româneşti sunt 
garanţia unui vuitor aşa cum trebue să fie. Unirea aşa cum s’a 
făcut înseamnă că noi nu ne-am molipsit de nici una din ne¬ 
buniile barbare din jurul nostru, ea dovedeşte că simţul bun şi 
drept, că instinctele sănătoase latine, au rămas neschimbate în 
sufletul poporului nostru, prin două mii de ani izbucnind acum 
în flacăra sacră a unirei care a cuprins toată suflarea românească 
de pretutindeni. Acum soarta românismului se hotăreşte. Tot ce 
se numeşte astăzi român ştie, că neamul românesc va fi ceeace 
trebuie să fie, or nu va fi. Ştim cu toţii ce cerem. Avem un 
Dumnezeu, un pământ, o limbă, o ţară şi un rege. Acestea ni 
le cere istoria, evoluţia firească, caracterul rasei noastre. Pentru 
acestea s’au străduit şi au luptat înaintaşii noştri, pentru ele 
luptăm, trăim şi murim şi noi. Straja a umanităţii în calea no¬ 
roadelor barbare am fost aşezaţi aci, şi nu ne-am părăsit postul. 
Unirea pe care am facub -0 astăzi o dovedeşte. Şi la neamul ro* 
mânesc din Bucovina s’a adeverit, ca sângele apă nu s’a făcut. 
Vom fi vrednici şi în viitor de menirea noastră. 




GHEORGHE I. CUCIUREAN 













AMINTIRI DIN VREMEA UNIRII 

de GHEORGHEI. CUCIUREAN 
fost membru în Consiliul Nafional, 
agricultor din Ciudei 

Domnule Profesor , 

Cetind în „Glasul Bucovinei" nr. 544T din 5 Oct. 1938, 
ca în 28 Noemvrie 1938, când se împlinesc 20 de ani dela 
Unirea Bucovinei cu Patria mamă şi cumcă cu această ocazie 
va apărea o carte festivă, cuprinzând acte şi amintiri din vremea 
Unirii şi prin care se cere foştilor membri ai Consiliului Naţio» 
nai şi ai Congresului General al Bucovinei, cari nu au trimes 
Domniei Voastre amintirile asupra acestui memorabil act istoric, 
sunt invitaţi a trimite până la- 20 Octomvrie 1938 la adresa 
Domniei Voastre actele şi amintirile ce le au împreună cu o 
fotografie pentru tabloul festiv al membrilor, ce va apărea. Ne» 
având eu cunoştinţă despre aceasta până în prezent, cu onoare 
vin a Vă molesta cu trimiterea actelor mele în original ca fost 
membru al Consiliului Naţional şi anume: telegrama copie, 
Cernăuţi 1,430 26 din 26/11 „George Cuciurean Ciudei. Sun» 
teţi ales membru al Consiliului Naţional. Veniţi numai decât 
Joi 28 Noemvrie unsprezece ore dimineaţă Cernăuţi Ia Con» 
greşul Naţional reşedinţa mitropolitană. Consiliul Naţional" ; actul 
de invitare la şedinţa Consiliului Naţional român din Bucovina, 
pe ziua de 13 Faur 1919, cu nr. 2/19 din 6/II 1919: „Con» 
siliul naţional român al Bucovinei. Nr. 2/19. Cernăuţi, la 6 
Faur (24 Ianuarie) 1919. Domniei Sale Domnului Gheorghe 
Cuciurean în Ciudei. Avem onoarea a Vă invita la şedinţa ple» 
nară a consiliului naţional român din Bucovina, care se va ţinea 
în Cernăuţi (sala dietei) Joi în 13 Faur st. n. (31 Ianuarie st. 
v.) 1919 la orele 4 după amiazăzi. Ordinea de zi este alăturată. 

Preşedintele : Dionisie Bejan. Vicepreşedintele : Dr. Vasilovici. 
Directorul biroului prezidial Bancescu" ; ordinea de zi pentru 
şedinţa consiliului naţional român din Bucovina din 13 Faur 
st. n. (31 Ianuarie st. v.), 1) alegerea de 24 membri în corni* 
siunea pentru discutarea reformei electorale, 2) alegerea de 18 
membri în comisiunea pentru discutarea reformei agrare ; şi în 
fine următoarea adeverinţă :' „adeverim prin aceasta că d. Cu* 
ciureanu George este membru al comisiunei agrare, care*şi ţine 
de prezent şedinţele ei în Cernăuţi. Susnumitul este din-cauza 
ţinerei şedinţei de astăzi nevoit să plece în decursul nopţii Ia 
locuinţa sa în Cernăuţi. Toate autorităţile civile şi militare sunt 
rugate a*i permite susnumitului libera trecere în raionul oraşului 
Cernăuţi. Cernăuţi, la 6 Martie 1919. Secretar*şef pentru interne : 
Stefanovici (L. S.)“. 

Âm colaborat cu mulţi domni, ca reposaţii Iancu Flondor, 
Vasilică Bodnarescu, Dionisie Bejan şi mulţi alţii ai vremurilor. 
La unele adunări au luat parte şi d. General Zadik, Dorimedont 
Popovici şi multa lume. Dacă cartea festivă va fi scoasă în mai 
multe exemplare, poate şi pentru vânzare, mă abonez şi eu la 
una. Vă rog, domnule Profesor, să binevoiţi a dispune cele de 
cuviinţă. 

Rămân al Domniei Voastre cu stimă şi supunere. 

dudei, Ia 7 Oclomvrie 1938. 




DIMITR1E DAN 














PROIECT PRIVITOR LA PARCELAREA 
MOŞIILOR FONDULUI RELIGIONAR 

de DIMITRIE DAN 
protopresviter şi consilier eparhial 

Curentul social al timpului prezent adus la suprafaţă de 
războiul mondial a prins puternice rădăcini în mijlocul tuturor 
popoarelor. Şi poporul român n’a rămas ferit de acest curent. 
El imperios îşi ridică glasul său exclamând: „Noi vrem pă¬ 
mânt ! “. Această cerere justă ce face poporul reflectând la mo¬ 
şiile particularilor şi mai ales la proprietăţile bisericii, aşa numite 
„manus mortui“, pe noi preoţii ne atinge această cerere întru 
cât ca priveşte averea bisericii noastre. Eu sunt de părerea ca 
să nu împiedicăm realizarea pretenţiunei poporului românesc — 
şi numai de el poate fi vorba — cu toate că daniile făcute de 
domnitorii şi boierii moldoveneşti erau menite numai pentru bi¬ 
serică şi pentru înstrăinarea lor erau puse grele blăstămuri şi afu¬ 
risenii însă fiindcă la Români în timpurile vechi biserica era 
sinonim cu naţia şi biserica noastră a fost, este şi trebuie să 
rămâie naţională, românească, de aceea este consult ca biserica 
română să ajuture poporul român în lupta lui pentru existentă, 
dându-i din prisosul pământului ce-1 posede şi anume o mare 
parte a pământului arabil în proprietate prin vânzare, prin care 
fransacfiune biserica nu şi-ar ştirbi de fel averea ei trebuincioasă 
pentru exercitarea cultului divin. 

Spre mai bună orientare aş împăr}i proprietăfile arabile ale 
fondului religionar în 4 categorii şi anume : 

I. Moşii cu clădirile necesare de gospodărie. 

II. Moşii fără clădirile de gospodărie (arse şi distruse). 

III. Locuri arabile în complexe mai mici şi răzlefe. 



IV. Locurile {inute în arendă de herghelia fostului stat 
austriac. 

La un loc ar avea să se parceleze şi vândă un areal de 
6-M 0.000 hectare din averea bisericii. 

întrebarea cui să se vândă parcelele din locurile bisericeşti, 
cred să se rezolve în următorul mod şi anume : 

1. la agricultori sărmani români; 

2. la soldaţi sărmani români, întorşi acasă de pe câmpul 
de luptă ; 

3. Ia invalizi sărmani români, şi 

4. la văduve şi orfani sărmani şi români, rămaşi după sol¬ 
daţii căzuţi în războiu. 

Modalităţile de vânzare ar fi cam următoarele : 

1. agricultorii, âr trebui să plătească preţul cumpărăturii în 
bani gata ; 

2. soldaţii întorşi din războiu, în rate anuale, cari se vor 
fixa mai târziu ; 

3. invalizii, văduvele şi orfanii ostaşilor căzuţi în lupte, în 
rate şi cu preţ redus, 

întrebarea cât areal să poată cumpăra o singurită persoană, 
aş răspunde-o într’acolo, ca acele persoane cari posed cel puţin 
un hectar loc arabil să poată cumpăra încă 3—4 hectare, acele 
însă cari posed mai puţin de un hectar de loc arabil sau nirnică 
să poată cumpără maximul de 5 hectare. 

Pădurile fondului să nu se parceleze nicicând, căci trecând 
ele în mâni private s’ar devasta, ceea ce ar fi în detrimentul 
climatului şi ţării întregi. 

Banii încasaţi din vânzarea locurilor amintite ar trebui să se 
întrebuinţeze pentru cumpărarea de păduri şi locuri de păduri 
dela persoane private. 

La vânzarea amintitelor locuri bisericeşti la persoane private 
ar trebui observate cam următoarele cantele fixate în respectivele 
contracte şi anume : Locurile vândute trebuie să rămâie în mâna 
cumpărătorului, respective urmaşilor lui slatorindiuse dispoziţiunea 
în contracte, că ele nu se vor putea înstrăina nici parcela. La 

caz că proprietarul acestor locuri, silit de împrejurări, ar trebui 
să vândă parcelele cumpărate, atunci biserica şi-ar rezerva dreptul 
de a le cumpăra îndărăt, se înţelege spre a le vinde iarăşi la 
alte persoane române, cari au lipsă de locuri arabile. 

Cumpărând fondul bisericesc cu sumele încasate din vâtv 
zarea parcelelor sale păduri şi locuri de păduri ar săvârşi o ope* 
raţiune foarte salutară în interesul obştesc. 

Eu cred, că fondul bisericei noastre nu se poate da în lături 
ţaţă de necesitatea de a da ascultare curentului timpului prezent, 

căci vânzând el o parte din averea bisericii poporenilor români, 

una că nu pierde nimica, dar dă ajutor neamului românesc. 

Neamul românesc a dat moşiile bisericii şi biserica să le deie 

neamului românesc! 






FILARET DOBOŞ 















IN PREAJMA ZILEI DE 28 NOEMBRIE 1918 

de FILARET DOBOŞ 
profesor, ofi{er voluntar, fost membru al 
Consiliului naţional din Bucovina 


începutul toamnei anului 1918 aducea sfârşitul marelui ca¬ 
taclism deslănjuit de trufia germano-maghiară cu patru ani în urmă. 

Prăbuşirea fronturilor de pe Somnie, Piave şi dela Salonic 
a zguduit din temelii puterile centrale şi mai ales Ausfro-Ungaria, 
carcera seculară a atâtor neamuri. Dintre ruinele ei blestemate ţâş¬ 
nea vijelios valul de viată nouă a libertăţii popoarelor şi a înche¬ 
gării statelor naţionale. 

Românii din Bucovina trăiseră ani de groază şi de urgie. 
Trei invazii ruseşti şi tot atâtea reveniri ale soldateştei austriace 
lăsaseră în urma lor ruină şi sărăcie. Fiii cei mai buni ai me¬ 
leagurilor lui Ştefan cel Mare, dacă nu se stinseseră încă în iadul 
de schijă şi fum, îşi mai duceau martiriul pe toate fronturile lumii, 
prin atmosfera încruntată a Siberiei sau prin lagărele Italiei. 

O mână de oameni, pe care credinţa nestrămutată în des* 
tinele neamului, ne mânase spre hotarele Vechiului Regat, unde 
am adus tributul nostru de sânge şi de suflet în epopeea jertfelor 
legendare ale anului 191 7, ne înăbuşiam acum pe plaiurile Ba* 
sarabiei amarul din suflete cu mângâierea de a fi putut închina o 
parte modestă de jertfă pe altarul unirii acestei provincii cu patria 
mamă. In dorul cuiburilor sfărmate din Bucovina, ofiţerii, preoţii, 
profesorii, învăţătorii şi studenţii bucovineni înpânzeau în vara anu* 
lui 1918 toate instituţiunile de ordine, de gospodărie şi de cui* 
tură ale Moldovei dintre Prut şi Nistru, unde în cea mai bună 
armonie cu cărturarii Basarabeni ne străduiam să picurăm bal* 
salmul tămăduirii peste suferinţele robiei seculare. 

După trei luni de cursuri cu învăţătorii basarabeni ţinute la 

Bălji împreună cu d-nii prof. Dr. I.. Cuparencu şi inst. Gh. Po^ 
ranici sub conducerea ddui prof. Dr. L. Marian, fusesem trimis 
în Septembrie ca profesor la liceul din Cahul. La începutul lunei 
Octombrie am plecat la Iaşi şi Chişinău pentru a aduce manuale 
didactice şi unele îndrumări pentru liceu. La Iaşi, cu toată vigi¬ 
lenta censurii germane ştirile dezastrului puterilor centrale se pre- 
cipiteau. întors la Chişinău am aflat grupul bucovinean condus 
de d*l prof. Dr. I. Nistor în plină fierbere. După o întrunire din 
sala sinodală, la care vorbise şi regretatul Gh. Tofan, entuzias¬ 
mul s’a revărsat nestăvilit pe străzile oraşului, într’o mare de-* 
monstrafie antiaustriacă. Câţiva germanofili imprudenţi numai cu 
greu au putut fi salvafi de furia mulţimii. Razele fierbinfi ale cia*’ 
sului mântuirii Bucovinei se simţeau. Ele deşteptaseră la viajă nouă 
şi energiile atâta timp înăbuşite de furia austriacă ale celor de acasă. 
Un sol scump Vasile Şulea, care a avut soarta hoplitului dela 
Maraton, ni le aducea la Chişinău prinse într’un mănunchi de nă¬ 
dejdi viguroase : „Glasul Bucovinei". 

In astfel de momente nu mă mai puteam gândi la liniştea 
catedrei din Cahul. Am expediat încolo printr’un curier cele ne¬ 
cesare, iar eu am plecat la laşi la Marele Cartier cerând să fiu 
mobilizat în cea dintâi unitate, care" va intra în Bucovina. Am 
fost ataşat ca ofiţer informator pe lângă d*l General Neculcea, 
care .se afla la Fălticeni şi avea să ocupe sudul Bucovinei. 

In ziua de 26 Octombrie, după ce un batalion fusese di¬ 
rijat prin fostul punct de vamă Cornuluncii în direcţia Gura- 
Humorului —Câmpulung iar un alt grup cu d-1 Maior Ionescu 
peste Suceava spre Rădăuţi, am intrat cii d*l General Neculcea 
şi Maior Bagdat prin punctul Buneşti în Bucovina înaintând spre 
Suceava. Se împlineau aproape patru ani de când urmărit de Ruşi 
trecusem în România prin acelaşi punct. 

Sub seară am ajuns la Suceava. Oraşul părea mort. Nici 
o licărire de entuziasm. Ici colo câte-o umbră de om pironită în 
trotuar ne privea mirată şi dispărea apoi grăbită. Nu de mult se 
strecuraseră pe aici împrăştiind teroare ultimele resturi ale armatei 
şi jandarmeriei austriace, iar cu două zile în urmă mulţimea ma- 

halalelor devastase sărăcăcioasele depozite de alimente ale armatei. 
Populaţia stătea încă sub impresia acestor evenimente şi nu în- 
drăznia nimeni s’o lămurească asupra noii situaţii. La prefectură 
trona încă prefectul austriac, despre care ni se spunea în surdină, 
că ar fi predat conducerea judeţului şi a oraşului în seama d-lui 
prof. Dr. Eusebie Popovici. 

Am mers la mănăstirea St. Ioan ca să ne înquartirăm. 
Dintr’o chilie ne-a întâmpinat mirat un călugăr. Arătându-ne sco¬ 
pul venirii noastre ne-a răspuns că în lipsa egumenului nu poate 
face nimica, deoarece camerele stăreţiei sunt destinate numai pen¬ 
tru musafiri. I-am răspuns că suntem musafiri cari nu vor tna 
pleca şi ne-a pus la dispoziţie două camere. 

A doua zi am ieşit în oraş şi întâlnind câţiva tineri cunos¬ 
cuţi i-am organizat pentru o manifestaţie, ca să aducem puţină 
înviorare. Era necesar ca mai întâi în oraş să se stabilească con¬ 
vingerea că Austria s’a prăbuşit şi stăpânirea românească vine 
să înoade firul domniei româneşti, tăiat acum 140 de ani. Chiar 
cărturarii din oraş erau încă sceptici după tragedia din 191T, când 
armata română primită cu entuziasm a trebuit să se retragă după 
câteva zile din Suceava în urma defecţiunii Ruşilor, iar Austriac» 
reveniţi au' târât în temniţele Vienei pe profesorii Severin Pro* 
copovici, Gh. Palamarescu, Simion Ivanovici ş. a. Am impro¬ 
vizat în faţa Primăriei un cor şi mai puţin de oră strada prin* 
cipafă a Succvii era străbătută de o mulţime imensă care înto* 
nând cântece naţionale aclama armata ormână, regatul liberator 
şi dinastia salvatoare. In faţa prefecturii am spus : „Fraţi Suce* 
veni, un veac şi jumătate de ruşinoasă robie a cetăţii falnicilor 
voevozi ai Moldovei se pravale astăzi în neant. Steagurile încăr* 
cate de gloria Mărăşeştilor ale armatei române au trecut hotarele 
Bucovinei, ca să fâlfâe aici pe vecie. In această prefectură, unde 
atâta amar de vreme s’au făurit lanţurile sclăviei, de azi înainte 
să se întroneze duhul dreptăţii româneşti. Strigând din toată inima, 
trăiască România Mare, uitaţi trecutul ruşinos !“ 

Ca dintr’un glas mulţimea a intonat cântecul funebru „Ve* 
cinica pomenire" pentru răpăusata Austrie. 

De prin sate veniau ştiri alarmante. Mulţimea celor des* 
moşteniţi şi oprimaţi provocată de acte de profundă inconştienţă 
a unor elemente minoritare, cum a fost murdărirea pereţilor bi* 
sericei şi casei parohiale din Ilişeşti, începuse a se deda la acte 
de teroare contra evreilor, cum a fost cazul la Bosanci şi Bălă* 
ceana. Anarhia ameninţa să ia poporţii, cum ni*o comunicau cu 
disperare fruntaşii ţărani ai satelor. La safe nu se ştia încă ni* 
mica, nici de acţiunea consiliului naţional din Cernăuţi, nici de 
sosirea armatei române. Pentru a împrăştia acest început de 
anarhie am pus să se afişeze în oraş şi am expediat în toate 
comunele judeţului următorul apel: 

Fraţilor, 

De o sută patruzeci şi trei de ani plaiurile Bucovinei, cari 
adăpostesc în sine osemintele marelui Ştefan Vocvod şi cele mai 
scumpe odoare ale trecutului nostru glorios au fost rupte din 
trupul Moldovei şi alipite la împărăţia Austriacă. 

Câte au îndurat moşii şi părinţii noştri sub „oblăduirea" 
acestei împărăţii o ştim cu toţii. 

Mulţi însă nu ştiu că Austro*Ungaria a făcut războiul nu* 
mai cu scopul ca să slăbiască din temelii neamul nostru ro¬ 
mânesc şi alte neamuri, cum sunt Cehii, Polonii, Italienii, Sârbii 
şi Slovenii, cari cu foţii împreună nu aveau altă vină decât aceea 
că cereau să ni se dea şi nouă dreptul de a trăi liberi cu limba, 
legea şi obiceiurile noastre strămoşeşti, drept de care se bucurau 
în dauna noastră numai Nemţii şi Ungurii. 

In scopul de*a ne slăbi pentru totdeauna, regimentele noastre 
româneşti, feciorii şi fraţii noştri iubiţi, au fost mânate în războiu 
şi au trecut prin valuri de sânge şi foc. Dar glasul sângelui lor 
şi al lacrimilor voastre s’a ridicat la ceriuri şi răsplata cea straş* 
nică asupra capului vinovaţilor n’a întârziat. Vitejia fără margini 
a fraţilor noştri din România liberă unită cu puterea, curajul şi 
iubirea de dreptate a Francejilor, Englejilor, Italienilor şi Ameri* 
cânilor a sfărâmat armele meşteşugite şi viclenia Germanilor şi 
Ungurilor şi au făcut să răsară pentru toată lumea şi pentru toate 

8 

vrcmile soarele unei păci, care ne va da şi nouă unirea întregului 
neam românesc dela Nistru până la Tisa. După bogata Basarabie 
se întoarce şi frumoasa Bucovină la sinul Moldovei lui Ştefan 
cel Mare. 

Ardealul îndurerat, care a primit jertfa sângelui lui Mihai 
Viteazul şi a văzut groaza patimilor atâtor mucenici ai neamului, 
a sfârmat lanţul robiei de o mie de ani şi primeşte cu steaguri 
şi cu flori pe vitejii marelui nostru rege, cari vin să mute hota^ 
rele blestemate tocmai la apele Tisei. Toţi cei cari ne*au dorit 
prăpădul au căzut în întunericul urgiei lor, din cari nu se vor 
mai ridica niciodată. Armatele vrăjmaşe s’au desfăcut lăsând în 
mânile aliaţilor noştri armele şi soarta Germaniei, Austro-TJngariei, 
Bulgariei şi Turciei. 

Toate neamurile asuprite îşi făuresc state şi întocmiri după 
placul lor. 

Armata română, care în anul trecut la Mărăşeşti şi Oifuz 
a sfârmat diviziile germane şi le*a silit acuma să depună armele 
şi să plece cu ruşine de pe pământul sfânt al României, soseşte 
în jară ca să aducă pacea şi să închege unirea cu patria mumă. 

S’o primim cu dragoste frăţească căci vine în numele celui 
mai sfânt şi curat ideal. Noi cari sub scutul României libere am 
avut putinţa să ridicăm mai degrabă la Bucureşti, Iaşi, Chiev şi 
Chişinău steagul libertăţii şi Unirii, dorim din suflet ca şi sfatul 
Constituantei din Cernăuţi, ca Bucovina să se întoarcă întreagă 
la obârşia ei şi toţi Românii să formeze la un loc o Românie 
Mare, o tară fericită cum n’a fost şi nu va fi alta pe pământ. 
Ca să puteţi auzi poveţele noastre şi să putem vesti solia Unirii 
în toate unghiurile ţării, vom veni din sat în sat şi ne vom sfătui 
ca să fim toţi într’un suflet şi într’un gând. Până atuncia fiţi 
liniştiţi şi nu pătaţi prin nimica ceasul cel mare şi sfânt al Li= 
bertăţii. Trăiască armata română liberatoare ! 

Trăiască România Mare ! 

Pentru Comitetul Bucovinenilor refugiaţi: 

Prof. Filaret Doboş 

In calitate de şef al biroului de informaţii de pe lângă Co¬ 
mandamentul din Suceava am împărţit judeţul în mai multe sec* 
toare prevăzute cu posturi de siguranţă şi propagandă. Fruntaşii 
satelor au fost convocate apoi la Suceava în două mari adunări 
ţinute în curtea mănăstirii Sf. Ioan, în cari Ie*am arătat impor* 
tanţa unirii fără condiţii cu patria mumă, dându*le poveţe pentru 
înţelegerea măreţului act al Unirii. 

Abia la câteva zile după intrarea armatei române în Cer* 
năuţi constituanta, \’care se alcătuise încă dela 2 7 Octomvrie, a 
început să dea semne de viaţă administrativă şi în judeţul Su* 
ceava. Resortul ei de interne începu a instala prin sate posturi 
de jandarmi. Dar cum aceşti jandarmi erau în cele mai multe 
cazuri aceiaşi sbiri de cumplită memorie ai generalului Fischer 
şi purtau încă uniforma pătată de sângele nevinovat al atâtor 
martiri ai Bucovinei, apariţia lor pe la sate nu numai că profana 
măreţele clipe ale unirii, dar producea şi confuzie, întrucât furie* 
ţionarea lor nu fusese pusă în prealabil în concordanţă cu mă* 
şurile de ordine luate de comandamentul militar din Suceava. 
Pentru a preîntimpina incidente regretabile nc*am văzut nevoiţi 
să desarmăm aceste posturi de jandarmi şi să îndrumăm cerce* 
ţări contra căpitanului Kuczynski, fostul comandant al companiei 
austriace de jandarmi din Suceava, care în cursul verii anului 
1918 patronase mari furturi de vite şi oi din satele de pe fron* 
tiera Moldovei. Bande organizate de jandarmii lui treceau în vara 
anului 1918 ziua mare în judeţele Dorohoi, Botoşani şi Suceava, 
apucau de pe câmp cirezile şi turmele ţăranilor şi le mânau în 
Bucovina pentru a le trece apoi pentru bani grei comîsiunilor 
de aprovizionare ale armatei austriace. Auxiliarii lui Kuczynski 
erau trimişi acuma în satele de pe fosta frontieră ca să cimenteze 
unirea. Kuczynski a fost arestat şi trimis la Cernăuţi, de unde 
nu ştiu prin ce întâmplare s’a putut strecura închis într’o ladă 
peste frontieră în Polonia. 

Ne mai dădeau mult de lucru şi numeroasele convoiuri de 
„repatriaţi", cari, venind dela Viena peste Sighetul Marmaţici, 
erau aduse sub excorlă până la Comandamentul din Suceava, 

din cauza corespondentei suspecte ce se găsea totdeauna asupra 
lor. In corespondenţa aceasta am descoperit şi scrisori ale fostului 
deputat austriac Keschmann, care îşi îndemna pe conaţionalii săi 
din Bucovina la rezistenţa naţională, sfătuindu-i să-şi trimită re*’ 
prezentanţi în primul parlament, care se va alege în România. 
D-lui îşi oferia serviciile pentru acest scop, dacă va fi chemat 
acasă în momentul oportun. Toţi refugiaţii aceştia erau trimişi 
după cercetări prealabile la Cernăuţi la serviciul de informaţii al 
Div. 8. 

Zilnic se descoperiau în Suceava şi judeţ furturi din avutul 
statului şi din averea refugiaţilor şi luptătorilor de pe front, cari 
fuseseră patronate de jandarmeria austriacă. Toţi reclamanţii îşi 
primiau reparaţia materială şi morală, dacă vinovaţii nu reuşiseră 
încă să se pună la adăpost, căutându-şi salvarea în fugă. 

Un mare eutuziasm a produs la Suceava în preajma zilei 
de 28 Noemvrie sosirea refugiaţilor din Iaşi şi Chişinău, cari 
sub conducerea regretaţilor Gh. Tofan şi Fediuc au trecut cu 
trenul prin gara Jţcani spre Cernăuţi. 

Astfel judeţul Suceava, pacificat şi purificat de pângăritorii 
săi aştepta cu entuziasm marea zi a sărbătorii din 28 Noemvrie. 
La această sărbătoare numeroşi delegaţi ai tuturor satelor din ju¬ 
deţ sub conducerea subsemnatului au depus în sala sinodală din 
Cernăuţi jurământul de credinţa marelui Rege Ferdinand, între¬ 
gitorul hotarelor neamului românesc. Suceava leagănul de. glorie 
al Moldovei, intrase în ritmul larg de viaţă naţională al României 
Mari. Altarele voevodale străluceau de lumina rugilor strămoşeşti, 
suferinţele martirilor neamului erau răsplătite, iar sufletele celor 
ce văzuseră ceasul mântuirii clocoteau de neţărmurită bucurie. 




IANCU FLONDOR 










CĂTRE POPORUL ROMÂN 

Cernăuţi, 12 Noemvrie 1918. 

de Dr. IANCU FLONDOR 
fost preşedinte al Congresului General 
al Bucovinei 

Rezbelul mondial, lupta gigantică a dreptăţii şi libertăţii în 
conira militarismului şi imperialismului asupritor, a dat naştere şi 
libertăţii naţiunilor subjugate. 

Românii bucovineni, folosindu-se şi ei de dreptul suverani¬ 
tăţii naţionale, recunoscut acum de toata lumea, au hotă rit, în 
Constituanta lor din 2 7 Odomvrie 1918, să stăpânească singuri 
ţara lor Bucovina, sfântul lor pământ strămoşesc. 

Fostul guvern austriac sa opus la această cerere îndreptă¬ 
ţită, a cedat însă forjei Rutenilor. Astfel a trecut puterea ţării în 
mâna Rutenilor şi s’a deslănţuit în urmă anarhie peste toată ţara. 

In faţa acestor împrejurări,' Consiliul Naţional, reprezentanţa 
legitimă a poporului român, a fost nevoit să recurgă la ajutorul 
fraţilor din Regat, cerând intervenţia oastei româneşti. 

Maiestatea Sa Regele României, răspunzând la această ce¬ 
rere întemeiată, a dispus intrarea armatei în ţară. 

Spre a restabili dreptatea şi ordinea, Consiliul Naţional a 
luat în ziua de 10 Noemvrie în seamă stăpânirea ţării şi va 
exercita puterea prin guvernul său. 

Locuitorii acestei ţări de altă naţionalitate sunt provocaţi, 
chiar în interesul lor bineînţeles, să se supuie acestui Guvern, 
care va şti să ia în considerare interesele lor fireşti. 




Actul Unirii 

CUVÂNTAREA PREŞEDINTELUI 
IANCU FLONDOR 

IN FAŢA CONGRESULUI GENERAL AL BUCOVINEI 

Cernăuţi, 1918 Noemvrie 28. 

Onorat Congres, înainte de a trece Ia ordinea de zi, am 
dalorinfa, ca preşedinte al Congresului, să binecuvântez pe d-nii 
delega}i ai Consiliului de Directori din Chişinău. 

Onorat Congres, ca după o iarnă lungă şi grea, când toată 
viata naturii pare moartă sub sloiul de ghiafă, primele brânduşe 
ne vestesc că se apropie primăvara, când toată natura sub razele 
calde ale soarelui îşi serbează învierea, astfel şi fraţii noştri din 
Basarabia, cu prezenta lor la Congresul bucovinean, ne vestesc 
că sub razele strălucitoare ale Coroanei Române, se deşteaptă 
tot Românul la o viaţă naţională fericită. 

Iubiji frafi basarabeni, sângele strămoşilor noştri, vărsat îm¬ 
preună pe plaiurile Moldovei, s’a amestecat şi închegat astfel, că 
toată cruzimea şi viclenia duşmanilor noştri n’a izbutit să des¬ 
facă această sfântă legătură. Din adâncul inimilor noastre Vă 
zicem bine aji venit pe acest vechiu pământ al Moldovei, care 
nu este numai al nostru, ci şi al vostru. Trăiască fraţii basa¬ 
rabeni ! 

Trecând la ordinea de zi, am onoarea a Vă face propui 
nerea să voiaji „moţiuna de Unire". După votarea moţiunii, d-1 
Flondor ridică şedinţa Congresului cu următoarele cuvinte înăR 
ţătoare : 

„Onorat Congres ! Când istoriograful va avea odată să cer¬ 
ceteze nexul cauzal al istoricului act săvârşit astăzi în sala aceasta, 
el fără îndoială, se va opri la hotărîrea Consiliului de Coroană 
al României de a intra în lupta cea gigantică alături de puterile 
„Antantei". El va constata că această hotărîre decisivă era strâns 
legată de persoana Regelui Ferdinand I, care a ştiut să-şi im* 
plinească misiunea Sa istorică. Cronicarul va putea urma mai 
departe firul cauzalităţii, căci la întrebarea, de ce a domnit în 

România pe vremea cea mai critică a istoriei neamului nostru 
tocmai Regele Ferdinand I, el nu va afla alt răspuns decât: 
„Providenţa". 

Iară noi, contimporanii Regelui, cari împreună cu El am 
suferit şi ne»am bucurat, avem impresia nemijlocită a tuturor în¬ 
tâmplărilor. Noi nu vom uita până la ultima suflare jertfele cele 
fără asemănare, pe care le-a adus Regele ca fiinţă omenească 
pentru înfăptuirea idealului naţional. Ştim bine că numai Lui 
avem să-i mulţumim dacă rezbelul mondial ne-a adus România 
Mare, care dealtfel rămânea pururea numai un ideal naţional 
nerealizabil. Deci să îndreptăm sufletele noastre către El şi să-I 
jurăm vccinică, nestrămutată credinţă". 




NICU FLONDOR 














CUVÂNTAREA LUI NICU FLONDOR 

IN ŞEDINŢA CONSILIULUI NAŢIONAL DIN 13 NOEMBRIE 
1918 , DESPRE ACORDUL CU UCRAINENII ŞI DESPRE 
ROMÂNII DE PESTE NISTRU 

S’a spus să ne înţelegem cu Ucrainenii. Eu sunt ultimul 
care aş fi contra unei înţelegeri. Preşedintele Wilson a desfă¬ 
şurat un program după care ne orientăm şi noi, însă ce pri¬ 
veşte o înţelegere cu Ucrainenii, eu sunt foarte pesimist. De 
câte ori am căutat să facem o înţelegere a fost imposibil. Modul 
lor intransigent e atât de primitiv, încât nu poţi sta de vorbă cu 
dânşii. Mi-aduc aminte de un cuvânt al lui JTussarek, care 
a împărţit popoarele, din punctul de vedere politic, 'în popoare 
majore şi minore. Ucrainenii se arată în manifestările lor ca un 
popor politiceşte nematur. Cine a văzut cum Sâmbătă, înainte 
de a părăsi oraşul, ei s’au repezit asupra Palatului naţional, 
cum au împuşcat în femei şi copii, cum au pătruns în Palatul 
naţional şi au distrus şi au spart totul în calea lor, poate să-şi 
facă o idee de caracterul lor. 

Ei pot să fie doar comparaţi cu boşii — acesta e, precum 
se ştie, numele ce-1 dau Francezii Germanilor. In momentul 
când în sara aceea, m’am refugiat cu octogenarul nostru preşe* 
dinte Bejan în podul Palatului naţional, atunci am avut impresia 
vie, ce a trebuit să sufere sărmanii Belgieni, când brutalitatea 
boşilor s’a deslănţuit asupra lor. Cine crede că e posibilă o în¬ 
ţelegere cu astfel de oameni, greşeşte foarte. In momente isto¬ 
rice fiecare popor îşi desvoltă însuşirile cele mai înalte. UcraE 
nenii s’au manifestat prin instinctele cele mai primitive. 

Cu privire la Românii de peste Nistru aş spune următoa¬ 
rele. D. Grigorovici a zis că abia din carta etnografică amintită 

de dânsul, am aflat despre existenta Românilor de peste Nistru. 
Nu, eu am avut ştire cu mult mai înainte despre aceşti români. 
In anul 1905 m’a vizitat d. Iorga şi cu dânsul am făcut o că¬ 
lătorie prin Basarabia. Am trecut pela Soroca, ne-am urcat în- 
tr’un vapor şi, pela Dubăsari, ne-am pornit de-alungul Nistrului 
la vale. Âluncia am aflat de existenţa Românilor de peste 
Nistru. D. Iorga a făcut chiar o schiţă a dislocării lor. La Du¬ 
băsari, la Balta, ne-am coborît din vapor şi am vorbit cu popo^ 
renii, cari vorbiau numai româneşte. Aceşti Români eventual 
s’ar putea transplanta pe teritoriul României viitoare, căci răz¬ 
boiul prezent a arătat că ideea transplantării e realizabilă. Ruşii 
au mutat din Polonia rusască vreo frei-pafru milioane de oameni, 
pe cari Lau dus până la Taşchent. In două, trei săptămâni, 
aceşti oameni au început să se aclimatizeze şi să-şi întocmească 
aşezăminte stabile. Dar eu am teamă că ideea nu va fi de 
realizat pentrucă ţăranul ucrainean nu va voi să părăsească pă¬ 
mântul de peste Prut, ca să se întoarcă în Galiţia. De altmin* 
troica acesta e un proiect, care e discutabil. 













DORNENII ŞI UNIREA 

de PETRU FORFOTA 
fost comandant al Gărzii Naţionale 
şi vice*preşed. al Consiliului Naţional 
din Vatra*Dornei 

Tatăl meu Ştefan Forfotă, fost primar timp de 12 ani în 
oraşul Vatra Dornei, murise încă în primăvara anului 1918, din 
cauza suferinţelor îndurate în ultimii doi ani de deportare, sub 
pază poliţienească la Praga, unde guvernul austriac îl adusese cu 
întreaga familie, pentru atitudinea sa dârză românească, atât înainte 
cât şi în timpul marelui războiu. 

Eu, persecutat şi suspectat în armata austriacă, — actele mele 
personale purtând faimosul stigmat P. V. (politisch verdăchtig), 
— mă aflam în concediu la Vatra Dornei. 

Acest oraş, care era centrul de concentrare şi aprovizio* 
nare a tuturor trupelor ausfriace şi germane, cari luptau pe frontul 
românesc, pela începutul lunei Octombrie, a fost invadat de hoar¬ 
dele răzvrătite, cari se retrăgeau în debandadă spre interiorul ţării, 
pustiind fot ce găsiau în calea lor. 

Depozitele militare prădate, distruse şi incendiate de vandalii 
turmentaţi, de băuturile găsite acolo, începuseră să jefuiască ma-- 
gazinele particulare, creind o panică şi groază de nedescris în 
toată regiunea Domelor. 

In fa}a acestui spectacol şi a durerii populaţiei româneşti, 
care-şi vedea distrusă ultima brumă de avere scăpată de furia 
războiului, autorităţile stăteau nepăsătoare, ba chiar vedeau cu 
ochi buni această răzbunare a armatelor imperiale, fată de popu¬ 
laţia românească, a cărei trădare o socoteau cauza prăbuşirii 
monarhiei. 

Văzând dezastrul crescând şi ameninţând să prefacă regiu* 

nea Domelor şi în special oraşul, într’o mare de flăcări şi ruine, 
am făcui cel dinfâiu demersuri pe lângă autorităţile civile să ia 
măsuri de ordine. 

Spre marea mea durere n’am găsit decât scuze de nepu¬ 
tinţă, ba la unii şefi de autorităţi ochii plini de lacrimi, după dră- 
guţul de împărat, însoţite de explicaţii că ei sunt funcţionari aus- 
triaci, că au jurat credinţă împăratului şi că deci nu se pot opune 
armatelor lor orice ar face ele, căci Austro-Ungaria va dăinui şi 
mai departe şi ei nu pot să-şi calce acest jurământ. 

In urma acestor constatări am văzut că dela autorităţile ci¬ 
vile sau mai bine zis dela şefii lor de atunci, nu se putea aştepta 
nimic şi că salvarea trebuia să vină din partea populaţiei româ- 
neşti, care era direct ameninţată. 

Am luat deci hotărîrea de a urma sentimentelor mele româ¬ 
neşti, secondate de avântul tineresc, căci naveam decât 26 de 
ani, şi de a încerca să salvez ce se mai putea salva, luând lupta 
cu hoardele armatei austro-ungare în descompunere. 

încă în ziua de 6 Octombrie 1818 am adunat în jurul meu un 
număr de peste 50 de români, parte soldaţi ce se întorceau de pe 
front, parte bărbaţi bătrâni de peste 50 de ani, cari erau refugiaţi 
prin păduri şi cari apăreau acum pela vetrele lor, după ce luau 
cunoştinţă de răsmeriţa armatei austro-ungare, am creat cu aceştia 
o gardă naţională-română sub comanda mea, procurându-ne ar¬ 
mele necesare, la început în lupta cu pumnul sau ciomagul şi pe 
urmă în lupte de stradă piept la piept cu hoardele armatei austro- 
ungare în retragere. 

După două zile garda naţională număra peste 100 de inşi 
cu ajutorul cărora am pus stăpânire pe oraşul Vatra Dornei, sus¬ 
pendând autorităţile civile în frunte cu subprefectul şi primarul 
oraşului, cari plângeau după Franz Iosef. 

In locul acestor autorităţi civile suspendate am instituit un 
consiliu naţional în frunte cu inginerul silvic Arcadie Procopo- 
vici, ca preşedinte şi subsemnatul ca vice-preşedinte. 

Astfel Consiliul Naţional Român şi Garda Naţională au 
preluat conducerea oraşului, reuşind în colaborare strânsă să 


9 



130 == 

restabilim într’o săptămână ordinea complecta şi dezarmând toate 
grupurile de soldafi austromngari în retragere, expediindu-i cu 
paza gărzii najionale, în direcţiile patriilor lor. 

In acest timp am dezarmat de arme şi trenuri de aprovizio¬ 
nare, vehicule şi animale ca boi, vaci, cai, etc., diferite grupuri 
de pioneri, infanterie, coloane de tren, etc. 

Ânimalele, vehiculele şi alimentele le-am împărţit populaţiei 
române şi în special soldaţilor români, cari se întorceau depe 
front şi nu găsiau la căminele lor nici cenuşa’n vatră, astfel că 
prin acest ajutor trimis din partea Consiliului National şi a Gărzii 
Nafionale au putut să-şi înfiripeze din nou gospodărioarele lor, 
alinându-şi întru câtva durerile cauzate de pagubele enorme a- 
duse de marele războiu şi începând o viată nouă pe ruinele tre¬ 
cutului. 

Armele au fost predate, armatei române şi anume la Vafra- 
Dornei detaşamentului de grăniceri de sub comanda d4ui maior 
Tomescu şi la Câmpulung, comandantului militar d-lui maior 
Thell, de către garda naţională, care a funcţionat până la sosirea 
armatei române, pe la începutul lunei Noembrie, chemată de noi. 

La sosirea armatei române ordinea era complect restabilită 
şi menţinută de garda naţională de sub comanda mea. Garda 
naţională după primirea armatei române a predat sectorul Dor- 
nelor d-lui maior Tomescu în cea mai mare linişte şi cu cel mai 
mare entuziasm din partea populaţiei, care se întorsese deja în 
mare parte pe la vetrele ei, venind aproape fo|i soldajii români, 
cari au fost mobilizaţi în armata austro-ungară. , 

In timpul celor trei săptămâni cât a lucrat garda naţională 
sub comanda mea şi în strânsă legătură cu consiliul naţional, al 
cărui vicepreşedinte eram, am avut mai multe ciocniri cari erau 
adevărate lupte cu armatele în retragere aşa că am avut mai 
mulţi răniji şi chiar şi un mort un anumit Rudolf Zipenfenig 
din armata austriacă. Eu personal fiind întotdeauna în fruntea 
gărzii nafionale eram să cad de mai multe ori în aceste lupte şi 
numai grafie faptului că am fost totdeauna mai iute de mână şi 
destul de viguros, am scăpat numai cu câteva răniri uşoare. 

Consiliul najional a mai funcţionat şi după sosirea armatei 
române, cu care a colaborat în cea mai complectă armonie, în- 
fingând stindardul viejii româneşti în adevărata putere a cuvânt 
lului, pe frumoasele plaiuri ale Dornci. 

Deşi toate cele arătate mai sus s’au petrecut înainte de in¬ 
trarea armatei române precum şi înainte de proclamarea unirei 
Bucovinei cu Patria-Mumă, deci într’un timp când nu se ştia 
încă cum se va sfârşi soarta războiului pentru Bucovina, care 
era sub domina}ia austromngară, eu şi cu membrii consiliului 
nafional şi membrii gărzii naţionale, nu ne*am sinchisit de toate 
acestea, lăsând curs liber sentimentelor noastre naţionale, stăpâ¬ 
niţi fiind de dreptatea cauzei pentru care luptam şi fericiţi fiind 
în acelaş timp că soarta ne*a hărăzit să avem fericirea de a 
putea lupta şi pune şi noi o pietricică cât de mică la prea fru* 
moaşa operă de clădire a temeliei României Mari de azi, visată 
şi râvnită prin secole de moşii şi strămoşii noştri, cari au tre¬ 
buit să închidă ochii fără a putea vedea înfăptuit acest ideal, 
eram mândri în conştiinfa noastră că ne putem face această 
sfântă datorie, şi că noi suntem generaţia marei fericiri a împlinirii 
visului secular. 

Astăzi când se împlinesc 20 ani dela unire îmi reamin¬ 
tesc cu bucurie aceste momente de frământare în cari s’a plă= 
mădit unirea pe veci a tuturor Românilor şi mă îndrept cu gândul 
meu către cel Atotputernic, mulţumindu-i că m a învrednicit să 
contribui şi eu cu această părticică mică la realizarea unirei tutu¬ 
ror Românilor cu Patria-Mumă. 











ELOGIUL Dr. OCTAVIAN GHEORGHIAN 

PENTRU „GLASUL BUCOVINEI" IN ŞEDINŢA CONSI¬ 
LIULUI NAŢIONAL DIN 13 NOEMBRIE 1918 

Domnilor, ştiji cu lojii că nu am fost politician. Cum mă ' 
găsesc astăzi aice, nu ştiu singur. Voi fi aparţinând unui partid 
pe care nu-1 cunosc. Doar dacă voiţi să numiţi partid pe acei 
şapte bărbaţi care am înjghebat ideea „Glasul Bucovinei" şi 
care cu alţii opt —- la un loc cincisprezece — am ajuns să o 
realizăm, ca să avem şi noi un jurnal care să reprezinte intere¬ 
sele româneşti, fără considerare la partide. D-lor, trebue să ne 
înţelegem bine. Acesta a fost scopul grupării noastre în jurul 
„Glasului" şi astea sun cele ce am avut să spun despre „par¬ 
tidul" nostru. 












BISERICA NOASTRA 

de V. GHEORGHIU 
profesor universitar 

Când Bucovina înainte de 143 de ani e ruptă dela sânul 
maicei sale, Moldova de pe atunci şi e încorporată imperiului 
austriac, biserica ţărişoarei noastre era curat românească şi epis* 
copului de pe atunci al Rădăuţului, Dosoftei Herescul, i s’a dat 
prin cuvânt împărătesc asigurarea, că biserica aceasta va rămâne 
cea singură dominantă în toată ţara şi nu se va întreprinde nimic 
ce ar putea altera caracterul său. I s’a garantat după cum se 
spune în scrisorile de pe atunci „status quo ante". 

Dară puţini ani mai în urmă (1786) biserica ţării o vedem 
supusă în cele dogmatice şi spirituale mitropoliei sârbeşti de 
Carloviţ. Urmarea acestei legături nefireşti a fost, că în biserica 
noastră s’au strecurat pe încetul elemente slave şi s’a îndrumat 
astfel un curent străin slavofil. 

Drept aceea când Marele Mitropolit al Transilvaniei, Andreiu 
baron de Şaguna, în anul 1864 învită biserica bucovineană ca 
să se desfacă de legătura ei cea nefirească cu Carloviţul şi să 
între în legături ierarhice cu Mitropolia Sibiiului formând o epis* 
copie sufragană a lui, episcopul de pe atunci al Bucovinei 
Eugenie Hacman (Hetman), rutean de origine, condus fiind nu¬ 
mai de ambiţia deşartă de a deveni şi însuşi mitropolit, precum a 
devenit colegul său Şaguna refuză de a întră în legătură cu Si- 
biiul mai întâiu inducând ca motiv, că are teamă, că bogatul 
nostru fond religionar va fi întrebuinţat pentru scopurile mitro¬ 
poliei din Sibiiu, iară după ce i s’a dat asigurarea, că de una 
ca aceasta n’are să aibă teamă, a indus alt motiv, că adecă bi¬ 
serica noastră n’ar mai avea caracter curat românesc şi spre a-şi 

putea dovedi aserţiunea sa aceasta şi prin fapte, a chemat din 
Leov mai mulţi teologi greco-unifi în ţară de i-a primit în cler şi 
şi-a hierotonit preoţi pentru biserica Bucovinei şi Dalmaţiei (1873). 
Legăturile cu Carloviţul încetează dar în schimb biserica Buco* 
vinci din acel timp înainte, nu mai trece în ochii guvernului austriac 
de biserică curat românească. Guvernul austriac caută de acum 
înainte chipuri şi mijloace ca să reducă pe deoparte prevalenţa 
covârşitoare a elementului românesc în biserică, iar pe de altă 
parte să sprijinească din răsputeri aspiraţiunile din ce în ce tot 
mai impetuoase şi neruşinate ale ucrainilor aduşi cu duiumul din 
Galiţia în ţară. Toate protestele şi meetingurile făcute de Români 
în contra acestor apucături nedrepte rămân neauzite de împăratul 
austriac. 

A venit şi războiul acest mondial. Guvernul austriac a crezut 
acum momentul potrivit să dea bisericii noastre ultima lovitură 
de graţie. „Baie păstorul şi se va risipi turma". 

Pre înalt Prea Sfinţitul nostru Mitropolit ni l’au dus din 
ţară, i-au stors cu puterea şi terorizmul subscrierea pentru câte 
guvernul avea trebuinţă şi în cele de pe urmă fără să i se fi 
făcut proces canonic îl desridică din conducerea bisericii. 

Acesta este rezultatul străduinţelor guvernului austriac faţă 
de biserica noastră în cursul celor 143 de ani, de când şLa în¬ 
tins aripele sale de vultur răpace asupra ţărişoarei noastre. Asi¬ 
gurările date cu cuvânt împărătesc, că caracterul românesc al 
bisericii noastre va fi păstrat şi că biserica noastră va rămânea 
cea dominantă în ţară nu s’au înplinit, ci s’au adeverit falşe, asL 
gurări perfide. 

Bunul Dumnezeu nu ne*a părăsit însă, ci a auzit suspinu- 
rile şi rugăciunile noastre fierbinţi. Lăudat şi binecuvântat fie nu¬ 
mele Domnului în veci 1 

Am ajuns iarăşi să fim uniţi cu ţara noastră mumă. 

Drept aceea în primul rând în cât priveşte biserica noastră 
ne ocupă chestia Capului nostru bisericesc. Preoţimea a fost 
totdeauna de acord, că înalt Prea Sfinţia Sa Mitropolitul Dr. 
Vladimir de Repta i-a fost, îi este şi-i va fi, ajutând Domnul, 

încă prin mulţi ani capul său bisericesc. Stând lucrurile astfel 
nu încape, ca preoţimea să ia oarecare ingerenţă încât priveşte 
rehabilitarea înalt Prea Sfinţitului nostru cap bisericesc. Guvernul 
austriac vechiu i-a luat conducerea bisericii pe nedreptul din 
mâni. Rămâne în seama noului guvern naţional român să declare 
acele măsuri injuste şi nevalabile şi să-l invite Pre înalt Prea 
Sfinţitul nostru Mitropolit să se considere din nou în funcţie şi 
să reia conducerea bisericii noastre în mâinele sale. Preoţimea 
la rândul său va avea să se înfăţişeze înaintea Prea Sfinţiei 
Sale şi aducânduri omagiile sale îl va asigura din nou de iubirea 
şi alipirea sa fiască şi-şi va exprima în acelaş timp bucuria sa 
mare de a-1 vedea în fruntea bisericii pe vechiul şi bunul ei 
păstor. 

Legătura erarhică a Mitropoliei noastre cu biserica Dalmaţiei 
va trebui să .înceteze. Rămâne însă în seama Mitropolitului nostru 
ca să renunţe şi formal la drepturile sale mitropolitane asupra 
episcopilor sufragani dalmatini din Zara şi Catfaro. încă până 
cu 2 luni mai înainte se vorbea de înjghebarea unei legături 
ierarhice a bisericei noastre cu Sibiiul. Se credea adică, că Bu-- 
covina şi Transilvania vor primi o autonomie în cadrele impe* 
riului austriac. Astăzi un imperiu austriac nu mai există şi noi 
ne-*am declarat gata de a ne alipi în toate de Regatul român. 
Dreptaceea astăzi nu mai putem vorbi altfel, decât să dorim ca 
Mitropolia noastră să fie ataşată ca a treia Mitropolie la Mifro* 
poliile cele două ale ţării româneşti. Ea poate să rămână o MP 
tropolie onorară, dară s’ar putea face şi aşa, ca Mitropoliei noastre 
să i se supună Episcopia Chişinăului ca episcopie sufragană. 
Reînfiinţarea vechiei episcopii a Hotinului de prezent nu poate 
fi actuală din mai multe motive, pe care le vom discuta altă 
dată mai pe larg. 




VASILE GRECU 













GÂNDURI DIN ZIUA CEA MARE A UNIRII 

de VASILE GRECU 
profesor universitar 

De obiceiu, când scriu ceva, caut ca persoana mea să dis* 
pară cât mai mult; nu-mi place să-mi afişez simţămintele. De 
astă dată mi se cer însă amintiri şi impresii personale din ziua 
cea mare a Unirii Bucovinei cu regatul liber al României. Ne- 
ştiindu-mă om cu înzestrări literare, nu pot decât să o spun scurt 
şi retezat că acea zi de iarnă timpurie, ziua de Joi, 28 Noem* 
brie 1918, mLa rămas în amintire ca ziua cea mai fericită din 
viaţa mea. Şi, iată dece ! 

încă de elev de prin clasa a 4-a de liceu, visul nostru de 
aur era sfărâmarea Austro-Ungariei şi întoarcerea teritoriilor ei ro¬ 
mâneşti la România. Aşa era pe atuncea; pe la începutul seco* 
lului acestuia, al 20-lea. Precum tineretul şcolar de azi e cuprins 
de un elan sportiv, aşa pe atuncea ne stăpânea excluziv elanul 
naţional patriotic panromânesc. Aveam societăţi secrete, în care 
erau ţinute discursuri patriotice panromâneşti şi erau cântate cân¬ 
tece naţionale ; harta Austro-Ungariei, aşternută pe duşumea, era 
împărţită. în şedinţe tainice ţinute pe sub zidurile cetăţii lui Şte* 
fan cel Mare şi prin văile de la Zamca din Suceava, juram pe 
tricolor a rămânea credincioşi visului nostru. 

Nu voiu uita nici odată, cu câtă grijă şi iubire a fost cuU 
tivat acest elan al nostru patriotic panromânesc de vechiul Regat 
liber al României. Ziare, reviste şi cărţi, le primiam fără nicio 
plată. 

Prin vara anului 1904, cu încă un student, Octavian Iso- 
pescu, mort acuma, am vizitat pentru întâia oară Constanţa. La 
întoarcere am adormit la Mărăşeşti, unde aveam să schimbăm 



trenul pentru Burdujeni; ne-am trezit în Âdjud, în garnitura 
pentru Piatra*Neamţ. Duşi în faţa şefului gării, se constată că 
am pierdut cursa şi biletele nu mai sânt valabile. Bani, nu mai 
aveam deloc. Şeful gării, un om care să fi tot avut 30 de ani şi de 
numele cărui nu-mi mai pol aduce aminte, ne întreabă : „Cine 
sunteţi?" — „Studenfi bucovineni!" — Dintr’o dată omul se 
luminează la faţă din întunecat şi sever ce era. — „Şi aşa, 
după moartea lui Franj-Iosef, Bucovina vine înapoi la noi!“ — 
au fost cuvintele lui. Ne-a ospătat, ne*a primit bine, ne-a vor* 
bit ceasuri întregi despre unirea tuturor Românilor şi ne-a făcut 
rost să ne putem continua cu trenul următor drumul spre casă. 

In vara anului 1906, am vizitat expoziţia jubilară din Bucu¬ 
reşti. Eram împreună cu regretatul Vasile Liţu, om cu o inimă 
de aur, vesel şi întreprinzător. După câteva zile de cercetare a 
expoziţiei, ce ne vine în cap ? Mergem la gara de nord, la un înalt 
funcţionar, cu numele Caragea sau Catargiu, dacă nu mă înşel. — 
„Suntem studenţi bucovineni, am văzut expoziţia şi am dori să 
mai vedem România !“ — Cu toată dragostea şi deosebit de 
prevenitor, ne-a dat o serie de permisuri de clasa întâia şi atunci 
am văzut pentru întâia oară cu însufleţirea celor 20 de ani ce-i 
aveam, Curtea de Argeş, Craiova, Turnu-Severin, Vârciorova, 
Galaţi, Brăila ş. a. 

Nu vom stărui în această ordine de idei asupra unor lucruri 
mari, ca excursia din 1908 la Iaşi aranjată de d-1 N. Iorga, cursurile 
de vară dela Vălenii de munte, ajutoarele date de guvernele 
româneşti, de instituţiuni şi particulari mişcărilor culturale din 
Bucovina robită, lucruri mari pentru întărirea elanului nostru pa* 
triotic panromânesc, cari nu vor rămânea uitate. Am ţinut însă 
să scap din negura uitării întâmplări mici şi neînsemnate, însă 
atât de caracteristice pentru felul cum a ştiut să se preocupe 
vechiul regat liber al României de cea mai grea şi însemnată 
problemă politică pe care trebuia s’o deslege : Unirea politică a 
tuturor Românilor. 

In Noembrie 1914, când războiul cel mare se înteţise de* 
abinelea, în credinţa tare că în câteva luni Austro*Ungaria se va 

prăbuşi, Bucovina va veni la România şi mă voiu putea în¬ 
toarce acasă înapoi la rosturile mele, am trecut în vechiul regat 
liber. Am fost întâmpinat pretutindeni cu atâta grijă şi iubire, de 
nu le voiu putea uita niciodată. Tuturor refugiaţilor li se punea 
în vedere să-şi facă rost de traiu după pregătirea şi destoinicia 
fiecăruia, dându-ni-se cel mai larg sprijin în scopul acesta, căci 
credinţa generală era, spre durerea noastră cea mare, că războiul 
va finea mult timp. Astfel până în Decembrie 1914 am fost 
corector la Monitorul Oficial, apoi profesor suplinitor la liceul 
„Mircea cel Bătrân" din Constanta, până la intrarea României 
în războiul cel mare, în ziua de 16 August 1916; după aceea 
în servicii în legătură cu războiul, până la demobilizarea întâm¬ 
plată pe urma nenorocitei păci de la Bucureşti din Martie 1918. 

Sânt dintre acei oameni cari sânt legaţi cu toată puterea de 
locurile unde s’au născut şi au crescut. Deaceea pe la începutul 
anului 1918 mângâierea mea era, că mă voiu putea întoarce cel 
puţin în colţul dela Suceava care era încă tot ocupat de trupele 
româneşti. Am fost extrem de nenorocit în ziua, când s’au pu¬ 
blicat condiţiile păcii dela Bucureşti, din cari am aflat că nici o 
palmă din pământul Bucovinei nu poate rămânea la România. 

Vara anului 1918 a fost vară fără nici o nădejde pentru 
mine, petrecută la Chişinău cu lecţii de română pe la şcoli ş 
particulari. între refugiaţii bucovineni destui de numeroşi la Chişi¬ 
nău se găsea şi părintele Constantin Morariu, care era de un 
optimism aproape profetic despre sfârşitul norocos al războiului 
nostru. Când eram mai deprimaţi în urma vreunei noui biruinţe 
nemţeşti, el o ţinea într’una : „N’o să le ajute nimică ! La urmă 
tot o să fie bătuţi şi noi ne vom întoarce acasă, în Bucovina 
liberă!" 

De altcum,- încă mulţi ani înainte de începerea războiului 
mondial, l-am auzit pe părintele C. Morariu, de mai multe ori 
în diferite asociaţii de idei, spunând cu o profundă credinţă : 
„Eu, când voiu muri, am să fiu îngropat în pământ liber româ¬ 
nesc 1“ — Şi odată, îmi aduc aminte, că i-am răspuns : „Se poate, 

dacă va veţi muta la Bucureşti ! Kl ) — Cu supărare ascunsă mi-a 
întors : „Nu, nu! Aici în Bucovina!" Şi scris i-a fost să i se 
împlinească gândul. 

Nădejdea în steaua cea bună a neamului românesc a în¬ 
ceput a mi se întări, când pe la mijlocul lui Octombrie 1918 
ştiri bune despre importante succese ale marilor- noştri aliaţi pe 
toate fronturile au început să se răspândească tot mai stăruitor. 

La 2 Noembrie 1918 se întrunesc în sala cea mare a 
Zemstvei din Chişinău 51 de reprezentanţi din toate părţile Bu¬ 
covinei şi din toate centrele de pribegi şi voluntari şi-şi aleg un 
comitet executiv în frunte cu d-1 Ion I. Nistor ca preşedinte şi 
cu regretaţii T. V. Stefanelli şi Gh. Tofan ca vicepreşedinţi, 
în Chişinău s’au mai ţinut încă două şedinţe plenare şi nouă 
şedinţe de ale comitetului executiv. Rostul acestor şedinţe era 
pregătirea de întoarcere acasă, dar mai ales discutarea şi chibzu- 
irea tuturor mijloacelor cari să ducă în mod sigur la unirea ne¬ 
condiţionată a Bucovinei întregi şi neştirbite cu România. A 
zecea şedinţă a comitetului s’a ţinut la 23 Noembrie 1918 în 
tren între Dărmăneşti şi Dorneşti, iar a 11-a şi ultima, dumi¬ 
nică în 24 Noembrie 1918, în Palatul Naţional, în sala de şe* 
dinţe a Societăţii pentru Cultura şi Literatura Poporului Român 
din Bucovina în Cernăuţi. Cu nesfârşită bucurie, d-1 Ion I. Nistor 
ne face cunoscut că şi conducătorii români rămaşi acasă sunt 
lămuriţi asupra necesităţii unirii necondiţionate. în şedinţa de a 
doua zi, luni în 25 Noembrie 1918, Adunarea Constituantă 
va coopta 12 reprezentanţi ai refugiaţilor şi voluntarilor şi va hotărî 
convocarea pentru Joi, 28 Noembrie 1918, a unui Congres 
general al Bucovinei care va hotărî şi va proclama unirea ne¬ 
condiţionată şi pe veci a întregii Bucovine cu Regatul liber al 
României, ceeace s’a şi făcut întocmai în sala sinodală a reşe* 
dinţei mitropolitane, într’o bucurie şi însufleţire generală ne mai 
văzută. 


i) înainte de războiu, părintele C. Morariu făcea mereu planuri despre înfiinţarea unui 
marc Institut Biblic românesc la Bucureşti. 

Visul meu de aur încă de pe când eram elev de liceu şi 
pe care afuncea îl credeam realizabil după sute de ani, l-am 
văzut aevea şi înfăptuit definitiv, iar în locurile dragi pe unde 
m’am năs ut şi crescut, puteam să mă întorc şi să trăesc în voie 
şi neoprit de nimeni. Iată, de ce Joia de 28 Noembrie 1918 
a fost cea mai fericită zi din viaţa mea. 














CUVÂNTAREA 

D-LUI GHEORGHE GRIGOROVICI 

IN PRIMA ŞEDINŢĂ A CONSILIULUI NAŢIONAL 

Cernău/i, 1918 Octombrie 27 

Depinde de noi şi nu de guvernul din Vicna, care va fi 
viitorul nafiunii române şi al ţării noastre. Cu cât mai curând 
şi mai bine ne vom constitui cu atât mai mari drepturi ne vom 
asigura. Cu Ucrainenii şi cu celelalte naţiuni conlocuitoare trebue 
să ne înţelegem într’un mod oarecare. Dar, organizându*ne astăzi 
şi luând conducerea şi afacerile ţării asupra noastră, grija noastră 
cea mai marc trebue să fie aprovizionarea, pe care vom în- 
lesni-o, căutând să intrăm în strânsă legătură comercială cu Ro* 
mânia şi cu Basarabia. 

Declară, ca democrat socialist, că intră în consiliul naţional 
şi c gata să conlucreze, dar nu va depune drepturile sale de 
deputat al muncitorimii, pe care va reprezenta-o şi aici ca ori 
şi unde. D-sa voeşte o Românie Mare, care să cuprindă toate 
teritoriile româneşti, dar o Românie cinstită şi dreaptă, căci d-sa 
mai are pe lângă sentimentele sale naţionale încă şi altele, adică 
cele umane care, după părerea d-sale, stau mai presus de toate. 
Crede că nu vom lua pildă dela Maghiari, ci vom căuta să 
facem dreptate egală, prin care vom alipi mai uşor şi mai 
curând pe cei străini. 








RADU GRIGORCEA 









AM VOTAT UNIREA 

de RADU GRIGORCEA 
fost membru în consiliul naţional 

Lipsind mai multe zile de acasă am cetit abia ieri Nr. din 
3 Octombrie (al „Glasului Bucovinei" 1933), în care sunt 
enumăraţi membrii consiliului naţional cari au votat în 28 Noembric 
1918 Unirea. 

Cu onoare Vă fac cunoscut că şi eu am fost membru în 
consiliul naţional şi am votat Unirea în 28 Noembrie 1918. 

O SCRISOARE DIN TRANŞEE A EROULUI 
ION GRĂMADĂ 

Onorată Doamnă, \ 

Nu vă mai trimit scrisori prin soldaţi. S’a terminat cu de r 
legaţiile, căci pe front, unde mă aflu acu, aşa ceva e foarte greu. 
Deaccca voiu fi mai puţin guraliv şi mai sgârcit la vorba, ceea* 
ce desigur că n’o să--mi strice. 

Aici, mi-am schimbat viaţa şi adâncindu-mă în sufletul 
meu, m’am revăzut pe mine, stând de multe ori de vorbă ore 
ntregi cu mine însumi. Adesea îmi fac bilanţul vieţii mele şi 
mă întreb ce bine am făcut eu pe pământ. Şi totdeauna regret 
că n’am putut lucra mai mult, spre a aduce mai multă fericire 
altora. Căci atât rămâne după fiecare pe lumea asta : binele ce 
l-a făcut altora. încolo lotul e praf şi cenuşă, pe care le spui* 
beră vântul. 

Constatarea aceasta nu rezultă din gândurile negre ce poat 
m’ar preocupa. Nu. Mă gândesc foarte puţin la moarte şi nu mă 
tem de loc de ca. Sunt pregătit s’o înfrunt. Nu mă sperie nici 
mulţimea păcatelor ce le-am comis, căci aşa de sfântă şi de 
dreaptă înaintea lui Dumnezeu este cauza pentru care atâta tine-- 
ret s’a îmbrăcat cu cămaşa morţii, încât pe toţi ne aşteaptă viaţa 
de veci. 

De asta sunt sigur. Războiul nostru este sfânt. 

Cum v’am spus, regret numai că nu mi-am legat numele 
de o faptă nepieritoare, care să aducă folos altora. Dar sper că 
în lupta ce mă aşteaptă încurând îmi va ajuta Dumnezeu să în* 
deplinesc o faptă, care să mă treacă la nemurire. (Dumnezeu 
ştie însă dacă nu păcătuiesc şi acum cu orgoliul meu). 

Mă mir numai că sunt atâţia oameni, rămaşi Ia vetre, cari 
nu înţeleg câtă frumuseţe sublimă cuprinde jertfirea de sine, jert¬ 
firea făcută de bună voie. Sunt momente când simţi parcă în- 
să-şi suflarea Dumnezeirii, cum îţi atinge fruntea ca o adiere bine* 
făcătoare. Şi atunci uiţi tot ce ai iubit în viaţă, tot ce-i călător 
ca nisipul pustiului şi nu regreţi de loc lumea ce ai lăsat-o în 
urmă. înainte, tot mai departe spre un miraj de strălucire necu¬ 
noscută laşilor... Dacă-1 ajungi, te aşteaptă răsplata de veci. 
Necunoscutul acesta, spre care mergi, mulţumirea că-ţi faci toată 
datoria, suprema datorie ; intensitatea cu care trăieşti viaţa ce ţi-a 
mai dăruit-o Dumnezeu, constituie un farmec de care vibrează 
toată fiinţa ta. 

Scriu şirurile aceste .. . (şters de cenzură) ... pot vorbi aici. 
Doamne ajută-mi să tiu tare, să fiu vrednic şi neînfricat, spre a 
putea răzbuna lacrimele ce le-au vărsat ai mei vreme de una 
sută cincizeci de ani de robie. 

Vă rog, — dacă nu vă supăraţi, — frimiteţi-mi o crucită 
şi un port-carle mic, nu mare, spre a-mi putea ţine bani şi nişte 
suveniruri ale mele, pe care le*ar putea distruge ploile. 

Vă sărută mâinile cu respect, 

Elevul piui. ION GRĂMADĂ 

Bal. I, Reg. 8 Vânători, Div. 8, 
Armata II de operaţii 

(Scrisoare , adresată unei doamne din înalta societate românească , 
e scrisă C3tn două săptămâni înainte de moartea eroică a neuitatului Ion 
Grămadă . Sublinierile sunt ale autorului). 


















PRIMUL SFAT PENTRU UNIRE LA 
DOCTORUL I. BODEA 

de M. HACMAN 
profesor universitar şi fost membru 
în Consiliul Na|ional 

Fra în toamna anului 1918. Monarhia bicefală zăcea pe 
patul morţii, cuprinsă deja de spasmele agoniei. Popoarele din 
care se compunea mozaicul static auslro-ungar se pregăteau 
pentru ceasul mântuirii, pentru momentul întoarcerei la vatra 
părintească. 

încă din Iulie fusesem eliberat, pe timp nelimitat, de ser* 
viciul militar şi numit „funcţionar cu contract" la serviciul, de 
curând înfiinţat, al refacerei Bucovinei pe lângă guvernul pro* 
vincial. Cum în acest serviciu lucram numai în orele de denii* 
neaţă, eu foloseam timpul liber de după masă pentru a continua 
studiile mele în biblioteca universităţii din Cernăuţi. 

In una din după*mesele aceste, era spre sfârşitul lui Sep* 
lembrie, prietenul meu Sexfil Puşcariu care profesa pe atunci 
încă la universitatea din Cernăuţi, venind la mine, mă invită la 
o mică întrevedere în una din sălile de lecţie goale. Aici, dupăce 
închisese bine uşa, el îmi zise într’un ton din care vibra o 
profundă emoţie cam. următoarele. 

Acum când toată lumea se mişcă, noi Românii din Bu* 
covina nu putem sta de o parte. Trebue să pornim şi noi pentru 
a pregăti unirea Bucovinei cu România. Altcum imposibilitatea 
noastră ne*ar putea hărăzi o nouă soarte vitrigă, poate şi mai 
vitrigă ca până acum. Vino deci astăzi seara după cină la mine, 
vor mai fi şi alţii să vorbim ce*i de făcut. 

O simplă strângere de mână şi înţelegerea a fost făcută şi 
am mândria să susţin că această strângere de mână ne lega, 

unul de altul, mai puternic decât orice alt jurământ solemn pe 
Cruce sau pe evanghelie. 

Venind seara la Sextil Puşcariu, găsii acolo încă şi pe 
mult regretatul doctorul Isidor (Dodo) Bodea, unul dintre cei mai 
incerca}i şi vajnici luptători naţionali din câţi am avut şi pe Alecu 
Procopovici. Nu-mi aduc aminte ca la aceasta a noastră primă 
întâlnire să mai fi fost încă cineva, dar se poate. In acest cerc 
intim, Sextil ne-a expus mai pe larg planul său de acţiune. In 
fond, două chestiuni formau obiectul principal al discuţiunilor 
•noastre, eşife din expunerile sale atât de animate. Erau crearea 
unui organ de publicitate şi cooptarea unui număr cât mai mare 
de aderenţi şi de conluptători. 

Asupra primului punct am căzut foarte uşor de acord, 
existenţa unui jurnal de propagandă fiind recunoscută de noi, 
cum era şi firesc, ca o necesitate inexorabilă. 

O discuţie mai lungă comporta a doua chestie, considerând 
că, în urma evenimentelor de război, rândurile noastre se rări¬ 
seră simţitor. Lipseau mulţi de ai noştri, lipsea Iancu Nistor 
care împreună cu alţi luptători de marcă ca Grecul, Ieşan, 
Marmeliuc, fraţii Morariu, Tofan ş. a. se găsea încă în vechiul 
Regat, pe câtă vreme alţii, ca Iorgu Toma, erau, undeva, în 
captivitate rusească. Al treilea grup, în fine, compus din tinerii 
Luţia şi Grămadă, luându-ne pe noi toţi pe denainte, jertfiseră 
deja viaţa lor pentru realizarea visului pe care ne-a fost dat 
numai nouă, vai, nu şi lor s’o vedem cu ochii APe de altă 
parte însă, ne-am dat prea bine seama că numărul celor ce 
urmau să intre în luptă nu putea să fie prea mare, considerând 
că încă fot ne aflam sub regimul sever, pentru a nu-i zice 
altfel, al faimosului general de jandarmi Fischer care în repeţite 
rânduri dovedise Românilor din Bucovina că pentru „iredenfişti 
trădători" nu avea decât o singură pedeapsă, cea capitală. Dar 
mai trebuia să ţinem cont şi de aventura ucraineană a nesăbui¬ 
tului Wilhelm de Habsburg care dorea pe atunci să se facă 
numai decât urmaşul eroului naţional al ucrainenilor Taras Bulba 
într’o Ucraină, din care să facă parte, pe cât se poate, chiar 

Bucovina întreagă. Ceeace ne interesa mai mult a fost că unele 
organizări clandestine ale ucrainenilor din Bucovina credeau în 
realizarea acestei fantasmagorii şi începeau chiar să=o dorească şi 
să o pregătească. 

Iată dece, după discuţii mai lungi, nu ne-am putut gândi 
decât la un număr destul de mic de prieteni asupra cărora 
ne-am înţeles să-i iniţiăm şi să-i aducem la adunarea noastră 
constitutivă. Iar în ce priveşte aceasta adunare, Dodo Bodea 
s’a oferit să ne puie ia dispoziţie locuinja sa spaţioasă din spi¬ 
talul de copii al cărui director era. Am ales acest Ioc de în-=- 
tâlnire pentru situaţia sa cam izolată şi depărtată de ochii poliţiei 
şi ai jandarmilor. Data adunării am fixaUo pentru ziua de Vineri 
11 Octombrie orele 9 seara, convenind încă ca să nu venim în 
grupuri, ci câte unul, cel mult doi. 

In ziua şi la ora stabilită ne-am strâns cu toţii la doctorul 
Bodea. Eram, în afară de părintele Bejan, în total 15 persoane, 
anume toţi câţi am iscălit programul nostru şi încă alţi doi. Ve¬ 
teranul nostru, părintele Dionisie Bejan, lipsea numai, pentrucă 
vârsta lui înaintată îl împiedica să vie şi el la o oară atât de târzie. 
In schimb însă el declarase în prealabil lui Scxtil aderarea sa 
necondiţionată la tot ce vom hotărâ. Prezida Sextil Puşcariu. 
Discujiile erau doar pasionate în ce priveşte dorinţa nerăbdătoare 
a fiecăruia dintre noi de a pune puterile sale fizice, intelectuale, 
materiale şi de sentiment în serviciile neprecupeţite ale unei 
cauze, prea sfântă nouă tuturor, întoarcerea la căminul părintesc. 

Multă vorbă n’au făcut, iar vorbării deşarte chiar de loc. 
Cu toţii am încredinţat conducerea noastră în acţiunea care ne 
preocupa lui Sextil Puşcariu şi am hotărât scoaterea unui ziar 
care să apară, penii u a se reduce cheltuielile de tipar, numai 
de două ori pe săptămână, Marji şi Vineri. Oareşcare discuţie 
s’a încins în jurul numelui ziarului. La propunerea lui Vasilică 
Bodnărescu am hotărât ca noul făt-frumos politico-literar să se 
numească Glasul Bucovinei, numit mai târziu de unii dintre 
minoritarii noştri de limba germană: Der Glazul. Editor şi re¬ 
dactor responsabil a primit să fie părintele Dionisie Bejan care 

fiind vorba de o cauză naţională, nici de data aceasta n’a ezitat 
să fie în primul rând al luptătorilor. 

Cu data de 22 Octombrie 1918, apare primul număr al 
Glasului ini format de revistă şi în cuprins de 16 pagini. In 
fruntea sa el aduce arficoluPprogram al nostru, al „celor iscăliţi", 
articol scris de pana magistrală a Iui Sextil Puşcuriu într’un stil 
atât de limpede, atât de convingător, cum numai Sextil Puşcariu 
ştie sa scrie, convingător şi impresionant mai ales, penfruca lip- 
sindu-se şi de data aceasta de orice frazeologie de reclamă de 
bâlciu, autorul parcă ar fi dorit să sublinieze şi mai puternic 
măreţia actului căruia el dedica acest articol, lată cuprinsul in-- 
tcgral al acestui articol cu adevărat istoric. 

Ce vrem. 

Evenimentele se precipită. 

In vremurile mari cari se pregătesc, nu mai e voie să 
mergem izolaţi, fiecare pe drumul său, ci trebue să ne sfrân= 
gem rândurile, să ne sfătuim unul cu altul şi din sfaturile 
noastre să răsară o orientare pentru publicul mare. 

Din conştiinţa acestei trebuinţe se naşte publicaţia pe¬ 
riodică „Glasul Bucovinei". 

Cei ce iscălim acest articoUprogram nu vrem să alcă¬ 
tuim un nou partid politic, ci ne-am adunat spontan la această 
manifestare românească, convinşi că de acum nu mai e vreme 
de aşteptare. Suntem încredinţaţi că orice Român se va ală¬ 
tura programului nostru. 

Ştim foarte bine că nu aici, în Bucovina, se va hotărî 
asupra sorţii noastre şi că nu o mână de oameni, oricât de 
bine intenţionaţi ar fi ei, vor putea decide asupra unei che¬ 
stiuni, care nu mai e numai a noastră, ci alcătueşte o parte 
a marei probleme europene. Dar dacă aiurea se va hotărî 
asupra sorţii popoarelor, ele vor fi întrebate mai întâiu de 
voinţa lor. De aceea trebue să ştim de pe acuma ce vrem 
şi să o spunem cu glas tare, împiedicând din vreme orice 
acţiune care s'ar întreprinde în detrimentul intereselor româneşti. 

Vrem : să rămânem Români pe pământul nostru stră* 
moşesc şi să ne ocârmuim singuri, precum o cer interesele 
noastre româneşti. 

Nu mai vrem: să cerşim de la nimeni drepturile care 
ni se cuvin, şi în schimbul jertfelor de sânge, aduse în acest 
război, —' jertfe mai dureroase decât ale altor popoare — 

pretindem : ca împreună cu frafii noştri din Transilvania 
şi Ungaria, cu care ne găsim în aceeaşi situafie, să ne plăs¬ 
mui tn viitorul care ne convine nouă în cadrul românismului. 

Cerem: să putem aduce la congresul de pace aceste 
postulate ale noastre prin reprezentanţi aleşi de noi înşine 
din mijlocul naţiunii noastre. 

Stăm pe punctul de vedere al principiilor lui Wilson, 
adoptate şi de ministrul ausfro-ungar de externe. Nu vrem 
decât ceeace după drept ni se cuvine şi, eluptând drepturile 
noasfre, nu vom scurta pe nimeni în drepturile lui. Dar ceea 
ce după drept ni se cade, acum când zorile dreptăţii au ră= 
sărit pretutindeni, o vom cere neînfricaţi şi nu . există jertfă 
pe care să n’o aducem cu drag pentru împlinirea idealului 
nostru. 


Cernău|i, 11 Octombrie 1918. 


George Bancescu 
Dionisie Bejan 
Dr. Isidor Bodea 
Dr. Vasile Bodnarescu 
Dr. Octavian Gheorghian 
Dr. Max Hacman 
Dr. Cornel Homiuca 


Dr. Vasile Marcu 
Dr. Alecu Procopovici 
Dr. Eudoxie Procopovici 
Dr. Sextil Puşcariu 
Gheorghe Şandru 
Dr. Valerian Şesan 
Alexandru Vitenco 


Astăzi, după 20 de ani, recitind acest produs al celui mai 
desăvârşit clasicism românesc şi al celui mai încrezător idealism, 
alocuri poate chiar prea încrezător, simfesc încă fiorii care mi-au 
cutremurat inima, atunci, când mi-a fost dat şi mie să pun nu* 
mele meu sub acest document atât de prefios al istoriei noastre. 

Viafa de mai târziu mi*a oferit mai multe demnităţi înalte 

şi onorande în ierarhia societăţii româneşti. Cu toate aceste o 
mărturisesc foarte sincer, în nici o situaţie, creată de aceste dem¬ 
nităţi, eu n’am simţit atâta satisfacţie sufletească şi atâta mândrie, 
ca în ziua memorabilă de 11 Oclombre 1918, când mă aflam 
şi eu printre acei cari, făcându-se în ceasul hotărâtor interpreţii 
fideli ai sentimentelor neamului românesc obijduit din Bucovina, 
au cerut cu glas tare ca să fie pretutindeni auziţi: Vrem să ră¬ 
mânem Români pe pământul nostru strămoşesc ! 

Cernăuft, 11 Oclombre 1938. 

















AMINTIRILE ŞI IMPRESIILE MELE 
IN JURUL UNIRII BUCOVINEI CU 
PATRIA--MAMĂ 

de Dr. CORNELIU HOMIUCA 
fost membru în Consiliul National 

Sufletul poporului român dela vlădică până la opincă era 
de mult pregătit pentru Unirea, când a sunat ceasul ei în zilele 
memorabile din Octombrie şi Noembrie 1918. Decenii în urmă 
s’au străduit intelectualii şi conducătorii noştri, povâţuind poporul 
şi îndrumându-1 în spre culmile sublime ale unită|ii naţionale. 
Şi cum aceleaşi situaţii şi aceleaşi cauze produc aceleaşi efecte, 
şi Românii din Transilvania aşteptau Unirea lor cu vechiul 
Regat, cum arată următorul epizod din viaţa mea de pribeag. 

Petreceam în anul 1916 la Cluj, unde funcţionase Admi¬ 
nistraţia Fondului Bis. ort. rom. în pribegie. Făcând odată o 
excursie în periferia oraşului, întâlnesc un biet român, prost 
îmbrăcat şi mai prost hrănit, la aparenţă un simplu lucrător. 
Intrând în vorbă cu el, la început nu s’a prea încrezut în mine. 
Abia pe urmă convingându-se că nu am intenţii rele, l-am mai 
putut discoase. Şi mi-a destăinuit bietul om, mai mult în şoaptă, 
cât de mult aşteaptă el o schimbare a situaţiei, cât de prost o 
duc românii sub stăpânirea ungară şi cât de mult ar dori el ca 
„rumânii din Ardeal să fie la un lodcu cei de dincolo de munţi". 

Această spovedanie a unui simplu muncitor m’a impre* 
sionat adânc într’o vreme, când România nu intrase încă în 
războiu şi nu s’a putut prevedea finalul groaznicului măcel 
mondial. 

Când pe urmă în anul 1918, prin vrednicia soldatului 
român Unirea tuturor Românilor sub un singur steag a început 

sa se contureze din ce în ce mai accentuat pe orizontul politic, 
trăiam zile de o rară emoţie sufletească. Entuziasmul de care 
am fost străbătut atât cu cât şi toţi bunii Români din acest coif 
de fără creştea cu fiecare fapt nou, care ne apropia de realizarea 
idealului nostru, începând cu hotărîrea Consiliului National din 
2 T Octombrie 1918, sporind apoi foarte considerabil cu intrarea 
Armatei Române în ţară, care ne-a adus după atâta timp de 
zbucium ordinea şi linişte şi ajungând la apogeu în memorabilul 
congres naţional din 28 Noembrie 1918. 

Cuvintele greu pot reda tot ce am simţit în aceste zile 
memorabile. Vibra sufletul de bucurie, aflându-se într’o con¬ 
tinuă emofie fericită MUaduc încă bine aminte de fiorii de 
bucurie şi mândrie naţională ce m’au cuprins la serviciul divin, când 
s’a pomenit la sfânta liturghie pentru prima dată numele Regelui 
Ferdinand şi a Reginei Maria. Nu a fost o simplă vagă sen¬ 
zaţie, produsă prin noutatea faptului, ci un profund sentiment 
de adevărată bucurie şi satisfacţie, că după atâtea peripeţii, prin 
cari am trecut, am ajuns în sfârşit la adăpostul firesc, la sin¬ 
gurul liman posibil pentru noi Bucovinenii. 

Congresul naţional desfăşurându=-se amăsurat importanţei 
sale epocale cu un sfat deosebit în prezenţa autorităţilor precum 
şi a reprezentanţilor celorlalte ţări alipite, s’a întipărit adânc în 
inimile noastre. 

Unirea cu ţara-mamă, votată de acest congres cu o însu¬ 
fleţire fără seamăn, mUa apărut atunci şi se menţine cu aceeaşi 
intensitate în eul meu sufletesc şi astăzi, după 20 ani, ca o 
uriaşă stâncă de demarcaţie, care închide un trecut puţin priel¬ 
nic fiinţei noastre etnice şi deschide largi perspective pentru un 
viitor mai falnic şi fericit. 

















AMINTIRI DIN TIMPUL UNIRII 

Je ALEXANDRU HURMUZAC1U 
fost Mareşal al Ţarii şi membru 
în Consiliul Nafional 

Evenimentele premergătoare unirii Bucovinei cu patria mamă 
m’au găsit în demnitatea de Mareşal al Ţării şi deputat în ca* 
mera austriacă din Viena. 

In Viena sau format, în urma manifestului imperial din 1 7 
Octomvrie 1918, consilii naţionale, compuse din deputaţii dife* 
rifclor naţiuni, cu misiunea de a organiza statul austriac pe bază 
federativă şi pe principiul naţionalităţilor. Âceste consilii însă nu 
şi--au putut îndeplini misiunea, iar evenimentele se precipitară, 
astfel că manifestul împăratului na mai putut opri prăbuşirea statului. 

îndeosebi consiliul naţional român nu s'a putut întruni, fiindcă 
o parte din deputaţi se aflau la Viena, şi altă parte la Cernăuţi, 
iar comunicaţiile dintre aceste două oraşe fură întrerupte. Depu* 
taţii români din Viena şi*au declarat, prin mine, adeziunea lor la 
hotărîrile Consiliului Naţional din 27 Octomvrie şi s’au pus cu 
însufleţire la dispoziţie. Cu toate acestea Consiliul Naţional român 
din Viena a adus mai târziu servicii importante, formând, până 
la înfiinţarea legaţiunii regale române, comisiunea de lichidare, 
care, sub conducerea neuitatului Constantin Isopescu*Grecul, a 
îngrijit de interesele româneşti la lichidarea averii statului austriac, 
la demobilizarea armatei şi la repatriarea soldaţilor români din 
Bucovina, Transilvania şi Banat. 

In acele zile istorice a avut de îndeplinit şi fosta adminis* 
traţie autonomă a Bucovinei o misiune foarte grea, îmbinată cu 
multă responsabilitate. Căci în timpul de tranziţie, după împrăş* 
tiarea armatei austriaco şi după retragerea guvernului, a fost foarte 
greu a menţine intactă averea ţării şi îndeosebi a garanta func* 

jionarea spitalurilor, pe alunei pline de bolnavi şi răniţi de război. 
Misiunea aceasla a fost cu atât mai grea, cu cât ordinea publică 
a fost grav ameninţată în acele timpuri, când diferite bande des* 
ordonate au ştiut să acapareze armele din căzărmile părăsite, a* 
meninţând populaţia şi avutul public. 

Guvernul provizoriu, alcătuit din iniţiativa unor patrioţi bu* 
covineni, sub preşedinţia neuitatului Iancu Flondor, care a luat 
asupra sa puterea statului, după o înţelegere avută cu ultimul 
guvernor austriac în casa mea, în ajunul Constituantei din 2 7 
Octomvrie 1918, şi*a dat toată silinţa, cu cea mai mare bună* 
voinţă, în lipsa unei puteri executive, să menţină ordinea în ţară. 
Dar abia intrarea glorioasei armate române a pus capăt stărilor 
acelora îngrijorătoare, restabilind ordinea şi liniştea publică. 

Am luat parte cu mare însufleţire la votarea Unirii din 28 
Noemvrie 1918, prin care s’a realizat visul nostru secular de aici. 




















AMINTIRI DIN ZIUA UNIRII 

dc MIHA1 IACOBAN 
fost membru al Consiliului National 


Ca fost membru al Consiliului National reprezentând oraşul 
şi judeţul Câmpulungului Moldovenesc, unde pe aceia vreme 
eram primarul oraşului Câmpulung, îmi reamintesc că după o 
şedinţă a Constituantei Bucovinei în sala Societăţii pentru cul¬ 
tură în Cernăuţi, unde s’a hotărît unirea Bucovinei cu Patria* 
Mumă, am plecat la Câmpulung şi am convocat pe toţi frun* 
taşii români din oraş şi judeţ la o consfătuire pe ziua de 
4 Noemvrie 1918 cu ocazia căreia am comunicat populaţiei în 
piaţa de lângă Primărie hotârîrea definitivă a constituantei: ca 
Bucovina să fie alipită PafrieUMume, din al cărei sân a fost 
răpită la vremea sa. 










IN ERA NOUĂ 

dc Dr. ALEXANDRU IEŞAN 

profesor universitar, fost membiu 
a) Congresului General 

„România trcbuc să stee bine cu toate puterile şi abia în 
momentul ultim, când totul se surpă, trebue să ţie cu acea 
putere, despre care crede că va ieşi învingătoare". 

Această politică o recomanda Bismark într’o scrisoare cătră 
tatăl regelui Carol, pe la anul 1868. 

El recunoştea, încă de pe atunci, îndreptăţite aspiraţiunile 
poporului român la unitatea sa etnică, le punea însă în legătură 
cu necesităţile politice internaţionale. 

Risipirea înjghebărilor din jurul statului român s’a întâmplat 
în condiţii, cum nu le-ar fi putut ghici nici Bismark ; iar uni* 
tatea poporului român se înfăptuieşte în alte împrejurări decât 
unitatea Italiei lui Cavour sau a Germaniei lui Bismark. 

Pe atunci, un om de stat cu vederi largi şi energie răzbă* 
tătoare, era un factor hotărîior şi conducea acţiunile de stat fără 
să se pună de acord cu aspiraţiunile popoarelor, pe socoteala 
cărora îşi făureau planurile. 

Astăzi, oamenii de stat îşi dau seama, că, numai acţiunile 
politice care răsar din pornirile adânci ale popoarelor, pot avea 
rezultate durabile şi că, îndeosebi în războiul acesta, se împlineşte 
cea mai mare revoluţie politică şi socială a istoriei. In sensul a* 
cestei adânci prefaceri se săvârşeşte şi întregirea neamului româ* 
nesc. Un proces deschis pentru întreaga omenire şi purtat cu mare 
tărăgăneală, a răzbătut peste cele mai îndărătnice împotriviri, şi po* 
porul român intră, pe o cale firească, în drepturile sale elementare. 

Nu oamenii de stat au descoperit această cale; ei aveau 
numai să vegheze asupra piedicilor ce le avea de întâlnit poporul, 

şi să dea semnalul când să pornească şi el după cursul unei 
mişcări mondiale. 

Faţă de străduinţele aşa de organice ale unui neam întreg, 
cântărirea meritelor oamenilor de stat din România veche şi ale 
inimoşilor conducători din celelalte părţi ale Românismului trebuc 
să treacă pe planul al doilea. 

Cauza, nu omul se accentuează şi aiurea : succesele armatei 
la Salonic se datoresc de bună seamă şi acţiunii de o deplină 
amploare a adevăratului om de stat francez, care este Briand, 
combătut tocmai pentru acţiunea aceasta cu vehemenţa de Cle- 
menceau. Acesta, ajuns la cârmă, n’a exclus din formula sa 
„guerre totale" (războiu integral) nici frontul dela Salonic. Iar nu 
dc mult Briand, când i se aduceau elogii pentru acţiunea sa, 
răspundea jovial : „Eu am avut ideea, dar succesorul meu a ştiut 
să o înfăptuiască. Clemenceau este un adevărat om de stat". 

Politica reală, fără resentimente sterile şi plicticoase, se im^ 
pune şi pentru Românii din toate părţile. Oamenii de stat români 
sunt dintr’odafă liberaţi dc sarcina politicei machiavelice, — de 
jocul echilibristicei între vecini primejdioşi. Dar tocmai acuma se 
ridică din nou problema mai atrăgătoare pentru puterea creatoare 
a oamenilor de stat. Pentru prima dată în desvoltarea neamului^ 
o întorsătură politică bruscă coincide cu o nouă orientare a con¬ 
ştiinţei întregii lumi; pentru prima dată, curente de ordin moral 
şi cultural, pregătite în îineşte de demult, se întâlnesc cu realităţi 
economice de o complexă varietate, şi toate acestea alături de o 
adâncă înrâurire şi zguduire a maselor prin întâmplările războiului. 
Nime nu poate prevedea cum va influenţa noua ordine politică 
şieconomică asupra vieţii culturale a întregului neam ; fapt însă 
este că nicicând n’au tost timpuri mai încărcate de probleme şi de 
îndemnuri pline de fiori pentru toate puterile productive ale neamului. 

Şi Românii din Bucovina încep de acuma, pe un drum 
nou, o desvoltare organică. Ei scapă de o atârnare, în care îşi 
cheltuiau energia pentru conservarea proprie, fără să le mai ră- 
mâie un prisos pentru prestaţiuni culturale, sau erau pe nesim¬ 
ţite absorbiţi şi asimilaţi unei forme de viaţă streine. 

Fiindcă situaţia politică s’a schimbat peste noapte, se ivesc 
şi greutăţi de trecere. Căci îndeletnicirile oamenilor, adaptarea la 
o viaţă nouă nu se pot zori cu acelaş tempo. Iar masele popo¬ 
rului, păstrătorul limbii şi obiceiurilor naţionale, prin inerţie, n’au 
nici ele sentimentul de solidaritate şi instinctul de rasă destul de 
fari. In decursul războiului o bună parte din popor a făcut o 
experienţă economică de mare folos, iniţiative îndrăzneţe au răsă¬ 
rit spontan. 

„In războiul esta“, — spunea un gospodar, — „am învăţat 
mai mult, decât dacă aş fi făcut opt ghimnăzii". Dar respectul 
pentru autoritate e pretutindeni scăzut sau chiar dispărut, şi aceasta 
nu atât prin lucrarea ideilor, cât mult mai primejdios, sub im* 
boldul suferinţelor în războiu şi a sălbătăciilor pe care le*au pe* 
trecut. In lipsa de orientare, o nerăbdare plină de pofte aţâţătoare 
a cuprins sufletele multora. Intr’o adunare electorală, Lloyd George 
rostea înainte de vreo zece ani aceste cuvinte : „Cel dintâi lucru 
ce*I am pe inimă şi voiesc să vi-1 spun este acesta că, pentru 
un reformator, nu e piedică mai mare decât mai întâi indulgenţa 
unui popor în suportarea nedreptăţilor, iar apoi, când a ajuns la 
conştiinţa nedreptăţii, nerăbdarea aceluiaşi popor. D*Voastre ve* 
deţi cum un popor sufere nedreptate, asuprire şi înşelăciune, din 
generaţie în generaţie, în decurs de veacuri, fără măcar un mur* 
mur de nemulţumire; deabea dacă scoate un suspin. Răbdarea 
poporului e minunea tuturor timpurilor. Apoi, deodată, când se 
trezeşte la conştiinţa nedreptăţii, se ridică cu toată puterea şi 
voieşte să vadă dintr’odată ştearsă o nedreptate de secole". Con* 
statarea aceasta se potriveşte şi la stările dela noi. 

Faţă de aceste greutăţi sunt lipsă conducătorii de valoare 
personală şi cu iniţiative folositoare. Stăm, se spune, în preajma 
organizării administraţiei, se lucrează la rezolvirea chestiunii agrare. 
Iar din greutăţile care cer imperios soluţionarea, credem că va 
răsări şi o puternică reacţiune de muncă productivă. Avem lipsă 
de comercianţi cu experienţă şi vederi moderne, de şcoli corner* 
ciale care să pregătească înţelegerea necesară în acest ram capital 
din viaţa economică. Aşteptăm ca pădurile şi alte bogăţii ale ţări 

să fie exploatate în interesul populaţiei şi pentru refacerea ţării. 
Iniţiativa pentru asociaţii agricole, cooperaţiuni pentru cumpărarea 
sau arendarea de unelte sau maşini ar revoluţiona condiţiile eco¬ 
nomice ale ţării şi ar transforma-o într’o ţară bogată şi plină de 
viaţă. Statul român de mâine va fi, ca ţară agricolă, o clădire 
luminoasă în care va fi lipsă şi de mobilierul corespunzător; o 
industrie pentru trebuinţele ţării se va desvolfa văzând cu ochii, 
dată fiind şi bogăţia atâtor materii prime. 

Iar alături de sporirea puterilor economice se va înălţa o 
şcoală în contact cu realităţile vieţii şi totuşi cu proiecţiuni ideale 
spre viitor, pentru opera de cultură a întregului neam şi pentru 
creşterea de intelectuali cu puternice reliefuri morale. In deosebi 
pe acest teren avem o sumă de puteri mărunte, dar cu spor la lucru. 

In concretizarea prin fapte a atâtor cerinţi care se impun stă 
adevărata greutate, şi de aceea pretutindeni sunt lipsă oameni cu 
competenţa necesară şi cu tragere de inimă. Căci, — zice EmU 
nescu, — „inimă foarte caldă şi minte foarte rece se cer de la 
un patriot chemat să îndrepteze poporul său". 















AMINTIRI ASUPRA EVENIMENTELOR 

DIN 1918 

dc CONSTANTIN ISOPESCU-GRECUL 
fost preşedinte al Consiliului Najional din Vicna 

Cernăuţi, 1 Noembrie 1936. 

îmbrăţişez cu plăcere ocazia de a expune în mod sumar 
evenimentele cari s’au petrecut în luna Octombrie a anului 1918 
la Viena, când odată cu prăbuşirea monarhiei austro-ungare, s’a 
apropiat realizarea visului nostru secular al unei Românii întregite. 
Sper că expunerile mele vor complecta întrucâtva tabloul în¬ 
tâmplărilor din acele timpuri decisive şi vor adăoga amănunte noui 
asupra evenimentelor cunoscute. Nu vreau să fac istorie ! Mă voiu 
mulţumi a înregistra câteva date marcante din epoca aceea, lio- 
tărîtoarc pentru tot viitorul nostru naţional. Sunt numai spicuiri 
din memoriile mele, care în parte le-am şi redactat, nepublicân* 
du-le însă până acum, din multe motive. 

Cine a trăit viaţa Bucovinei în ultimii 40 de ani, ştie că 
ideia iredentistă s’a prezentat la Români, acum 30 de ani, ca un 
sentiment liric, a cărui realizare se presupunea într’un viitor în¬ 
depărtat şi necunoscut, un vis a cărui înfiripare se credea că doar 
strănepoţii noştri o vor vedea. 

Numai Gheorghe Popovici, luând într’un timp contact intim 
sufletesc cu tinerelul universitar, a ştiut să activeze un spirit na* 
ţional mai conştient, militant şi agresiv în ţinerile generaţii de 
atunci. Şi a reuşit. Din activitatea lui, apoi a regretatului Iancu 
Flondor şi a mai multor tineri, s’a născut partidul naţional român 
din Bucovina, a cărui direcţie politică a desemnat calea naţională, 
până la emanciparea Românilor din această provincie. 

Totuşi, avându-se în vedere situaţiunea existentă din Austro* 
Ungaria, patrioţii români aşteptau mântuirea naţională numai dela 

o minune. Şi atunci a isbucnit războiul mondial. Avea să aducă 
el poate minunea dorită ? Cei mai mulfi au ignorat importanta 
evenimentului, s’au n’au cutezat să creadă în mult aşteptatul des* 
nodământ final. Numai foarte puţini au presimţit sfârşitul fatal 
pentru monarhia austro*ungară. Iar factorii răspunzători pentru soarta 
conaţionalilor — reprezentanţii naţiunilor din Austro*Ungaria —' 
având în vedere persccuţiunile la cari ar ti expus poporul lor pe 
vremea când Statul era în lupta pentru existenţa sa, n’au putut 
mări aspiraţiunilc, prefenţiunile şi manifestările naţionale decât nu* 
mai în etape şi în proporţie cu slăbirea monarhici în războiu. 

Această desvolfare treptată s’a putut observa Ia Poloni, Celu, 
Sârbi, Croaţi, Sloveni şi Italieni, ca şi la noi Românii. La noi, 
a jucat un rol deosebit şi faptul că între vechiul regat şi noi n’a 
existat nici odată un contact organizat şi permanent de informaţii, 
precum şi faptul că vechiul regat sacrificându*se pe sine însuşi 
şi viteaza sa armată pentru idealurile prietenilor aliaţi, a fost scos 
la un moment dat din combinaţiile unei politici active româneşti 
dincolo de frontieră. Iar reprezentanţii Românilor din Austro* 
Ungaria au putut să recurgă — strânşi fiind în reţeaua oficialită* 
ţilor străine şi a zidurilor chinezeşti ale statului, păzite de spioni 
şi tranşee —■ numai la informaţiile întâmplătoare ale celorlalte na* 
ţiuni conlocuitoare şi prietene din Austro*Ungaria, cari însă nici 
ele nu erau, adesea, mai bine informate. Mai mult: informaţiile 
ce le veniau pe vremea războiului despre vechiul regat, erau în 
mare parte defetiste. 

Şi totuşi reprezentanţii parlamentari ai Românilor au fost, 
dintre toate naţiunile de pe teritoriul Austro*Ungariei, cei dintâi 
cari, la momentul oportun, au declarat în mod hotărît emanci* 
parea naţională, în vreme ce celelalte naţiuni au evitat să pro* 
nunţe ultimul cuvânt, un fapt apreciat peste tot locul, dar numai 
la noi nu. 

Abia în luna Septembrie a anului 1918, se evidenţiază în 
mod mai real şi neîndoielnic slăbirea Austro*Ungariei, când odată 
cu prăbuşirea frontului bulgar, situaţiunea armatelor centrale de* 
venise mai mult ca precară. Atunci, într’o întâlnire cu prim*mi* 

nistrul Âustriei, baronul Husarek^Heinlein — care convocase în 
ziua de 18 Septembrie pe fruntaşii partidelor naţionale, spre a.le 
impune manifestaţii pentru monarhia în pericol — împreună cu 
regretatul deputat Teofil Simionovici am declarat că refuzăm orice 
manifestaţie, declinând în acelaşi timp şi orice răspundere pentru 
atitudinea ce o va lua poporul român de pe teritoriul austro- 
ungar, amărît din cauza modului cum i-au fost tratate deziderat 
telc sale naţionale de către guvernele monarhiei. 

In acelaş fel, m’am pronunţat eu şi faţă de împăratul Karl, 
în ziua de 4 Octombrie când am fost chemat în audienţă, îm¬ 
preună cu ceilalţi preşedinţi ai cluburilor parlamentare. Ba, mai 
mult: chiar în aceeaşi zi, ca preşedinte al clubului parlamentar 
român, am făcut, în Camera parlamentului austriac, declaraţia că, 
în baza principiului naţional, cele patru milioane de români din 
Austro-Ungaria cer autodeterminarea lor, în cadrul unui stat 
propriu. 

Precipitându^se evenimentele în mod vertiginos, i-am co¬ 
municat imediat regretatului Iancu Flondor într’o scrisoare — care 
frebue să se găsească în arhiva sa, deoarece am văzut-o cu trei 
luni înaintea morţii sale — atât situaţiunea din Viena cât şi de¬ 
claraţiile. noastre, informându-1 că, în cercurile politice din Viena 
se aşteaptă o schimbare absolută, dacă nu chiar disolvarea Au¬ 
striei, în cel mult trei luni. Scrisoarea am trimis-o printr’un soldat 
rănit, care se întorcea acasă în Bucovina, fostului prefect Teofil 
Nedelcu, omul nostru de încredere în tot decursul războiului. El 
a trimis-o lui Iancu Flondor. 

Dar n’au trecut nici acele trei luni până ce monarhia a căzut 
în descompunere. La \7 Octombrie 1918 a apărut manifestul 
împăratului Karl — fapt apreciat prea puţin — prin care Austria 
s’a decretat Stat federal, ce avea să se reconstitue cu ajutorul 
naţionalităţilor de pe suprafaţa Austriei reprezentate prin deputaţii 
lor, în consilii naţionale. Despre Ungaria şi naţionalităţile cuprinse 
în ea, manifestul nici nu pomeneşte, cu toate că şi acolo se ac¬ 
centuase o puternică mişcare iredentistă şi cu toate că, numai cu 
o zi înainte, Românii de acolo, prin rostul energic al d-lui Vaida* 

Voevod dăduseră cunoscutele declaraţii categorice de emancipare 
a poporului român din Ungaria. 

Chiar în ziua proclamării manifestului imperial din 1 7 Oc¬ 
tombrie sa constituit Consiliul Naţional Român din Austria în 
care a intrat şi deputatul social-democrat George Grigorovici, care 
în vederea importanţei momentului, sa ataşat cu un gest patriotic 
operei naţionale. Acest Consiliu s’a declarat drept „Constituantă" 
şi, la propunerea deputatului Simionovici, m’a ales pe mine, care 
fusesem şi preşedintele clubului parlamentar român, preşedinte al 
Consiliului Naţional. 

Toate acestea le-am comunicat fruntaşului nostru Iancu Flon- 
dor la Storojineţ, rugândud să se pună, la momentul oportun, 
în fruntea mişcărilor din Bucovina, care trebuiau să fie îndrumate, 
fără nici o rezervă. Intre altele, i-am scris, că o întoarcere în 
Bucovina a arhiducelui Wilhelm este exclusă. Acesta, sub pro¬ 
tecţia Austriei, ocupase într’un timp cu legionarii ucraineni Bu¬ 
covina ca un eventual pretedent al tronului din Ucraina. Dar, la 
intervenţia noastră, a fost îndepărtat de statul major, din această 
provincie. 

Ram scris deci lui Iancu Flondor că ar fi bine să câştige 
pentru cauza noastră regimentele 41 de infanterie şi 32 din mi¬ 
liţia teritorială, regimente alcătuite în majoritate din Români, o 
măsură care peste puţin timp a şi fost aplicată, mai ales de către 
Cehi, Slovaci şi Croaţi. Scrisoarea aceasta am trimis-o tot prin* 
tr’un curier, — interesant e faptul că chiar printr’un jandarm-curier 
al colonelului Fischer, dar român şi devotat cauzei noastre naţio*' 
nale— regretatului Iancu Flondor prin mijlocirea prefectului Nedelcu- 

La 18 Octombrie, fiind primit pentru ultima dată de împă* 
râtul Karl, am insistat asupra punctului de vedere menţinut în 
audienţa anterioară şi — la întrebarea expresă a împăratului asu* 
pra atitudinii ce ar lua*o Românii în cazul opjiunei preconizate 
de formula Wilson — am declarat, fără înconjur, că după con* 
vingerea mea, toţi Românii din Austro*Ungaria ar vota contra 
monarhiei. A fost o scenă dramatică a cărei descriere întrece însă 
cadrul acestei scurte expuneri. 

Lipsea însă şi o declaraţie publică din partea Românilor 
austriaci în sensul acesta. 

Manifestul împăratului Karl şi atitudinea guvernului ungar, 
care declarase, în urma lui, că Ungaria abandonează uniunea reală 
cu Austria şi recunoaşte numai uniunea personală cu privire la 
persoana monarhului — ne-ati dat binevenitul pretext să scoatem 
în relief, în marea publicitate, situaţiunea tuturor Românilor din 
monarhie. Simţeam că acţiunea noastră de informaţie şi propa¬ 
gandă în Europa, şi mai ales pe lângă puterile aliate trebuia să 
cuprindă întreg complexul chesfiunei provinciilor româneşti în 
străinătate, şi că, pe de altă parte, trebuia să angajeze şi pe cele¬ 
lalte popoare neungare, limitrofe Ungariei. 

Şi atunci, în sensul acesta am ţinut ca eu, în calitatea mea 
de preşedinte al Consiliului Naţional, şi Grigorovici, ca deputat 
bucovinean, în faţa unei asistenţe covârşitoare de public, sub 
forma desvoltării unei interpelări, semnate de Români şi Cehi a* 
supra situaţiunei din Ungaria, să rostim, în ziua de 22 Octom¬ 
brie, în Camera parlamentului austriac, două discursuri, cari au 
înfierat atitudinea insuportabilă, creiafă de guvernele din Austria 
şi Ungaria. Aceste discursuri au culminat cu cererea de eman* 
cipare şi autodeterminare a Românilor din toată Austro*Ungaria 
într’un' stat unic. Discursurile s au bucurat de simpatia majorităţii 
parlamentului, afară doar de Ucraineni şi conducătorul lor Nicola 
Vasilko, care revendicând partea de nord a Bucovinei pentru 
Ucraina, a fost combătut în mod vehement şi convingător, de 
către G. Grigorovici. 

Atingând în discursul meu şi chestiunea germanilor din Un* 
garia — aşa numitul Burgenland — au fost angajaţi în desbafere, 
cu elogii pentru punctul nostru de vedere, şi alţi deputaţi, între 
cari renumiţii parlamentari dr. Renner (ulterior cancelar de Stat) 
şi dr. Lodgmann conducătorul germanilor naţionali. Interpelarea 
a întrecut asttel efectul aşteptat de noi. De atunci înainte, ches* 
tiunca Românilor a preocupat, o bucată de timp, interesul public 
şi ziaristica internaţională. Amintesc că această şedinţă a interpelării 
româneşti a fost şi ultima şedinţă a parlamentului vechii Austrii. 

Am transmis imediat discursurile, atât regretatului Iancu 
Flondor cât şi ziarelor din Bucovina. Ele au apărut în ziarul cer* 
nău{ean „Morgenblatf" în ziua de 2 7 Octombrie şi mai târziu 
într o broşură redactată de d-1 Constantin Graur, întitulată : „Pră* 
buşirea unei monarhii" (Atelierele societă(ii „Isbânda", str. Să* 
rindar No. 22, Bucureşti); precum şi în „Convorbiri literare'*. 

A doua zi după această şedinţă, ceilalţi deputaţi români au 
plecat în Bucovina, în timp ce Teofil Simionovici şi eu am rămas 
la Viena, pentru a nu pierde contactul şi orientarea cu lumea mare 
politică din capitala Austriei şi cu celelalte Consilii Naţionale. 
Aflând însă că la Cernăuţi a şi pornit mişcarea de emancipare 
naţională, am dat telegrama noastră de aderentă, fără rezervă, te* 
legramă tipărită în „Glasul Bucovinei**, organul refacerii naţionale 
de atunci şi ne*am decis a ne reîntoarce şi noi acasă, pentru a 
colabora la opera măreaţă, îndrumată în Bucovina. 

In ziua de 25 Octombrie, am părăsit Viena cu trenul, luând 
direcjia prin Cracovia şi Lwow, spre Cernăuţi. Dar nu ne*a fost 
menit să sosim acolo. La Przemysl, unde se angajase o luptă 
vehementă între ucraineni şi poloni, am găsit podul de peste San 
aruncat în aer de către ucraineni, chiar cu pujin timp înainte de 
trecerea trenului nostru. Neputând obţine dela comandamentul 
Consiliului National polon, către care ne adresasem, un auto* 
mobil pentru Cernăuţi, am fost nevoiţi să renunţam, în ploaia 
gloanţelor ucrainene, la continuarea călătoriei noastre şi să ne în* 
toarcem la Viena. Nu însă fără să înştiinţăm, printr’o telegramă 
expediată chiar dela Przemysl, Consiliul National din Cernăuţi, 
despre cauzele lipsei noastre dela manifestaţiile naţionale îndrumate 
în Bucovina, anunţându*i totodată planul nostru de a lua con* 
tact la Viena cu Românii din Ungaria, în deosebi cu d*l Maniu, 
a cărui sosire se aştepta acolo. 

întorşi la Viena, am găsit aci pe d*l Maniu şi am reuşit 
după o insistentă hotărîtă să objinem dela ministerul de războiu 
austro*ungar ca, Consiliul Naţional din Viena care dela sosirea 
d*lui Maniu se complectase ca reprezentanta oficioasă a intere* 
selor tuturor românilor din fosta Ausfro*Ungaria — să ia sub 




comandă proprie naţională toate regimentele româneşti din fosta 
monarhie. Aceste regimente au şi depus jurământul de credinţă 
pe steagul românesc, tricolor, al Consiliului Naţional, rămânând 
ca locul de concentrare al soldaţilor români, reîntorşi de pe toate 
fronturile, să fie cazarma predată nouă de minister. Din realiză¬ 
rile diplomatice de pe vremea aceea cea mai importantă îmi parc 
expedierea telegramelor din 4 Noembrie 1918, trimise în numele 
Consiliului Naţional al nostru din Viena — prin mijlocirea lega- 
ţiîinei franceze — guvernelor din Roma, Paris, Londra şi Was* 
hington şi cuprinzând declaraţia hotărîtă de emancipare a tuturor 
RbhVânilbr din fosta * monarhie ausfro-ungară, precum şi cererea 
for de a fi priviţi uniţi pentru vecie cu România liberă. Celelalte 
lucrări'ale Consiliului Naţional oricât de interesante s’ar prezenta 
ele şi oricât de importante au fost, trebue să le exclud din de¬ 
claraţiile prezente, deoarece înregistrarea lor ar întrece cadrul unei 
simple expuneri. 

Sigur e că, până îh ziua memorabilă de 1 Decembrie, toate 
gândurile şi* năzuinţele noastre erau îndreptate spre evenimentele 
cari inspirate* de d-1 Maniu erau să se hotărască la ,,Alba-Iulia“. 

MEMORII ASUPRA UNIRII BUCOVINEI 
CU ROMÂNIA 

dc GEORGE A. JEMNA 

fosf membru în Consiliul Najion.il al Unirii 

Sărbătorind aniversarea a douăzecea a Unirii Bucovinei 
cu România, îmi reamintesc, înainte de toate, anii copilăriei, 
petrecuţi în casa părintească, unde se afla un tablou al familiei 
Hormuzachi, asociat de cuvintele Elenei către soţul ei Alecu: 
„Să grijim ca în acest amestec de limbi, copiii noştri să râmâie 
ceea ce sunt." 

Toate generaţiile de buni români dela răpirea Bucovinei 
până la 1918, n’au încetat de a ţinea trează conştiinţa naţională 
în Bucovina, pe care autorităţile austriace voiau să o înstrăineze 
cu orice preţ. Pe deoparte „Societatea pentru Cultură şi Lite¬ 
ratură Română din Bucovina", pe de altă parte Societatea 
„Şcoala Română" şi profesori ca Ştefan Ştefureac, Eusebie 
Popovici, Simion Florea Marian, Constantin Cosovici, Vasile 
Bumbac şi alţii şfiură să deştepte în noi idealul naţional. In 
decursul studiiior universitare, Societatea academică „Junimea" 
ni-a fost izvorul nesecat de energii şi oţelire a conştiinţei noastre 
naţionale. 

La izbucnirea războiului mondial, mă aflam judecător la 
Storojineţ. Admiraţia ce o aveam totdeauna faţă de marele 
român Iancu Flondor, pe care îl cunoşteam din politica sa 
naţională în dieta ţării, mă apropie repede de dânsul. împreună 
cu Iancu Flondor, Alecu Procopovici, Emil Sluşanschi şi Aurel 
Morariu nutream nestrămutata credinţă, că oricum ar fi sfârşitul 
războiului şi orice atitudine ar lua România în conflagraţia mon* 
dială, Bucovina trebuia să ajungă acolo, de unde fusese de* 
trunchiată. 

La 14 August 1916, vizitându-1 pe Iancu Flondor, acesta 
mă întâmpină cu proclamaţia M. S. Regelui Ferdinand către 
ţară şi armată. O cetirăm cu lacrimi de bucurie şi Flondor 
exclamă: „Acum puteai fi siguri că unirea noastră cu Ro^ 
mânia nu mai e departe." Trecerea victorioasei armate române 
peste Carpaji ne încurajă până într’atâta încât şi faţă de autori¬ 
tăţile ruseşti, cari ocupaseră Bucovina, ne manifestam credinţa, 
că Bucovina face parte integrantă din regatul vecin. Cea mai 
mare grijă a noastră era de acum înainte ca zestrea ce urma să 
o aducă Bucovina României, să fie cât se poate de însemnată. 

In scopul acesta căutam, atât Flondor, ca primar, cât şi cu, 
ca ajutor de primar, să zădărnicim rechiziţiile, ordonate de auto¬ 
rităţile ruseşti în judeţul Storojineţ. 

Intransigenţa lui Flondor în privinţa aceasta merse atât de 
departe, încât la o şedinţă a comisiei de alimentare, refuză să 
semneze un proces verbal, în care nacialnicul Ruth fixase pentru 
rechiziţie un cuant mai mare de vite, decât intra în vederile sale. 
Când inzistenţcle nacialnicului începură a se transforma în ame¬ 
ninţări, Flondor îi răspunse : „ai puterea să mă împuşti, să mă 
trimiţi în Sibiria sau în judecata curţii marţiale, dar nu mă poţi 
constrânge să semnez un act fals." 

Comandantul etapei îmi spunea adese, că la retragere, 
Flondor va avea mult de suferit. I-am comunicat acest lucru 
pentru a preîntimpina neajunsurile ce-1 aşteptau. La retragere îşi 
lua refugiul în spital, unde îşi asigură întrucâtva viaţa, dar moşia 
i-a fost compiet jefuită şi edificiile aprinse. 

In vara anului 1918, când, după retragerea ruşilor din 
Bucovina, armata austriacă înainta spre frontiera română, desco- 
perirâm simptomele de descompunere a imperiului austriac. 
Stând de vorbă cu soldaţii, constatarăm că pe toţi îi preocupă 
ideea naţională şi că ziua în care aveau să depuie armele, nu 
mai era departe. Şi în adevăr, nu după multe zile, aflându-mă 
pe strada Ccrnăuţului, un grup de soldaţi, care venea dinspre 
Cernăuţi, dând salve în aer, anunţau izbucnirea răzmiriţei. 

începură zile de anarhie şi nesiguranţă. Bande ucrainene, 

încurajate de instalarea guvernului ucrainean la Cernăuţi, tra¬ 
versau străzile şi începură a prăda magaziile şi depozitele militare. 

In acest timp Iancu Flondor cu Dionisie Bejan strângeau 
rândurile româneşti, pregătind actul măreţ al Unirii. Am luat şi 
eu parte la toate şedinjele pregătitoare. împreună cu prietenii 
mei Adrian Onciul şi Cornel Clein formarăm o gardă naţională 
pentru stăvilirea exceselor ce începură. 

Ne-a şi succes să salvăm o marc parte în magaziile servi* 
ciului refacerii şi depozitele militare. 

In noaptea zilei de 2 7 Octombrie 1918 am străbătut dru¬ 
mul spre Cernăuţi pentru a mă înfăţişa şi eu, ca delegat al jude¬ 
ţului Storojinet, în Constituanta Românilor Bucovineni. 

Nu voiu uita nicicând entuziasmul, cu care s’a săvârşit, în 
sala Societăţii pentru Cultura şi Literatura Română, actul Unirii. 

Mai trecură câteva zile de haos. Viata şi avutul cetăţenilor 
erau periclitate, până ce în una din nopţile lui Noembrie un 
gardist grăbit mă înştiinfă, că armata română îşi făcea apariţia. 
Am alergat imediat înaintea acelora, cari veneau cântând, să 
consfinţească actul Unirii. Era o companie de roşiori sub co¬ 
manda ofiţerilor Alexandrescu şi Şerbănescu. 

Urmează zile de înălţare sufletească şi de înfrăţire, cari 
şi-au aflat punctul culminant Joi, în 28 Noembrie 1918, când 
sosind şi fraţii noştri bucovineni, cari au contribuit la Unire cu 
obolul lor pre}ios în alte împrejurări, s’a săvârşit marele act isto¬ 
ric, în Congresul nafional din Reşedinţa Mitropolitană. 

In amintirea acestui act, am înfiinţat la Storojinet Societatea 
culturală „Unirea". împreună cu prietenii mei Adrian Onciul, 
Cornel Clein, Erast Hostiuc, Orest Prelici şi George Popescu 
am cumpărat apoi pentru această societate o realitate în centrul 
oraşului, pe care am adaptat-o pentru scopurile unei case 
naţionale, care formează şi azi centrul de cultură al judefului 
Storojinef. 

In recunoaşterea activităţi mele pentru unire, populafiunea 
Sforojinefului m’a trimis în anul 1920 în senatul României 
întregite. 























SUFERINŢILE MELE 

dc Preot GHEORUHIi LANIVSUU 

Preotul Gheorghe Lanivschi, actualul preot de serviciu la 
Catedrala din Cernăuţi, a suferit în timpul războiului din partea 
Âustriacilor cele mai grozave chinuri din cauza sentimentelor sale 
româneşti. 

Zbirii generalului de tristă memorie, Fischer, supranumit că¬ 
lăul Bucovinei, s’au aruncat cu furie asupra victimelor, preofi 
români nevinovaţi, dintre cari a fost şi preotul Ghcorghe Lanivischi. 
Pe acesta l-au legat în lanţuri cu un ţigan desculţ şi sdrenţuros 
din Badeuţi, cu numele Toader Bancilă, şi l-au târît prin toate 
oraşele ţării, ca să fie scuipat, batjocorit şi bătut de jidovi, cari 
se ţineau de mari patrioţi. Dupăce a fost întemniţat şi ameninţat 
cu spânzurătoarea şi dupăce i s’a nimicit toată averea, consiliul 
dc războiu l-a aflat cu totul nevinovat şi l-a achitat. 

Patru ani a fost supraveghiat de jandarmi şi abia armata 
română, intrând triumfal în Cernăuţi, i-a curmat suferinţele dân* 
du-i deplina şi mult dorita libertate. 







GHEORGHE LAURIC 



















PARTICIPAREA MEA LA UNIRE 

Jc GHIÎORGHE LAURIC 
fost membru în Consiliul National 

In anul 1918 la data de 26 până la 29 Noemvrie mă 
aflam în Cernăuţi unde luam parte la şedinţele Consiliului Na¬ 
ţional şi am participat cu votul meu la Congresul General al 
Bucovinei. 

îmi amintesc când regretatul Iancu Flondor a fost ales cu 
unanimitate de voturi ca preşedinte al Constituantei şi a fost 
.după aceasta împuternicit să se prezinte la palatul administrativ 
din Cernăuţi spre a supune guvernatorului austriac doleanţele po¬ 
porului român din Bucovina. 

Totodată am fost faţă când sau înfipt primele drapele ro¬ 
mâneşti pe clădirea guvernului şi la Primărie. 

Aceste momente au fost cele mai frumoase din viaţă. 

Aceste sunt toate amintirele mele de atunci. 

UN EPIZOD DIN VREMEA UNIREI 
BUCOVINEI CU PATRIA--MUMĂ 

Dn FLOREA LUPU 
fost membra în Consiliul National 
şi în Congresul General al Bucovinei 

A fost în amurgul sării dintr’o zi de târzie toamnă a 
anului 1918. 

Armatele austriace se retraseră din Bucovina. 

Ţara şi oraşul Cernăuţi rămăsese fără stăpân şi pază şi Le¬ 
giunile ucrainene revoluţionare străbătuseră până în Sudul Buco* 
covinei, la Solea şi Gura-Humorului. 

Venind acasă în str. Mircea Vodă No. 18, am găsit ograda 
casei plină de soldaţi austriaci, întorşi depe fronturile de razboiu, 
toţi înarmaţi până în dinţi şi cuprinşi de o furie îngrozitoare. 

Intrei ei am cunoscut după rozetele depe şăpci şi câţiva 
ofiţeri. 

Intrebându-i ce caută ei în curtea casei mele (credeam că 
e o năvală de jaf), unul din soldaţi mai răsărit (plutonier major) 
a răspuns: „D-le Dr., din noi tinere catane puţini vă cunosc, 
„dar noi ştim din părinţii noştri, că D-ta eşti un om bun şi cu 
„dreptate. Noi am îmbrăţişat credinţa moscăcească de slobozenie, 
„Svoboda 11 , ne-am întors depe frontul de războiu aşa precum 
„ne vedeţi, înarmaţi până în dinţi şi vă rugăm să ne ajutaţi a 
„scoate ţara Bucovina din ghiarele bogătaşilor şi cămătarilor. 
„Noi ştim ca D-ta ai mulţi duşmani, dar să nu Te temi de ei, 
„pentrucă noi suntem gata chiar azi să-i împuşcăm pe toţi. Noi 
„voim să facem Republică din Bucovina şi voim să vă punem 
„Preşedinte al Republicei Bucovina. Vă rugăm să ne faceţi 
„sfaturi cătăneşti precum le au Moscalii din Rusia şi să ne 

„ajutaţi a pune la cale ireburile obşteşti, aşa precum le*au pus 
„la cale catanele moscaleşti în Rusia". 

La aceasta am răspuns: „înainte de toate vă mulţumesc 
pentru încredere". 

„Vreţi să faceţi un aşa feliu de rânduială în ţară ? 

„Dacă vreţi să faceţi un aşa feliu de rânduială, atunci 
„faceţi*! singuri şi lăsaţi*mă pe mine la o parte, căci eu la bă* 
„irâneţe nu mi*oi călca cinstea în picioare — măcar să ştiu că 
„voiu pieri de zece ori nu odată. 

După puţină isfătuire şi răsgândire, purtătorul de cuvânt al 
soldaţilor mi*a răspuns scurt şi cuprinzător: „Dacă aşa stă treaba, 
„D*Ie Dr., atunci nu ne trebue consiliile cătăneşti, căci dacă 
„cineva ar îndrăzni să se atingă de palma noastră de loc sau de 
„familia noastră, i-am da cu toporul in cap". 

„Dar ce e de făcut, D*le Dr., ca să uşurăm ceva şi soartea 
„noastră" ? 

Le*am răspuns : „Mergeţi liniştiţi aşa precum sunteţi înar* 
„maţi la vetrele voastre şi aşteptaţi semnul meu, vom vedea ce 
„va fi de făcut". 

Soldaţii s’au împrăştiat şi au pornit*o spre vetrele lor. 

Aşa sa sfârşit încercarea unei revoluţii comuniste în 
Bucovina. 

AL DOILEA EPIZOD DIN VREMEA UNIRE! 
BUCOVINEI CU PATRIA--MUMĂ 

A fost în Sala de Şedinţe a Palatului Ţării din str. Mir* 
cescu, în seara când s’a votat Alipirea Bucovinei cu Patria* 
Mumă. 

Tocmai atunci sosise o delegaţie a Sfatului Naţional din 
Rădăuţi, în frunte cu fostul Consilier de Tribunal Dr. Constantin 
Nastasi, pentru a notifica defunctului I. Flondor constituirea Con* 
siliului Naţional din Rădăuţi. D*1 Flondor a declarat că nu re* 
cunoaşte nici un Consiliu Naţional format în provincie şi că 
unicul Consiliu Naţional îndreptăţit de a dispune asupra sorţii 

Ţării Bucovina este numai Consiliul Naţional din Cernăuţi, în 
care se află foţi deputaţii Ţării. 

Atunci se frământase mereu în Sala de Şedinţă chestiunea 
dacă alipirea Ţării să se facă condiţionată de anumite postulate 
autonomice, sau necondiţionată. 

Stătusem la o parte ca de obiceiu şi priveam uimit la sbu^ 
ciumările sfetnicilor naţionali. 

Deodată se apropie de mine D-l Modest Scalat, azi avocat, 
şi mă întreabă de părerea mea în vajnica chestiune de alipire. 

I-am răspuns: „Votarea unei alipiri condiţionate ar însemna 
„un vot de neîncredere la adresa Pafriei-Mumc, ar însemna 
„pentru noi, cari o viaţă întreagă am luptat şi ţipat pentru Unire 
„cu Patria Mumă, o autopălmuire pentru noi şi o pălmuire ru¬ 
şinoasă a Patriei-Mume în faţa Europei". 

Alipirea sa votat în fine necondiţionat. 






























ZILE NEUITATE 

de TEOFIL LUPU 

fost membru în Congresul General al Bucovinei 

In „Zile neuitate" din „Neamul Românesc", No. 302 tăi* 
măceşte tânărul Gheorghe Bratian, cu multă dragoste de neam 
şi sentiment ales, durerile sufleteşti ale Românilor bucovineni, 
mândri de a fi primii cei dintâi în Ianuarie pe frajii lor pe 
vitejii dcla Oituz. Zilele acele nu*s uitate, nu pot fi uitate, căci 
scăldate au fost în lacrimi de bucurie, dar şi de durere. 

In sfârşit zilele de grea încercare, zilele posomorite au trecut. 
Au sosit zile senine, zile mari. 

Fie ca şi noi Românii să fim la înălţimea acestor zile mari. 
















i DIN AMINTIRILE MELE 

PRIVIND EPOCA UNIRII BUCOVINEI CU PATRIA MAMA 

de med. General (rez.) Dr. AUREL MANIU 
. fost membru al Consiliului National Român din Vicna 

Deşi nu’s bucovinean din naştere, totuşi ca unul, care şi-a 
câştigat apartenenţa sa precum şi dreptul de a fi considerat ca 
cetăţean al acestei frumoase provincii — prin lunga sa activitate 
de mai bine de 3 decenii în capitala Bucovinei, prin calitatea 
sa de membru al Consiliului Naţional Român în Vicna (cu de* 
legaţie pentru Ardeal şi Bucovina) şi în plus întemeindmmi şi 
căminul conjugal în această provincie — mă simt obligat de a 
contribui şi eu cu actele şi amintirile mele, adunate în timpul 
activităţii şi a defini şi rolul pe care subsemnatul I*am avut de 
îndeplinit la înfăptuirea marelui act istoric. 

Mă simt deosebit de satisfăcut, că în situaţiile şi posturile 
de conducere medico*militare, în cari am activat înainte şi după 
răzbîoul mondial, mi*a succes ca să*mi câştig încrederea şi apre* 
cierca unei întregi generaţii (de tineri cu termen redus) bucovi* 
neni, care au trecut pe'sub ordinele mele. Sunt mulţi intelec* 
tuali, profesori, medici, avocaţi, funcţionari etc.,' cari înfâ!nindu*mă 
şi azi după atâţia ani, îşi amintesc cu drag de timpul când au 
servit în corpurile de trupă, unde serviciul sanitar era condus 
de mine, precum şi de sfaturile binevoitoare şi de sprijinul ro* 
mânesc ce le*am dat atunci. 

In categoria acestui gen de activitate naţională intră şi cazul 
notorie al medicului Lt. Nicolae Dracinschi (Dracea), de care 
îmi amintesc, că deşi era debil de constituţie, totuşi fusese trimis 
în anul 1916 de către Comandamentul Etapelor Ausfriace cu 
ordinul expres de a fi trimis şi izolat cu serviciul pe front, fiind 
un element nesigur din punct de vedere politic; subsemnatul 

— în calitatea mea de ajutor al Medicului-Şef al Comandamen¬ 
tului VII Armată, — l-am repartizat la un spital de rezervă din 
Ticeu (Maramureş), unde Uam ţinut apoi până la prăbuşirea 
Monarhiei ausfro-ungare, salvânduri astfel viaţa, pentru ca mai 
târziu să poată ajunge la postul de Medic^Inspector General al 
Bucovinei, în care funcţie a decedat prea de timpuriu. 

In ziua de 11 Noembrie 1918 st. n., după ce Generalul 
Zadik în fruntea soldaţilor Detaşamentului „Dragoş" a intrat în 
Cernăuţi şi a fost primit cu un fast deosebit, subsemnatul, înflă¬ 
cărat de izbânda cauzei noastre naţionale şi bazat pe ordinul de 
dizolvare al armatei comune austriace, care a fost publicat în 
Viena la 3 Noembrie 1918 în mod oficial şi a ajuns după o 
săptămână la cunoştinţa generală, m’am pus chiar în aceiaşi zi 
la dispoziţia d-Iui General Zadik, împreună cu cele trei spitale 
militare, ce se găseau în Cernăuţi, cu întreg personalul şi mate¬ 
rialul lor intact, primind însărcinarea şi dela Prezidentul Guver¬ 
nului bucovinean să conduc aceste stabilimente, funcţionând tot¬ 
odată ca Medic-Colonel şi în funcţia de Mcdic-Şef al Garni* 
zoanei Cernăuţi. 

Menţinerea în stare de funcţionare a stabilimentelor militare 
s’a dovedit a fi o foarte bună măsură de precauţiune, deoarece 
valul de scurgere a foştilor oşteni austriaci, cari se reîntorceau 
din Rusia la. căminele lor, trecând prin nordul Basarabiei la 
Noua^Suliţa şi Cernăuţi. înspre teritoriul ţării, ne-au adus. deo¬ 
dată cu sosirea lor şi teribilul flagel al „gripei spaniole", care 
epidemie ne-a suprapopulat spitalele şi a secerat zilnic o mul¬ 
ţime de jertfe, fiind una din maladiile cu o intensitate foarte 
gravă şi nefastă mai ales prin complicaţiile multiple ce le manifesta. 

Am condus efectiv aceste 3 spitale, primind mijloacele de 
subsistenţă a personalului medical şi a bolnavilor pe lunile No¬ 
embrie şi Decembrie. 1918 dela : Guvernul bucovinean, până 
când apoi marele Stat Major al Armatei prin ordinul M. C. G.»l 
. Eşak I No. T98 din 16 Decembrie 1918 a ordonat că spita¬ 
lele militare foste austriace din Cernăuţi să fie preluate de ar- 

mafa română. Această operare în sensul ordinului de mai sus 
s’a executat întocmai până la 1 Februarie 1919. 

In acest timp subsemnatul am primit dela Prezidiul Con¬ 
siliului Dirigent Român din Sibiu un ordin telegrafic ca să mă 
prezint de îndată acolo,. pentru a primi o delegaţie specială. 

Am fost solicitat să primesc această delegaţie în interesul 
cauzei naţionale, deoarece eu eram singurul medic militar român 
din Transilvania, care funcţionând ca medic-şef la Comanda¬ 
mentul Armatei a T-a, cunoşteam în detaliu organizarea servi* 
ciului sanitar austriac în campanie şi în consecinţă ştiam ce cotă 
aparte ni se cuvine din acest material şi nouă, ca Stat succesor 
al Austriei. 

In executarea acestei misiuni am plecat la Viena şi în ziua 
de 15 Martie 1919 m’am prezentat d-lui Prezident al Consi* 
liului Naţional Român din Viena, prof. Const. Isopescu=Grecul, 
care mi*a dat instrucţiunile primite dela Consiliul dirigent din 
Sibiu. 

La data de 27 Aprilie 1919 am fost autorizat şi din partea 
d*lui I. Nistor, minisfrul*delegat al Guvernului bucovinean cu 
adresa Nr. 777 către Consiliul Naţional din Viena, ca să re* 
prezint şi interesele Bucovinei, concomitent cu cele ale Tran* 
silvaniei. 

Am activat în grupul de lichidare şi am apărat cu succes 
pretenţiile Statului nostru până la data de 9 Mai 1919, când. 
am depus raportul asupra activităţii mele şi m’am reîntors apoi 
direct în ţară, unde aveam să primesc o nouă misiune în cadrul 
serviciului de organizare a Bucovinei şi făcând o călătorie cu 
mare înconjur peste Cehoslovacia (Bratislava, Koşice, Sâtoral* 
jauhely, Halmei şi.Kraja), deoarece din cauza luptelor dintre 
bolşevicii unguri ai lui Bela Kuhn cu vecinii lui, toate comuni* 
caţiile directe internaţionale erau închise. 

Sosit la Koşice (Kaschau) la ora 14 în ziua de 9 Mai 
1919 spre marea mea surpriză am aflat că ultimul tren de eva* 
cuare plecase deja înainte de masă la ora 10, deci mă aflam în 
situaţia neplăcută de a mă reîntoarce iar la Viena, dacă din în* 

tâmplare n aş fi întâlnii acolo pe maiorul cehoslovac Novak (cu¬ 
noscut din fosta armată), care având în această gară comanda, 
mi-a pus la dispoziţie o locomotivă şi un vagon de clasă, ca 
să-mi pol continua călătoria până la Kraja, unde am sosit în 
dimineaţa zilei următoare, predând locomotiva şi vagonul Căilor 
Ferate Române. 

In această epocă situaţia politică şi militară din Europa cen* 
trală era foarte încurcată. Divergenţele dintre aliaţi au îndreptăţit 
pe dictatorul bolşevic evreo*maghiar Bela Kuhn să presupună 
şi mai târziu să se convingă că aceştia nu sunt în stare să*i 
suprime regimul său de anarhie şi provocare şi că ei nu vor 
putea niciodată să realizeze înfăptuirea planului conceput de ma-- 
reşalul Foch, pentru zdrobirea bolşevismului din inima Europei 
Centrale, printr’o acţiune militară represivă, executată de trupe 
franco-sârbe-române şi cehoslovace, în număr de cel puţin 200.000. 
Deci încurajat de această slăbiciune a aliaţilor, dictatorul bolşevic 
se hotărî să atace el însuşi pe vecinii săi. Na îndrăznit să în* 
ceapă ofensiva în contra noastră, nici în contra Jugoslaviei, ocu* 
pată de armata franceză, dânsul s’a hotărît să atace Cehoslo* 
vacia, a cărei armată se găsea în stadiul de organizare. 

* Deci faţă de această armată, reuşita sa îi era sigură şi în 
plus această operaţie îi mai procura şi avantajul, că rupea legă* 
tura între armatele română şi cea cehoslovacă şi deschidea un 
coridor de comunicaţii spre Rusia bolşevică, de unde el aştepta 
ajutoare în oameni şi material de războiu. 

Ofensiva bolşevică împotriva Cehoslovaciei a reuşit, deoa* 
rece forţele Cehoslovaciei erau cu mult mai slabe decât ale bol* 
şevicilor unguri. Trupele cehoslovace s’au retras până după linia 
Eperjes*Kaschau, care a fost ocupată de către unguri. 

înfrângerea Cehoslovaciei a influenţat în mod nefavorabil şi 
asupra situaţiei armatei noastre, deci pentru a împiedica ori şi ce 
pericol, detaşamentul dela Tokai, unde era un cap de pod, a 
primit ordin să se retragă în noaptea de 2—3 Iunie 1919 pe 
malul stâng al Tisei, rupând orişice contact cu inamicul. 

Pentru a contrapara şi un alt pericol ce se desemna în 

flancul Irupelor noasire din Maramureş, unde detaşamente de 
bolşevici ucraineni din Galifia de Est ameninţau cu întoarcerea 
aripei noastre, detaşamentul general Olteanu, s’a întins spre 
dreapta, ocupând linia Csâp—Munkâcs pe care a prelungiUo 
apoi spre trecătorile Kbrbsmezb şi Iablonita din Carpafi. 

Această măsură a fost complectată cu alta şi mai eficace. 
La 22 Maiu 1919 Divizia 8-a din Bucovina primi ordinul de 
a înainta spre Nord-Vest în Pocufia, spre a stabili legătura între 
armata română din Maramureş şi între armata poloneză. Trupele 
Diviziei 8-a s’au pus în marş pe 3 coloane, dar Galiftenii ucrai¬ 
neni în fa{a înaintării noastre, s’au retras în debandadă, iar ai 
noştri ocupând. Kolomeia, s’au apropiat de Stanislau. 

Prin această operaţie aripa dreaptă a armatei noastre din 
Maramureş a fost consolidată, legăturile între Sighetul Marmaţiei 
.şi Kolomea asigurate, iar legăturile bolşevicilor unguri cu ban¬ 
dele de ucraineni bolşevici şi cu Rusia au fost complect între¬ 
rupte. 

Avândiuse în vedere situaţia tulbure din Centrul Europei 
-precum şi necesităţile operative — din cauza hărluelilor continue 
cu bolşevicii şi apoi în deosebi nevoile urgente de a organiza 
din punct de vedere^ militar toate teritoriile provinciilor alipite, 
Ministerul de Războiu cu consimţământul Consiliului de Mi¬ 
niştri şi cu avizul Şefului de Stat Major, a întocmit 2 decrete 
legi pentru chemarea treptată sub arme a ofiţerilor şi a trupei 
din Ţinuturile alipite cu Nr, 1637 din 14 Mai 1919 şi cu Nr. 
1639 din 15 Mai 1919, ambele publicate în Monitorul Oficial 
No. 26/1919. 

In executarea acestor legi, Ministerul de Războiu a întocmit 
apoi deciziunea ministerială cu Nr. 224 din 15 Mai 1919 st. n., 
relativă la înfiinţarea brigăzii 57. Infanterie cu Tabelul No. 1 de 
personalul serviciului de organizare: al Bucovinei; Personalul 
ofiţeresc ; General Văifoianu Alexandru, însărcinat cu comanda 
brigăzei: 57 şi cu organizarea militară teritorială a Bucovinei, un 
locotenent adjutant, Locotenent-colonel Ţurcan D., şef de sfat- 
major, Maior Gheoîghiu Dumitru, ofi(er de sfaf-major, Maior 

Turtureanu Emil, ofiţer de sfat-major, Căpitan Opaiţ V., ofiţer 
de stat-major, Medic locotenent-colonel Maniu Aurel, şeful ser¬ 
viciului sanitar. Intendanful-căpitan Cârâc Teodor, şeful servi¬ 
ciului intendentei. Personalul inferior după trebuinţă." 

Personalul ofiţeresc al serviciului organizărei Bucovinei sub 
conducerea Comandantului său General Alex. Vaitoianu, şi-a 
început la 23 Mai activitatea organizărei, în primul rând al ser^ 
viciilor sale proprii şi apoi procedând la încadrarea corpurilor de 
trupă şi a cercurilor de recrutare Cernăuţi şi Rădăuţi cu ofiţeri 
bucovineni proveniţi din fostele armate austriace şi cu cei din 
Vechiul Regat — puşi la dispoziţie din partea Ministerului de 
Război. Şefii de servicii au întocmit şi înaintat Ministerului de 
Război stările de cerere pentru materialele necesare la înfiinţarea 
brigăzii şi concomitent cu acestea au primit şi selecjionat cere¬ 
rile individuale ale ofiţerilor foşti activi bucovineni, cari au soli? 
citat primirea lor în cadrele active ale armatei române. La 5 Iulie 

1919 a apărut I. D. 2(T1 (Mon. Of. 65/1919) cu primirea lor 
în cadrele armatei române şi dela această dată a luat deja fiinţă 
brigada 5T infanterie bucovineană cu sediul în Cernăuţi, fiind 
chemată şi trupa sub arme, conform ordinelor susmenţionate. 

Pentru adăpostirea şi tratarea bolnavilor proveniţi din această 
brigadă, subsemnatul, ca şeful serviciului sanitar, am intervenit 
la Ministerul de război pentru înfiinţarea unei infirmerii de gar¬ 
nizoană în Cernăuţi, ceeace s’a şi aprobat cu ordinul M. E. 
Direc{ia VI Sanitară Nr. 13869 din 16/X 1919 către Serviciul 
de organizare a Bucovinei. 

La data de 25 Octombrie 1919 această infirmerie a înce¬ 
put să funcţioneze, ceeace s’a raportat şi Ministerului de Răz¬ 
boi Direcţia VI San., făcându^se concomitent şi propunerea, în 
interesul serviciului, de a se preschimba acest stabiliment sanL 
tar într’un spital stabil. Aceasta cerere a fost repetată şi în luna 
Martie 1920 şi în sfârşit M. R. cu ordinul Nr. 156 din 1/4 

1920 către Comandamentul Teritorial al Bucovinei a aprobat-o, 
aducându-ne la cunoştinţă că în proectul de buget pe anul 
1920/21 este trecut „spitalul militar Cernăuţi", cu organizarea 



206 - —. 

unui spital militar divizionar categoria I-a cu 3 secţiuni şi că 
detalii pentru organizarea şj funcţionarea lui se vor da la timp. 
Âcest spital militar din garnizoana Cernău}i înfiinţat de către 
subsemnatul după învingerea multor dificultă{i tehnice şi ma* 
teriale, a fost condus de mine 4 ani de zile până la 1/4 1924 
şi astăzi este un stabiliment sanitar militar înzestrat cu toate mij¬ 
loacele moderne ale ştiinţei medicale. 

Serviciul de organizare al Bucovinei după terminarea orga¬ 
nizării brigăzii 5T infanterie şi a cercurilor de recrutare cu data 
de 1 Noembrie 1919 a fost preschimbat în Comandamentul 
Teritorial al Bucovinei. 

La 1 Septembrie 1920 Spitalul Ambulantei Divizia 8-a 
a fost desfiinţat şi în locul său s’a creat un spital de ochi, care 
funcţionează şi azi tratând şi izolând bolnavii cu conjunctivită 
granuloasă de pe întreg teritoriul Corpului IV Armată. 

In anii 1923—192f am clădit pe lângă Spitalul Militar o 
capelă ortodoxă română şi o casă mortuară, din fondurile adu¬ 
nate prin contribuţia benevolă a marelui public şi aceste for¬ 
mează astăzi parte integrantă a Spitalului Militar Cernăuţi. 

Aceste sunt pe scurt câteva înfăptuiri militare din prima 
epocă de după Unire a Bucovinei. 






DIM1TRIE MARMEL1UC 

de Dr. DIMITRIE MARMEL1UC 
profesor universitar, fost membru al Consiliului Naţional 
fost Secretar de stat pentru apararea naţionala în guvernul 
bucovinean 


Epopcia românească se curmase în dezastru, pe care-1 pe* 
cetlui pacea dela Buftea. Cei ce propagaseră războiul alături de 
Puterile Centrale triumfau acuma pe ruinele materiale şi sufle¬ 
teşti ale unui neam îngenunchiat şi-şi băteau joc de sfinţenia unei 
mucenicii, care n’avea să dureze lungă vreme. 

Pentru refugaţii ardeleni şi bucovineni, mulţi dintre ei proaspăt 
demobilizaţi de guvernul Marghiloman, Basarabia deveni o nouă 
patrie, în slujba căreia aceştia îşi puseră toate forţele spirituale, ajutând 
la consolidarea noii vieţi româneşti în provincia dintre Prut şi 
Nistru. Cu ospitalitate adevărat frăţească, moldovenii din Basara¬ 
bia ne primiră pe toţi. ^ 

în Septemvrie 1918 ajunsei şi eu profesor la Seminarul 
Eparhial. : 

Dar mult nu era să rămânem aci. Luptele vijelioase de pe 
frontul de Vest începură a sgudui moralul trupelor germane, care 
începură retragerea. Armatele aliate luară ofensiva şi în Peninsula 
Balcanică, rupând frontul Puterilor Centrale la Salonic şi înain¬ 
tând spre Dunăre. Monarhia austro-ungară începu să se desfacă, 
fiecare popor căutându-şi destinul în unirea şi întregirea sa cu 
toate forjele de aceeaşi naţionalitate. 

La 6 Octombrie refugiaţii şi voluntarii bucovineni se întru* 
niră la Chişinău şi aleseră un comitet în frunte cu d-1 Ion I. 
Nistor, hotărînd trimiterea unei telegrame M. S. Regelui Ferdi* 

n.iud 1 la Iaşi, prin caic îşi exprimau voinţa, ca Bucovina în- 
treagă să fie unită cu trupul Moldovei, din care fusese detrun- 
chiată. 

In parlamentul din Budapesta, d-1 Dr. Al. Vaida-Voevod 
ceru la 18 Octombrie, în numele neamului românesc din Ardeal, 
pentru naţiunea română, „dreptul de a hotărî, în deplină liber¬ 
tate şi fără nici o influenţă streină, forma de stat şi raportul 
ci cu naţiunile libere". 

La 21 Octombrie, ziua, în care cu un an înainte s’a pro¬ 
clamat autonomia Basarabiei, Consiliul naţional al refugiaţilor şi 
voluntarilor ardeleni şi bucovineni, a ţinut la Chişinău, prezenţi 
fiind ambasadorul Slafelor-Unitc ale Americei şi consulul Franţei, 
acel impozant meeting, în care s’a luat, cu însufleţire nesfârşită, 
rezoluţia, ca „întreg teritoriul din Monarhia habsburgică, reven¬ 
dicat de Statul Român, recunoscut şi garantat prin tratatele de 
alianţă încheiate de România cu puterile Înţelegerii, să fie liberat 
şi unit cu patria^mamă". 

La 2T Octomvrie se întruni în Cernăuţi adunarea consti¬ 
tuantă a Românilor bucovineni şi hotărî „unirea Bucovinei inte¬ 
grale cu celelalte ţări româneşti într’un stat naţional independent", 
alegând în scopul înfăptuirii acestei hotărîri un consiliu naţional 
de 50 membri. 

Se constitui şi în Ardeal un consiliu naţional, care înfiinţa 
gărzi naţionale înarmate. 

Imperiul german trebui să cedeze şi să ceară pace. Când 
generalul Berthelol trecu Dunărea, în fruntea trupelor aliate dela 
Sud, Marele Rege Ferdinand 1 decretă a doua mobilizare a ar¬ 
matei române (9 Noembrie 1918) şi înaintarea ei înspre Bucu¬ 
reşti şi înspre Cernăuţi, unde întră la 11 Noembrie. 

Primind ordin de mobilizare, plecai în ziua de 14 Noem¬ 
brie la Iaşi. In drumul spre Cartierul general, d-1 general Artur 
Văitoianu, ministrul de interne de atunci, care mă cunoştea dela 
Oneşti, opri automobilul în strada Lăpuşneanu şi mă invită la 
Preşedinţia Consiliului de miniştri. 

Găsirăm pe d-1 general G. Coandă, preşedintele Consiliului 
de miniştri, cu ochii umbriji de lacrimi. D-1 general Văitoianu 
mă prezintă, spunându-i că sunt voluntar bucovinean şi potrivit 
pentru misiunea, pentru care m’au căutat. 

„Bine că văd la mine astăzi şi alt bucovinean. Căci d-1 
Aurel Onciul mFa înăcrit sufletul cu atitudinea sa de neînţeles", 
zise blajinul general, povestindu-ne apoi, cum Aurel Onciul 
vine de câteva zile necontenit la d-sa, cerându-i retragerea tru¬ 
pelor româneşti din Bucovina şi aranjarea situajiei internaţionale 
a acesteia numai cu dânsul, numit comisar al poporului român 
din Bucovina. 

„Pe D-ta generalul Văitoianu te-a ales pentru o misiune 
importantă în Bucovina d^tale. Vei pleca imediat cu avionul, 
rugând acolo pe d-1 lancu Flondor, căruia-d vei preda acest 
plic, să vină cât de curând la Iaşi tot cu avionul". 

Ii obiectai că pentru mine plecarea cu avionul, cu care 
făcusem deseori recunoaşteri pe front, este o plăcere, dar că d--l 
lancu Flondor, care este suferind, cu greu va risca o călătorie 
cu acest mijloc de locomotiune. 

Se dădu atunci ordin, ca la primul tren, care pleca din 
gara Iaşi pentru Cernăuţi, să se ataşeze un vagon-salon. Acest 
tren plecă la orele 2 p. m. Mai aveam deci timp să-mi iau cele 
trebuincioase pentru drum. 

In Piaja Unirii întâlnii atunci pe George Tofan, .care au^ 
zind că plec la Cernăuţi, se hotărî să plece şi el. Era bolnav. 
Deabia-şi mişca picioarele. Numai sufletul lui de jăratec îi ră¬ 
mase neatins şi se comunica în văpaia ochilor săi mari, căprii, 
cari se aprinseră ca două lumini la ştirea ce i-o adusei. 

Mă mai întâlnii cu câjiva voluntari bucovineni, cărora li 
povestii despre atitudinea lui Aurel Onciul. Erau între ei şi 
d-nii Nicu I. Russu şi Aurel Dorofteiu, cari în seara aceleiaşi 
zile împiedecară în gara Iaşi pe Aurel Onciul să plece la Cernăuţi. 

Drumul spre Cernău}i îl făcurăm numai amândoi, George 
Tofan şi eu, făurind planuri şi povestindu-ni amintirile anilor 
de războiu. 

In gara Cernăuţi ne primi un ofiţer dela comandamentul 
Diviziei VIILa, care ne conduse la hotel, pe mine invitându^mă de 
aici la Divizie. Era ora 5 fără un sfert dimineaţa. Găsii pe d=l ge* 
neral I. Zadik şi pe d-1 colonel C. Rovinariu, şeful Statului 
Major al Diviziei, la mesele lor de lucru. Mă primiră ca şi când 
am fi fost prieteni de demult. Ii pusei în curent asupra noutăţilor 
dela Iaşi. D^Lor îmi arătară situaţia dela Cernăuţi, comunicant 
du-mi că o unire necondiţionată a Bucovinei întimpină încă 
greutăţi. 

La orele 7 | am vizitat, împreună cu George Tofan, pe 
bunul nostru prieten Sextil Puşcariu, care era Secretarul de stat 
al Externelor în guvernul bucovinean de sub preşedinţia lui 
Iancu Flondor. Revederea noastră, după atâta timp de despărt 
ţire, a fost extrem de călduroasă. Două ceasuri întregi am pot 
vestit, la o ceaşcă de cafea gustoasă, tot ce putea să ne intet 
reseze reciproc în acele clipe de hotărîre pentru destinul romât 
nesc. Dtl Sextil Puşcariu istorisi despre toate evenimentele, ce 
s'au petrecut la Cernăuţi în ultimele 2 luni, iar noi îi înfăţişarăm 
scene din epopeia românească şi din viaţa pribegilor bucovineni, 
aşa cum letam trăit amândoi. La despărţire dtl Sextil Puşcariu 
neta invitat să luăm parte la şedinţa Consiliului secretarilor de 
stat, care avea să se ţină în aceeaşi zi de 15 Noembrie la 
orele 11. 

La orele 9 m’ara prezentat dtlui Iancu Flondor, care ocupa 
o cameră mare în hotelul „Pajura Neagră". Era încă în pat. 
Suferia de o răceală. Deaceea m’a primit deabia la orele 10. 

De statură mijlocie, mai mult mică decât mare, cu figura 
tăiată în linii drepte, cu colţurile gurii puţin lăsate şi înflorind 
într’un surâs ironic, cu înfăţişare de bărbat hotărît şi dârz şi cu 
o privire pătrunzătoare în ochii săi mari, căprui-înfunecaţi, Iancu 
Flondor îmi strânse mâna ca unei vechi cunoştinţe, deşi nutl 
văzusem până atunci decât în fotografie, aruncând doar o pri¬ 
vire fugară asupra uniformei mele de campanie, puţin uzată. 

Geţi scrisoarea cu atenţie, şi o umbră îi alunecă parcă pe 
faţa bronzată. Nu-mi dădu nici un răspuns. Era supărat de ceva, 

de vr’o legătură a frazei din scrisoare, al cărei conţinui nu-1 cu¬ 
noşteam, dar pe care l-am aflat mai târziu : Generalul Coandă 
îl invita să vină personal la Iaşi, pentru a hotărî împreună unirea 
Bucovinei. 

Mă conccdie, invitându-mă să fiu la orele 11 la Palatul Dietei 
Ţării şi să iau dejunul împreună cu d-sa. La orele 11 ni ara 
prezentat, împreună cu Gcorge Tofan, Ia Palatul Dietei Ţării. 
Revederea cu vechii noştri prieteni a fost înduioşătoare. 

După scurte tratative între d=nii Iancu Flondor şi Sextil 
Puşcariu am fost admişi să luăm parte amândoi la şedinţa Con¬ 
siliului secretarilor de stat. 

Aci, după îndeplinirea formalităţilor de deschidere, între cari 
preşedintele Consiliului Iancu Flondor ne-a salutat în termeni 
foarte călduroşi, s’a discutat, pe lângă chestiuni de administrare 
locală, şi chestiunea Unirii. Era în consiliu o minoritate, care o 
doria cu anumite condifiuni şi garanţii. 

Ni s’a dat cuvântul şi nouă. George Tofan se ridică, spri- 
jinindu-se în baston, şi cu glasul său limpede şi armonios, pe 
care-1 înduioşară lacrimile, isvorîte în ochii săi frumoşi, pledă 
convingător pentru ştergerea oricărei condiţii din actul istoric ce 
se va plini în zilele următoare. După cuvântarea lui, Consiliul 
rămase profund impresionat. 

Eu vorbiam întăiaşi dată într’un astfel de sfat. Mă sculai 
de pe scaun emoţionat. Ca într’un caleidoscop, pe dinaintea 
ochilor mi se mişcară fulgerător icoane din războiu : mii şi mii 
de ostaşi morţi de tifos exantematic şi aruncaţi, claie peste 
grămadă, în gropi comune ; crâncene atacuri de noapte şi uriaşe 
bătălii de zi, în cari cădea floarea curajului ostăşesc; moartea 
eroilor bucovineni pe diferite fronturi; vedenia strălucitoare a 
unirii tuturor Românilor, care a călăuzit continuu paşii generaţiei 
mele în tot ce a avut mai ales ... 

Vorbii. Prin glasul meu vorbiau toţi morţii, cari au căzut 
pentru desrobirea noastră, vorbiau mucenicii şi martirii neamu¬ 
lui românesc de peste veacuri, vorbia atmosfera tranşeelor. .. 

Când terminai, văzui lacrimi în multe priviri. Dr. Octavian 

Gheorghian sari de pe scaunul de lângă mine şi mă sărută pe 
amândoi obrajii. Majoritatea celor de fală, în frunte cu Iancu 
Flondor, ai cărui ochi sfărâmau o lacrimă între gene, mă feli¬ 
citară .. . Dar chestiunea rămase să se hotărească mai târziu, 
după întoarcerea dela Iaşi a d-lui Sextil Puşcariu, care a fost 
delegat să plece în capitala Moldovei în locul lui Iancu Flondor, 
şi a refugiaţilor, conduşi de d*l Ion I. Nistor. 

In aceeaşi şedinţă Iancu Flondor mă numi, la propunerea 
d-lui Sextil Puşcariu, Secretar de stat al Apărării Naţionale, al 
cărui interimat îl ţinuse până atunci d-1 Nicu Flondor. 

După şedinţă 1 luai dejunul cu Iancu Flondor. La o masă 
mică din restaurantul hotelului „Pajura Neagră", Românul cu» 
rajos şi integru, despre care citisem atâtea lucruri frumoase îna» 
inte de războiu, şedea faţă în faţă cu mine, măsurândiumă cu 
privirca^i vulturească şi căutând să afle de*a mine cât se poate 
de multe fapte şi gânduri. 

Puţin comunicativ, mi»a mărturisit totuşi că i»a plăcut mult 
cum am vorbit, Tofan şi eu, în şedinţa Consiliului, dar că oa» 
meni ca d-sa cu răspunderea deslegării atâtor probleme importante 
trebuie să fie mai rezervaţi, mai prudenţi. 

I»am răspuns, că nu există român, care s’ar putea îndoi de 
sentimentele lui Iancu Flondor. Când am adăogat însă, că în 
acele momente ar fi bine să meargă personal la Iaşi, să răs» 
toarne cu prestigiul său uneltirile lui Aurel Onciul şi să facă 
cât de repede unirea necondiţionată, s’a ridicat solemn de pe 
scaun, şi-a încheiat jachetul şi, cu surâsul său ironic în colţul 
gurii, mUa întins mâna, zicându»mi: „Vă mulţumesc pentru 
sfat!“.. . 

S’a manifestat şi atunci acea hipersensibilitate a lui Iancu 
Flondor, care l-a făcut să sufere de atâtea ori în viaţă. 

— „Numai cu entuziasm nu se pot face lucrurile mari" — 
spuse mai departe preşedintele guvernului bucovinean, reluând 
tonul liniştit al conversaţiei, care continuă, până la sfârşitul mesei, 
îndeosebi despre luptele armatelor române în războiul care încetase. 

In după amiaza aceleiaşi zile am luat în primire • serviciile 

Secretariatului de stat al Apărării Naţionale, având ca secretar 
general pe d-1 George Dorofteiu, căpitan de rezervă, care mai 
târziu s’a dovedit a fi atât de bun gospodar ca primar al 
oraşului Suceava. 

După 2 zile, la 1 T Noembrie, am plecat la Iaşi, unde am 
prezentat un raport amănunjit despre situafia din Bucovina d-lui 
preşedinte al Consiliului de miniştri şi d-lui Ministru de interne, 
care în urma raportului acestuia m’a însărcinat să plec la Chi* 
şinău şi să comunic refugiaţilor bucovineni în frunte cu d-1 Ion 
I. Nistor, că s’au pus la dispoziţia lor 3 vagoane de persoane 
şi unul de bagaje, pentru a se repatria, iar d-lui Ion I. Nistor 
special să-i spun că este invitat să vină la Iaşi cât se poate 
de curând. 

La Chişinău am pus pe d-1 Ion I. Nistor, preşedintele Comi¬ 
tetului refugiaţilor bucovineni, în cunoştinţă despre toate înfăptui* 
rile din Cernăuţi, arătându*i şi eventualele obstacole în privinţa 
unirii necondiţionate. D*Sa a plecat la 19 Noembrie la Iaşi, 
unde a luat contact cu guvernul român, s’a întâlnit însă şi cu 
d*l Sextil Puşcariu, cu care s’au înţeles în privinţa acţiunii vii* 
toare în Bucovina. (Vezi şi Ion I. Nistor, Unirea Bucovinei, Bu* 
cureşti 1928, p. 52 urm.). 

întâiul transport cu 100 refugiaţi plecă din Chişinău la 22 
Noembrie. La Iaşi se urcă în vagoanele noastre d*l Ion I. 
Nistor. In gara Ijcani ne întimpină în numele Consiliului Na* 
Jional din Cernăuţi, d*l Dr. Vasile Marcu, la ale cărui calde 
cuvinte de bună sosire răspunse George Tofan. In gara Cer* 
năuji, frumos împodobită cu steaguri şi scoarţe româneşti, ne 
întimpină mulţime mare de români şi românce, în frunte cu mu* 
zică militară. La coborîrea din tren, doamnele şi domnişoarele 
ne acoperiră cu flori, iar venerabilul primar al oraşului, părintele 
Gh. Şandru, ne întimpină cu glasul lui sonor şi dulce, expri* 
mându*şi nespusa bucurie pentru revederea atât de fericită dintre 
fraţi. Răspunse în numele refugiaţilor d*l Ion I. Nistor cu sigu* 
ranfa omului, pe care*l aştepta, în Bucovina, un rol covârşitor... 
„Ne întoarcem astazi noi, cei amenintaji cu spânzurătorile, ca 

triumfători şi răzbunători ai nelegiuirilor ce s’au petrecut pe acest 
pământ, timp de 143 de ani, împotriva elementului băştinaş. 
După un secol şi jumătate de sclăvie noi, Românii, am ajuns 
iarăşi stăpâni în ţara noastră ... Să ne înfrăţim puterile pentru 
opera ce ne aşteaptă. Iar acum la muncă pentru Unire !“... 

Cei sosiţi se încolonară apoi, împreună cu publicul, care i 
aşteptase, într’un impunător convoi, în frunte cu muzica militară. 
In Piaţa Unirii se încinsese o mare horă românească, simbol al 
revederii, al înfrăţirii şi al nestrămutatei hotărîri de unire. 

Chiar în seara aceleiaşi zile fruntaşii refugiaţilor se întruniră 
cu întemeietorii [„Glasului Bucovinei" în localul societăţii stu* 
denţeşli „Junimea" şi împreună hotărîră editarea numitei gazete 
ca ziar cotidian, având director pe d-1 Sexfil Puşcariu. Ziarul a 
apărut, în acest nou format, Duminică, 24 Noemvrie. 

A urmat apoi, în ziua de 25 Noembrie, cooptarea a 12 re* 
prezentanţi ai refugiaţilor şi voluntarilor în Consiliul Naţional. In 
aceeaşi şedinţă Iancu Flondor, în urma înţelegerii stabilite între 
guvernul bucovinean şi preşedintele refugiaţilor şi voluntarilor, 
făcu propunerea, primită cu entuziasm unanim, ca pe ziua de 28 
Noemvrie, orele 11 să se convoace Congresul general al Buco* 
vinei, „pentru a stabili raportul politic al Bucovinei faţă de Re* 
gatul român". 

Ce frumoasă a fost acea zi de 28 Noemvrie 1918 ! Se bu* 
cura parcă şi cerul de fericirea noastră, trimiţându*ne, în acel 
început de iarnă, raze calde de soare. 

Veniseră soli din toate părţile locuite de Români: din Mol* 
dova, din Muntenia, din Oltenia, din Ardeal şi din Basarabia, 
iar din Bucovina sosiră la Cernăuţi tot ce intelectualitatea şi ţă* 
rănimea românească avea mai curat şi mai bun. Şi pe când mul* 
ţimea, încă desdimineaţă, se îndrepta, pâlcuri*pâlcuri, spre Reşe* 
dinţa Metropolitană, în sala de marmoră a căreia era convocat 
Congresul, într’o cameră a hotelului „Pajura Neagră" d*l Ion 
I. Nistor redacta, împreună cu mine, moţiunea unirii necondiţio* 
nate a Bucovinei cu Regalul român. 

Când am intrat în : sala istorică a Reşedinţei, o privelişte 
impunătoare ni se prezentă ochilor. Sala tixită de lume, avea 
aspectul unei alese adunări, chemată să întoarcă destinul unui neam. 
Primele rânduri erau ocupate de membrii Consiliului Naţional şi 
dc reprezentanţii minorităţilor etnice. La dreapta mesei preziden¬ 
ţiale era masat corpul ofiţeresc, la stânga autorităţile şi magistratura. 

La masa dela mijloc luată loc Dîonisie Bejan, venerabilul 
preşedinte al Consiliului Naţional, şi Iancu Flondor, preşedintele 
guvernului bucovinean. Masa din dreapta o ocupă d-1 Ion I. 
Nistor cu fruntaşii refugiaţilor, iar masa din stânga generalul I.Zadik, 
ca şeful Statului Major al Diviziei 8-a. 

Jn aclamaţii puternice Iancu Flondor a fost ales, la propui 
nerea lui Dionisie Bejan, preşedinte al Congresului. Lui i-a fost 
dat să pronunţe verdictul reparaţiei istorice a nelegiuirii din 17T4, 
cetind moţiunea dc unire necondiţionată şi veşnică a Bucovinei 
cu România... 

Ropote de aplauze acoperiră ultimele cuvinte ale moţiunii, 
rostite cu glas emoţionat de Iancu Flondor, în ochii căruia se 
iviră două lacrimi mari, prinos al nesfârşitei sale iubiri de neam. 
Tar când d-1 Ion I. Nistor se ridică cu faţa transfigurată, şi, cu 
glas în care răsunau suferinţele unui veac şi jumătate, rosti mo¬ 
tivarea istorică a reparaţiei, care trebuia să se facă în acea zi, în 
toate sufletele se furişă fiorul mândriei noastre de neam, care ca 
şi stânca, viforită dc atâtea furtuni, a rămas neatinsă, înfiptă în 
solul ee i l-a hărăzit Destinul. 

Sunt -20 de ani, decând s’au petrecut aceste măreţe şi în¬ 
duioşătoare fapte. Pe dinaintea ochilor mei se perindă icoane, 
care par a fi din basme. Lupte eroice... sacrificii supraomeneşti... 
suferinţi de mucenici... schingiuiri de martiri... mii şi mii de morţi, 
cu mâinele întinse spre idealul Unirii... viteji ai faptei şi ai avân¬ 
tului, realizând acest ideal... 

Mă trezesc parcă dintr’un vis cu sguduiri de cataclism şi 
cu reconstrucţii de minuni... Mă uit în juru-mi şi în zarea ochilor 
mei evenimentele sc înlănţucsc cu suişuri şi coborîri, cu străin- 




cirî şi umbre, proectând pe ecranul vieţii româneşti istoria celor 
două decenii ce s’au scurs de atunci. 

Pe ecranul acesta însă înfăptuitorii miracolului românesc din 
1918 se văd tot mai rari. Figuri noui se îmbulzesc, orgolioase, la 
suprafaţă, căutând să despice, cu privirile aţintite numai înainte, 
zarea viitorului. 


După două decenii de împreună trăire, invităm obştea româ¬ 
nească la acest popas de reculegere şi de retrospecţiune în tainele 
făuririi trecutului nostru mai apropiat prin sacrificiile şi virtuţile unei 
generaţii de eroi, mucenici, martiri şi viteji, care cu sânge şi cu 


lacrimi a înscris în cartea Neamului minunea Unirii tuturor 


Românilor. 



NICOLAE MIHALESCU 












BUCURIA DE A VOTA UNIREA 

dc NICOLAE MIHALESCIJ 

fost membru în Constituanta Bucovinei 

In calitatea mea de membru al Constituantei Bucovinei, în 
adunarea dela 28 Noemvrie 1918 am avut marca onoare şi bu¬ 
curie de a contribui cu votul meu la unirea Bucovinei pe ve* 
cie cu patria mumă. 

Această hotărîre, unică în istoria Bucovinei, s’a luat la ini¬ 
ţiativa şi propunerea celor mai luminaţi bărbaţi şi vrednici con* 
ducători politici ăi ei, înfrunte cu Dr. Iăncu Flondor şi Dr. Iancu 
Nistor, a unor bărbaţi cu vederi largi şi mari, prevăzători şi pă* 
trunzători, conduşi fiind numai de binele Ţării şi al Românilor, 
fără nici o' patimă, fără egoism, cu abnegaţiune de sine şi curaj 
nestrămutat, cu o dragoste neţărmurită pentru fericirea neamului 
românesc, cu voinţă şi tendinţă cristalină. 

E o chestiune a celei mai mari arte retorice şi celei mai 
adânci cunoştinţi psihologice de*a putea da expresie prin cuvinte 
sentimentului de bucurie şi sublimului moment, când s’a votat 
unanim hotărîrea de realipire necondiţionată a Bucovinei la sânui 
Maicei ei, dela care a fost răpită, detrunchiată în mod barbar 
prin fărădelegea austriacă. 

Fiorul de extaz şi bucurie ce nc*a sguduit în ziua şi ora 
măreţului act de reintegrare, a aprins şi redeşteptat în inimele 
noastre flacăra de iubire a neamului românesc, a trezit nădejdea 
noastră în un viitor strălucit şi ne*a dat voinţa şi puterea de a 
birui toate obstacolele ce se vor încerca a le pune în calea de* 
săvârşirii sufleteşti a unirii, de a păstra şi apăra cu jertfa vieţii 
patrimoniul neştirbit ce Fam primit drept moştenire dela străbunii 
noştri daco*romani. 

Aceste sentimente şi idei s’au manifestat în inimelc şi 
conştiinţele tuturor românilor şi în entuziasmul ajuns la paroxism 
am ridicat gândul meu la cer, exclamând în taină următoarea 
rugăciune : 

„Doamne al puterilor multe, mari şi minunate sunt lucru-* 
rile manilor Tale. Multe, mari şi minunate sunt căile Tale pe 
care ne porţi. Mulţumescu*ţi că m’ai învrednicit să ajung ceasul, 
în care am văzut îndeplinit visul idealului tuturor românilor. 
De*acum îndură*Te de noi şi mai departe şi ne dă ajutorul Tău, 
că nimeni altul nu ne poate ajuta, şi lucrează cu noi după buna 
voinţă şi ştirea Ta. Fereşte*ne, Doamne, de inimicii noştri ex¬ 
terni şi interni. Susţine şi întăreşte pe conducătorii noştri şi fă, 
Doamne, să dispară orişice discordie dintre fraţii noştri. Aşa 
să fie!“. 

Aceste cuvinte formează şi în ziua de astăzi refrenul rugă* 
ciunilor mele. 















AMINTIRI SCUMPE 

dc Dr. AUREL MORARI Li 
fost membru în Consiliul National 
şi în Congresul General 

Deşi suni douăzeci de ani de atunci, nici nu pare atât de 
îndepărtată ziua de 28 Noemvrie 1918. Aveam şi în anul 1918 
o toamnă lungă şi senină, una din acele toamne cari prin duioasa 
lor frumuşele fac faima regiunii noastre. 

Dar toamnă mai bogată şi mai rodnică pentru Bucovina şi 
neamul nostru decât toamna 1918, noi n’am mai avut! Chiar 
din primele ei zile pornise pe frontul de vest marea ofensivă a 
mareşalului Foch. Până pe la 30 Septembrie a aceluiaş an aliaţii 
zdrobiră linia Hindenburg. De pe la mijlocul lui Septemvrie ar* 
mata aliată dela Salonic, comandată de generalul Franchet d’Es- 
perey, se ridică vijelios împotriva frontului bulgaro-german şFl 
sfărâmă. La 28 Septemvrie Bulgaria capitulează. Generalul Lu* 
dendorff determină a se jine la Spa o conferinţă, ale cărei con* 
efuziuni culminează în formularea de cătra Germani a unei su¬ 
plici adresate preşedintelui Wilson, .cerându-i dementă. La 4 
Octombrie Ferdinand al Bulgariei abdică, refugiindu-se la Viena. 
Intre timp uraganul deslanfuit de aliafi e în continuă avalanşe, 
zdrobind resisten|a germană. La 17 Octombrie 1917 apare ma¬ 
nifestul Kaiserului dela Viena, care pune Austro-Ungaria în li¬ 
chidare. La 9 Noembrie se produce abdicarea Kaiserului Wil- 
helm II. La 11 Noemvrie 1918 se închee armisfijiul general şi 
războiul ia sfârşit... In aceiaşi zi renunţă la tron şi împăratul 
Karl al Ausfro-Ungariei.. . 

îmi amintesc cu ce tresăriri de bucurie primeam aceste 
mântuitoare ştiri în Chişinăul Basarabiei noastre, unite cu ţara 
mamă încă dela 27 Martie 1918... 

Dar evenimentele din toamna acestui memorabil an continuă 
a se precipita. Armata aliaţilor dela Salonic, având acum în 
frunte pe generalul Berthelot, este la Dunăre. Aliaţii noştri trec 
Dunărea şi înaintează spre Capitala Ţârii. România mobilizează. 
Trupele române reocupă treptat teritoriile invadate de inamic şi 
intră, chemate de consiliul naţional dela Cernăuţi şi în Buco* 
vina, aducându-i siguranţă şi linişte. 

Suntem acum în preajma congresului general al Bucovinei, 
chemat să voteze marea Unire. In pregătirea unui eveniment de 
o atât de covârşitoare importanţă istorică, era prea firesc ca dis* 
cuţiunea să fie vie între icei ce aveau în sarcina şi răspunderea 
lor organizarea congresului. In cele din urmă — şi aci e locul să 
stăruim asupra acestui adevăr, pe care îl cunoaştem ca martori 
oculari ai acelor zile — cererea categorică a d-lui profesor Ion I. 
Nistor izbuteşte ; şi astfel formularea rezoluţiunii votată apoi de 
Congresul general al Bucovinei adoptă Unirea necondiţionată şi 
pentru vecie a Bucovinei în vechile ei hotare istorice cu Regatul 
României. 

* 

* * 

Spre amiaza zilei de 14/28 Noemvrie 1918 timpul pornise 
a se însenina. Ceaţa se ridicase şi soarele, mijia printre frânturile 
de nori cenuşii de toamnă târzie. Pâlcuri--pâlcuri delegaţii căr* 
fu rari şi săteni români bucovineni se îndreptau spre palatul mb 
tropolitan din Cernăuţi. împreună cu un grup de gospodari de*ai 
noştri din părţile Sucevii am intrat în sala sinodală a reşedinţei 
mitropolitane. 

Intr’o înălţătoare atmosferă conducători şi reprezentanţi ai 
vieţii obşteşti a Românilor bucovineni se întruniseră din toate 
unghiurile Bucovinei. Toţi membrii consiliului naţional sunt de 
faţă în frunte cu preotul consilier Dionisie Bejan. In dreapta es¬ 
tradei străjueşte generalul I. Zadic, înconjurat de ofiţerii diviziei 
a opta. Iată, soseşte şi Iancu Flondor împreună cu d-1 I. Nistor 
şi cu membrii guvernului local al Bucovinei. 

Părintele Bejan e proclamat preşedinte al congresului. Pro* 
fesorul I. Nistor motivează amplu dreptatea cauzei noastre; fie* 

15 

care din precizările în vă (aiului isloric este o documentare de ne¬ 
înlăturat, fiecare din conclusiunile sale un protest şi o prea dreaptă 
revindecare. 

Iancu Flondor dă cetire rezolujiunii. In momentul sublim al 
votării acestei resoluţii un steag treicolor ce acoperea o parte a 
peretelui din fa(ă se dă la o parte. In fa(a noastră apar două 
mari tablouri reprezentând pe Regele Ferdinand şi pe Regina 
Maria. întreaga sală e în delir. Toţi se îmbrăţişează; lacrimi de 
sfântă şi de cea mai curată bucurie strălucesc în ochii tuturora... 

Afară muzicele cântă... Tunul românesc bubue adânc, 
vestind cu glas de tunet izbăvirea şi unirea noastră ... 

Ne îndreptăm cu toţii spre Piaţa Unirii. In faţa primăriei 
generalul Zadic rosteşte o înflăcărată cuvântare ... Se încinge o 
mândră horă a unirii peste toată piaţa ... însuşi generalul coman* 
danf al oştirii româneşti e în fruntea horei. .. E un entuziasm, 
o înfrăţire şUo voie bună cum numai o zi ca cea de 14/28 
Noembrie 1918 putea să le dea Românilor Bucovinei noastre... 















CÂTEVA POEZII 

Uc prcol CONSTANTIN MORARII! 

fost consilier eparhial, fost membru 
al Consiliului National şi al Con-*- 
greşului General al Bucovinei 

7 Martie n. 1892 l ) 

Cucul de pe crengi usca/e Cucul azi ne cânta n fată, 
Ne*a cântat un veac în spate, Prorocindu-ne viată. 

A cobit, tot în urgie Cântă, cuce, cânta tare 

Ţara-Fagilor să fie. La a noastră deşteptare! 

Cucul vine, pribegeşte, Crească -//, cuce, mare ciocul, 

Deşteptaiea iot sporeşte Să ne pofi vesti norocul 

Şi dă roduri de unire Şi vestitul, vechiul nume 

Pentru-a noastră mântuire. La tofi fra/ii de prin lume ! 

împrejurările 

împrejurările se zice 

Că-l fac pe om. Ei! dar pe care! 

Pe cel ce numai după stele 
Se’ncearcă pe*a vieţii Mare! 

Dar cine are şi* o busolă 
Spre portu şi poate să se ducă; 

El prin furtuni şi chiar naufragii 
împrejurări o să producă ! 

x ) Ziua memorabila în care, sub conducerea îiiflacăratului Iancu Zotta, Românii biu 
covineni s’au înfrăjit în societatea politica na|ionalisla „Concordia". 



Libertate 

Libertate, sfântă ziuă 
Fiică a lui Dumnezeu 
Cât de iute părăsit=ai 
Căile traiului meu ! 


Duşmani şi amici făfarnici 
Prea curând mi te-au răpit, 
Iar eu numai chipu*(i moaşte 
De Fam mai adăpostit; 


Şi de-atunci, orfan de tine 
Te desmierd, cum un avar 
Din tezaure*şi desmiardă 
Giuvaerul cel mai rar . 


Libertate, sfântă zină, 

Fiică a lui Dumnezeu, 
Scris mi*a fost in cartea sortii 
Să te cat, oftând mereu. 


Dar în loc de blânda*ti mână, 
Să simt ghiara tiraniei 
Cum îmi hăituieşte traiul 
Şi mi*l dă pradă urgiei. 


Dac aşi putea’nnoi al vieţii drum... 

Dac aşi putea trăi a doua oară 
Via fa ce* am trăit* o pân acum, 

De* a dreptu*aşi merge pe acelaşi drum 
Ce*aşi şti sigur că inima*mi omoară. 

Iubind, ea arde — şi un pic de fum, 
Prinos sărac, încet spre ceruri sboară... 
Cum să fi înfeles că 6 să*i doară 
Pe zei, încât să*mi facă traiul scrum ? 

Azi înfeleg. Azi zeii zac în tină, 

Trecutul meu se umple de lumină, 

Eu sânt acuma viu, ei — vraf de scrum. 

O, adevăr, mă’nchin puterii tale ! 
Neabătut m*aşi duce pe*a ta cale, 

Dac aşi putea'nnoi al viefii drum ! 

PREOTUL CONSTANTIN MORARIU 
DESPRE UNIRE 

Constantin Morariu, martirul arborosean dela 18ÎT al ire* 
dentei româneşti, dupăce o viaţă întreagă a luptat cu fapta şi cu 
peana pentru dreptul sfânt al graiului strămoşesc de pe plaiurile Bu» 
covinei, a fost unul dintre fericiţii bătrâni cari şi-au „văzut visul 
cu ochii", Unirea mântuitoare, dar aceasta abia după negre su~ 
ferinji, îndurate în pribegie, care l-a dus până la Elisabetgrad, 
în inima Ucrainei, unde a sfat dela 18 Septemvrie 191 7 până 
la 26 Martie 1918. Ocupaţia germană a Ucrainei l-a silit să se 
refugieze la Chişinău ; aice a văzut lacrimi de fericire la Unirea 
Basarabiei, dar nu i-a fost dat să fie apoi de faţă şi la marea 
sărbătoare a Bucovinei, căci nu s’a putut întoarce în Pătrăujul 
păstoriei sale decât la 9 Februarie (vechiu) 1919. 

într’un caiet legat, de 282 pagini, el ne*a lăsat într’un scris 
rar de limpede şi caligrafic, memoriile sale, întitulate „Cursul 
viefii mele" *). 

Nu putea să lipsească în însemnările acestea ideia Unirii; 
totuşi locurile, privitoare la ea, sunt cu mult mai puţine decât 
cum le-ar fi aşteptat cineva la cel ce pentru idelul acesta trăise. 
Le găsim abia în capitolul „Scurte însemnări din timpul războiului 
mondial". 

Iată-i deci pe bătrânul preot, în August 1914,' după ce 
fiul său Leca, plecase la răsboiu, în armata austriacă, — iată-1 
rugându-se : „Domnul Dumnezeul şi Mântuitorul nostru ... pune 
atotputernica Ta mână asupra bietului nostru neam românesc, 
asupra scumpului meu copil Alexandru". .. Şi iarăşi, o imploră 
pe Sfânta Născătoare, pe sf. loan Botezătorul şi pe Sf. Ioan 
cel Nou dela Suceava şi toţi sfinţii şi sfintele, mucenici şi mu¬ 
cenice : „rugafi-vă Domnului să-şi puie atotputernica Sa mână 
asupra bietului nostru neam românesc 

Iar când, la 14/2 7 August 1915, îl poate vedea pe scumpul 


i) Câteva capitole din memoriile acestea sau publicat în revista „Făt-frumos". 

său Leca, IaHajdu—'Boszormeny în Ungaria acesta „arătându^ne 
harta războiului, ne-a spus că, deoarece România are forma unei cupe 
nedepline, el, împreună cu colegii săi intimi, îşi doresc în co¬ 
respondenta dintreolaltă : „Trăiască cupa plină, adecă România 
întregită cu Ardealul şi cu Bucovina 

Această imagine iredentistă revine apoi într’o scrisoare a 
bătrânului din Noemvrie 1916 şi anume, ca sfidarea ironică 
a cenzurei ausfriace să fie mai cu haz, în nemţeşte : „Wiewohl 
wir keine Zecher, kommt docil der volle Becher"... Dar iată 
acum profund-impresionanta şi unica mărturisire a fericirii ce o 
simfia şi veteranul luptător după înfăptuirea idealului: 

„Dar la bătrâneţe am primit cea mai dulce răsplată pentru 
toate chinurile ce le-am suferit mai înanite. Căci întreb din nou: 
poate fi o durere şi o suferinţă mai cumplită, decât să ştii că 
eşti născut într’o \axă, care odată a fost culmea gloriei neamului 
tău, iar tu s’o afli temnija, în care neamul îţi e încătuşat de 
străinismul cel mai hain ca şi în celelalte tării surori? Şi să-Ji 
vezi apoi o parte a neamului sfârâmându-şi cătuşele 1 ), ba să 
ajungi a trăi chiar în completa libertate a marelui, şi întregitului 
său corp naţional, nu-i aceasta cea mai dulce răsplată, nu-i 
aceasta o milă Dumnezcească, pentru care n’ai fi în stare să 
multămeşti, măcar mii de vieţi de ai avea ?“ 

Totuşi, nici un cuvânt, în aceste memorii, despre serbarea 
dela Chişinău, la care doară asistase, nici un cuvânt despic 
Unirea Bucovinei. E ca şi cum sentimentul de fericire l-ar fi 
copleşit, impunându^i tăcere ... 


cu Războiul pentru Neatârnare, 

















DEŞTEAPTĂ--TE ROMÂNE 

de LECA MORARIU 

După mai cinci ani de zile ne-am întors —• câ|i ne-am tnai 
întors — acasă, noi cei ce pe câmpiile Rusiei şi în codrii Car- 
paţilor şi în apele Italiei şi în stâncile Muntelui din Munţii Negri 
am căutat potcoave de cai morţi pentru împăraţii nemţilor î... 
şi-am întraf în Ţara noastră şi să vă spun cum am găsit-o! 

Ţara am găsit-o bună : frumoasă ca nealte ţări şi, mai pre* 
sus de toate, slobodă, scăpată de jugul nemţilor şi al jidanilor, 
un trup şi un suflet fiind din Moldova lui Ştefan cel Mare şi 
din România noastră — a tuturor Românilor. Ce-i drept, poate 
că de unde ne întâmplasem a sosi într’o zi cam posomorită, 
drumurile şi satele ne părură mai pustii ca altă dată, oamenii 
mai răriţi, casele mai povârnite. Le şi vedeam arse până la pămân 
unele, fără de garduri şi fără de obişnuitele împrejmuiri gospo¬ 
dăreşti, bisericile dărăpănate, ţintirimele pustii, mormintele fără 
cruci... O sută de ani pare c’ar fi dus-o cineva înapoi ţărişoara 
noastră, cu sute de ani, până’n vremea strămoşilor noştri încălcaţii 
de Tătari şi de altă păgânătate ! Şi cum o vedeam acum, aburind 
încă din atâtea rane deschise, dar curăţită de buruiana străină, 
ne părea că-i chiar Moldova cea bătrână, a lui Ştefan, acu-acu 
mântuită de litfa cea păpână ... Şi dragă ca’n Moldova lui Ştefan 
ne-a fost nouă intrarea în Bucovina noastră ! în cale ne întim- 
pina odrăslirea cea plină de nădejde şi alinătoare de dureri a 
primăverii... Ţara deci am găsit-o bună ! 

Dar oamenii să vă spun cum i-am găsit. Vorbesc, se în¬ 
ţelege, de oamenii noştri: Creştini şi Români. Ca omul la drum, 
ne dăm noi în vorbă. Şi care ne fu atunci mirarea, şi care măh- 

nirea, când am văzut că bietul nostru ţăran nici azi nu^şi dă 
seama, ce mare şi sfântă minune s’a săvârşit în vremea din 
urmă !... Tu aştepţi să-l auzi chiuind de bucurie, că numai 
este azi petec de pământ românesc robit stăpânirilor străine, şi, 
când colo, el prinde a se miorcăi după bunătăţile şi fericirile 
avute dela jidovitul împărat al Austriei, tu crezi c’o să-l vezi 
mândru şi îndrăzneţ şi viteaz şi stăpân, şi el, mai rob decât toţi 
robii, plânge după bătăile şi biciul jandarmului austriac ! 

Atâta întunecime şi atâta rugină ne-a lăsat în suflete, de 
zeci de ori blestemata stăpânire a împăraţilor dela Viena ! 

Deşteaptă-fe Române, că are să rămâie de poveste nemer¬ 
nicia acelora, ce plâng de dorul liftelor străine ! 

Dar, mare-i Dumnezeu ! Mai sunt ele şi minţi deştepte cari 
ştiu unde e dreptatea şi ştiu careţi adevărul! Câtă bucurie am 
simţit când înfâmplându^mă în ziua de 1 Mai 1919 în Mitocul 
Dragomirnei şi sfătuind cu mai mulţi gospodari am dat şi de 
Români, aprigi şi năvalnici, gata oricând să se arunce în foc şi 
la moarte pentru România noastră de azi! Şi ţi se ridică inima 
la cer de bucurie când îl auzi pe un aşa Român verde cum e vred¬ 
nicul Emilian Coclici din Mitocul Dragomirnei, strigând cu în^ 
dârjire : „Să ştiu bine că trag în plug în România mea, mai bine 
aşa, decât să fiu domn şi slugă la Neamţ 1 '.! 

Aşa-i! Numai cei ce domni ori slugi au fost nemţilor nu¬ 
mai aceea se scâncesc după fericirile avute dela Austria: cu^ 
tare primar (să nu-i zic pe nume 1) cutare girent de primărie, 
pus de stăpânirea jidovească a Austriei ca să tulbure apa, ori 
cutare cărturar fără de suflet, scăpat la ranguri şi la măriri, la 
boerii şi la te-miri-ce, numai aceştia, oameni fără de Dumnezeu, 
îngrijiţi numai de averile şi moşiile lor, trăiţi în bine şi’n huzur, 
numai ei ticăloşiţii, plâng după putregaiul Austriei! 

Dar mucenicii flăcăi dela sate, cari 5 ani de zile au fost 
robii robilor în armata austriacă — ei nu plâng !!! Dece ? în¬ 
trebaţii de pildă de medicul jidan Dr. M... dela Câmpulung 
dece ; acel Dr. M... care pe feciorii români dela regimentul 
bucovinean nr. 41, ciungi şi cu glontele în piept, de zeci de 

ori îi trimitea în foc, penfru ca să-i poată îndosi şi cruţa pe Jidanii 

săi I Şi întrebaţii pe căpitanul .dela compania a . . . 

a regimentului 41, dece, care căpitan în luptele dela Ivangorod, 
(în Octombrie 1914) pe bieţii flăcăi români abia ieşiţi din foc, 
plini de foc şi de sânge, cu biciul i-a bătut peste obraz de Ua 
înăbuşit sângele! Şi întrebaţii pe atâţia alţi flăcăi ai regimentului 
41, care au fost schingiuţi de căpitanii nemţi .... şi . . . . ! 

Şi întrebaţii iară pe atâţia oameni de inimă, cari de groaza 
ştreangului şi a plumbilor călăului general de jandarmerie Fischer 
au trebuit să apuce calea pribegiei.... Aceştia toţi nu plâng de 
jelea Austriei! Şi orice suflet de Român adevărat chiuie de fe¬ 
ricire că o vede prăpădită şi de veci vecilor dărâmată ticăloasa 
şandrama austriacă, această „temniţă a neamurilor", cum atât de 
potrivit a ocărit-o cel mai mare învăţător al nostru, profesorul 
Nicolae Iorga dela Bucureşti. 

Deşteaptă-te Române, şi fii stăpân şi domn acum ! 

Şi să vă mai spun una î Ţara asta, Bucovina nu-i numai 
a voastră, cari faceţi azi umbră pământului ei! Nu! Ci-i şi a 
celora cari de mult mai multe zeci şi sute de ani dorm în pă¬ 
mântul ei şi cer dreptate şi strigă răzbunare ! La Putna e mor¬ 
mântul lui Ştefan cel Mare, la Suceava cetatea lui, de unde—cum 
spune cântecul — când se aiepta ca leul 

„punea pieptul la hotare 
ca un zid de apărare" — 

şi toată Bucovina e presurată cu bisericile şi mănăstirile Lui... 
„Undeva călcat Ştefan, sfânt a rămas locul şi pe urma lui nu* 
mai flori au răsărit" — aşa mi*a cuvântat în ziua de 3 Mai 
1919 un inimos bădică din Pătrăuţi pe Suceava.... 

Lespezile mormintelor strămoşeşti şi zidurile străvechilor bi* 
serici tresar şi se bucură azi de slobozenia Bucovinei! Mai vii 
sunt moartele pietre azi decât acei morţi vii dintre Români cari 
nu vreau să înţeleagă că un trup şi un suflet suntem azi cu foţi 
Românii din lume ! 

Voi morţilor de vii, voi sărmani întunecaţi la minte de tică¬ 
loşia austriacă, deşteptaţLvă ! 

Şi iară să luaţi aminte, ţara asta nu*i numai a voastră, cari 
vremelniceşte o stăpâniţi azi! Nu ! Ci ea-i şi a dorobanţilor Ro-- 
mâni, cari cu opinca şi cu mămăligă lor şi cu pieptul şi cu 
baioneta lor au înfruntat toată urgia tunurilor gheneralului Mackensen, 
de-au oprit la Şiret singuri, fără de nici un ajutor întreaga gro^ 
zăvie de Nemţi şi Âustrieci hămesiţi, ce se aruncau asupra Mol* 
dovei ca s’o zugrume ! Da Bucovina-i şi a armatei româneşti 
şi-a întregului neam românesc, care nu va cerşeşte pomană, ci 
care a venit să=şi ieie un drept sfânt al lui, să-şi ieie cecace 
din moşi-strămoşi a lor a fost! Cu hapca şi cu viclenie ne-a 
detrunchiat acum 144 de ani stăpânirea austriacă dela trupul 
maicei noastre Moldova. Cu braţele deschise şi lacrimi fierbinţi 
ne aruncăm iară la sânul României noastre dragi ! 

Bre ! Să vă mai spun una. Or nu vă mai spun nimica, 
pentrucă vorba lungă-i sărăcia omului. Scurt şi retezat: ori că 
vreţi ori că nu vreţi, dreptatea e gata făcută ! 

Bucovina-i azi ţară slobodă, ţară românească! Dreptatea 
cea sfântă sa făcut şi se face şi fără de ajutorul celor ce n’au 
dorit-o şi n’o doresc. Drept dea are să se facă şi mai departe cu 
toate cârtelile ruginiţilor la suflet, cu toate uneltirile vânduţilor la 
străini şi cu toată prostia celor ce-şi apleacă urechile momelelor 
viclene ! Dreptatea^ azi deasupra ! Dreptatea — pentrucă atât de 
încărcat îi întregul văzduh de duhul dreptăţii, încât până şi celo r 
mai mici noroade azi dreptate li s’a dat. 

Au nu vedeţi cum de groaza dreptăţii cei răzbunătoare 
până şi cei mai straşnici împăraţi stau ascunşi în fundul lumii, 
Wilhelm al Germaniei, care şUa pierdut şi scaun şi ţară şi fot 
şi acum bun-bucuros ar fi măcar zilişoarele să şi le mântuiască ! 

Şi numai tu, întunecafule, care plângi de jelea Austriei pierite 
numai tu vrei să dormitezi ? Dcşteaptă*te ! Deşteaptă=te — din 
somnul tău de moarte 

„Şi acum ori niciodată 
Croieşte-ţi altă soarte, 

La care să se închine 
Şi cruzii tăi duşmani!“ 


















UNIREA LA SUCEAVA 

de VICTOR MORARIU 

A fost tot ce poate ti mai firesc ca Suceava, vatră a ire-=- 
dentei româneşti, mereu pândită şi denunţată de Austriaci, să 
se grăbească, cu sărbătorirea Unirii, s’o anticipeze. Intr’adevăr, 
la trei zile după intrarea României în răsboiu, la 1(730 August 
1916, s’a aclamat întâia oară pe pământul Bucovinei România 
Mare, printr’o manifestaţie în cuprinsul ruinelor Cetăţii. Iniţiativa 
venea ce-i drept de peste hotarul atât de apropiat, dela societatea 
„Dacia Română" din Burdujeni, iar în fruntea grupului de in* 
telectuali din Suceava, îndeosebi profesori, cari au luat parte, a 
fost ,,moşul" Severin Procopovici, care a şi vorbit — „crimă" 
pe care o va ispăşi apoi cu multe luni de închisoare austriacă, 
împreună cu G. Palamarescu. Eus. Cozmiuc, Sim. Ivanovici 
şi alţii. 

In ziua aceea, pe bătrânele ziduri, s’a văzut fluturând trico* 
lorul libertăţii naţionale, dar alături şi steagul cuceritorilor ruşi, 
„prieteni" şi „aliaţi", dar încă de pe atunci cu sentimente cât se 
poate de îndoielnice faţă de România. 

Au urmat crâncenele dureri ale înfrângerii, apoi suferinţele 
fără nume ale acelei ierni 1916/1 7, dar şi reînvierea nădejdilor 
în primăvara 191T, şi gloria dela Mărăşti şi dela Mărăşeşti. 

Toate peripeţiile acestea, Suceava le-a trăit sub ocupaţia ru* 
sească, dar a trăit şi delirul revoluţiei ruseşti, urmat de desagre* 
garea progresivă, din ce în ce mai evidentă, a ceea ce fusese 
falnica armată a Ţarului. 

Ziua de 2 Februarie 1918 îi aduse apoi Sucevei marea 
surprindere şi bucurie a ocupaţiunii româneşti; dar deocamdată 
a fost o iluzie, un vis de scurtă durată, căci la 8 Martie trupele 



— 241 

româneşti părăsiau Bucovina, iar în aceeaşi zi, după amiazi, 
întră în Suceava cea dintâiu patrulă austriacă. încep acum are¬ 
stările „trădătorilor" Severin Procopovici şi ceilalţi. 

Ultima garnizoană austro-ungară pe care a mai văzut-o Su¬ 
ceava a fost apoi un regiment croat. Ni erau simpatici nouă Ro¬ 
mânilor oaspefii aceştia, în cari îi vedeam pe tovarăşii de luptă 
ai fra|ilor noştri Ardeleni împotriva opresiunii maghiare. Aşa se 
făcu că aranjând ei un concert, cu caracter na{ional croat, la 30 
August, au avut şi concursul unor elemente din reuniunea „Ci* 
prian Porumbescu". 

Evenimentele se precipitau : la 30 Septemvrie, gazetele ne 
vestiau că Bulgarii încheie armistiţiu ; urmează abdicarea Jarului 
Ferdinand, proclamarea Poloniei independente, tardiva încercare 
a împăratului Karl de a-şi salva monarhia, federalizând-o. 

Se înteţesc zvonurile, aduse acum până şi de patrioţi chesaro- 
crăieşti, că „vin Românii", că armatele austro-ungare sau des* 
organizat, s’au bolşevizat. La 16 Octombrie ne soseşte din în¬ 
chisoare Severin Procopovici, înfimpinat de elevi cu cor! 

La 22 Octombrie apare „Glasul Bucovinei", iar la 2 T Oct. 
se întruneşte Constituanta Bucovinei şi hotăreşte „unirea Buco¬ 
vinei integrale cu celelalte ţări româneşti într’un stat naţional in* 
dependent" — rezoluţie totuşi oarecum echivocă, întrucât nu se 
vorbeşte de unirea cu România. Ni se reîntorc la Suceava şi 
colegii Ivanovici şi Palamarescu. 

La 2 Noemvrie, garnizoana croată din Suceava proclamă 
şi ea revoluţia naţională, soldaţi şi ofiţeri rup rozetele dela chipie 
şi le înlocuesc cu tricolorul lor naţional. 

Totuşi, în atmosfera aceasta, se mai face, la 4 Noembrie, 
tedeu pentru împăratul Karl, pe când el era acum în Şvifera, 
fiindcă la Viena se proclamase republica. în aceeaşi zi „căpitanul" 
judeţului (prefectul) Korn îl institue primar al Sucevei pe prof. 
Dr. Eusebie Popovici. 

Se formează o gardă a oraşului, din soldaţii demobilizaţi cu 
dela sine putere, hotărîţi să-i păzească numai pe creştini. 

A doua zi, la 5 Noemvrie, comandantul gardei trimite o 

16 

delegaţie Ia primărie, cerând deschiderea magaziilor militare dc 
provizii. 

După amiazi mulţimea a prădat magazinul militar dc cereale, 
apoi două magazii evreeşti. Seara împuşcături, strigăte. Noapte 
sinistră. Dar în dimineaţa dc 6 Noembrie ne vine vestea : au 
intrat Românii in oraş. Erau grănicerii dela Fălticeni sub co* 
manda maiorului Anton lonescu, care în prima ordonanţă afişată, 
ne aducea solia dc bucurie: „ Graniţă între Români de astăzi 
înainte nu trebue să fie. Dc aceea noi grănicerii am venit cci 
dintâi la voi să Vă zicem.: bine v’am găsit", li chemase noul 
primar român, Dr. Eus. Popovici, ca să facă sfârşit deslănţuirilor 
bolşevice, pornite în ajun. 

Ea 11/24 Noemvrie 1918, în preajma proclamării Unirii la 
Cernăuţi, (15/28 Noembrie), a fost apoi zi de sărbătoare la 
Suceava ; liturghie în sobor, la Sfânt, cu doxologic pentru Re¬ 
gele Ferdinand şi Regina Maria. „Au fost clipe înălţătoare" 
scrie „Glasul Bucovinei (nr. 19), „când sub străvechile bolţi 
ale bisericii lui Bogdan şi a lui Ştefani ţa Vodă s au pomenit 
întâia oară numele Acelora cari de mult sunt Suveranii inimilor 
româneşti din Bucovina". 

Corul mixt al reuniunii „Ciprian Porumbescu" intonează cu 
mândră însufleţire „Trăiască Regele" ; atunci în mulţi ochi am 
văzut lacrimi dc fericire. Seara a fost concert festiv „Ciprian 
Porumbescu ", sărbătorind „ intrarea glorioasei armate române 
liberatoare ". Rândurile dinainte ale salei arhipline erau ocupate 
de corpul ofiţeresc, care apăruse complet, în frunte cu colonelul 
Gh. Liciu. 

Serbarea a deschis=o cel ce scrie rândurile de faţă, cu un 
discurs, în care, plecând dela soarta tragică a românismului în 
răsboiul mondial, a reamintit fazele de durere, dar şi cele de 
înălţare şi mândrie ale răsboiului ; a evocat umbrele acelor lup* 
tători bucovineni, cari au murit fără să fi văzut cu ochii visul 
neamului împlinit. A insistat îndeosebi asupra lui Ciprian Po* 
rumhcscu, compozitorul imnurilor „ Pe-al nostru steag" şi „Tri¬ 
colorul", „martirul dela 18f5 al cauzei ce triumfă astăzi". A 

urmat, după Imnul Regal, concertul, având ca puncte culminante 
cele două marşuri „La arme“ (losif — Castaldi şi Eminescu — Me» 
hui) şi îndeosebi măreaţa compoziţie a lui Porumbescu „Altarul 
mănăstirii Putna“. Serbarea s’a încheiat cu un tablou vivant: 
România desrobind Bucovina, Basarabia şi Transilvania. — A 
urmat dans, cu muzica fanfarei regim. 16 inf. Fălticeni — aceeaşi 
care şi pe vremea stăpânirii austriaco ne venea adese de Sân- 
zieni, dar la 1909, după faimoasa „expulsare" a lui Nicolae 
Iorga din tot cuprinsul monarhiei austro-ungare, n’a mai fost în» 
găduită să treacă frontiera — expulsată oarecum şi ca. 

Festivalul acesta dela 24 Noembrie se datora iniţiativei re» 
uniunii „Cipr. Porumbescu", nu avea deci caracter oficial. Săr» 
barea oficială a Unirii în Suceava a urmat la 8 Decembrie, cu 
un tedeu, unde a cântat iarăşi corul reuniunii. Acclaş cor a mai 
cântat apoi la pomenirea lui Ştefan cel Mare , care s’a săvârşit 
a treia zi de Crăciun, cu parastas în sobor şi iarăşi cu un mare 
concert festiv seara. 

O memorabilă serbare a Unirii a fost apoi, la 20 Ianuarie 
1920 şi inaugurarea liceului „Ştefan cel Mare", noul liceu ro» 
mânesc, atât de vechiu totuşi, redat în sfârşit menirii sale ade* 
vărate ; — liceu, denunţat de străini' ca „Hochschule der ru» 
mănischen Irredenta", care se învrednicise să-i dea armatei ro* 
mâne pe eroii Ion Gramadă, Lascar Luţia, traţii Ambrosie şi 
Silvestru Micufariu, Dr. Mihalaş, Vasilc Popcscu şi Teodor 
Turturcan 1 ... 




GRIGORE NANDRIŞ 
















VITEJII ROMEI 

dc GR. NANDRIŞ 
profesor universitar, fost ofijer voluntar în 
'Legiunea Romană din Italia 

A sosit primul detaşament de legionari români ; din Italia. 

Ni se întorc voinicii satelor, dela munte până’n 'şesul Pru¬ 
tului, voioşi şi plini dc viată ca o zi bogată-de soare sub acel 
cer de unde au pornit acum o lună de zile. - Ne vin aşa cum 
ni i-a îngrijit o soră mai mare şi cum nimeni altul nîi ni Uar fi 
putut îngriji, nici chiar noi înşine. Aşa de puternic a ivorbit dra* 
gostea unei surori îndepărtate, în acea seară liniştită ' dc început 
de primăvară, parcă şi ca adusă de acolo din fara soarelui stră¬ 
moşilor, încât şi cele mai strânse suflete nu au pufut rămâne 
nemişcate, când au văzut sărind sprinteni din vagoan^ în vuietul 
uratelor şi a goarnelor, bravii legionari trimişi de Roma. In acele 
clipe sfinte de înălţare sufletească, când toate sufletele se con* 
topesc într’un puternic val, când inimele îşi unesc bătăile pentru 
a încălzi acelaş gând, depărtarea spaţiului dispăruse şi ne simţeam 
atât dc aproape de acel generos suflet, aşa dc înrudit cu >al 
nostru, al Italiei, care ne*a trimis mândrie, nădăjdej mângâiere 
şi nesfârşită credmtâ.în.. viitoruL greu cc„ni se deschide* 

Am simfit atâta tărie în sufletele noastre când am privit cu 
lacrimi în ochi rândurile de fier ale legionarilor, ce ni-i trimite 
sora mai mare Italia, căci am văzut atât de aproape de noi, cei 
înstrăinafi şi duşmăniţi din toate părfile, un suflet devotat de pri¬ 
eten şi frate. 

Pentru acest spor de credinţă şi de energie ce ni*l trimite 
Roma cu atâta dragoste, cum numai între sufletele înrudite poate 
să existe, îi trimitem toată recunoştinţa şi toată dragostea su* 
fletului nostru. 

Aceia cari, scoşi din lăsările de prizonieri, au fost îngrijiţi, 
instruiţi, echipaţi pentru a ti trimişi în triumf îndărăt în ţara lor 
desrobiră, vor duce cu ei în satele lor conştiinţa originei pe care 
poate o uitaseră în anii îndelungci robii, dar care s’a trezit cu 
revoltă în sufletele lor când au venit în atingere întâia oară, 
după 1800 ani, cu sufletul din care s’a rupt şi sufletul lor. 
Ei vor spune copiilor şi nepoţilor cu câta nesfârşită căldură au 
fost căutaţi în ţara Italici surori, care şi când i-a pornit la drumul 
lung peste mări a avut grijă să le dea merinde, care să le aibă 
încă şi ajunşi acasă şi haine cât au putut duce. 

Numai fraţii buni se despart aşa. 

Sufletele îşi au tainele lor nepătrunse, care sclipesc o clipită, 
pentru a dispărea apoi ca un fulger pe care nu-1 poate prinde 
ochiul, iar viaţa se conduce după legile de fier pe care civili¬ 
zaţia omenească le poate stânjeni pentru un timp, dar nu le 
poate desfiinţa. S’a putut la începutul conflagraţiunii europene 
ca miile de soldaţi cu suflet latin prinşi într’o drăcească disci¬ 
plină de rutină medievală, să fie mânaţi împotriva ţării obârşiei lor 
latine. In sufletul lor s’au creat simţiri minciunoase, dar toridul 
acestui suflet nu s’a schimbat. El a rămas în subconştientul lui 
acelaş şi a izbucnit cu putere, când a ajuns în apropierea Lati¬ 
nilor fraţi, înfiorat ca după un somn urât din care s’a trezit pe 
marginea unei prăpăstii. 

In Sibiiu, unde conştiinţa lor indignată nu a putut suferi să 
vadă ofiţerii din armata, în care ei au robit purtându'şi încă in» 
sigiliile, care lor le amintesc robia, un legionar îndemnat să 
respecte acele insigne câştigate în luptă, a răspuns : „In luptă ? ~■ 
Nu! — Prin sângele nostru s’au ridicat ei ! Ne*au înşelat, 
ne-au vândut, ne*au minţit pe noi să luptăm pentru o ţară străină, 
ca să se ridice ei. Datoria lor de oameni luminaţi era să ne 
arate adevărul". 

Peste pământul acestei ţări au trecut în anii marelui războiu 
toate neamurile câte trăiesc pe acest pământ. Toate s’au dus 
cum au venit după ce şi-au luat partea lor de jaf. Acum se 

întorc unii după alţii copiii acestei ţări, aceia cari sub acest cer 
au văzut lumina soarelui şi după ce au făcut ocolul lumii, aici 
vin să lupte, să trăiască ori să moară. 

Apele umflate se retrag încet la matca lor şi neamurile îşi 
caută potolirea şi revenirea la locurile pe cari şi-au plămădit 
firea. Aceasta vorbeşte mai mult ca toate teoriile despre dreptul 
unui popor asupra unui colţ de pământ. 

Iată pentru ce însoţind pe drumul pripuros de la gară le* 
gionarii cari păşiau voiniceşte în accentele muzicei militare, uitând 
greutatea ce le apasă umerii şi uimind prin ţinuta lor admirabilă 
pe toţi străinii adunaţi să admire pe „straşnicii Italieni" m’am gân* 
dit că ei ne aduc şi altceva : Conştinţa mai vie a unui drept, a 
acelui drept, în care ne-a aşezat acum 1800 de ani, Cel ce 
ne-a adus pe toţi de acolo, de unde ne vin atăzi mândrii 
legionari. 

Deaceea, iubiţi copii ai acestei ţări, vă strig — cu toată 
căldura sufletului: Bine aţi sosit! Vă înbrăţişăm pe pământul 
ţării noastre libere, pentrucă aşa aţi vrut-o, cu toată dragostea ce 
uneşte sufletele de fraţi, care au suferit împreună robia de vea¬ 
curi şi cari pot răsufla în libertate. 

Drumul vostru lung din Tarento peste mare până la Con¬ 
stanţa noastră şi până la Sibiiu şi Cernăuţi va rămâne simbolul 
căii pe care trebuie să ne îndreptăm în viitor. 

Calea pe unde am venit la începutul secolelor ne e tăiată. 

Voi aţi deschis un drum nou! 

ZILE TRĂITE IN BUCOVINA 

de GR. NANDRIŞ 

Pe pământul de glorios trecut al Bucovinei, s’au întors 
vremurile de mărire strămoşească. 

După o iarnă grea şi prea amară de 144 de ani, sufletul 
neamului românesc din aceste sfinte plaiuri a izbucnit cu putere 
elementară şi şi-a deschis cu impeluositatea torenţilor de munte. 

când scapă din căluşile iernii, drum liber la o viaţă potrivită 
firii lui. 

Ceea ce s’a petrecut săptămâna trecută în Cernăuţii vechilor 
staroşti, nu e graiu omenesc să o poată spune. Iar bătrânul 
cronicar, când va încerca să prindă în scrisul său sufletul acestor 
zile, se va opri mişcat Ia ziua de 15 Noemvrie şi o va trece 
apăsat şi tremurând în cartea neamului. 

Aceasta este ziua mântuirii neamului românesc din Bucovina. 

Sufletul Bucovinenilor, care, de la intrarea armatelor mân* 
tuitoare pe pământul lor, a trăit într’o continuă încordare şi beţie 
de entusiasm, a ajuns culmea fericirii în această zi istorică. 

Bucovina a trăit zile de mărire naţională, vrednice de tre* 
cutul ei. Osemintele de croi, care sfinţesc acest pământ, îşi vor 
regăsi odihna turburată de usurpătorii vicleni ai acestor locuri. 

In ultima şedinţă a Consiliului Naţional român, Guvernul 
provizoriu a cerut şi Consiliul a votat cu unanimitate convocarea 
unui Congres general pentru ziua de 15 Noembrie 1918, spre 
a hotărî raportul politic al Bucovinei faţă de România liberă. 
Guvernul a cerut totodată urgenţa pentru a linişti, pe deoparte, 
spiritele agitate în ţară, pe de altă parte, pentru a arăta străină* 
taţii voinţa ţării. 

Consiliul Naţional, care reprezintă voinţa supremă a Roma* 
nilor bucovineni, e alcătuit din deputaţi din toate păturile sociale 
şi de toate culorile politice. 

Intre fracurile strălucitoare apar ţăranii munteni. în cămeşi 
albe şi cojoace miţoase, înving sfiala ce li*o insuflă această lume 
de domni, prin credinţa dreptăţii lor, şi calcă dârji de ocupă 
locurile în bănci. Mitropolitul Vladimir, acest blând păstor bise* 
ricesc, care nici prin vârsta sa, nici prin demnitatea unei vieţi 
de muncă şi abnegaţie n’a mişcat sufletul de câne al călăului 
stăpân de ieri, apare chip de patriarh, şi publicul aclamă frenetic 
pe principele său bisericesc, reintegrat în drepturile sale din care 
îl alungase brutalitatea vicleană a foştilor stăpâni. 

Desbaterile urmează după toate regulele protocolare. Dacă 

dăunăzi, în Camera română, Basarabenii au pulul li îuvinuiji 
de incxperienţă parlamentară, această vină nu sc poate aduce 
oamenilor politici din Bucovina, cari vor putea uimi prin for¬ 
malismul învăţat : dela foştii stăpâni. 

Fotoliul preşedintelui e ocupat de vice-preşedintelc Con¬ 
siliului, profesorul Eusebie Popovici, un bărbat demn şi distins. 
Banca ministerială e ocupată de Jancu Flondor, Erast Ta rangul, 
Dori Popovici. 

Propunerea Guvernului de a convoca un Congres buco* 
vincan e. primită cu unanimitate. 

Cerc cuvântul deputatul socialist Grigorovici, care întreabă 
care este atitudinea Guvernului faţă de naţiunile conlocuitoare 
ale ţării. Guvernul, prin răspunsul hotărît al lui Iancu Flondor 
şi prin declaraţia clară a referentului Guvernului, Radu Sbiera, 
îşi expune punctul de vedere în chestia naţionalităţilor din ţară. 
Declaraţie categorică: Toate naţionalităţile vor trăi viaţă liberă 
naţională, potrivit caracterului lor etnic. Ele se vor putea des- 
volta în toată libertatea în cadrele Statului naţional român. Românii 
nu vor face altora nedreptatea ce li s’a făcut lor. 

MinistruUpreşedinte a mai declarat că s’a pus în contact 
cu naţionalităţile, învifându-le să iea parte şi ele prin reprezen¬ 
tanţii lor la Congresul din 15 Noemvrie. Cei mai dispuşi la o 
înţelegere s’au arătat Polonii. Ei nu vor fi adversari ai Unirii. 
Nu a primit dela ei un răspuns formal, căci Polonii, având 
obligaţiunile lor ţaţă de Comitetul centrai din Varşovia, aşteaptă 
instrucţiunile cerute de acolo. Nici Germanii nu sunt adversari 
categorici; au cerut însă asigurarea unei vieţi de desvoltare cul¬ 
turală liberă în viitorul Stat român. După declaraţiile Guvernului 
se aşteaptă şi dela ei un răspuns afirmativ. In restanţă sunt 
Evreii; iar cu Rutenii nu s’a putut ajunge la o înţelegere, fiind 
intransigenţi în pretenţiunile nedrepte.' 

Â urmat o expunere Guvernului în chestia agrară, răspuns 
la o interpelare a deputatului ţăran Candrcn. Răspunsul mini- 
struluUpreşedinte a fost desăvârşit, ca fond şi ca formă. El arată 
că autorul său e un bărbat politic cu experienţă, cu demnitate 

şi hotărî}, sincer şi cu mult bun simţ în înţelegerea împrejurărilor. 
Nici o şovăire, nici un subterfugiu, nici o frază încâlcită, ce ar 
putea da loc la un echivoc sau vre-o portiţă de scăpare aşa de 
obişnuită în viaţa politicianismului român. Pământ se va împărţi 
ţăranilor, atât din Fondul bisericesc, cât şi din proprietatea mare: 
vreo 60 de mii de fălci de pământ arabil. Aceasta însă nu se 
poate face nici într’o săptămână, nici în două. Ministrul-preşe- 
dinte se leagă prin cuvântul său de cinste să facă aceia ce 
făgăduieşte. Mai degrabă îi va seca limba în gură decât să 
spuie un neadevăr, el jcare niciodată în viaţa lui n’a minţit. 
Lumea prezentă întăreşte acest adevăr prin aplause. Dar Guvernul 
în acţiunile sale nu se lasă intimidat de nimeni. Datoria depu= 
taţilor ţărani şi a fiecărui Român e să lumineze lumea satelor 
asupra acestor lucruri şi să-i arate că împărţeala ce au tăcut-o 
ei prin samovolnicie nu va rămâne, nu poate fi temelia drep¬ 
tăţii, şi cine scoate sabie de sabie moare, a zis Hristos apostolului 
Petru. De acest adevăr se poate convinge orcine astăzi, când 
vede doborît şi înfrânt pe acela ce a voit să robească lumea. 

De aceia ţăranii români să nu se facă de râs. 

Dacă Guvernul, care are puterea să pedepsească aspru, 
până astăzi n’a făcut aceasta, e pentru că el a făcut ca un 
părinte, ce aşteaptă îndreptarea copilului rătăcit. Dar şi părintele 
de la o vreme pune mână pe o vargă şi pedepseşte. Ţăranul 
va avea pământ, şi parcelarea se va face până cel târziu la 
toamna viitoare. Orice lucru cere răbdare, şi ţăranul care a răb¬ 
dat timp de 144 de ani nedreptatea şi asuprirea străină, să 
aştepte, că*i va veni dreptatea Guvernului român. Să nu se 
facă de ruşine şi de blăstăm în faţa istoriei. 

Acest răspuns al ministruiui-preşedinte a fost adresat direct 
ţăranilor, şi atât fondul, cât şi forma e simplă, clară, părintească, 
plină de bunătate severă, fără de linguşire. Această declaraţie, 
care cu drept a fost hotărîtă pentru o largă răspândire în popor, 
prin publicitate şi viu graiu, e un model de stil curat, simplu, 
pe înţelesul ţăranului, şi ce păcat că până astăzi Guvernul nu 
a încercat să lumineze ţăranul şi prin alte manifeste de felul 

acesta ! Răspunsul acesta va ; rămânea un act istoric de mare 
importantă şi un model de graiu pe înţelesul poporului. 

Sa poarte grijă conducătorii să se aducă la îndeplinire ! 
Trebue câştigată încrederea ţăranului! 

Toată lumea a rămas multămită de aceasta expunere în 
chestia agrară. 

Âl doilea fapt de relevat în aceasta şedinţă a fost discursul 
deputatului Grigorovici. 

La o interpelare a d*lui Marmeliuc, care, cu drept cuvânt, 
cerea Guvernului să procedeze cu energie împotriva agitatorilor 
poporului şi „să puie Ia răcoare elementele netrebnice", cum 
le*a numit altădată preşedintele Guvernului, se ridică deputatul 
Grigorovici şi-şi expune, într’o cuvântare cu mult fond, vederile 
sale, care merită respectul oricărui om de bună credinţă. Intr’un 
graiu românesc încet şi blând, fără a fi lipsit de energie, des* 
veleşte adevăruri de o realitate crudă. Deputatul democrabsocial — 
cum se numeşte el, şi nu sociaI*democrat, după limba germană, — 
cere să nu fie confundat cu bolşevicii. Socialismul n’are nimic 
cu bolşevismul. Ceia ce îl preocupă în vorbire e fondul, şi ceia 
ce cucereşte în această vorbire e puterea logicei şi sentimentul 
cald de blândejă pentru toate suferinţele omului, ori de unde ar 
veni. Acest socialist e în fond un suflet de adevărat Român. 
Puterea sângelui e atât de covârşitoare, încât nu se poate şterge, 
chiar când încerci sa te ridici de*asupra „castelor" naţionale 
printr’o concepţie pe care o crezi superioară. Sufletul blând şi 
bun al acestui socialist îi arată categoria naţională în care trebue 
să între câ om. 

A vorbit cu durere despre o samă de feciori de ţărani, cari 
printr’o greşită educaţie ajung domni şi se înstrăinează de pătura 
din care au ieşit. Ajung „domni" în loc să ajungă creierul nea* 
mului lor. Dacă ţăranii, în frământările acestor zile tulburi, când 
un om cult se orientează greu, şi*au pierdut cumpătul, dedân* 
du-se şi la desordini, crezând să*şi' dobândească astfel un drept 
ce li s’a promis mereu în ultimii patru ani şi jumătate de sufe* 

rinţi, creierul naţiunii să nu fie prea aspru în pedepsirea lor, ci 
să li se judece vina. 

Insistă asupra abisului ce s’a creat cu timpul între pătura 
conducătoare şi popor şi arată cum cea dintâiu, ieşită din cea 
din urmă, şi-a făcut un drept de stăpânire asupra unor lucruri 
pe care poporul i le-a încredinţat spre pază. Cere Guvernului 
sa intervină pe lângă armata română ca să ridice starea de asediu 
şi să lase liber dreptul la adunare. Deputatul Grigorovici o face 
aceasta cu bună credinţă. 

Acest lucru se parei bun şi posibil în teorie, dar absolut 
inadmisibil în realitate, căci, dacă e un om de cinste care pă¬ 
gubeşte în parte pe urma acestei stări de lucruri, se vor găsi în 
celalt caz zeci şi sute de oameni fără suflet cari vor păgubi în* 
zecit şi însutit mai mult interesele generale şi ordinea, atât de 
necesară astăzi. Intre două lucruri rele, alegi răul mai mic. Binele 
se poate face însă şi supt stare de asediu. 

Deputatul Grigorovici cere mai departe Consiliului să delege 
din sânul său membri cari să vorbească poporului în adunări pe 
la sate şi să-l lumineze asupra chestiunilor zilei. El singur, care, 
cum se ştie, nu s’a apropiat cu socialismul său de populaţia 
satelor, se pune la dispoziţia Consiliului în acest scop. 

Cât despre părinţii poporului, despre cari a vorbit I. Flon* 
dor, să nu se uite că există şi mulţi părinţi răi, cari nu au grije 
de copiii lor. Iar azi ţăranul român „şi noi toţi cari suntem Ro* 
mâni şi dorim alipirea la România", ne gândim la părinţii răi ai 
poporului de ţărani din România, cari benchetuiau în desfrâuri 
şi nu se gândiau la copiii lor ce se sting în mizeria bordeelor 
şi mor de boli şi sărăcie de te îngrozesc statisticele de mortali* 
tate, mai îngrozitoare decât în oricare altă ţară. • 

Se declară deplin mulţămit cu proiectul agrar al Guver* 
nului, şi persoana d*lui I. Flondor e garanţia că acest proiect 
nu va rămâne literă moartă ca atâtea proiecte ale foştilor stăpâni. 
Trebuie însă să se întreprindă o acţiune de propagandă pentru 
a insufla şi ţăranului această încredere şi a*l sfătui la răbdare. 
Pentru aceasta Consiliul Naţional să se puie în cotact direct cu 

poporul şi sări întrebe dacă are răbdare să aştepte până in 
toamna viitoare, ca să se poată face un lucru definitiv, trainic 
şi legal sau să facă, aşa cum a cerut deputatul ţăran -Boancheş, 
spunând foarte bine că ţăranul, când se va apuca de muncă va 
uita toate gândurile rele ce i le-au băgat străinii în cap şi să se 
facă o parcelare provizorie până va veni cea definitivă. Consiliul 
Naţional să aibă încredere în bunul simţ al ţăranului român şi 
în înţelepciunea Iui, căci el, după ce va fi luminat cu cinste, îşi 
va da seamă de fiinţa lucrurilor, şi el va înţelege că pentru 
această operă e nevoie de timp. Ţăranul e meşter desăvârşit în 
chestiunile ce*l privesc, şi e greşită credinţa că cel ce poartă 
lumina e şi mai deştept. 

Cu discursul deputatului Grigorovici, şedinţa se închee la 
ora zece şi jumătate seara, hotărîndu^se definitiv trei puncte în 
programul Guvernului: Chestia naţionalităţilor, chestia agrară şi 
convocarea Congresului General pentru ziua de 15 Noembrie 1918. 

BCU Clui / Central Universitv 

* * 

Veni ziua Congresului, aşteptat cu fiori de nerăbdare de 
toată suflarea românească. Fiecare ştia ce se va hotărî în acest 
Congres, dar, precum credincioşii în ziua învierii se îndreaptă 
cu evlavie către altarul credinţă lor, aşteptând cuvântul cunoscut 
al Mântuirii pentru a răspunde din tot sufletul: „Adevărat că a 
înviat", astfel din zorii zilei de 15 Noembrie Românii Bucovinei 
se îndreptau în pelerinagiu către Reşedinţa metropolitană din 
Cernăuţi. Străzile spre Reşedinţă se umplură de lume, care în- 
tr’un singur gând se grăbia să ieie parte Ia cea mai mare săr* 
băfoare a neamului românesc din Bucovina. 

Bătrâni cu ochii înlăcrămaţi de bucurie după ce au trăit o 
viaţă străină, băieţandri cu feţe pline de fericire, doamne din 
elita societăţii alături cu femeia din suburbia oraşului, ţinuta de 
sărbătoare a boierilor lângă sumanul munteanului venit din cre¬ 
ierul munţilor să ia parte la sărbătoarea ţării, preoţi şi învăţători, 
foşti ofiţeri în armata austriacă, cu tricolorul Ia roseta chipiului, 
tineri şi bătrâni, treceau Cu suflete înălţate de mărirea acelor clipe 

sub măreţul portal învelit în tricolor al Reşedinţei metropolitane, 
această pompoasă operă arhitectonică dc o dubioasă valoare artistică. 

Mult înainte de ora Congresului măreaţa sală sinodală dc 
marmoră albă se umplu dc lume. Cine şi-a ocupat locul nu mai 
voia să se desprindă dc el. Păreţii înalţi sunt înfloriţi cu orna* 
mentaţii de sculptură. Pe coloane de marmoră neagră se spri¬ 
jină înaltă boltă strălucitoare în colori. Acest decor de poveste dă cel 
mai solemn cadru momentelor de sărbătoare. Altarul dc unde 
urmează să se vestească iMântuirea e aşezat în partea de răsărit 
a sălii, la picioarele. portretului Voevodului dela Putna, care 
parcă străjuieşte cu privirea sa de vultur faptele plăieşilor săi. 

Lumea care a ocupat balconul de sus şi jumătatea sălii 
împreună cu toate încăperile laterale aşteaptă, cu răsuflarea oprită, 
ceasul cel mare. 

De*a dreapta tribunei locurile sunt ocupate de deputaţii 
Consiliului Naţional, stânga o ocupă ofiţerii garnizoanei, cu ge* 
neralul Zadic în frunte şi ofiţerii bucovineni voluntari în armata 
română, acei cari într’o lungă pribegie plină de suterinţi au pur* 
tat în sufletul lor nădejdea acelei zile. • 

Astăzi li se pare acestor luptători totul un vis frumos, pe 
care abia îl cred realitate. Credinţa care li-a mânat sufletele 
peste toate piedicile unor vremuri grele şi nesigure a adus acestor 
fii ai ţării mântuirea lor, părinţilor şi copiilor lor. 

Bătrânul preot Dionisie Bejan binccuvinfează această zi a 
dreptăţii, — şi în momentul acesta se aprind toate candelabrele din 
sală, — urează tuturor bun*sosit şi propune ca preşedinte al 
Congresului pe cel mai ales fiu al neamului românesc din Bu* 
covina, pe Iancu Flondor. 

Numele acesta stârneşte ropote de aplause ce nu vor să 
înceteze. Vrednicul profesor Radu Sbiera, ales secretar al Con* 
greşului, dă cetire telegramelor sosite. Basarabenii îşi trimit odată 
cu bucuria frăţească, adânca recunoştinţă şi mulţâmire pentru 
sprijinul ce li*au dat fiii pribegi ai acestei ţări la realizarea unirii 
lor. Ardelenii pribegi îşi trimet cu duioşie lacrimile dc bucurie, 
urând tot binele acestor fraţi de pribegie şi suferinţă cari cu o 

oră înaintea lor au putut săruta pământul ţării lor. Generalul ve* 
teran Marcu, în numele Craiovei, salută pe cei ce se întorc 
astăzi la sânul patriei mume. Toate cuvintele frăţeşti sunt pri¬ 
mite cu entusiasm. 

Preşedintele congresului arată rostul acestei adunări şi cere 
să se ia în discujie problema raportului politic ce urmează a se 
stabili între Bucovina, trunchiată din trupul Moldovei, şi {ara mumă. 

Se anunţă la cuvânt profesorul universitar Iancu Nistor, 
membru al Academiei Române, fiu de sătean din Bucovina. 
După ce a făcut istoricul deslipirii Bucovinei de Moldova şi a 
arătat nedreptăţirea elementului autohton al acestui colţ de pă* 
mânt românesc pe terenul politic, cultural şi economic, internet 
indu-se în tot discursul=conferinţă pe argumente istorice puter* 
nice, al căror adevăr nu l-ar fi putut clinti nici cel mai mare 
duşman al adevărului, sfârşeşte cu o inimoasă peroraţie, arătând, 
cu puterea de convingere a unui savant istoric, că nedreptatea 
dela 1774 trebue îndreptată în aceste zile ale dreptăţii şi pă-=- 
mântui furat din Moldova lui Ştefan, care păstrează cele mai 
scumpe amintiri şi cele mai sfinte moaşte ale trecutului nostru 
istoric, trebuie redat necondiţionat, în întregimea lui istorică. 
Moldovei. 

Sala se ridică, şi aplauzele se prefac într’un lung vuet de 
codru bântuit de furtună. 

Nimeni nu doreşte continuarea discuţiei. Vin la cuvânt re¬ 
prezentanţii naţiunilor polonă şi germană. Polonii recunosc drep» 
tul istoric al Românilor asupra teritoriilor din Sudul Nistrului şi 
cer unirea cu România, convinşi că în această ţară li se va asi¬ 
gura dreptul religiei catolice şi limba în şcoală şi biserică. Ter¬ 
mină strigând: „Vivat România Mare", iar sala li răspunde în 
urale nesfârşite şi strigăte de : „Trăiască Polonia Mare". Repre* 
zentanţii poloni au fost în repetate rânduri obiectul unor vii acla¬ 
maţii. Aceiaşi declaraţie o dă şi reprezentantul german, cu o 
singură rezervă: dacă se va uni Transilvania şi Banatul cu Ro¬ 
mânia. Rutenii au fost reprezentaţi neoficial, iar Evreii s’au ab¬ 
ţinut cu totul, în mod ostentativ. 

Au vorbit din partea Basarabiei I. Pelivan şi P. Halippa, 
care a relevat unirea necondiţionată a Bucovinei, unire pe care 
ci n’au putut-o face astă primăvară, când în România veche 
stăpânea încă duhul trecutului autocrat; îşi exprimă nădejdea 
într’o regenerare democratică a noului Stat român, care astăzi a 
apucat drumul cel bun. Crede în colaborarea tuturor elemen¬ 
telor democratice din Basarabia, Bucovina, Ardeal şi din vechea 
Românie. 

Salutul Ardealului La adus Gh. Crişan, chemând pe to|i 
Românii la sărbătoarea Ardealului, ce urma să se serbeze peste 
trei zile în cetatea istorică Alba-Iulia. 

Se citeşte încă odată rezoluţia votată, care prevede realipirea 
necondiţionată a Bucovinei în vechile ei hotare istorice' la Ro* 
mânia, şi se aduc omagii de credinţă celui mai mare Român, 
M. S. Regele Ferdinand. Sala se ridică în picioare şi jură ere* 
dinfă, ridicând manile în sus, iar uralele nu se opresc. Pânza se 
dă la o parte, şi mai jos de portretul lui Ştefan apar portretele 
Suveranilor. Aplauzele şi uralele se ridică în ropote puternice, 
ca o ploaie torenţială şi ţin mai multe minute, încetează puţin 
pentru a reîncepe cu mai multă vehemenţă, de crezi că nu se 
vor mai opri. Din sala laterală răsună imnul regal. Mulţimea se 
linişteşte şi ascultă cu evlavie ca un imn de rugăciune. Când 
încetează cântecul, pornesc valurile de aplauze. Şi, de câte ori 
se rostea numele Suveranilor, urma acelaş mare entuziasm. 

Lumea porneşte apoi în cortegiu, cu muzica militară în 
frunte, spre centrul oraşului. Străzile se umplu repede şi se prefac 
într’un râu mişcător de capete. Toţi îşi caută cunoscuţii, se îm* 
brăţişează, se sărută, urându-şi viaţă lungă, ca în cea mai mare zi 
de sărbătoare. Ajunşi în piaţa principală din faţa Primăriei, gă¬ 
sesc aici altă lume care aşteaptă vestea mântuirii. Din balconul 
Primăriei se anunţă deciziunea Congresului, iar lumea izbuo* 
neşte într’un delir de entuziasm, în aplause şi strigăte. Se fac 
ovaţiuni nesfârşite Regelui şi Reginei* iar muzica militară into¬ 
nează Imnul Regal. Primarul anunţă că, în amintirea actului de 
astăzi, piaţa principală va purta numele „Piaţa Unirii", şi în 


ir 

acel moment în piaţă se ridică table în trei colori cu inscripţia 
„Piaţa Unirii". 

Generalul Zadic anunţă ostaşilor cari formează în faţa PrP 
măriei un zid de fier, neclintit, hotărîrea zilei de astăzi. Ârmata 
izbucneşte în urale şi lumea duce zgomotul mai departe ca un 
clocot de pădure. 

Odată cu ruperea rândurijor se leagă o horă, care creşte 
tot mai mare, se lărgeşte şi într’o clipă cuprinde toată piaţa cea 
largă. Braţele vânjoase ale ostaşilor în cască de fier se prind de 
manile domnişoarelor, generali şi coloneii alături de „leatul de 
rând“, bătrâni preoţi cu bărbi cărunte se învârt în horă alături 
de flăcăiandri abia ieşiţi din copilărie, ţărani cu sumanul aspru 
şi boieri în haine de sărbătoare, toţi joacă hora Unirii, topind 
zăpada de supt picioare, care porneşte la vale în păraie. Lanţul 
se măreşte, se rupe, se leagă alte două, trei, străinii trebue să 
se dea în lături, căci numai e loc pentru spectatori, se lungeşte 
în străzile largi din apropiere şi nu vrea să înceteze. Iţi pare că 
Românii vor să cuprindă în lanţul acestei hori tot pământul fru® 
moaşei Bucovine. Şi a fost o horă ca’n poveşti, cu chiote şi 
strigăte care nu mai încetau : chiuiau cei tineri şi plângiau bă¬ 
trânii în hohote de bucuria zilei. 

Iar străinii, îngrămădiţi în ferestrele caselor din jurul pieţii, 
priviau miraţi şi se întrebau unde au stat ascunse aceste puteri 
de viaţă ale unui neam, şi din sufletul lor s’a şters în acea zi şi 
cea din urmă nădejde într’un trecut pe careul aşteptau să se întoarcă. 

Juca şi pământul supt picioare, pământul românesc, al ve¬ 
chilor staroşti ai Moldovei*de®Sus. Şi a ţinut aşa un ceas şi 
două, şi nu era gând de încetare, dacă n’ar fi şoptit cineva o 
veste pe care toţi au vrut s’o creadă. Au pornit atunci vaLvârtej 
cu muzica spre gară pentru a întâmpina pe Regele, despre care 
se zvonise că a venit în gară. Şi marea sărbătoare a Bucovinei 
s’a sfârşit cu ovaţiuni şi urale pentru Acela pe care îl aşteptă 
Bucovina. 














MEMORII PENTRU MAREA ZI 
DE 28 NOEMBRIE 1918 

de Dr. CONSTANTIN NASTASI 
fost membru în Congresul General al 
Bucovinei 

Era în toamna anului 1899. O mână de elevi dela gim* 
naziul superior din Suceava, trăind pe pământul istoric, văzând 
în fiecare zi plaiurile frumoase ale Regatului independent şi rui¬ 
nele cetăţii în care au locuit domnii moldoveni şi începând a 
înţelege istoria necenzurată de austriaci, scrisă de marele apostol 
al neamului Nicolae Iorga, am făcut legătură de a întreprinde 
totul ca să dispară hotarele nefireşti dintre România şi Bucovina 
şi ca între Românii de acelaş sânge şi de aceeaşi lege să nu 
mai existe hotare. 

Hotărîţi a lucra pentru această idee, cu toate că eram con¬ 
ştienţi de pericolul care ne ameninţa, în caz de descoperire, ne-am 
pus în înţelegere cu înaintaşul nostru Emilian Sluşanschi, care 
nu a ezitat a veni în scopul acesta la Suceava. După cuvântări 
înfocate pe Şeptelici, ne-am dat toţi mâna să fim fraţi de cruce 
şi am depus juruinfa solemnă la mâna lui Sluşanschi de a lupta 
din răsputeri pentru ajungerea scopului naţional. 

Pământul Şeptelici şi ruinele cetăţii, către care ne-am în* 
dreptat apoi ne*au părut atunci sfinte şi vedeam în ele simbolul 
unirii. 

Prin studiul istoriei şi al literaturii române în completarea 
celui de tot restrâns în şcoală, prin contactul viu pe care îl în* 
treţineam cu poporul la diferite petreceri şi serbări şi la cari ac* 
centuam întotdeauna ideca naţională, am urmărit această ţintă ca 
elevi. Devenind studenţi şi membri activi ai societăţii academice 
„Junimeacercul nostru de activitate s’a mărit şi lucrul nostru 

este cunoscut Românilor din Bucovina şi conducătorilor naţio* 
nali din Regat cu cari stăm în legătură. 

Membrii societăţilor muzicale „Carmen" şi „Hora" pe cari 
am avut cinstea a*i saluta cu entuziasm românesc în Iţcani şi 
literaţii cari au venit la noi au constatat cu satisfacţie propăşirea 
ideei naţionale. 

Câţiva din noi ca: Lucaci, Tofan, Scripcariu, Guşetu ş.a. 
nu mai sunt între noi, unii din ei apucând începuturile unirii tu* 
Juror Românilor, a visului urmărit, alţii siingându-se înainte. 

In Rădăuţi, ca preşedinte al „Clubului Român", al Socie* 
lăţii „Culturale Române" şi membru al Internatului de băeţi şi 
a! Societăţii „Ştefan cel Mare" am avut o posibilitate largă de a 
lumina poporul, cu toate că oficiile superioare nu se bucurau de 
curajul judecătorului urmărit chiar penaliceşte pentru românism 
prea pronunţat şi calificat „Hauptagitator der jungrumanischen 
Partei". 

Românii, societăţile şi şcolile cari treceau la Putna şi se 
opriau în Rădăuţi erau primiţi şi găzduiţi de noi dând nou nu* 
tremânt focului sacru. 

Trăiesc încă mulţi vizitatori, cari auzind în oraţiunile şi con* 
vorbirile noastre accentuarea neascunsă a unirii s’au întors acasă 
cu simţământul că timpul pentru desfiinţarea hotarelor nefireşti 
între Români şi Români se apropie. 

Şi de fapt s’a apropiat anul 1914. Fiecare îşi făcea calcu* 
lele sale. Pentru noi Românii din Bucovina era o ipoteză sigură, 
România va lupta cu Austria sau contra Austriei, Bucovina se 
va realipi la ţara din care a fost detrunchiată cu 140 ani în urmă, 
căci România o va primi sau prin tratate sau o va lua cu forţa. 
Noi Românii din Bucovina eram atunci regiorralişti, soarta noa* 
stră ne preocupa prea mult ca să ne mai rămână timp a ne 
ocupa şi de soartea celorlalţi Români în afară de Regatul liber 
cu toate că cântam la diferite ocaziuni ca şi în anul 1906 în 
arenele romane „La Arme". Soarta celorlalte ţări româneşti o 
lăsam în seama conducătorilor lor. Orice altă afirmare este ne* 
sinceră. După primele luni de război ne arăta ţinuta hotărîtă şi 

politica corectă a Regăţenilor şi a solilor noştri fugifi în Regat 
că, odată cu Bucovina trebue şi Ardealul să devină pământ IR 
ber românesc. îndată se fac tranşee şi în toate locurile de gar* 
nizoană apropierea sufletească a Românilor de pretutindene şi se 
închee legături de prietenie cu Sârbii, Italienii, Cehii. Lonzica, 
Austro*Ungaria trebue să dispară, naţiunile Jinute cu forja sub 
sceptrul habsburgic trebue să devină libere se auzia din gura 
ofijerilor şi a soldaţilor. La fiecare popotă, restaurant, cafenea şi 
orice alte locuri de întâlnire, ofiţerii şi soldajii naţionalităţilor aveau 
mesele lor comune, separate de ale celorlalţi. In tranşee naţio* 
nalitătile fraternizau şi se ajutau întreolaltă, fiecare gândindu*se la 
patria sa odată liberă. Semnele descompunerii Ausfro*Ungariei 
erau vizibile şi nimene nu se mai temea a afirma aceasta la 
orice ocaziune. 

Puterile centrale înfometate, secătuite de orice vlagă, Austro* 
Ungaria descompusă în două tabere, Germanii şi Ungurii într’o 
tabără, naţionalităţile şi chiar o mare parte de evrei, cari de re* 
gulă stăteau la mijloc, în altă tabără, nu mai puteau opri dezastrul. 
In Septembrie şi în deosebi Octombrie 1918 ostaşii tuturor na* 
tionalităfilor formau în tranşee şi în orice loc de garnizoană sfa* 
turi na}ionale, se consultau şi ajutau întreolaltă. Era înainte dată 
parola de a se preda ca prizonieri la Italieni, Ruşi, Români, la în* 
ceputul Junei Octombrie 1918 strigau toji în unanimitate că, ne 
mai având pentru ce lupta, nu mai vor să intre în luptă. La acest 
rezultat au ajuns în Austro*Ungaria chiar Germanii şi Ungurii. 

Ofiţerii cari se opuneau acestor stări de lucru şi încercau 
să men}ină disciplina rămâneau fără stele şi erau de multeori 
maltrataţi de ostaşi. Trenurile erau ocupate de aderenţi a cadrelor 
verzi şi ofiţerii nu mai cutezau a călători cu trenul sau a se 
arăta în localurile publice. Nici manifestul împăratului Karl nu 
a mai putut opri prăbuşirea. 

Eram atunci la Curtea marţială din Kassa. Sfatul najional 
de acolo, compus în mare parte de evrei ne*au pus trenuri la 
dispoziţie şi Românii, Rutenii, Cehii, Polonii, Ruşii, Sârbii şi 
Italienii, foşti prisonieri se îndreptau spre patria lor. Ajunşi până 

la Juravice înainte de Przemysl în condiţiuni bune, am dat aici 
de lupte între Poloni şi Ruteni pe ambele părţi ale Sânului. Cu 
forţa am acaparat vagoane şi maşini, am năimit mecanici şi fo= 
chişfi şi am trecut printre glonţii din Przemysl pe linia muntoasă 
până la Cernăuţi, când primiţi omeneşte pe la staţiuni, când tre¬ 
buind să ne luptăm cu cei ce încercau să ne desbrace. Cu 
groază îmi aduc aminte de bieţii ofiţeri şi soldaţi desbrăcaţi şi 
bătuţi, cari veneau de prin Ungaria şi se urcau în trenul nostru, 
îndată ce am trecut Şiretul necazurile au încetat, căci ajunşi la 
noi eram orişiunde bine primiţi. 

încă Ia 6 Noembrie am conchemat împreună cu alţi buni 
Români preotul, directorul şcolar, primarul şi 2 aleşi din fiecare 
comună pentru 10 Noembrie 1918 la Rădăuţi şi am format 
Sfatul Naţional, al cărui preşedinte am fost ales. 

Cu intrarea grănicerilor sub conducerea maiorului Anton 
Ionescu au început în Rădăuţi zilele de sărbătoare. Telegrama 
trimisă la 10 Noembrie din adunarea Sfatului Naţional Regelui 
Ferdinand şi Guvernului la Iaşi, prin care declarăm că lanţurile 
cari ne ţineau încătuşaţi fiind sfărâmate, noi înţelegem a ne re¬ 
patria la ţara dela care am fost delrunchiaţi, arată voinţa noastră. 

Moţiunile Constituantei din 2 T Octombrie, intrarea triumfală 
a trupelor Române în ziua de 11 Noembrie, hotărîrile Adunării 
Naţionale, tuturor cunoscute sunt toate pregătiri pentru ziua festivă, 
şi istorică a zilei de 28 Noembrie 1918. 

Când în această zi binecuvântată de Dumnezeu membrii 
Consiliului Naţional secondaţi de reprezentanţii naţionalităţilor 
minoritare au votat Unirea necondiţionată şi de veci a Bucovinei 
cu Regatul României, fiecare Român se simţea mândru şi muF 
ţumea lui Dumnezeu că l-a învrednicit să vadă împlinit idealul 
naţional urmărit de toţi bunii Români prin secole. 

Trebue să ne răgăm necontenit lui Dumnezeu ca să avem 
mintea luminată pentru a menţine pe veci acest ideal împlinit. 


















CÂTEVA AMINTIRI 
DE ACUM 20 ANI IN URMĂ 

ŞI O MODESTA CONTRIBUŢIE LA UNIREA BUCOVINEI 

de SILVESTRU I. NETEA 
căpifan în rezervă şi fosi voluntar 

După sosirea mea în Bucureşti, în anul 1915, după ce m’am 
făcut nevăzut depe frontul rusesc din Carpaţi şi după ce am trecut 
prin felurite peripeţii, cu care ocazie mi-am expus viaţa nu pot să frec 
cu vederea ca să nu amintesc, că persoana îndrumătoare şi bine* 
voitoare cu care m’am întâlnit pe calea Victoriei în faţa Palatului Re* 
gal, era Profesorul Universitar Dr. Ion Nistor, fostul meu profesor 
dela Liceul din Suceava, care văzându*mă m ! a oprit şi cel din* 
tai lucru ce a făcut, m’a întrebat cum am ajuns acolo, ce fac 
şi dacă am cu ce mă întreţinea. Cu toate că nu prea eram 
lipsit de mijloace băneşti, căci mai aveam la mine vreo 4.000 
coroane- şi vreo câteva sute de ruble ruseşti, totuşi gândindu*mă 
la viitorul meu şi reflectând să*mi caut o ocupaţie şi cu această 
ocazie explicându*i situaţia mea, D*sa mU-a recomandat să viu 
într’o anumită zi la Academia Română, depe Calea Victoriei 
Nr. 125 unde D*sa are să*mi facă rost să primesc un serviciu 
la această instituţie superioară de cultură. Promisiunea dată a 
fost împlinită spre mai marea mea bucurie, căci Academia Ro* 
mână m’a primit ca funcţionar provizoriu în Serviciul ei Cen* 
trai Administrativ, cu o retribuţie lunară de Lei 150, plus adausul 
de chirie etc. conform Deciziei de numire Nr. 1T25 din 1/14 
Sepemvrie 1915, semnată în original de Dr. C. I. Isfrate, pe 
atunci preşedintele Academiei Române, şi de d*l Prof. Univ. 
I. Bianu, ca Secretar^General. La împlinirea anului de provi* 
zorat în 1916, prin Decizia Academiei Române Nr. 1620 din 

31 August 1916, semnată pentru Preşedinte de Barbu Deia- 
vrancea şi de Secretar General de I. Bianu, primii încadrarea 
mea în rândurile funclionarilor definitivi ai acestei instifuţiuni cu 
un salar lunar de Lei 234 , — plus adausul de chirie etc. In 
felul acesta declararea răsboiului din 14 August 1916 de 
către România împotrva Âusfro* Ungariei, m’a găsit ca func= 
fionar definitiv la Academia Română din Bucureşti. 

Cu această ocazie ca fost militar în armata Austro-Ungară 
şi pus de data aceasta la dispoziţia Ministerului de Răsboiu 
român, fiind repartizat încă din timpul neutralităţii României la 
Reg. 46 Infanterie din Bucureşti, unde prezentându*mă la mo* 
bilizare am fost trimis mai departe de acest regiment pentru 
complectarea instrucţiei în româneşte la Şcoala ofiţerilor de re* 
zervă dela Regimentul 37 din Botoşani. 

îmi reamintesc prea bine cum în noaptea zilei de 15 spre 
16 August 1916, deci după 24 ore dela declararea răsboiului, 
a apărut deasupra Bucureşfiului primul Zepelin german, care a 
vârât groază în sufletul tuturor observatorilor şi trecătorilor pe 
străzile capitalei, căci nu aveau mijloace ca să se apăre în contra 
ravagiilor ce le făcea asupra cetăţenilor capitalei. 

In acele momente, dorinţa noastră a tuturor refugiaţilor ro* 
mâni din ţinuturile subjugate, era să plecăm cât mai curând pe 
front, pentru a realiza visul nostru mult dorit. Ajuns la Botoşani, 
acolo ne*am întâlnit din nou o mulţime de români bucovineni, 
refugiaţi de prin toate colţurile Bucovinei. Printre aceştia se 
găsea şi Dr. Ioan Grămadă, eroul dela Cireşoaia, fost profesor 
secundar la liceul Militar dela Mănăstirea Dealului. Acesta fiind 
în legături oficiale mai intime cu mai mari demnitari ai Româ* 
nici depe atunci, ne informa pe noi ăştilalţi refugiaţi Bucovineni 
despre toate evenimentele mai însemnate ale zilei. Cum conţin* 
gentul nostru de refugiaţi Bucovineni, înscrişi ca voluntari în 
rândul Armatei Române, forma ca intelectuali, un număr de 
peste 500 înşi, cari aveam să devenim ofiţeri combatanţi pe 
front, conducerea şcolii ne*a repartizat pe cei mai în vârstă la 
compania a V*a, aşa că la această companie eram cei mai 

mulţi Bucovineni. Am avut fericirea să fiu camarad în acelaş 
ploton cu Dr. Ioan Grămadă, Dr. Dimitrie Marmeliuc, Grigore 
Nandriş, Ştefan Eşanu, Vasile Olariu, Eusebie Jemna, Di= 
mitrie Ţigănescu şi alţii a căror nume mi-au scăpat din me¬ 
morie, aşa că la eliberarea noastră în Februarie 1917 dela 
şcoală ca elevi plotonieri cu termen redus, am fost fiecare re* 
partizaţi la unităţile de front la care ne*am cerut. Eu unul am 
fost trimis la Reg. 54/56 Infanterie, care fiind rezerva lui 16 
Infanterie dela Fălticeni, era în refacere în comuna Cordăreni 
din judeţul Botoşani. Aici iarăş m’am întâlnit cu voluntarii Bu* 
covineni între cari Cos/ică Lucescu, Vasile Olariu, Levescu, 
Silvestru Micufariu şi alţii cu cari în ziua de 10 Maiu 1917, 
sărbătorind însemnătatea zilei istorice precum şi refacerea Regi* 
meniului 54/56, gata de plecare pe front, chiar a doua zi ri* 
dicând cantonamentul şi echipând efectivul Regimentului cu 
toate cele necesare, am plecat' pentru o destinaţie necunoscută 
în direcţia spre Leorda, gara de îmbarcare a regimentului nostru 
şi din cauză de aglomeraţie prea mare acolo ne*am îmbarcat în 
gara Buceci, într’un tren regimentar, cu care am ajuns după o 
zi şi o noapte de drum în staţia Independenţa unde am de* 
barcat. De acolo am mai făcut marşuri obositoare cu regimentul 
până la Reni şi pe urmă fiind aduşi pe malul stâng al Şiretului, 
am tot schimbat cu unitatea noastră la dreapta până în primele 
zile ale lunei Iulie 1917 când am ajuns în dreptul Târgului Nă* 
mâloasa, de am trecut Şiretul pe partea dreaptă în punctul de 
apărare format o potcoavă, unde în noaptea de 7 spre 8 Iulie 
1917 am primit botezul de sânge şi în Armata Română la atacul 
Germanilor cari încercau mereu a ne da peste cap din acel 
sector de apărare depe malul drept al Şiretului în dreptul Tg. 
Nămăloasa, iar în acelaş timp numai cu trei zile în urmă pri* 
mirăm vestea marei bătălii dela Mărăşti din 11/7 1917. 

Din sectorul potcoavă dela Nămăloasa, unitatea mea a tre* 
cut înapoi pe malul stâng al Şiretului, şi cum eram cu o parte 
din unitatea mea pe valea Călmăţuiului, pe o zi cu arşiţă dogo* 
ritoare, iată că în trecere, m’am întâlnit cu camaradul Dimitrie 

Marmeliuc dela Reg. 8 Buzău, care era deasemenea înfr’o miş¬ 
care de schimb cu unitatea sa. Prin mişcarea aceasta de schimb 
de unitate tot la dreapta pe malul stâng al Şiretului, în timpul 
marei bătălii dela Mărăşeşti din 6 August 1917, sectorul prin* 
cipal de luptă, ajunsem cu unitatea mea Reg. 54/56 din Divizia 
XIV*a în sectorul de luptă dela Pădureni, deci flancul drept al 
sectorului principal de luptă dela Mărăşeşti în care din Divizia 
XIV*a au fost angajate numai două unităţi ca flangarde. După 
marea victorie naficnală dela Mărăşeşti, o mare parte din volun* 
tarii bucovineni depe la diferite unităţi de pe front, am fost tri* 
mişi la centrul de instrucţie al Armatei I*a la Huşi, pentru in* 
struirea cadrelor noui de voluntari bucovineni şi ardeleni veniţi 
din prinsoarea Rusiei. Aici la Huşi, fiind iarăşi împreună cu 
camaradul şi colegul meu de şcoală Ştefan Eşanu, din Reg. 51 
Inf. apoi cu Dimifrie Marmeliuc, Costache Ţopa, Vasile Olariu, 
Constantin Lucescu şi alţii voluntari bucovineni depe frontul ro* 
mânesc, ne*am întâlnit şi recunoscut şi cu camarazii voluntari 
veniţi din Rusia, dintre care îmi reamintesc de : Pe/re Lufia, 
Cazimir Sahleanu, Nicolae Lutic , Ilie Eremia, Iosif Fochi, 
Ioan Covaşă, Dimilrie Strugariu, Ianovici Maximilian şi mulţi 
alţii. Cu această ocazie am întărit şi mai mult cercul nostru al 
Voluntarilor Bucovineni, faţă de cercul Ardelenilor şi Bănăţenilor, 
cari ca intelectuali erau cu mult mai puţini ofiţeri voluntari în 
armata română, decât noi Bucovinenii. Nu după multă vreme, 
am fost apoi despărţiţi dela centrul de instrucţie din Huşi şi tri* 
mişi din nou la unităţile noastre pe front, pentru instruirea ca* 
drelor din dărătul frontului, conform planului proiectat în vederea 
încheierii unui armistiţiu cu germanii. întors la unitatea mea pe 
front, pe care am aflafo cantonând în cantonul Dobrâneşti co* 
muna Nicoreşti Jud. Tecuciu, în care sector din dărătul frontului 
mai erau cantonate vr’o patru divizii şi anume Div. V*a, a XIII*a, 
a XIV*a şi a XV*a plus 2 regimente de artilerie. 

Aici în comuna Nicoreşti am întâlnit pentru prima dată în 
timpul campaniei române pe prietenul cunoscut, Dr. Aurel 
Morariu, care fiind în serviciul siguranţei şi poliţiei Div. V*a, 

stătea în cantonament cu un tovarăş al său Buzoian, la o familie 
de podgoreni vecin şi neam de aproape cu un cumnat şi o 
cumnată — sora soţiei mele de astăzi. Aici la Nicoreşti am stă-* 
tut mai multă vreme şi anume din Decemvrie 191 7 până la 7 
Martie 1918, când prin înaltul Decret Nr. 443, din 1918 Ar* 
mata Română a fost în cea mai mare parte demobilizată. După 
demobilizarea mea pe data de mai sus în garnizoana Roman, 
am plecat la Iaşi, r’eluându*mi ocupaţiunea la Serviciul Acade* 
miei Române, care era acolo sub conducerea preşedintelui ei 
decedatul Petre Poni, profesor universitar din Iaşi. In acest 
timp mai aveam ca ocupaţiune secundară şi serviciu la Mini* 
sterul Armatei serviciul penziilor, unde activam dimpreună cu 
camaradul demobilizat Subl. Pop, actualmente maior activ şi co* 
mandantul Cercului de recrutare din Cernăuţi. Aci am stat până 
în toamna anului 1918, când m’am întors la Bucureşti la Ser* 
viciul Central al Academiei Române. 

Momentele înălţătoare dela 28 Noembrie 1918, prin care s’a 
declarat Unirea Bucovinei cu patria mamă, nu mi*au fost hără¬ 
zite să le petrec Ia Cernăuţi, unde eram atât de strâns legat de 
începutul carierii mele de funcţionar şi poate zis şi de român* 
revoluţionar în luptă continuă pentru întregirea Neamului nostru, 
ci în Bucureşti la Academia Română, şi noi voluntarii şi refugiaţii 
bucovineni atât cei proveniţi din Armata Austro-Ungară, cât şi 
civilii, am contribuit cel mai mult la consfinţirea acelui moment 
hotărâtor de unire a Bucovinei cu patria . Mamă, şi deci putem 
fi socotiţi ca adevăraţii premergători şi făuritori a proclamaţiunii 
de unire. 

Aceste sunt modestele mele contribuţii şi amintiri neşterse 
pururi din minte pentru sărbătorirea a două decenii dela Unirea 
Bucovinei. 

















împotriva desmembrării bucovinei 

MEMORIU ADRESAT REGELUI FERD1NAND ŞI GUVER¬ 
NULUI ROMÂN LA IAŞI IN 1918, MARTIE 24 

dc ION I. NISTOR 

fost preşedinte al Comitetului refugiaţilor 
şi legionarilor bucovineni Ia Odesa, Chi* 
şinau şi Iaşi; fost membru în Consiliul 
National şi în Congresul General 
al Bucovinei 

In pofta lor neînfrânată de a râvni la drepturile altor neamuri, 
Ucrainenii, cari până mai ieri ridicau pretenţii asupra Cetăţii- 
Albe şi Holinului din Basarabia, revendică de prezent pentru 
neamul lor nordul Bucovinei cu Cernăuţii, sau cel puţin Ţara 
Şipeniţului dintre Prut şi Nistru. Aţâţaţi de foştii lor patroni dela 
Viena, ei desfăşoară o agitaţie de ai crede că moştenirea lui Bog¬ 
dan Hmelniţchi este în primejdie. 

Faţă de provocaţiunile acestea, noi Românii Bucovineni, 
singurii băştinaşi ai acestei frumoase ţări, păstrătorii vechilor ei 
tradiţii politice, naţionale şi culturale, protestăm cu toată hotărîrea 
împotriva acestor uneltiri şi declarăm sus şi tare că vom lupta 
cu toată îndârjirea contra ştirbirii integrităţii teritoriale a ţării noastre. 

Au mai încercat Ucrainenii la 1848 să taie Bucovina în 
două ca şi maica vitregă din Scriptură. Dară ca şi atunci, aşa 
şi azi, planul lor se va sfărma de bărbăteasca noastră împotrivire. 
Am luptat noi în timpuri şi mai grele contra lăcomiei lor, când 
ameninţau limba, legea şi avutul nostru bisericesc. Vom zădăr¬ 
nici planurile meschine mai lesne acuma, când tricolorul româ¬ 
nesc fâlfâe falnic la Suceava şi Cernăuţi. 

Şi în adevăr, am fi nişte urmaşi netrebnici ai marilor noştri 
înaintaşi, când ne-am întoarce din prinsoarea austriscă cu moşia 
ştirbită şi îngustată. 

Ţara Şipeniţului arc în urma ei un trecut românesc de 600 
de ani. Românii descălicaseră acolo un voevodat care pe la mij¬ 
locul veacului al 14*lea era ocârmuit de Voevodul Ştefan*cel* 
Bătrân.' Acesta ridică, cu ajutorul craiului polon Cazimir-cel-Mare, 
cetăţile Hotin, Ţeţin şi Hmelov împotriva Tătarilor. Sub scutul 
Ţeţinului s’a desvoltat, prin munca şi hărnicia românească, târ* 
gul Cernăuţi. Fiul şi urmaşul bătrânului Ştefan, Petru Vodă Muşat 
uni Ţara Şipeniţului cu voevodatul Bogdanizilor dela Baia, înjghe* 
bând astfel un stat mare şi puternic : Moldova cu capitala Su* 
ceava sub oblăduirea Muşatinilor. Din vremea aceea până în zi* 
lele noastre, Ţara Şipeniţului face parte întregitoare din statul mol* 
dovean şi această veche şi istorică legătură va rămâne în vecii 
vecilor. 

In acele zile bătrâne, Domniţa Anastasia dărui mănăstirii dela 
Rădăuţi moşia şi satul Coţmani (141 7), care până astăzi fac parte 
din domeniile fondului nostru bisericesc. Ceva mai târziu, Coţ* 
mânui devine centrul de apărare al Moldovei împotriva încălca* 
rilor poloneze. Acolo fiinţa căpitănia de Coţmani, supusă direct 
starostelui de Cernăuţi. 

Nume de sate cu terminaţiunea *eni şi *eşti ca Lehăceni, Oră* 
şeni, Mihuceni, Lenţeşti, Mămăieşti, Davideşti, Găvrileşti, apoi 
nume de ape ca : Părăul Negru şi altele, arată, prin însuşi nu* 
mele lor, obârşia românească. 

Un act de hotărnicie dela 1782 arată că la Şipeniţi, vechea 
capitală a voevodatului cu acest nume, funcţiona ca primar Gri* 
goraş, iar ca sfetnici comunali Ion Mendrişor, Grigore Horia, Ion 
Cotârlă şi alţii. Hotarul satului începea la Prut „la mărul roşu", 
trecea peste părâul „Putredul" şi tăia drumul „Tâlharului". Ho* 
tarul Oşehlibului din ţinutul Coţmanului atingea „coada heleşteului, 
fântâna Terapuşna şi fântâna albă". Hotarul Crişceatecului din 
judeţul Zastavnei atingea „Stânca şi Movila", ducând dealungul 
„părâului Ceretinului".' Aceste şi multe alte numiri româneşti, în* 
semnate în textul nemţesc al protocoalelor de hotărnicie ne arată 
lămurit că pe vremea aceea populaţia ţării Şipeniţului era romă* 
nească. Faptul acesta se confirmă şi prin împrejurarea că guver* 


18 

natorul Bucovinei de pe vremea anexării, Generalul Enzenberg, 
vorbi la 1783 poporului ce se adunase la Coţmani în limba 
română. 

La 1786 s’a înfiinţat la Coţmani o şcoală românească care 
a funcţionat până la 1824. Regulamentul diecezan dela 1786 pre¬ 
vede înfiinţarea unei şcoli româneşti şi la Zastavna. Din faptele 
acestea vedem deci că pe vremea anexării Bucovinei, Ţara Şi- 
peniţului era locuită de Români. 

Ucrainenii veniră de se aşezară acolo ca lăturaşi prin satele 
româneşti numai în timpul administraţiei austriace, iobagi neno* 
rociţi de pe moşiile stăpânilor lor din Pocuţia şi Podolia. La în¬ 
ceput ei nici nu erau ortodoxi, ci uniţi cu biserica romano-catolică. 
Ca pribegi nenorociţi, ei nici nu erau destul de numeroşi şi nici 
nu aveau mijloace suficiente pentru a-şi clădi biserici şi între¬ 
ţine preot de legea' lor unită. Pentru aceasta ei începură să umble 
la biserica dreptcredincioasă a găzduitorilor lor români, pe cari ei 
până astăzi o numesc „biserică românească" (voloskaia ţerkva). 
Toate protestările episcopatului rutean din Leov şi chiar al nun¬ 
ţiului papal din Viena rămaseră zădarnice. Ucrainii pribegiţi în 
Bucovina îmbrăţişară credinţa noastră şi continuă a se bucura de 
veniturile fondului nostru bisericesc, la care nici ei, nici înaintaşii 
lor din Galiţia nu contribuiseră cu nimic. 

Românii băştinaşi au tânjit în deszoltarea lor firească din pri¬ 
cina oaspeţilor lor nechemaţi. Unii îşi stâlciră rău limba, alţii o 
uitară aproape cu totul, fără să-şi piardă conştiinţa obârşiei lor. 
In vechile sate răzeşeşti din Ţara Şipeniţului ca : Cuciur-Mic, 
Boianciuc, Cadobeşti, Chisilău, Doroşăuţi, Iurcăuţi, Tăuteni ş. a 
întâlnim până astăzi nume neaoşe româneşti, ca Arbore, Ne- 
culce, Frunză, Tutuescul, Brânzan, Breabăn, Baloşescul, Fra- 
ţian, Vlaicu, Pădure, Spânu, Tâufu, Sorocean, Albotă, Băieţan, 
Goian, Păunei, Negură, Neagu, Şandru, Reus, Ţopa, Zolă, 
Ţintă şi altele, cari dovedesc că purtătorii lor sunt de obârşie 
românească. 

Datele statistice oficiale din Bucovina nu arată populaţia 
după naţionalitate, ci după limba de conversaţie. Aşa fiind, toţi 

Românii' dintre Prut şi Nistru sunt trecuţi în rubrica celor ce 
se folosesc de limba de conversaţie ucraineană. 

Un recensământ după naţionalitate ar arăta că mai bine de 
jumătate din populaţia acelui ţinut e de obârşie românească. Şi 
vom dovedi-o aceasta îndată ce împrejurările ne-o vor permite. 

Pe teritoriul Bucovinei dintre Prut şi Nistru trăieşte o 
populaţie de 159.433 de suflete după statistica oficială dela 
1910. In timpul războiului, populaţia din acest ţinut nu a sporit 
desigur din pricina luptelor necontenite care s’au dat aici. Popu¬ 
laţia aceasta este adăpostită în patru comune urbane şi anume : 
Boian, Sadagura, Coţmani şi Zastavna şi în 72 de comune 
rurale. 

In fosta administraţie teritoriul acesta este împărţit în trei 
judeţe şi anume : Zastavna, Coţmani şi Cernăuţi. Judeţul Cer* 
năuţilor se întinde şi pe malul drept al Prutului. Pe malul 
stâng al apei se întinde ocolul Boian şi al Sadagurei. Aceste 
două ‘ocoale cu o populaţie aproape românească formează un 
unghiu ascuţit în cadrele ţinutului Hotinului din Basarabia. Pier* 
derea lor ar îngreuia foarte mult comunicaţia cu Hotinul şi cu 
tot nordul Basarabiei. Nici Cernăuţii nu ar putea prospera prin 
fixarea Prutului ca hotar. Toate stabilimentele industriale ale ora* 
şului ca fabricile de zahăr, fabricile de spirt şi chiar însăşi con* 
duela de apă se găsesc pe malul stâng al Prutului. Intre Prut 
şi Nistru se găsesc vechile ctitorii ale bisericii bucovinene dela 
Coţmani şi Jucica etc., care împodobesc biserica noastră. 

Iată deci motivele pentru care noi Bucovinenii ţinem cu 
atâta hotărîre la păstrarea integrităţii ţării noastre pentru care 
suntem hotărîţi să luptăm cu orice jertfă. 


f 



DECLARAŢIA DE UNIRE 

A ROMANILOR BUCOVINENI AFLĂTORI IN MOLDOVA 
ŞI BASARABIA ŞI A CORPULUI OFIŢERESC ŞI DE 
VOLUNTARI, PREZENTATĂ REGELUI FERDINAND 
LA IAŞI IN ZIUA DE 6 OCTOMVREI 1918 

Cu adâncă veneraţie şi cu neclintifă loialitate ne apropiem 
de scaunul domnesc, care vrem să fie al tuturor Românilor, fiind 
de mult convinşi că Majestatea Voastră suntefi ocrotitorul înţe* 
lept al năzuinţelor drepte şi sfinte ale Românilor subjugaţi, pentru 
desrobirea cărora n’aţi pregetat a aduce cele mai grele jertfe. 

Cu deplină încredere în puternicul sprijin al Majestăţii Voastre, 
Românii Bucovineni, care au rupt toate legăturile cu Austria 
Habsburgică, V’au jurat credinţă ca oşteni, sunt gata să aducă 
orice sacrificiu pentru unirea politică a tuturor Românilor şi pentru 
Dinastia indisolubil legată de destinele întregului nostru neam. 

Cu nestrămutată credinţă în realizarea idealului nostru na* 
ţional, al cărui viu şi mândru simbol sunteţi Majestatea Voastră, 
îndrăznim a prezenta, în numele Românilor Bucovineni aflători 
pe teritoriul Regatului României, alăturata 

DECLARAŢIE: 

Românii Bucovineni aflători pe teritoriul Regatului Român, 
în numele nostru şi al fraţilor subjugaţi de acasă, a căror con* 
ştiinţă e siluită şi deci în imposibilitate de a se manifesta liber, 
declarăm cele ce urmează : 

1. Cerem să fim liberaţi de sub jugul Monarhiei austro* 
ungare şi suntem hotărîţi să luptăm, prin toate mijloacele şi pe 
toate căile, ca întreg neamul românesc să fie constituit într’un 
singur stat naţional şi liber, sub Domnia Dinastiei Române. 

2. Nu recunoaştem Monarhiei Austro^Ungare dreptul de a 
se ocupa de soartea Românilor din Bucovina, deoarece, veacuri 
dearândul, ne-a ţinut în cea mai ruşinoasă robie. 

Toate încercările de federalizare ale Casei de Habsburg sunt 
gesturi disperate ale unei împărăţii osândite să se descompună 
şi să piară. 

Soartea Românilor din Austro-Ungaria s’a hofărît prin răz¬ 
boiul Regatului Român 1 şi prin voinţa liberă a întregului popor 
românesc, şi o va consfinţi Congresul de pace generală, la care 
vor lua parte şi reprezentanţii oficiali ai României eliberatoare. 

3. Cerem ca întreg teritoriul din Monarhia Habsburgică re¬ 
vendicat de Statul Român, recunoscut şi garantat prin tratatele 
de alianţă încheiate de România cu puterile înţelegerii, să fie 
liberat şi unit cu Patria mamă. 

4. Toate declaraţiile Românilor din Bucovina ce s’ar face 
împotriva acestor aspiraţiuni naţionale, le considerăm ca stoarse 
cu forţa de autorităţile duşmane şi aceste declaraţii nu vor putea 
induce în eroare opinia lumii, care a proclamat principiile de 
dreptate şi de libertate pentru toate neamurile asuprite. 

laşi, 6 Octomvrie 1918. 

In numele Românilor Bucovineni aflători în Moldova şi 
Basarabia şi al Corpului Ofiţeresc şi de Voluntari: 

Comitetul executiv : 

Ion I. Nislor, 

Preşedinte T. V. Stefanelli, 

Membru 



CUVÂNT CĂTRE STUDENŢI 

ROSTIT LA CONGRESUL STUDENŢESC IN ZIUA DE 25 

NOEMVRIE 1918 

de ION I. NISTOR 

Iubiţi studenţi şi studente, 

Reîntorcându-mă din calea lungă a pribegiei, sunt fericit de 
a mă putea urca din nou la înălţimea acestei catedre, de unde 
ani de*arândul, v’am propovăduit credinţa în izbânda cauzei 
noastre naţionale. Cu jertfe grele şi cu suferinţe fără nume, această 
izbândă a fost dobândită. Ceasul izbăvirii a sunat. Constat însă 
cu duioşie că mulţi dintre colegii şi camarazii voştri sunt lipsă 
la prăznuirea acestei victorii. Unii şUau găsit moartea în deşer- 
turile Galiţiei şi colinile Carstului, luptând sub steag străin, iar 
alţii, mai fericiţi, ca fraţii Breabăn, Lascar Luţia şi Ion Grămadă, 
eroul dela Cireşoaia, şi-au vărsat sângele alăturea de fraţii şi ca¬ 
marazii lor din vechiul Regat, pentru sfărmarea obezilor seculare 
şi făurirea unităţii noastre naţionale. Joi la 28 Noemvrie Con¬ 
gresul General a! Bucovinei se va întruni în sala de marmoră 
a palatului mitropolitan pentru a proclama unirea pentru totdeauna 
a Bucovinei cu ţara-mamă România. 

Ferice de noi cei ce vom putea fi martori la acest memorabil 
act istoric, de al cărui dor după vorba poetului nUau murit şi moşii 
şi părinţii. Epoca de zbucium şi suferinţă se închee şi o eră nouă de 
libertate şi muncă naţională începe pe toate tărâmurile. Zorile de 
lumină şi mângâere ale înaltei învăţături româneşti vor începe curând 
să se reverse din belşug şi asupra acestei universităţi, din care duhul 
străin şi ostil năzuinţelor noastre culturale va trebui să dispară 
şi să facă loc spiritului larg şi generos al rasei noastre băştinaşe, 
care a îndurat aci până în clipele prezente atâta insolenţă şi umilire. 

Inconştienta unora dintre foştii- mei colegi a mers aşa de departe, 
încât chiar în clipele acestea ale triumfului dreptăţii noastre na* 
ţionale, socotiau că-şi pot îngădui gesturi ca cele ale rectorului de 
a înlătura drapelul naţional de pe edificiul Universităţii. Dar pentru 
ca universitatea noastră să poată intra în ritmul comun de gân* 
dire şi simţire românească, vor trebui să dispară şi toţi acei cari 
au alimentat aci mereu spiritul de dispreţ şi intoleranţă faţă de 
naţiunea română, singura creatoare de bunuri culturale şi morale 
în această ţară şi apărătoare vajnică a hotarelor ei. 

Vă invit cu însufleţire la’ înfăptuirea acestei măreţe opere 
de renaştere ştiinţifică şi culturală a neamului nostru, liber şi in* 
dependent, strigând din adâncul sufletului meu românesc trăiască 
armata română izbăvitoare, trăiască viteazul ei căpitan, Majestatea 
Sa Regele Ferdinand, întregitorul Neamului. Trăiască, crească şi 
înflorească Universitatea noastră de azi înainte românească. 



DISCURSUL FESTIV 

ROSTIT LA CONGRESUL GENERAL AL BUCOVINEI 

Cernăuţi, Sala Sinodală, 1918, Noemvrie 28. 

de ION I. NISTOR 

Onorat Congres, 

Statele sunt plăsmuiri vremelnice create prin forjă de mâna 
omenească, în vreme ce najiunile sunt organisme vii, cari se 
nasc, se desvoltă şi-şi împlinesc rostul istoric prin voinfa lor şi 
grafia lui Dumnezeu. 

Contrastul acesta între stat şi naţiune s’a remarcat în mod 
drastic şi în istoria poporului român. Najiunea română este una 
şi nedespărţită dela Nistru până la Tisa. Aceeaşi obârşie, ace* 
laşi graiu, aceeaşi doină, aceleaşi datini şi obiceiuri pretutindeni. 
Dară vitregia vremilor a împiedicat pe înaintaşii noştri de a crea 
un stat naţional unitar, care să cuprindă neamul întreg în hota* 
rele sale etnice. 

Leagănul copilăriei neamului nostru, Ardealul, a fost cuprins 
de Unguri înainte de 1000 ani şi înseşi Principatele Române, 
ce se înjghebară la poalele Carpaţilor, au fost stânjenite în des^ 
voltarea lor, şi îngustate prin hotare nelegiuite. 

Aşa s’a „detrunchiat“ Moldova lui Ştefan prin răpirea Bu* 
covinei, mai apoi şi a Basarabiei. 

Era în toiul răsboiului ruso*turc dela \768—\774, când 
Austria, îndată după împărţirea Poloniei, ceru Porţii o fâşie din 
pământul Moldovei, pentru a*şi deschide un drum între Galiţia 
de curând răpită şi Ardealul subjugat de mai înainte. Consim* 
ţămîntul Porţii fu cumpărat cu bani grei şi cu daruri preţioase. 

Când veni însă la delimitare, Austria nu se mulţumi cu o 
fâşie îngustă de pământ, precum ceruse, ci cuprinse în „cordunul" 

ei blestămat întreg ţinutul Cernăujilor şi cea mai veche parte 
din finutul Sucevei cu vechea cetate dela Suceava, cu gropniţele 
Descălecătorilor dela Rădăuţi şi cu însuşi mormântul lui Ştefan * 
cel-Mare dela Putna, cu un cuvânt, pământul cel mai bogat 
în urme din trecut şi amintiri scumpe pentru întreg neamul ro* 
mânesc. 

Inzădar protestară boierii şi clerul în frunte cu domnul 
lor Grigore Ghica, împotriva încălcării hotarelor ţării, demonstrând 
Porţii că Austria a cuprins două. ţinuturi întregi din pământul 
Moldovei, în loc de o făşie îngustă, necesară pentru deschiderea 
unei căi de comunicaţie. Dară protestările Moldovenilor răsunau 
în pustiu, fiindcă diplomaţia austriacă vărsa aur îmbelşugat, 
pentru a face pe Turci de a nu le băga în seamă. Şi aşa s’a 
întâmplat ceea ce, după constelaţia de atunci, nu se putea îm¬ 
piedica : cesiunea celor două ţinuturi de hotar, pe care Austria 
le boteza cu un nume impropriu „Bucovina", pentru a acoperi 
prada în ochii diplomaţiei europene; 

Actul de cesiune s’a încheiat fără consimţămîntul înainta* 
şilor noştri, de Poarta suzerană, care, în virtutea vechilor capi* 
tulaţiuni cu Domnii Moldovei, n’avea dreptul de a înstrăina nici 
o palmă de loc din pământul ţârii. Declaraţiile de mai târziu ale 
părinţilor noştri nu pot avea putere legală, fiind stoarse de usur* 
patori dela o populaţie robită şi desbrăcată de dreptul ei firesc 
de a se rosti liber asupra soartei sale politice. 

Astăzi, când una din Puterile contractante, Austria s’a 
prăbuşit sub greutatea păcatelor şi crimelor ei seculare, noi, ur* 
maşii băştinaşilor acestei ţări, ajunşi stăpâni deplini pe hotărîrile 
noastre, declarăm actul de cesiune dela 1775 nul şi neavenit, 
şi hotărîm realipirea ţării noastre la Moldova, din trupul căreia 
fusese ruptă. 

Hotărîrea noastră este firmă şi nestrămutată, fiindcă Austria 
în curs de 144 ani s’a folosit de toate mijloacele pentru a ne 
desfiinţa ca neam, bătându*şi joc de drepturile noastre inalienabile 
asupra acestei frumoase şi binecuvântate ţări. Ea a desconsiderat 
sistematic drepturile limbii noastre, ne-a stânjenit în desvolfarca 

noastră culturală şi s’a^ folosit de avutul nostru pentru scopurile 
ei şi împotriva intereselor noastre celor mai vitale. 

Tot ce simţea româneşte în această ţară, era prigonit şi 
urgisit. Pentru manifestarea unei vieţi naţionale româneşti, nu 
era loc în hotarele Bucovinei, oamenii cei mai de seamă ai 
ţării erau siliţi să-şi părăsească ţara, pentru a putea trăi şi simţi 
ca Români. Pe moşiile bisericii Bucovinene se înfiinţară colonii 
străine, din venitul lor trăiau slujbaşi străini de neamul şi de 
legea ctitorilor moldoveni, în vreme ce ţăranul băştinaş, ajungând 
la sapă de lemn, era silit să emigreze. Şi mai ales în cursul 
acestui răsboiu, stăpânirea austriacă a căutat să distrugă neamul 
nostru din Bucovina prin mijloace fără scrupule. Drept acea sute 
de Români Bucovineni sau înrolat în armata României liberatoare, 
spre a lupta pentru desrobirea ţării lor. 

In timpul din urmă sau făcut planuri de a împărţi Buco* 
vina în două cu urmaşii pribegilor ruteni, cari se adăpostiseră 
pe vremuri în ţara noastră. Dară, ca şi altă dată, aşa şi acum, 
noi Românii, singurii păstrători ai vechilor tradiţiuni politice, 
istorice şi culturale din aceasta ţară, ne vom împotrivi acestor 
tendinţe nelegiuite, fiindcă am fi nişte urmaşi netrebnici ai vite¬ 
jilor noştri înaintaşi, dacă ne-am întoarce la sânul patriei mame 
cu moştenirea ştirbită. 

Ţinând seamă de toate acestea, am onoarea de a recomanda 
onoratului Congres primirea moţiunii de Unire, propusă de dl. 
Preşedinte. 



DECLARAŢIA DE UNIRE A BUCOVINEI 
: CU ROMÂNIA 

VOTATĂ ÎN CONGRESUL GENERAL AL BUCOVINEI 
ÎN ZIUA DE 28 NOEMVRIE 1918 

. j de ION I. NISTOR 

Congresul general al Bucovinei, întrunit azi, Joi, în 15/28 
Noemvrie 1918 în sala sinodală din Cernăuţi. 

Considerând că, de la fundarea Principatelor Române, Buco^ 
vina, care cuprinde vechile ţinuturi ale Sucevii şi Cernăuţilor, a 
făcut pururea parte din Moldova, care în jurul ei s’a închegat ca stat; 

Considerând că în cuprinsul hotarelor acestei ţări se găseşte 
vechiul scaun de domnie dela Suceava, gropniţele domneşti dcla 
Rădăuţi, Putna şi imceviţa, precum şi multe alte amintiri scumpe 
din trecutul Moldovei; 

Considerând că fii ai acestei ţări, umăr la umăr cu fraţii lor 
din Moldova şi sub conducerea aceloraşi domnitori, au apărat 
dealungul veacurilor fiinţa neamului lor împotriva tuturor încăU 
cărilor din afară şi a cutropirii păgâne ; 

Considerând că în 1 ZT4, prin vicleşug, Bucovina a fost smulsă 
din trupul Moldovei şi cu de-a-sila alipită coroanei Habsburgilor; 

Considerând că 144 de ani poporul bucovinean a îndurat 
suferinţele unei ocârmuiri străine, care îi nesocotia drepturile na¬ 
ţionale şi care prin strâmbătăţi şi persecuţii căuta să-i înstrăineze 
firea şi să învrăjbească celelalte neamuri, cu cari el voieşte să 
trăiască ca frate ; 

Considerând că, în scurgere de 144 ani, Bucovinenii au 
luptat ca nişte mucenici pe toate câmpiile de bătălie în Europa 
sub steag străin pentru menţinerea, slava şi mărirea asupritorilor 
lor, şi că ei drept răsplată aveau să îndure micşorarea drepturilor 

moştenite, izgonirea limbii lor din viafa publică, din şcoală şi 
chiar din biserică; 

Considerând că, în acelaş timp poporul băştinaş a fost îm¬ 
piedicat sistematic de a se folosi de bogăţiile izvoarelor de câştig 
ale acestei ţări şi despoiat în mare parte de vechea sa moştenire; 

Considerând că, cu toate acestea, Bucovinenii n’au pierdut 
nădejdea că ceasul mântuirii, aşteptat cu atâta dor şi suferinţă, va 
sosi şi că moştenirea lor străbună, tăiată prin graniţe nelegiuite, 
se va reîntregi prin alipirea Bucovinei la Moldova lui Ştefan, şi 
că au nutrit vecinie credinţa, că marele vis al neamului se va în¬ 
făptui, când se vor uni toate ţările române dintre Nistru şi Tisa 
într’un stat naţional unitar; 

Constată că ceasul acesta maie a sunat! 

Astăzi, când după sforţări şi jertfe uriaşe din partea Romă* 
niei şi a puternicilor şi nobililor ei aliaţi, s’au întronat în lume 
principiile de drept şi umanitate pentru toate neamurile, şi când 
în urma loviturilor zdrobitoare Monarhia Austro-Ungară s’a zguduit 
în temeliile ei şi s’a prăbuşit, şi toate neamurile încătuşate în cu* 
prinsul ei şUau câştigat dreptul de liberă hotărîre de sine, cel 
dintâi gând al Bucovinei desrobite se îndreaptă către Regatul 
României, de care întotdeauna am legat nădejdea desrobirii noastre. 

Drept aceea noi, Congresul General al Bucovinei, întrupând 
suprema putere a ţării şi fiind investiţi singuri cu puterea legiui¬ 
toare, în numele Suveranităţii Naţionale, hotărîm : : 

Unirea necondiţionată şi pe vecie a Bucovinei, în vechile 
ei hotare până la Ceremuş şi Nistru, cu Regatul României. 



HOMO BUCOVINENSIS 


Cernăuţi, 1918, Decemvrie 10. 

de ION I. NISTOR 

Specia aceasta de bipezi s’a desvoltat în pepiniera politică 
a fostului regim austriac. E tipul renegatului lipsit de convingeri 
najionale. Trăim în credinţa că războiul mondial va stârpi pentru 
totdeauna această specie; dară ne^am înşelat. Se vede că în 
Bucovina specia aceasta s’a bucurat de o îngrijire mai bună ca 
în celelalte provincii ale fostei împărăţii Habsburgice, căci ea a 
suportat toate grozăviile războiului şi, menţinându-se, îndrăzneşte 
să iasă din nou la iveală din bârlogul netrebniciei sale. 

Bucovina a fost şi a rămas o {ară românească, atât prin tra* 
dijiile ei istorice cât şi prin caracterul ei etnografic, faptul acesta 
indiscutabil a fost totdeauna un goz în ochii foştilor noştri gu* 
vernanţi şi de aceea ei au căutat chip şi fel de a şterge urmele 
trecutului şi a înnăduşi conştiinţa naţională la populaţia băştinaşă. 
In năzuinţa aceasta, fostul regim a găsit sprijin şi la concetăţenii 
noştri de altă limbă şi lege, care venind din alte părţi la noi, 
aveau un vădit interes de a sprijini o doctrină, care tindea să 
şteargă deosebirea între străini şi băştinaşi. Cum unii dintre ace¬ 
ştia n’aveau patrie, iar alţii o aveau în altă parte, ei începură să 
propovăduiască doctrina „bucovinismului" (Bukowinaerthum) aşa 
de favorită guvernului din Viena şi celui din Cernăuţi. Conform 
principiilor acestei doctrine, toate neamurile din Bucovina, în spe¬ 
cial Românii, trebuiau să se desfacă de convingerile lor naţionale, 
să rupă orice legătură cu conaţionalii lor de peste hotare, să-şi 
abandoneze limba şi să uite de datinele şi obiceiurile lor stră* 
moşeşti pentru a se contopi cu celelalte neamuri şi într’o specie 
exotică bucovineană, cu limba de conversaţie germană. Şi era 

sprijinită aceasta doctrină de întreg aparatul administrativ şi de 
şcoală, dela Universitate până la şcoala primară. Ademenirilor 
ei nu s’au putut sustrage nici unii dintre Români, ca răposatul 
Mustaţă, care devenise unul dintre cei mai fervenţi propovădui¬ 
tori ai acestei doctrine 

Astăzi, când principiul naţional sărbătoreşte marele său 
triumf, când statele vechi se prăbuşesc şi pe ruinele lor se ridică 
întinerite state naţionale în hotarele lor etnice ale naţiunii, „bucovi- 
nismul" trebuie să dispară, iar cei, cari mai au interes la păs¬ 
trarea lui, trebue să-şi dea seama că toate străduinţele lor stau în 
contrazicere cu învăţămintele culese din războiul mondial şi că 
trebue să ţie pas cu lumea. 

In urma actului de Unire, din 15/28 Noemvrie, Bucovina s’a 
realipit la România, în hotarele cărora nu este loc pentru homo 
bucovinensis ci numai pentru civis Romaniae. 



SPRE O NOUĂ ORIENTARE POLITICĂ 

dc ION I. NISTOR 

Cernăuţi, 1918, Decemvrie 12. 

; I 

I 

în timpul celor 144 de ani de robie austriacă viaţa noastră 
politică a fost însufleţită de un singur gând : conservarea naţio?' 
nală. Luptam pentru apărarea fiinţei noastre naţionale şi pentru 
conservarea caracterului românesc al ţării cu toată energia unor 
oameni conştienţi de datoria lor. Asupra vieţii politice a nea? 
mului întreg n’aveam mare ingerenţă. în aşteptarea unor vremuri 
mai bune ne resemnam la o politică mai mult locală, nutrind 
credinţa că va suna odată ceasul desrobirii noastre şi atunci vom 
putea lua şi noi parte activă la viaţa politică, care să determine 
soarta întregului neam. Am aşteptat ceasul acesta la 1848 şi la 
1866, dar el n’a sunat. N’am desnădăjduit, ci am grijit de a ne 
strânge rândurile pentru continuarea luptei de apărare. In 1848 
am cerut autonomie nafională, şi în schimb ni s’a dat auto? 
nomie provincială, care ne?a stingherit în desvoltarea noastră na? 
ţională şi în împlinirea rolului nostru de popor conducător al 
Bucovinei. Am fost reduşi aproape la minoritate prin mijloace 
meschine. N’am disperat, fiindcă aveam credinţă nestrămutată în 
isbânda cauzei noastre. 

Ani cerut autonomie bisericească în legătură cu biserica 
din Ardeal. Ni s’a dat Mitropolia Bucovinei şi Dalmaţiei, pe 
care n’a cerut?o nimeni, fiindcă e aproape de mintea omului 
absurditatea de a vedea unite sub o mitră arhiepiscopală două 
ţări, una dela Soare?răsare şi alta dela Soare?apune, ca’n poveşti. 
Am cerut respectarea dorinţei ctitorilor fondului bisericesc; în 
schimb acestui fond i s’a dat un caracter confesional, pentru a 

se da putinţa de a beneficia pe urma lui celor ce n’au contri* 
buit cu nimic la întemeierea lui. Nu ne-am clătinat în credinţa 
noastră, ci am dus lupta mai departe. 

Am reclamat dreptul nostru de a ne face instrucţia în limba 
noastră naţională ; în schimb s’a contestat însuşi dreptul părin* 
ţilor de a dispune de naţionalitatea copiilor lor. 

Am înjghebat modeste organizaţiuni economice, de care 
legam cele mai frumoase speranţe pentru regenerarea economică 
a ţării. Prin nepăsarea guvernului şi' prin amestecul politicei, 
organizaţia s’a prăbuşit, iar populaţia a ajuns la sapă de lemn. 
Am îndurat şi această lovitură şi nu ne*am clătinat în ere-» 
dinţa noastră. 

In toate străduinţele noastre naţionale şi culturale ne*am isbit 
de piedici şi de rea voinţă, n’am avut prieteni în această ţară, 
fiindcă cei veniţi se temeau de drepturile fireşti ale băştinaşilor. 
Pentru aceea ei făceau front comun împotriva noastră, accen* 
tuând bucovinismul interni fon ii în contra românismului au* 
tohton şi păstrător al tradiţiilor istorice, politice şi culturale ale 
acestei ţări. 

Am luptat cu arme cinstite împotriva tuturor, şi am crezut 
cu tărie în izbânda cauzei noastre drepte. 

Au încercat să ne desbine în partide pentru a ne putea răpune 
mai lesne conform principiului: divide et impera. Prin aceasta 
ne*au slăbit frontul, dar nu l*au rupt, fiindcă dragostea noastră 
de neam şi ţară a fost mai puternică decât mijloacele meschine 
de desbinare ale adversarilor. 

Şi aşa în sfârşit, după o luptă grea şi istovitoare, purtată în 
condiţiunile cele mai neprielnice, am reuşit să ne păstrăm fiinţa 
noastră naţională şi să ne întoarcem la Moldova, din trupul că* 
reia fusesem rupţi, cu moşia noastră neştirbită. 

Am ajuns în sfârşit stăpâni slobozi pe hotărîrile noastre. 
Lupta noastră de apărare este încununată cu cea mai strălucită 
izbândă. Ca oameni cumpătaţi, cum am fost totdeauna, oferim 
tuturor adversarilor noştri de până acuma mâna de împăcare şi-i 
invităm la o colaborare pacinică şi cinstită pentru propăşirea cui* 




iurală şi economică a Bucovinei. Vechea ospitalitate moldove* 
nească nu s’a stins din sufletele noastre. Suntem un neam tole¬ 
rant şi îngăduim tuturor concetăţenilor noştri de altă limbă libera 
desvoltare a limbii şi culturii lor. Le recunoaştem drepturile do* 
bândite, în schimbul loialităţii faţă de statul din care fac parte. 
Vom continua însă lupta contra tuturor acelora, cari vor încerca 
să uneltească în contra ideii de sfat român, naţional şi unitar. 

Unindu*ne cu fraţii noştri din Regat, din Ardeal şi Basa* 
rabia, în cadrele României*Mari, am încetat de a face o politică 
izolată şi inspirată numai de îngustele interese provinciale. Se 
impune deci o schimbare radicală în viata noastră politică de până 
acuma. Nu frebue să ne gândim numai la noi înşine, ci trebue 
să avem în vedere interesele întregului neam românesc. 

Acestor interese superioare subordonăm întreaga noastră 
activitate politică. Politica locală bucovineană a încetat cu ziua 
Unirii. 

Să păstrăm din ea numai părţile bune şi să ne lepădăm 
de toate apucăturile ei rele. Să ne simţim ca parte organică a 
întregului şi să lucrăm în deplină armonie cu celelalte părţi! 



COMEMORAREA UNIRII BUCOVINEI 
LA ACADEMIA ROMÂNĂ 

de ION I. NISTOR 

Bucureşti, 1919, Mai 14. 

Era în toiul-războiului ruso-turc dela 1(T4, când Austria, 
îndată după împărţirea Poloniei, ceru Porţii o fâşie din pământul 
Moldovei pentru a-şi deschide un drum între Galiţia de curând 
răpită şi Ardealul subjugat de mai ’nainte. Consimţămîntul Porţii 
fu cumpărat cu bani grei şi cu daruri bogate. Când veni însă 
la delimitare, Austria nu se mulţumi cu o fâşie îngustă de pă* 
mânt, precum ceruse, ci cuprinsese în cordunul ei blestemat 
întreg ţinutul Cernăuţilor şi cea mai mare parte din ţinutul Su* 
cevei, cu vechea cetate domnească dela Suceava, cu gropniţele 
descălecătorilor dela Rădăuţi şi cu însuşi mormîntul lui Ştefan* 
ceUMare şi Sfânt dela Putna : cu un cuvânt, pământul cel mai 
bogat în urme din trecut şi în amintiri scumpe pentru întreg nea* 
mul românesc. 

In zadar protestară strămoşii noştri contra încălcării hotarelor 
ţării, demonstrând Porţii că Austria a cuprins două ţinuturi în* 
tregi, în loc de o fâşie îngustă, necesară pentru deschiderea unei 
căi de comunicaţie. Dar protestările lor răsunară în pustiu, fiindcă 
diplomaţia austriacă vărsa aur din belşug pentru a face pe Turci 
a nu le băga în seamă. Şi aşa s’a întâmplat ceeace după con* 
stelaţia de atunci nu se putea împiedica: cesiunea celor două ţi* 
nuturi de hotar, pe cari Austria le boteză cu un nume impro» 
priu: Bucovina, pentru a acoperi prada în ochii diplomaţiei 
europene. 

Amintirea acestor întâmplări este deopotrivă de dureroasă, 

atât pentru noi, cei ce fusesem robiţi, cât şi pentru voi, fraţilor 
mai mari, din braţele cărora am fost răpiţi. Ştim bine cât de mult 
negaţi jelit, ca pe nişte fraţi desmoşteniţi. De asemenea avem 
cunoştinţă că ursita n’a fost prea darnică nici faţă de voi, că prin 
multe cumpene aţi trecut şi că năprasnice furtuni s’au descărcat 
şi asupra capetelor voastre, de când ne*am despărţit. 

Da, oricum, voi aţi rămas stăpâni în ţara voasţră, cârmuin* 
du-vă după obiceiul strămoşesc, în vreme ce ţărişoara noastră, 
îndată ce fu smulsă din corpul sângerând al Moldovei, fu în* 
corporată Galiţiei şi guvernată după rigoarea legilor austriece, 
cari nu ţineau seama de noi şi de drepturile noastre de băş* 
linaşi. Limba voastră n’a fost scoasă. din vieaţa publică, din 
oficii, din şcoală şi pe alocurea şi din biserică, pentru a fi 
înlocuită prin o limbă străină, neînţeleasă de ai noştri. La 
noi, îndată după răpire, pământenii fură izgoniţi din slujbele 
pentru cari se cerea neapărat cunoştinţa limbii, dalinelor şi obi¬ 
ceiurilor noastre strămoşeşti. Din gura slujbaşilor străini noi n’au- 
ziam niciodată un cuvânt bun şi prietenos, ci numai vorbe răstite 
şi cuvinte de ocară. 

Dar Austria nu s’a mulţumit numai să ne desbrace de drep¬ 
turile noastre moştenite, să ne răpească pământurile cele mai 
mănoase, să ne înlăture limba în vieaţa publică; ea a încercat şi 
toate mijloacele pentru a ne altera firea şi a ne înstrăina sufletul 
românesc, căutând să zădărnicească zămislirea conştiinţei de neam. 
Dar cu aceasta n’a izbutit. Această conştiinţă am păstrat-o ca o 
comoară, bine ascunsă în inimele noastre, fiindcă atât ne-a mai 
rămas curat şi neprihănit din zestrea noastră moldovenească. 

Şi, cum această conştiinţă se alimentează pururea din amin* 
tirile trecutului şi găseşte expresia în limba naţională, Austriacii 
căutau chip şi fel de a şterge din inimele noastre amintirile isto¬ 
rice şi de a face să ne uităm limba pentru a ne folosi de limba 
lor, de a gândi ca ei şi de a simţi ca ei. Cu acest gând ascuns 
s’au grăbit a ne trimite prelaţi străini cari ne slavizară numele 
de familie şi funcţionari străini cari îşi băteau joc de limba noa* 
stră. Ce alta, dacă nu desfiinţarea noastră ca neam, urmăria Au* 

siria prin închiderea vechilor şcoale moldoveneşti şi prin osândirea 
copiilor români de a purta chipul unui măgar la gât, atunci când 
săracii de ei îndrăzneau să vorbească în şcoală româneşte între ei. 

Dar măsurile acestea draconice n’au produs efectul dorit de 
asupritorii noştri. Ne*am păstrat limba cu sfinţenie. Sunetele ar* 
monioase le îngâna copilul la sânul maicei sale, ele încremenesc 
pe buzele bătrânilor cari*şi ieau rămas bun dela lumea această. 
Nu este putere în lume care să facă să amuţească o limbă pe 
care o desluşim de veacuri din freamătul codrilor noştri frumoşi 
şi din murmurul apelor noastre curgătoare. 

In momente critice, când forţa noastră de rezistenţă era aproape 
de istovire, când încrederea în drepturile noastre începea să se 
clatine în sufletele unora, când însăş existenţa noastră ca neam 
era serios ameninţată, se produceau, ca prin minune, anumite eve* 
nimente politice cari, prin forţa lucrurilor, dărâmau zăgazurile de 
izolare şi ne puneau în legătură directă cu voi, făcând ca aceeaşi 
vieaţă să pulseze slobod dincoace şi dincolo de Moina. 

Prin contactul acesta vremelnic reînodam vechile legături cu 
voi, ne primeniam sufletele, ca şi prin atingerea sfintelor moaşte, 
dobândind astfel puteri noui pentru lupta noastră naţională. 

Aşa ne*am unit în mod trecător cu voi la 1F88, când Au* 
stria cuprinsese Hotinul şi ţinuturile limitrofe din Moldova de 
Nord. Aşa am ajuns în contact direct cu voi la 1821, când 
mişcarea naţională umplu Bucovina cu refugiaţii din Moldova, cari 
se întâlniră la Cernăuţi la un mare sfat politic. 

Petrecerea pribegilor moldoveni la noi a contribuit foarte 
mult la împrospătarea vechilor legături, care ne uniau, şi la întă* 
rirea conştiinţei noastre naţionale. Evenimentele anului 1848 ne*au 
dat fericitul prilej de a găzdui la noi tot ce Moldova, Basarabia 
şi Ardealul aveau mai distins ca sentiment, talent şi dragoste de 
neam. In vremea aceea avurăm cinstea de a saluta la Cernăuţi 
pe Vasile Alecsandri, Mihail Kogălniceanu, pe Alexandru Cuza, 
Costache Negri, Anastasie Panu, Gheorghe Sion şi pe scriitorul 
basarabean Alecu Russu. La noi la Cernăuţi a redactat KogăL 
niceanu „Dorinţele partidei naţionale din Moldova". Prin sosirea 



Ardelenilor: Gheorghe Baril, Timoleiu Cipariu şi Âron Pumnul, 
adunarea dela Cernăuţi primia înfăţişarea unui adevărat congres 
al intelectualilor români de pretutindeni cu observări aşa de nimerite 
de N. Iorga, în care pulsa o vieaţă comună naţională şi frăţească, 
literară şi artistică, a prietenilor români din toate părţile. Sufleteşte 
Bucovina era din nou alipită la Moldova, la întreaga Românie. 

După 1848 vine reacţiunea. Deşteptarea noastră naţională nu 
cadra cu interesele stăpânilor noştri hrăpăreţi. Un sistem diabolic 
de oprimare şi înnăbuşire a conştiinţei naţionale se introduce în 
Bucovina. Austriacii ghiciseră taina sufletului nostru şi de aceea 
se puseră pe lucru ca să ne stârpească înainte de a ne vedea 
realizat visul. De atunci încoace traiul nostru a devenit un ade* 
vărat chin. Nu puteam pomeni de voi, fără să nu fim bănuiţi 
ca trădători şi urmăriţi ca răsvrătifori ai ordinei publice. Modest 
tele noaste revendicări naţionale rămăsese fără a fi băgate în seamă 
iar drepturile noastre cele mai elementare fură călcate în picioare. 

In năcazul nostru fără nume ne gândeam veşnic la voi, şi 
vă aşteptam să veniţi pentru a ne desrobi. Copleşiţi de acest 
tainic dor ne»au murit părinţii, cari v’au aşteptat în zădar la 1866. 
N’aţi venit, pentrucă aţi avut multe de făcut şi de îndreptat la 
voi acasă. Aveaţi de făurit Unirea Principatelor, aveaţi de seu* 
turat jugul turcesc şi de pus temelia Regatului Român. 

Dar cu toate năcazurile şi greutăţile voastre, n’aţi uitat de noi, c 
ne*aţi trimis mereu soli de mângâiere şi trezitori de conştiinţe. Scriitorii 
voştri cei mai de seamă, ca Alecsandri, Eminescu, Haşdeu, Sion, 
Kogălniceanu, Xenopol, Iorga şi transilvăneanul Bogdan*Duică, 
s’au interesat totdeauna de soarta noastră, găsind totdeauna cu* 
vinte duioase de mângâiere şi încurajare pentru noi. La opera 
acestor mari cugetători se asociară şi fruntaşii scenei româneşti, 
cari dela 1874 încoace îşi luaseră osteneala de a trece în Buco* 
vina şi de a contribui şi ei, din prinosul artei şi nobilei lor însu* 
fleţiri, la trezirea şi întărirea conştiinţei noastre şi la cimentarea 
legăturilor noastre cu voi. 

Aşteptarea noastră dela 1866 n’a fost cu totul zădarnică. In 
stadiul de desvoltare al vieţii voastre politice de atunci nu vă 

puteaţi gândi la desrobirea noastră şi la făurirea unităţii politice 
â tuturor Românilor. Cceace însă nu puteaţi realiza atunci în 
domeniul politic, aţi ştiut să realizaţi în domeniul cultural prin 
crearea Academiei Române, un măreţ aşezământ de cultură, menit 
să propovăduiască unitatea culturală a tuturor Românilor. Şi 
era lucru firesc ca această unitate să premeargă unităţii politice, 
făurită astăzi, prin vitejia ostaşului român şi înţelepciunea şi ho¬ 
tărîrea marelui Rege al tuturor Românilor, Ferdinand I, vrednicul 
urmaş al lui Ştefan-cel-Mare. 

Vă datorăm veşnică recunoştinţă, că la crearea Academiei 
v’aţi gândit şi la noi cei asupriţi, chemându-ne să colaborăm cu 
voi la măreaţa operă de unitate culturală a neamului nostru, des* 
părţit prin hotare nelegiuite. 

Am răspuns la apelul vostru, frimiţându*vă pe intelectualii 
cei mai distinşi din rândurile noastre. Au reprezentat Bucovina 
în acest înalt areopag al gândirii şi simţirii româneşti Ion G. 
Sbiera, Eudoxiu Hurmuzachi, Simion Florea Marian, şi azi, noi, 
modeştii urmaşi ai merituoşilor noştri înaintaşi. Eudoxiu Hurmu* 
zachi s’a îndeletnicit cu studii istorice şi a pus temelia impo* 
zantei colecţiuni de documente privitoare la istoria Românilor, 
care poartă până azi numele marelui nostru compatriot. Răposatul 
Simion Florea Marian a colindat ţinuturile româneşti şi a adunat 
cu hărnicia unei albine obiceiurile şi datinele la naştere, la nuntă 
şi la înmormântare, precum şi volume întregi de tradiţie popii* 
Iară, lăsând în urma sa un bogat material folkloristic, de care se 
folosesc şi se vor folosi cu recunoştinţă toţi câţi vor îndrăgi stu* 
diile de limbă şi folklor. I. G. Sbiera a fost unul dintre cei mai 
harnici bibliografi români, care prin studiile şi cercetările sale 
conştiincioase a lăsat în urma sa contribuţiuni preţioase la istoria 
limbii româneşti. Vrednic de relevat este faptul că la noi, la Cernăuţi, 
în capitala Bucovinei, se editează de d*l profesor Sextil Puşcaru 
marea operă lexicografică : Dicţionarul limbii române, editat de 
Academic şi patronat de Majestatea Sa Regele României. 

Mă mărginesc a constata că, în ciuda greutăţilor şi împre* 
jurărilor neprielnice, sau găsit şi în rândurile noastre oameni cari 



-- 295 

au contribuit la îmbogăjirea capitalului nostru de cunoştinţe isto¬ 
rice şi literare şi prin aceasta la făurirea unităţii culturale a între¬ 
gului nostru neam. 

înrâurirea Academiei asupra desvoltării vieţii noastre naţio¬ 
nale şi culturale a fost covârşitoare. Hotărîrile Academiei cu pri* 
vire la limbă şi ortografie au fost pentru noi lege care nu putea 
fi călcată. Studiile publicate în Analele Academiei au dat direc¬ 
tiva pentru orientarea noastră ştiinţifică. Aprecierile competente 
ale lucrărilor venite la premiile Academiei ne*au servit totdeauna 
drept îndrumare pentru jdesvoltarea gustului nostru literar. Aca¬ 
demia a încurajat întotdeauna încercările literare şi studiile şfiin» 
ţifice ale scriitorilor noştri, decernând şi premii pentru unele din 
ele. Pururea îmi vor rămânea vii în memorie cuvintele cu cari 
unul dintre ai noştri â fost primit de Academie la intrarea 
sa în sânul acestui matur corp, prin rostul domnului Iorga, cu 
îndemnul de a se spune şi altora cu câtă bucurie am fost privit în 
Academie, „pentru locul de unde veneam, pentru durerile lui de 
azi şi speranţele lui de mâine". Speranţele de mâine, pe cari 
Academia le^a propovăduit şi întărit în sufletele noastre, s’au îm* 
plinit. Azi Românii din Bucovina, întorşi din robia austriacă şi 
reuniţi cu fraţii lor mai mari, aduc prin rostul meu Academiei Ro¬ 
mâne, cu prilejul aniversării semicentenare dela înfiinţarea ei, omagii 
de mulţumire şi adâncă recunoştinţă pentru ajutorul şi încurajarea 
ce ne-a dat în timpurile posomorite ale robiei noastre, şi-i urează 
şi pentru viitor spor la măreaţa operă de cultură şi civilizaţie 
pentru luminarea şi propăşirea întregului neam românesc. 



EXPUNEREA DE MOTIVE 

LA PROIECTUL DE LEGE ASURA UNIRII BUCOVINEI CU 
VECHIUL REGAT AL ROMÂNIEI, FĂCUTĂ IN ŞEDINŢA- 
ADUNĂRII DEPUTAŢILOR DIN 29 DECEMVRIE 1919 

Bucovina este o parte a Moldovei, care, înainte de 144 
ani, a fost răpită prin intrigă şi unită de Habsburgi cu Austria. 

In timpul acestei îndelungate robii, populaţia Bucovinei n’a 
pierdut nici o clipă conştiinţa naţională şi nădejdea că mai curând 
sau mai târziu va sosi ceasul isbăvirii. 

Prin suferinţe fără nume, prin înjosiri şi umilinţe, ea şi-a 
afirmat pururea dreptul de a se uni cu conaţionalii săi din re¬ 
gatul României, cu care o lega aceeaşi origină, aceeaşi limbă 
şi aceleaşi tradiţii istorice şi culturale. 

Dar niciodată suferinţele acestei populaţiuni n’au fost aşa 
de mari şi sdrobitoare ca în timpul ultimului răsboi, în cursul 
căruia urmaşii falnicilor plăeşi ai lui Ştefan-^ceLMare erau siliţi, 
să lupte pe toate câmpiile de bătălie sub steagul asupritorilor şi 
pentru izbânda unei cauze care nu era a lor. 

Jertfele şi suferinţele celor de pe front le împărtăşiau 
aproape în aceeaşi măsură şi cei rămaşi acasă în ghiarele 
crunte ale jandarmeriei faimosului Fischer, dar suferinţele acestea 
ale unui neam greu încercat n’au putut să înăbuşe conştiinţa 
naţională pe care o afirmau cu toată tăria refugiaţii Bucovinei 
pe frontul dela Mărăşeşti şi voluntarii Bucovinei, veniţi din Rusia 
cu hotărîre nestrămutată de a se jertfi pentru desrobirea patriei 
lor şi pentru înfăptuirea idealului naţional, visat de veacuri. 

Şi a vrut bunul Dumnezeu ca să învingă cauza cea dreaptă: 
prin vitejia neclintită a oştirii române, s’a şters nedreptatea, făcută 
la 1?T4, vechei Moldove. 



în ziua de 15/28 Noemvrie 1918, s’a adunat la Cernăuţi 
Congresul General al Bucovinei, care întrupând suprema putere 
a Ţării şi fiind învestit singur cu puterile legiuitoare, în numele 
suveranităţii naţionale, a hotărît unirea necondiţionată şi pentru 
vecie a Bucovinei în vechile ei hotare până la Ceremuş, Colocin 
şi Nistru, cu regatul României. 

Prin Decretul Lege Nr. 3771 din 18 Decemvrie 1918, 
M. S. Regele a binevoit să consfinţească voinţa Congresului 
General al Bucovinei, împlinind astfel pentru Bucovina dorul cel 
mai scump al unui neam întreg şi asigurând totodată temeliile 
României .Mari. 

Rămâne ca Adunarea Naţională, prin votul ei, să ratifice 
acel decret-lege şi să-l învestească cu putere de lege, inarftcu* 
lându-1 Constituţiei României Mari. 

In scopul acesta prezint Jurnalul alăturat. 

Preşedintele Consiliului de Miniştri 
Alex. Vaida Voevod 

Ministru de Stat fără portofoliu, 
delegat cu administrarea Bucovinei 
Ion /. Nistor 



ZECE ANI DELA UNIREA BUCOVINEI 

DISCURS FESTIV, ROSTIT IN ŞEDINŢA SOLEMNĂ A 
ACADEMIEI ROMÂNE ÎN ZIUA DE IE MAI 1929 

de ION I. NISTOR 

Cu scurgerea vremii, evenimentele anului 1918 ne apar 
într’o lumină' tot mai limpede şi mai strălucitoare. Actul Unirii 
dela Cernăuji, cu pecetea zilei de 28 Noemvrie 1918, stâlpuieşte 
pentru toate timpurile graniţa între robirea şi desrobirea Bucovi* 
nei, grădina Moldovei şi diamantul cel mai scump din diadema 
voevodală dela Putna. Reîntoarcerea Bucovinei la sânul Patriei* 
Mame, prin hotărîrea liberă şi necondiţionată a plăeşilor ei, în* 
seamnă biruinţa conştiinţei naţionale asupra încercărilor viclene 
de a o înnâbuşi în sufletele celor ce o cultivară cu dragoste şi 
cu încredere în viitor. 

Prin actul unirii dela Cernăuţi s’a reparat o veche fără* 
delege şi s’a reîntregit un hotar ştirbit prin fraudă şi pângărit 
prin crimă. Prin fraudă s’a săvârşit răşluirea unei aşa de mari 
şi frumoase părţi din răzeşia Moldovei, şi prin mită josnică s’a 
potolit împotrivirea pretinşilor ei protectori, pravoslavnici şi mu* 
sulmani, deopotrivă de condamnabili şi vinovaţi. Şi ce crimă 
mai oribilă putea înregistra cronica vremii, ca sinistra asasinare 
a voevodului protestafor, chiar în clipele - când la zaiafetul 
din Cernăuţi, emisarii pajurei răpitoare ciocneau paharele de 
veselie pe urma stoarcerii unui jurământ de supunere dela o 
populaţie orfană de oblăduirea Moldovei şi despărţită de fraţii 
ei de sânge şi credinţă, prin cerdacuri de pândă şi prin cordo* 
nuri de ciumă. 

Crimele politice ce se comit împotriva unităţii unui neam 
nu se sting din lipsa de urmărire la timp. Răpirea de ţară şi 

robirea unui neam, conştient de drepturile sale, nu pot constitui 
nici când un titlu de stăpânire definivă asupra unui pământ, 
oricare ar fi puterea usurpătoare. Renaşterea Statului Cehoslovac 
după o robire de trei sute de ani, restituirea Poloniei, după o 
împărţire de trei ori semicentenara între vecinii hrăpăreţi, precum 
şi înfăptuirea recentă a unităţii noâstre politice, în hotarele etnice 
şi istorice ale naţiunii române, după frământări şi lupte milenare, 
constitue dovezi puternice şi incontestabile, că drepturile naţio¬ 
nale ale unui popor asupra pământului strămoşesc sunt şi rămân 
imprescriptibile şi inalienabile. 

Sfetnicii împărătesei Maria Tereza cumpărară Bucovina dela 
Turci cu pungi de aur, iar generalul Spleny o luă în stăpânire 
cu învoirea vinovată a feldmareşalului Rumianzoff, sfetnic şi fa¬ 
vorit al altei împărătese pravoslavnice, Caterina a Il-a, orbit în 
judecata sa de focul briliantelor de pe fabacherea de aur ce i se 
oferise. Târgul ruşinos cu Turcii’şi tocmeala urîtă cu Ruşii, nu 
puteau forma bază de drept pentru un odios furt de fără. Actul 
de cesiune dela Constantinopol şi protocolul de hotărnicie dela 
Palamutca pe Nistru purtau stampila corupţiei şi a mituirii, un 
prea grav viciu de formă, pentru a putea fi învestit cu puterea 
de lege internaţională. 

In lipsa acestei investituri uşor a fost pentru noi, ur¬ 
maşii detrunchiafilor dela ITT5, întruniţi în Congres Ge¬ 
neral la Cernăufi acum zece ani, să contestăm legitimitatea 
actului de cesiune din 1?75 şi să-l declarăm nul şi neavenit, 
fiindcă acest act fusese încheiat fără consimfimântul părinfilor 
noştri. Declaraţiile de mai târziu nu mai puteau avea nici o pu* 
tere legală fiind stoarse dela o populafiune robită şi desbrăcată 
de dreptul ei firesc de a se rosti liber asupra soartei sale poli¬ 
tice. Unde mai pui, că în clipele acele solemne, contractanfii 
dela \TT5 nu mai fiinfau ca factori activi în politică, ci se pră¬ 
buşiseră lamentabil sub povara păcatelor şi crimelor seculare. 
Turcia renunţase încă la Plevna la dreptul ei de suveranitate 
asupra Moldovei, prin gestul simbolic al lui -Osman-Paşa care 
predase sabia, ce fulgerase veacuri dearândul ameninţătoare asu- 

pra ţărilor noastre, colonelului român Cerchez. Iar cât priveşte 
pe Habsburgi, dânşii ispăşiră năprasnic lăcomia lor de fără prin 
pierderea tronului ce se răzima şubred pe tocmeli ruşinoase, pe 
foi de zestre şi precupeţiri matrimoniale. Spre ironia sorfii, pajura 
hrăpăreafă care îşi înfipsese ghiarele blestemate în corpul sânge¬ 
rând al Bucovinei, nici în clipele de agonie nu se pocăi, ci 
încercă prin Czernin-ul ei la Brest-Lifowsk să vândă Bucovina 
Ucrainţilor, cu preţul câtorva mii de puduri de grâu, de care 
avea nevoie pentru hrana populaţiei ei înfometate. 

La 1918 se repetă la Brest-Litowsk târgul ruşinos de la 
1775 privitor la Bucovina. Atunci Thugut, sfetnicul Măriei 
Tereza, cu pungi de aur şi bijuterii de pref. După un veac 
şi jumătate contele Czernin, sfetnicul ultimului Habsburg, nu 
se sfii să vândă Bucovina Ucrainenilor cu preful câtorva 
mii de puduri de grâu. La Pala muica ca şi la Brest-Litowsk, 
Ruşii interveniseră ca mijlocitori: la 1775 Feldmareşalul Ca - 
lerinei Rumianzoff, iar la 1918 delega fii Radei Ucrainiene 
din Kiev, Medwiediew şi Scharchrai! 

Umbra acestui viciu iniţial apăsă ca un blestem asupra 
stăpânirii habsburgice în Bucovina, care a fost mereu stearpă şi 
văduvită de orice duh plăzmuitor. Tot ce admirăm astăzi în Bu¬ 
covina, ca creaţiune de artă, poartă signătura specifică a vechiului 
geniu moldovenesc, activ, viu şi creator. Nimic trainic n’a rămas 
în Bucovina pe urma stăpânirii habsburgice, care şi-a irosit toate 
puterile în munca de Sisyph de a abate această ţară românească 
din matca desvoltării sale fireşti, pentru a o îndrepta spre Viena 
sau chiar spre stepele Ucrainei, ca şi cum ar fi posibil să se 
schimbe cursul râurilor noastre în direcţie opusă. Aşa se explică 
faptul că astăzi, când n’au trecut decât zece ani dela unire, a- 
proape nimic nu mai aduce aminte, că şi Habsburgii ar fi 
hălăduit cândva în Bucovina. 

Dându-şi poate seama de furtul săvârşit, oficialitatea habs- 
burgică a trăit mereu chinuită de a nu-şi pierde prada din ghiare. 
La 1848 a izbutit să o apere numai cu ajutorul generalilor ruşi 
Liiders şi Paszkiewicz; la 1859 Austria încolţită rău în Italia, 

tremura în faţa convenţiei militare ce intervenise între Cuza* Vodă 
şi Kossuth; la 18f5 împăratul Franz Josef trebuia să renunţe 
de a participa la centenarul răpirii Bucovinei, de frica demon* 
straţiunilor ce se pregăteau la Cernăuţi; la 18?T guvernul habs* 
burgic opri femeile bucovinene de a face scamă şi a aduna 
bandaje pentru răniţii dela Plevna, iar în anul următor el aruncă 
în temniţă mai mulţi tineri curajoşi cari trimiseră în numele ţării 
defrunchiate o telegramă de aderenţă la Iaşi, unde se prăznuia 
centenarul morţii lui Grigore Ghica, voevodul mucenic, al cărui 
bust de bronz, dăruit Iaşilor de domnitorul Carol, se desvăluia 
acolo. 

Dar scris este, că omul de ceeace se teme, nu scapă. 
Isbucnirea răsboiului mondial ne*a găsit mai oţeliţi ca oricând şi 
gata la orice jertfă pentru dobândirea libertăţii noastre. Prin sfor* 
ţări supreme şi jertfe supraomeneşti fraţii noştri liberi, alături de 
puternicii lor aliaţi, au izbutit să zdrobească puterea duşmană şi 
prin loviturile lor concentrice să facă să se prăbuşească Monarhia 
Austro*Ungară, temniţa neamurilor desmoştenite şi a viselor ne* 
împlinite. 

La razele calde ale libertăţii, aşteptată atât de mult şi 
dobândită aşa de greu, o viaţă nouă a început să încolţească de 
sub ruine. Naţiunile desrobife muncesc cu drag şi râvnă la re* 
facerea organizaţiunilor de stat. Românii răzleţiţi sub diferite stă* 
pâniri se întorc veseli şi plini de încredere în braţele fraţilor li* 
beri, creatorii Piemontului românesc, revendicativ şi biruitor. 

Prin manifestul refugiaţilor bucovineni din Iaşi dela 6 Oc* 
tomvrie 1918, prin proclamarea Constituantei dela Cernăuţi din 
27 Oclomvrie 1918 şi prin votarea actului unirii din 28 No* 
emvrie 1918 s’a manifestat în mod demn şi hotărît voinţa Ro* 
mânilor Bucovineni de a se reîntoarce la matcă. Prin memora* 
bilul act al unirii dela Cernăuţi s’a închis, după un veac şi ju* 
mătate, un vechiu proces istoric şi sau restabilit vechile hotare 
ale Moldovei la Ceremuş, Colacin şi Nistru.f 

Astăzi, când prăznuim actele unirii, sufletul meu este co* 
pleşit de amintirea înălţătoarelor cuvinte cu care marele şi în veci 

neuitatul Rege Ferdinand răspundea, acum zece ani, la o adresă 
omagială, pe care avui cinstea de a i-o trimite în numele fraţilor 
mei bucovineni. „In momentele acestea măreţe, — zicea nemu¬ 
ritorul Rege, — când toată suflarea românească se îndreaptă cu 
rugi fierbinţi şi cu voinţă nestrămutată spre apropiata înfăptuire 
a visului de veacuri al neamului românesc, nu pot decât să mă 
bucur când văd cât de tare este între voi credinţa in ideal, 
credinţa în dreptate şi credinfa în virtuţile strămoşeşti. Această 
credinţă m’a călăuzit când am luat armele şi ea nu m’a părăsit 
cu toate suferinţele şi cu toate durerile prin care am trecut. Eram 
sigur că această credinţă, purtată de milioane de inimi, în toate 
colţurile unde sună dulcele graiu românesc, va birui căci ea ne¬ 
tezeşte orice cale, umplând văile şi sfărâmând munţii". 

Şi în adevăr, credinţa în ideal, credinţa în dreptate şi ere-* 
dinţa în virtuţile strămoşeşti, a surpat zidurile despărţitoare ale 
Carpaţilor, a secat Moina şi Prutul ca ape de hotar şi a închegat 
toate ţările române sub âdumbrirea aceluiaşi steag şi sub scutul 
puternic al Coroanei de oţel. 

De zece ani de zile Bucovina se bucură de toate binefa¬ 
cerile oblăduirei româneşti. In răstimpul acesta s’au realizat pro* 
grese apreciabile pe toate tărâmurile vieţii publice şi particulare. 
Sub scutul păcii şi liniştei interne a sporit cultura intelectuală. 
Viaţa economică a primit un nou şi puternic imbold prin des* 
chiderea vechilor fruntarii spre Moldova şi Basarabia şi prin re* 
facerea vechei industrii bucovinene, îndeosebi a industriei forestiere. 

Stăpânirea românească a înfăptuit şi în Bucovina reforma 
agrară, contribuind după puteri la îmbunătăţirea stării ţărăneşti. 
Nu este ramură de administraţie în care să nu se evidenţieze opera 
constructivă şi creatoare a oblăduirii româneşti, bună, blândă şi 
împăciuitoare. Astăzi nimeni în Bucovina nu se mai gândeşte 
la sprijin şi ajutor din altă parte, decât dela Bucureşti. Deaceea 
noi cu toţii, câţi am avut fericirea să colaborăm la încheerea ac* 
tului unirii şi la desăvârşirea măreţei opere de civilizaţie, pe care 
statul român o înfăptueşte în Bucovina, simţim o adâncă mul* 
ţumire sufletească, văzând că astăzi cetăţenii acestei provincii, fără 

deosebire de rassă şi credinfă, aderă din convingere la ideia de 
sfat român şi nu precupeţesc concursul lor la întărirea unirii şi 
la îndeplinirea operei de înfrăţire sufletească. 

Prăznuirea unirii trebuie să fie pentru toţi un fericit prilej 
de reculegere şi reflexiuni. Să ne examinăm deci conştiinţa, să 
ne primenim sufletele şi să ne otelim puteriile fizice şi intelectuale 
pentru chezăşirea progresului şi în viitor şi apropierea şi conto* 
pirea sufletească a tuturor. In aceste clipe solemne, gândul nostru 
învălue cu toată evlavia amintirea mult regretatului Rege Fer- 
dinand I, Desrobitorul Bucovinei şi întregitorul patriei române, 
care, călăuzit de deviza latină : per aspera ad astra, a scos sabia 
pentru desrobirea noastră, ne*a primit cu bucurie şi dragoste 
sub părinteasca sa oblăduire şi care prin neîntrecuta sa pătrun¬ 
dere şi înţelepciune a redat Moldovei-de-Sus vechea şi frumoasa 
ei înfăţişare românească. 

Pioasa noastră veneraţie cuprinde şi memoria marilor 
sfetnici ai nemuritorului Rege, a lui Ion I. C. Brălianu 
şi Iancu Flondor, precum şi a cetelor nenumărate de mu¬ 
cenici anonimi, —• ca bunăoară cei doi ostaşi bucovineni, îm¬ 
puşcaţi la Satul-Lung lângă Braşov şi aruncaţi în groapa ce şi-o 
săpaseră ei înşişi pentru eroicul lor refuz de a descărca arma 
ucigătoare contra fraţilor din Regat; —■ cari cu toţii au luptat, au 
pătimit şi s’au jertfit pentru împlinirea visului de aur al părinţilor 
noştri, şi pentru înfăptuirea României mari şi libere. Pilda vie a 
a viefii lor va rămâne un veşnic imbold la dragoste de patrie şi 
spirit de jertfă. 

Dragostea şi admiraţia noastră întreagă se revarsă cu sin¬ 
ceritate şi recunoştinţă asupra glorioasei armate române, care, prin 
jertfa şi vitejia ei, a sfărâmat obezile robiei seculare şi a redat 
fraţilor din Bucovina, Ardeal şi Basarabia, libertatea mult râvnită. 

La opera măreaţă, creată de Regele Ferdinand, veghează 
cu dragoste şi pietate M. S. Regina Maria, augusta şi neconso- 
labila consoartă a marelui dispărut, care a plâns de necazurile 
noastre în vremuri de restrişte şi a împărtăşit cu noi toată bu¬ 
curia izbândei. Bucovina desrobită aduce astăzi prinosul său de 

profundă dragoste şi veneraţie; pentru M. S. Regina Maria pentru 
tot binele ce a făcut provinciei acesteia. Omagiile noastre de 
gratitudine se îndreaptă şi către membrii înaltei Regenţe, cărora 
providenţa cerească le*a încredinţat destinele ţării. 

DESPRE APOLLO PATRAŞ 

de AURORA POJOGA 

Sunt mândră că Vă pot servi cu poza repausatului frate. 
Rog însă scuză, că am întârziat cu răspunsul, din următoarea 
cauză. 

M’am adresat cătră familia fratelui care îi în Bucureşti, 
poate au oareşcari amintiri. 

.Neprimind până azi nemică, mă simt plăcut îndătorită, a * 
Vă servi măcar cu poza. 

Rugând la timpul său, a-mi înapoia poza, căci este unica 
amintire care o am. 

Primiţi asigurarea deosebitei mele stime. 
















AMINTIRI 

DIN VIAŢA IN JURUL ZILEI DE UNIRE, ANUL 1918 
ZIUA 28 NOEMVRIE 

de preot P. POPESCUL 
Membru în Congresul General al Bucovinei 

Ziua Unirii e un act firesc, partea de nord a Moldovei de 
Sus, s'a realipit trupului din care a fost desprinsă. Ziua de 28 
Noemvrie 1918 este a se privi ca un dar dumnezeesc. 

Neamul românesc a avut, ce-i drept, un vis de Unire, 
însă visurile rămân de regulă visuri. 

Unirea este un act de dreptate istorică. Lucrul răpit cu 
violenţă, s’a regăsit şi s’a reprimit de cei în drept. 

Ruşii 

Ruşii, intrând în 3/1X 1914 în Cernăuţi, apoi în 277X1 
1914 şi a treia oară la 18 Iunie 1916, s’au purtat cavalereşte, 
n’au distrus — şi această atitudine se reazimă pe motivul că ei 
erau de buna credinţă, că Cernăuţul va aparţine Rusiei. Cer- 
năuţul, împărţit în vreo 14 role (secţii de armată rusă), devenise 
punct strategic pentru operaţiile războiului. Bucovina se numea 
de Ruşi „Novaia Rosia“, adică Rusia Nouă. Cernăuţul înde¬ 
osebi plăcea mult Ruşilor. Ei se exprimau că nici Ţarul n are 
o reşedinţă atât de mândră precum este Reşedinţa mitropolitană. 

Auslria 

Dar Austro-Ungaria pregătea realizarea Ucrainei Mari sub 
dinastia unui Habsburg. Şi Ucraina avea să cuprindă peste ju* 
mătate din teritoriul Bucovinei. 

încă 30 ani înainte de războiul mondial — numirea de 
„Ruiean u s’a schimbat în numirea de „ Ucrainean “ — şi anume 

din ordin oficial. Şi Ucrainfii sau Ucrainenii deveniseră copilul 
alintat al guvernului austriac. „Ucrainenilor trebuie să se facă 
dreptate", spunea guvernorul Burguignon în Dieta Bucovinei. 

Şi în realitate, poporul, poreclit Ucraineni *) sa bucurat de 
extraordinară favoare. In conducerea Bisericii, la ocuparea paro* 
hiilor, la sprijinirea tineretului şcolar cu burse din fondul biseri* 
cesc — elementul ucrainean era favorizat contra tuturor legilor. 
Ba era vorba de împărţirea diecezei şi a averii bisericeşti. La 
ordin de sus, se oficia prin Biserici ucraineşte. 

La numărarea populaţiei se comiteau — de asemenea la 
ordin de sus — abuzuri. Prin abuzuri s’a ajuns că numărul 
Ucrainţilor covârşea pe cel al Românilor. 

Conştiinţa naţională nu se respecta. In şcolile primare copiii 
se înscriau ca Ucraineni, dacă părinţii, mama sau tata vorbeau 
ucraineşte pe lângă limba română. 

Ucrainizarea Bucovinei şi sprijinirea Bisericii gr.rcat. erau 
puncte de program guvernial austriac. 

Un renegat Român 

S’a mai aflat şi o codărişte dintre boierii români: pentru 
securea (toporul) ucrainean, un anumit Nicolaie Vasilco, boier 
scăpătat. Acest renegat s’a pus în slujba Ucrainţilor şi a devenit 
o persoană de mare influenţă politică. Voinţa lui străbătea pe 
toate liniile. Şi chiar în cursul lăzboiului era mare şi tare. Pe 
ofiţerul de jandarmi Fişer, dânsul l-a ridicat la rang de general 
şi comandant în Bucovina. Şi acest Fişer zicea: In Bucovina 
sunt: Nemţi şi Ucraineni şi Trădători (Români, Rutenii bătrâni 
şi Lipovenii). Ovreii treceau de Nemţi. 

Nu-i deci de mirare dacă mulţi gospodari Români au lăsat 
totul şi au trecut în vechiul regat — în cursul războiului. 

Arestarea era la ordinea zilei. Preotul Zopa, directorul Eu¬ 
gen Nesciuc, preotul Vasile Rudeiciuc, etc. au fost arestaţi, fără 
nici o vină. 

*) In fruntea ucrainenilor din Bucovina sta gali|ianul Sfocki, care în calitate de 
prof. univ. agita toate paturile sociale. 

In anul 1918, luna Octomvrie, ziua 27 — era Duminică — 
Românii s au adunat în Cernăuţi, în sala societăţi Armonia, din 
Palatul National, sub prezidiul bătrânului preot Dionisie Bejan 
"care era totodată şi preşedintele „Societăţii p. cult. şilit. rom. din 
Bucovina" — după masă — şi s’a ales un Consiliu National, 
în frunte cu marele patriot, boier din Storojinet — Dr. Iancu 
Flondor. S’a votat unanim ca integritatea Bucovinei, a Românilor 
să rămână, fiind ruptă din trupul Moldovei la anul 17(5, cu 
violen{ă. 

Tineretul, după adunare, a parcurs străzile cântând „De* 
şteaptă-te Române". 

Jandarmerie era multă în Cernăuţi. Era şi generalul Fişer. 
Dar nu dădură semne de viată. 

Principiile wilsoniene paralizaseră cheful potentaţilor. Ma* 
nifestul împăratului Carol IV deslegă supuşii de jurământul 
supuşeniei. Autodeterminarea era la ordinea zilei. 

■ Luni, 28 Octomvrie 1918, preşedintele Consiliului Na* 
ţional. Dr. Iancu Flondor a cerut guvernorului tării, contele Etz- 
dorf, predarea puterii. Acesta însă, pe motiv că n’are avis din 
Viena, n’a satisfăcut cererea. 

Ucrainenii la putere 

; Sub presiunea armatei care sta la dispoziţia Ucrainenilor, 
contele Etzdorf a predat puterea reprezentanţilor Consiliului Ţării, 
şi a plecat din tară. 

Predarea însă sa arătat în folosul Ucrainenilor, căci 3 re* 
gimenie galiţiene sub conducerea arhiducelui Wilhelm erau în 
judeţul; Cernăuţi — aşezate. Administraţia financiară sta sub 
controlul Ucrainenilor. 

Ucrainenii, mai mult, mai puţin, ocupaseră Bucovina până 
la Şirete. 

Ziua de 2 Noemvrie 1918. Ocuparea cazarmelor. 

Era zi de Sâmbătă. Pe la orele 2 p. m. soldafii au spart 
magaziile militare din str. Cuciur-Mare, spre a-şi lua efecte şi a 
pleca acasă. Au avut loc împuşcături. Soldafii români au arun* 
, cal armele şi s’au dus care încotro. 

La orele 6, doi plutonieri funcţionari au intrat la mine 
în odaie *), speriafi, şi au zis cu glas plin de spaimă şi jale: 
„Galifienii au ocupat cazarmele". 

Cu ocuparea cazarmelor a început şi jaful, desordinea şi 
împuşcăturile continue şi fără rost. 

Magaziile militare erau pline de făină, zahăr şi diverse efecte 
de îmbrăcăminte etc. 

Ziua de 3 Noemvrie, era Duminică 

Toată noaptea a fost gălăgie în jurul cazarmelor. 

La orele 9Va dimineaţa am plecat la Biserica catedrală. 

Ce-mi văzură ochii în Catedrală ? 

In Catedrală era mare mulţime de ţărani din satele cu graiu 
ucrainean. Peste 20 preoţi erau postafi înaintea iconostasului, ce* 
lebrând un „Te*Deum“ de mulţumire pentru realizarea visului 
ucrainean în Bucovina, Galifia, Nordul Basarabiei şi Ucraina de 
lângă Marea Neagră, care era autonomă. 

După slujba dumnezeiască, mulţimea de ţărani din Biserică 
sa îndreptat spre căzărmi. Din aceste locuri nu s’a întors nici 
unul cu mâna goală. 

Plecând eu spre casă, str. Cuciur*Mare, prin alee, am avut 
plăcerea să admir spectacolul creat. Bărbaţi, feciori slobozeau 
împuşcături de armă. Unii aveau câte două arme. Impuşcând au 
plecat prin oraş. ' 

împuşcăturile intense au durat până Joi, 7 Noemvrie. 

*) Cei doi plutonieri locuiau în imobilul meu, vis*â#vis de cazarma, strada Storo* 
jincl Nr. 2. 

Joi 7 Noemvrie a sburat Jeasupra oraşului un aeroplan al 
armatei române, împrăştiind manifeste, vestind apropierea armatei 
române. 

Cu ziua de Joi împuşcăturile au devenit mai rare, dar 
gospodăria armatei austriace: cai, trăsuri, etc. a fost jefuită. Unul 
dintre plutonierii ce locuiau în imobilul meu, şi-a găsit o trăsură 
mare cu cai buni, şi-a luat ce a fost al lui şi a plecat. Ca el 
au făcut mulţi alţi slujbaşi 

Duminică, 10 Noemvrie 1918. In Cernăuţi se făcuse IU 
nişte. Cei ce împuşcau au intrat ca ’n pământ. Li s’a pierdut 
urma. 

Luni, 11 Noemvrie a intrat armata română. 

Cu armata română a intrat şi liniştea şi siguranfa vie}ii şi 
avutului locuitorilor. 

Timpul dela 11—28 Noemvrie 1918 

Arhiducele Wilhelm a fost prins de armata română în Po- 
cuţia, într’un sat. 

Guvernarea ucraineană de o săptămână s’a terminat cu 
ruşine. 

' In acest timp dela 11—28 Noemvrie în societatea româ¬ 
nească s’a discutat viu modalitatea Unirii, adică să se proclame 
condiţional sau necondiţionat actul Unirii. 

Şi nu era de mirat că s’au auzit şi glasuri cari pretindeau 
punerea de condiţii, căci timpul de 144 ani a lucrat la înstrăi¬ 
narea ■ simţului românesc. Dar simţul sănătos al Neamului a fost 
puternic şi sălta de bucurie că a sosit ceasul Unirii, întregindu- 
se Neamul ciuntit de vitregia timpurilor. Convenţia a fost: Unire 
necondiţionată. ‘ 

! Ziua de 28 Noemvrie a fost zi de mare sărbătoare. După 
serviciul divin şi defilarea armatei roamâne, toată lumea de sen¬ 
timente ? curate, s’a adunat în sala sinodală unde a avut loc pro* 
clamarea necondiţionatei uniri a Bucovinei cu Patria-Mumă pen* 
tru vecie. 

Impunător a fost actul Unirii. Mulţi au vărsat lacrimi de 
bucurie. Sentimente de nădejde întrun viitor mai bun s’au 
deşteptat în sufletele fiilor Neamului Român. 

Nem(ii şi Polonii, prin reprezentanţii lor au aderat cu sim¬ 
patie la Actul Unirii. 

Ovreii au observat o atitudine expectativă şi au aderat la 
Âctul Unirii mai târziu. 

Ucrainenii n’au aderat la Actul Unirii nici până astăzi. 

Şi astăzi Ucrainenii perseverează într’o atitudine puţin loială 
şi neînţeleasă. Neamul Românesc nu=i împotriva unei „ Ucraine “, 
dar dânsul (Neamul Român) n’are voie să îngăduie înstrăinarea 
vreunui petec de pământ strămoşesc. 

Neamul Românesc nu=i duşmănos înfiinţării unui Sfat Ucrai* 
nean, dar hotarele unui Stat ucrainean nu se caută în Buco¬ 
vina ci între Nistru şi Dnipru. 

Ţinuta Ucrainenilor faţă de Români e fără rost. 

Deoparte: Austria a aspirat în mod perfid la înfiinţarea 
unei „Ucraine Mari" cu o odraslă Habsburgică în frunte, şi 
anume pe contul intereselor Neamului Român. 

De altă parte: Rusia, veşnic flămândă de pământ străin, 
aspira să ocupe jumătate din pământul Bucovinei — şi Basa¬ 
rabia să o stăpânească mai departe. 

Şi iată, dreptate istorică s’a făcut. Sfânta dreptate a biruit. 
Totul s’a dat cui i s’a cuvenit! Bucovina în întregime a revenit 
României Mari. 







CUVÂNTUL D-LUI DORI POPOVICI 

IN ŞEDINŢA CONSILIULUI NAŢIONAL 

Cernăufi, 1918 Noembrie 25. 

Marile împrejurări sub cari s’au adunat reprezenfanjii po* 
porului român la adunarea din 27 Octomvrie 1918 au fost atât 
de dificile încât nu au fost posibil să se facă alegerile generale 
pentru Constituantă din întreaga fără. A rămas să se aleagă un 
consiliu şi finând în vedere graba, cu care trebuie ales, să se 
aleagă numai foştii membri ai camerei imperiale şi ai dietei, 
câţiva intelectuali şi un număr foarte modest de ţărani. Dar 
tuturor Românilor din Bucovina nu li sa dat posibilitatea să^şj 
pună puterile lor în activitatea pentru neamul românesc şi a fost 
trecut cu vederea la alegeri un număr foarte mare de persoane, 
cari ar trebui să aibă locul lor în acest consiliu. Am trecut cu 
vederea şi acel număr de oameni, care nu era în ţară, cari însă 
urmăreau orice acţiune şi mişcare a poporului românesc şi 
aşteptau numai momentul ca să vină în ţară şi să sprijinească 
la înfăptuirea gândului frumos. Guvernul provizor al ţării ar dori 
să nu lipsească nici un suflet de Român dela această activi¬ 
tate, dar trebuind să socotească că nu se pot cuprinde toţi 
membrii poporului în această constituantă, guvernul ţine de tre¬ 
buinţă de a recomanda şi a face propunerea să binevoiţi a în¬ 
tregi prin cooptare. In numele guvernului fac propunerea să se 
aleagă imediat o secţie, care să hotărască aceste persoane. Mai 
rog pe d*nul preşedinte să aducă propunerea aceasta la votare. 




EUSEB1E POPOVICI 













DUPĂ UNIRE 

de Dr. EUSEBIE POPOVICI 
fost vicepreşedinte al Consiliului National şi fost 
membru în Congresul General 

Poporul român bucovinean a trăit clipele cele mai înălţă¬ 
toare, care i-au adus unirea cu patria mumă şi înfăptuirea Ro* 
mâniei Mari. 

S’au strecurat 144 ani decând trupul Moldovei a fost 
sfâşiat şi s’a tras hotarul înstrăinării dela Nistru preste Mamor- 
niţa până sub zidurile Sucevei şi sub culmea pe care se ridică 
cu atâta vrednicie ruinele cetăţii Voevozilor Moldovei de pe 
vremuri. 

Viaţa românească a fost sădită pe aceste locuri de înşişi 
vitejii legionari romani, cari în înaintarea lor triumfală au descă* 
lecat şi pe plaiurile Bucovinei şi au cuprins în hotarele Daciei 
Traiane teritoriul dela Dunăre şi până la Nistru, dela Tisa şi 
până la Marea Neagră. 

Iată hotarele României Mari, visul de aur al poporului 
român, pe care prin 19 secole dearândul l’a scăldat în lacrimi, 
fa hrănit cu sânge de erou, până ce a luat trup şi viaţă, cu-=- 
prinzând întreg poporul român din vechile hotare ale Daciei 
Traiane într o singură fiinţă de sfat, una şi nedespărţită pentru 
toate timpurile viitoare. 

-De astădată au fost coborîtorii vitejilor legionari romani, au 
fost însăşi armata română, care a descălecat din nou pe pămân¬ 
turile înstrăinate ale Basarabiei, Bucovinei şi Transilvaniei pen* 
tru a le încinge pentru totdeauna în cuprinsul României Mari. 
Sub pasul ostaşului român ele s’au deşteptat la nouă viaţă 
naţională şi adânc va rămânea înrădăcinată în inima poporului 
român dragostea, mulţumită şi recunoştinţa pentru brava armată 

română şi pentru marele ei căpitan, regele Ferdinand, înfăptui-? 
torul fericit al Unirii tuturor Românilor. 

Dar şi poporul român bucovinean a însemnat o pagină de 
cinste în istoria neamului românesc, căci vreme de un secol şi 
jumătate el a stat aice, la pragul românismului, straja neador¬ 
mită, păstrând şi păzind cu sfinţenie limba şi legea, datinele şi 
credinfele pământului strămoşesc. 

Venind înfricoşatul războiu, acest popor a adus jertfe ne? 
asemănat de mari de bunuri şi de sânge; fiii acestui popor s’au 
luptat pe toate câmpiile de luptă, cu o vitejie vrednică de vir? 
tutea străbună; ei sau luptat ce e drept, pentru o patrie care 
din fire nu era a noastră; dară sângele vărsat n’a rămas jertfă 
fără ispravă, căci o lume întreagă a trebuit să se înnece în va? 
luri de sânge, ca din prăbuşirea ei să se ridice o lume nouă, 
lumea dreptăţii şi a libertăţii naţionale. 

Pe osemintele eroilor căzuţi se clădeşte şi România Mare, 
care va trebui să fie totodată o Românie nouă, însăşi fiinţa 
suveranităţii poporului român. 

Prin unire am trecut pragul care ne deschide calea în fara 
făgăduinţei. Temelii nouă se adâncesc pentru viaţa viitorului 
nostru. 

Este deci de datoria noastră să întovărăşim toate năzuinţele 
noastre ca aceste temelii să fie bine aşezate, ca neamul româ? 
nesc, care a dat strălucită mărturie de neistovită putere de viaţă, 
să împlinească cu cinste chemarea sa de a fi aici, în răsăritul 
Europei, un element de ordine, un element de cultură şi civili? 
zaţiune, un reprezentant vrednic al marelui neam latin, care 
păşeşte astăzi în fruntea civilizaţiei Europei. 

DIN VREMURILE UNIRII NOASTRE 

de Dr. AL. PROCOPOVICI 
fost membru în Consiliul National 
şi Congresul General 

Când războiul a luat sfârşit şi hotare nouă s’au aşezat 
de-alungul şi decalatul continentului nostru, Europa n’a fost, n’a 
putut fi readusă încă în stare de echilibru şi de armonizare a 
tuturor intereselor ei. Ordinea veche politică şi socială, în care 
nu mai încăpea viaţa zilelor noastre, a trebuit să dispară. Numai 
după inexorabila ei prăbuşire, avea să înceapă opera de cons¬ 
trucţie, de stilizare în forme mai desăvârşite a vieţii neamurilor 
şi a raporturilor dintre ele. Acesta este drumul cu eternele lui 
coborîşuri şi urcuşuri, pe care păşeşte omenirea, din cele mai 
vechi zile ale ei, înspre culmi de tot mai multă armonie şi tot 
mai sclipitoare afirmare a geniului ei. 

Am intrat în şantierul care se ridica pe dărâmăturile lumii 
vechi, osteniţi, cu un şir de ani pierduţi pentru eforturile inie* 
lectuale, deschizătoare de perspective tot mai luminoase asupra 
vieţii, prin urmare nu îndeajuns de pregătiţi pentru problemele 
mari pe care ni le puneau tratatele de pace, cei biruitori prea 
orbiţi de viziunea unor visuri împlinite, cei învinşi cu sufletele 
înveninate, resemnaţi, desnădăjduiţi şi demoralizaţi adese. Ade* 
vărata criză europeană începea de abia, nevăzută de cei mai 
mulţi. Neamurile şi ţările lor n’au prea avut parte de arhitecţi 
mari şi vizionari, iar dacă se întâmpla să apară prin vecini, nu*i 
prea înţelegeau şi-i tăgăduiau. In schimb pasiunile şi rivalităţile, 
naţionale şi internaţionale, se încrucişau. Forme şi situaţii efe* 
mere care apăreau în calea prefacerii din temelii şi repezi a con* 
figuraţiei sociale şi politice, li se păreau unora poziţii cucerite 
pentru vecie. Această lipsă de clarviziune a realităţilor se des* 

prinde din aproape orice gest, orice atitudine, orice cuvând din 
vremurile acelea. Ea nu le aduce nicio scădere oamenilor de 
atunci, care sau dovedit inimi tari şi suflete mari în ceasuri de 
grea încercare. In crepusculul trezirii din cataclismul lumii, lipsa 
aceasta a fost fatală. Ea ne face însă să înţelegem că pe dru¬ 
murile noastre spre alte ţeluri, va fi mereu nevoie de câte un 
popas de reculegere şi de reîntoarcere de pe căi de rătăcire. 

Unirea Bucovinei, vor învăţa nepoţii şi strănepoţii 'noştri, 
a fost hofărîtă şi înfăptuită de Constituanta din 27 Ocfomvrie, a 
fost realizată de fapt prin intrarea armatei în capitala ei în ziua 
de 11 Noemvrie, desăvârşită de Congresul General din 28 
Noemvrie 1918 şi şi-a găsit consacrarea internaţională în trata* 
tul dela Versailles. Exact şi foarte adevărat. Cine însă va răsfoi 
şi documentele vremii, îşi va da seama în acelaşi timp de cât 
zbucium, câte dibuiri, cât avânt, cât răsunet din învălmăşala 
vremii, se cuprinde şi în această Unire a Bucovinei, care nu 
se găseşte la sfârşitul, ci doară la începutul unei mari renaşteri 
a neamului, care îşi mai aşteaptă şi vestitorul şi înfăptuitorul. 

După intrarea armatei noastre în Bucovina, un „guvern" 
condus de Iancu Flondor s’a constituit la Cernăuţi. Dar face o 
nedreptate mare bunului şi marelui Român Iancu Flondor, cine 
Uar crede autonomist şi separatist din cauza aceasta. Bucovina 
a avut şi supt stăpânirea Habsburgilor un „guvern" („k. k. Bu* 
kowinaer Landesregierung"), ale cărui atribuţii trebuia să le în* 
deplinească, până la unificarea administrativă şi legislativă, o 
nouă şi românească autoritate locală. Iancu Flondor, care îi ce* 
ruse contelui Ezdorf, în numele Consiliului Naţional, ca să-i 
predea „guvernul" Bucovinei, acum membru al Consiliului de 
Miniştri, i*a păstrat instituţiei condusă de el un nume vechi. 
Populaţia trebuia să înţeleagă şi în felul acesta că în Bucovina 
nu mai „guvernează" Ezdorf în numele Austriei, ci Flondor în 
numele României. Instituţia „guvernatorilor" de altă dată a luat 
doară din nou fiinţă. şi în zilele noastre prin rezidenţii regali. 

Pe urma conflictelor sale personale şi a competiţiunilor din 
jurul său, Iancu Flondor se simţea hărţuit şi nedreptăţit. La Bu- 

cureşli n’a putut găsi priceperea şi sprijinul la care se aştepta. 
Orgoliul lui jignit a fost exploatat de cei ce îi ofereau colaborarea lor 
cu orice preţ şi credeau că pot face uitate, acoperindu-le cu 
marele lui prestigiu moral, anumite atitudini, foarte compromiţă* 
toare pentru, ei. 

Am prevăzut lucrurile mai de mult, Intr’una din zile, i*am 
atras atenţiunea lui Iancu Flondor, în camera lui dela Hotelul 
Central, împreună cu d-1 Sextil Puşcariu şi regretatul Vasilică 
Bodnărescu, că nu*l vom mai putea urma, dacă temerile noastre 
se vor împlini, Cu toate acestea, Iancu Flondor a ţinut să mă' 
aibă consilier intim pe lângă el, când în calitate de ministru-de*' 
legat al Bucovinei conducea „guvernul" său dela Cernăuţi. După 
oarecari ezitări, având şi asentimentul prietenilor mei şi în nă* 
dejdea de a mai putea salva colaborarea între noi şi el, am pri¬ 
mit funcţiunea oferită mie. Pentru Iancu Flondor personal, am 
avut doară cu toţii şi întotdeauna o desăvârşită şi neprecupeţită 
preţuire. Ea n’a putut să mă oprească însă, ca-după scurtă vreme 
să-l rog totuşi să mă desărcineze de onoarea de a*i fi sfetnicul 
intim. 

In cursul acelor săptămâni (15.X11 1918—31.1 1919), am 
avut prilejul să iau act de toată corespondenţa primită de Iancu 
Floudor ca şef al „guvernului" bucovinean. Notele pe care mi 
le*am făcut atunci, confirmă afirmaţiile mele de mai sus şi sunt 
foarte interesante şi în legătură cu unele evenimente din timpul 
din urmă. li vedem d. cx. pe cei dela Vicna închipuindu*şi că 
la Cernăuţi ar putea să continue a funcţiona o universitate ger* 
mană, chiar cu vechii profesori germani, aceştia rămânând su* 
puşi austro*germani şi depunând jurământul de credinţă pentru 
republica austriacă. Autorităţile vieneze au trimis chiar instruc* 
ţiuni cu privire la depunerea acestui jurământ rectorului din Cer* 
năuţi, a căror copie se găseşte deasemenea printre însemnările 
mele. Ii vedem apoi pe Ucrainenii bucovineni şi galiţieni corn* 
promişi — nu numai la Viena şi Cernăuţi, dar şi la Praga şi 
chiar în Chievul lor — din cauza rolului pe care au înţeles să*l 
joace în timpul stăpânirii austriace, şi având doar sprijinul unor 



■ 325 

Evrei bucovineni, ca în timpul lui „Bukowinaer Post" a lui 
Moritz Sfeckel. Cehii se arată preocupaţi de gândul de a găsi 
stalului lor un hotar comun cu noi, iar unii dintre ai noştri, neîn* 
{elegând cum Praga ar putea să-şi întindă stăpânirea atât de 
departe înspre răsărit, cred în schimb că am putea valorifica 
vechi pretenţiuni asupra Poculiei, pentru ca astfel Cehii să ne 
poată avea vecini. Probleme comune Bucovinei, şi Ardealului, 
şi îndeosebi şi problema minorităţilor îşi caută şi ele soluţii în 
scrisorile acelea, alunecând în formule naive şi presumfioase. 
Nu lipseşte, fireşte, de acolo nici grija intereselor economice de 
pe urma lichidării monarhiei austro*ungare. Din Viena, cores* 
pondenfa îi vine „guvernului" bucovinean mai ales dela şi prin 
Isopescul-Grecul, reprezentant al Românilor şi României în fosta 
capitală a Austriei. Alte corespondente,- de altă provinientă şi 
cu altă destinaţie, i se comunică „guvernului" de către serviciul 
siguranţei noastre. 

Pentru interesul istoric pe care îl pot avea şi pentru mai 
buna pricepere a oamenilor şi faptelor de atunci, spicuesc cele 
următoare din însemnările mele făcute în acele zile, lăsându-le 
forma lor originală. 

Intre Cehi, Poloni, Sârbi şi Ucraineni 

Zilele de 2?—'30 Noemvrie le*a petrecut Isopescul-Grecul, 
ca reprezentant al Consiliului National din Viena, la Praga, în* 
sojit de colonelul Herbay. To{i miniştri cehi i-au făcut o pri* 
mire pe cât se poate de bună. Aproape toate jurnalele publicau 
articole de simpatie pentru Români, relevând şi rolul hofărîfor al 
regimentelor româneşti 2 şi 51, din fosta armată austro*ungară, 
care au intervenit.de partea Cehilor, când aceştia au luat puterea 
în Boemia . <. 

Cehii nu au simpatii pentru Ucrainenii galijieni şi bucovi* 
neni. Dânşii nu pot uita atitudinea scârboasă a şefilor ucraineni, 
în frunte cu Nikolai Wasilko, în procesul pornit de vechea stă* 
pânire austriacă împotriva conducătorilor cehi şi îndeosebi împo* 
triva darului Kramarz, actualul ministru*preşedinte al Statului 

ceho-slovac. Rutenii din Ungaria însă au trimis o delegaţie la 
Praga, arătând dorinţa lor de a fi încorporaţi statului ceh îm= 
preună cu Slovacii. 

Cehii doresc ca România să aibă o întindere pe cât se poate 
de mare şi cred că vor avea o frontieră comună cu noi. Kra* 
marz sa ocupat cu proiectul unei legături directe cu noi, printr’o 
cale ferată, care pornind dela Praga ar ajunge până la Odessa, 
prin Sighet, Vafra-Dornei, Hafna (acum Dărmăneşti), Cernăuţi, 
Nouăsuliţa. O convenţie milifară ar urma să facă şi măi intimă 
colaborarea ceho-română. 

Mai puţin binevoitori decât Cehoslovacii ne sunt Slovacii- 
de-Sud*). Germanii austriaci însă sunt bucuroşi să se înţeleagă 
cu noi şi cedează dacă se face puţină presiune asupra lor. 

Legaţia din Viena a Ucrainenilor din Rusia a rupt orice 
legătură cu Republica ucraineană de Vest, reprezentată de Ni- 
kolai Wasilko. Isopescul-Grecul deţine informaţia aceasta dela 
Ucrainenii ruşi, cărora le-a făcut înlesniri pentru transporturile 
lor de mărfuri prin Ungaria şi România.. Ucrainenii din Rusia 
se simt mai aproape de Ruşi şi sunt împotriva oricărui amestec 
al Ucrainenilor austriaci. 

Toată lumea are impresia că Republica Ucraineană de Vest 
este o creaţie de improvizaţie, lipsită de temeiuri serioase. Ni- 
kolai Wasilko voind să-şi dea toată importanţa ca reprezentant 
-al acestei formaţiuni hibride, este întimpinat cu zâmbete ironice. 
Inzădar încearcă să se apropie de Ceho^Slovaci şi de Slovacii 
de Sud. Aceştia cunosc prea bine trecutul lui. Polonii (mi¬ 
niştrii Bilinski şi Twardowski) îl ignorează şi se simt prea si= 
guri cu privire la problema Galiţiei de Vest. . 

Interesant este că alăturea de Nikolai Wasilko a apărut şi 
Siraucher la conferinţa statelor naţionale întrunită la Viena. Iso- 
t pescui-Grecul l-a întrebat pe Straucher dacă se' consideră buco¬ 
vinean, deci Român, sau dacă a renunţat la indegenatul buco¬ 
vinean şi este acum reprezentantul Ucrainenilor de Vest. Strau- 

*) Pe alunei termenul de „Jugoslavi" încă nu prea era încă în uz* Celor mai mulţi 
le lipsea un nume comun pentru Sârbi şi Croaţi. 

cher a răspuns ca reprezintă Evreii din Galiţia de Vest şi Bu¬ 
covina. IsopescuUGrecul a replicat că Bucovina e reprezentată 
de Consiliul Naţional Român şi a întrerupt conversaţia. Atitu¬ 
dinea lui Straucher nu are aprobarea lui Weisselberger. 

Discufându-se chestiunea refugiaţilor care nu s’au întors 
încă în patrie, Nikolai Wasilko a fost de părerea că dacă se vor 
realiza speranţele Românilor şi frontiera României va trece în 
Bucovina mai la Nord de Şirete, cheltuelile pentru refugiaţii de 
acolo vor trebui să cadă în sarcina noastră. IsopescuUGrecul a 
replicat că nădejdile Românilor s’au şi împlinit şi că Ucraineni 
să nu-şi închipue că vor trece dincoace de Nistru. Wasilko s’a 
înfuriat strigând : „Românii să nu creadă că regele Ferdinand vâ 
stăpâni vreodată Bucovina întreagă". Exasperarea lui Wasilko a 
fost întâmpinată cu vădită desaprobare de Poloni, Cehoslovaci 
şi Sârbi. 

Hormuzache, de prezent la Ischl, crede că ar trebui să ne 
îndreptăm privirile asupra Pocuţiei. IsopescuUGrecul crede că 
chestiunea trebue supusă unui serios examen. Kramarz doreşte 
ca Cehoslovacia să aibă un hotar comun cu România. Fron¬ 
tierele noastre s’ar putea întâlni numai undeva în nordul ţinutu¬ 
rilor maramureşene. IsopescuUGrecul propune deci ca Nistor să 
facă un memoriu asupra drepturilor şi intereselor noastre în Po* 
cutia, iar dânsul va griji ca acest memoriu să fie prezentat En- 
tentei la Paris. 

Infre Ardeleni şi Bucovineni 

In Ardeal rămânând în vigoare şi acum codul civil aus¬ 
triac, d-nii Maniu şi IsopescuUGrecul sunt de părerea că va fi 
necesară instituirea unei supreme instanţe judecătoreşti, comune 
pentru Bucovina şi Ardeal, care s’ar putea ataşa Curţii de Ca¬ 
saţie din Bucureşti. 

In legătură cu secţia militară de sub conducerea Consiliului 
Naţional Român din Viena, d-nii IsopescuUGrecul şi Vaida or¬ 
ganizează un birou românesc de presă şi de propagandă. Biroul 
are două secţiuni: una adună ştirile din presa străină despre 

Români, cealaltă răspândeşte ştirile primite, întrucât publicarea 
lor este în interesul nostru. 

Biroul presei a fost pus sub conducerea coloneluluLauditor 
Pop. Legătura cu Berna funcţionează excelent. 

La Berna au fost trimişi din partea Consiliului Naţional 
Român din Ardeal şi Ungaria d=nii Mocsonyi şi Tilea, iar din 
partea Consiliului Naţional din Viena d-1 dr. Constantin Flondor 
* şi un ofiţer care ştia şi ungureşte, numele căruia nu-1 cu* 
noaştem încă. 

Zvonuri vieneze despre situaţia din România 

La Cernăuţi, raportează IsopescuLGrecul, se face pe ascuns 
negoţ de arme. Centrul acestui negoţ se află în Piaţa Rudolf 
(astăzi Piaţa Dacia). Pentru un revolver cu cartuşele lui se plă* 
teşte 2000—3000 coroane. D-lui IsopescuLGrecul i se pare cu 
putinţă-că armele le cumpăra Evreii, temându-se de progromuri. 

Un grup de ofiţeri de rezervă întorşi în patrie nu este mul* 
ţumit de multe lucruri care se petrec în Bucovina. Mişcarea pare 
izvorîtă din ambiţii nesatisfăcute. Ea se îndreaptă împotriva unora 
dintre membrii „guvernului" şi porneşte dela Rădăuţi. 

Universitatea din Cernăuţi 

IsopescuLGrecul a fost întrebat la 2 Decembrie de d-rul 
Pacher, secretar de stat al AustrieLgermane, ce intenţiuni are 
guvernul român bucovinean cu privire la Universitatea din Cer* 
năuţi, numeroşi membri ai Adunării naţionale austro*germane ce* 
rând mutarea Universităţii dela Cernăuţi la Salzburg. Se înţelege 
că pretenţia aceasta a fost inspirată de profesorii germani din 
Cernăuţi şi susţinută mai mult de ei, decât de parlamentarii 
austro*germani. 

IsopescuLGrecul a declarat că n’a primit instrucţiuni cu 
privire la chestiunea aceasta şi că ar putea fi vorba cel mult de 
- înfiinţarea unei Universităţi nouă la Salzburg, la care ar urma să 
fie chemaţi profesorii germani din Cernăuţi. Universitatea cer* 
nauţeană aparţine Bucovinei. Autorităţile cernăuţene nu vor ad* 

mile deci ca biblioteca Universităţii şi tot materialul ei ştiinţific 
să fie dus din ţară. 

D-rul Pacher a mai întrebat dacă cumva a fost luată în 
vedere o reorganizare a Universităţii, pe urma căreia ar urma să 
aibă două secţii, una germană, cu vechii profesori şi una româ* 
nească. A rugat să i se dea un răspuns lămurit cât de curând. 

IsopescuLGrecul a făcut împreună cu Maniu o statistică, 
din care rezultă că România va avea 800.000—1.000.000 de 
Germani, fără de Evrei. Dânşii cred că este bine ca în România 
să existe o universitate germană, la Cernăuţi sau la Sibiiu. Âst* 
fel s’ar ţinea cont de principiul autonomiei naţionale, tineretul 
român ar avea prilejul să înveţe bine în cursul vreo câtorva se* 
mestre limba germană şi cultura românească ar beneficia de in* 
fluenţa celei germane. 

Tsopescul*Grecul crede că profesorii germani ar trebui în* 
duplecaţi să rămâie în' ţară. Vreo câteva catedre noui vor trebui 
înfiinţate pentru cunoaşterea legilor, procedurii şi jurisprudenţii 
româneşti la Facultatea de Drept. După câtăva vreme Univer* 
sitatea s’ar putea muta la Sibiiu. La Cernăuţi ar rămânea Facultatea 
de teologie, adăugându*i*se eventual o academie de drept român. 

Menţinerea unei universităţi germane corespunde, după Iso* 
pescul=Grecul, şi unei necesităţi politice, pentrucă desfiinţând*o, 
am crea condiţiuni de existenţă prea grele celor 3.000.000 de 
locuitori minoritari ai României Mari. 

Flondor către IsopescuLGrecul 

Ca răspuns la rapoartele de felul acesta, Iancu Flondor i*a 
trimis lui IsopescuLGrecul adresa următoare, pe care o reproduc 
în forma ei originală : 

Preşedintele guvernului 

Cernău(i , 15 Noembrie 1918 
Prea stimate Domn, 

Folosindu*mă de ocazia plecării unei persoane sigure la 
Viena, adeveresc cu prezenta primirea rapoartelor D*Voastre cât 

şi D-lui Simionovici şi Vă mulţumesc călduros pentru zelul 
Ddor Voastre cu care Vă puneţi în serviciul cauzei noastre 
naţionale. 

D-Voastră veţi primi din partea guvernului din Cernăuţi 
informaţiuni detailate privitor la toate chestiunile atinse în rapoar¬ 
tele D-lor Voastre. Aceste informaţiuni cât şi directive în linia* 
mente generale pentru viitor, vor fi cât de curând comunicate 
prin trimis special, care va rămâne un timp oarecare la Viena, 
pentru a Vă sta în ajutor, probabil d*l Dr. Vasile Bodnărescu. 

Deocamdată Vă rog să luaţi următoarele, fiind foarte ur* 
gente, Ia cunoştinţă. 

Bucovina face parte integrantă din Regatul României. Ad* 
ministraţia, afară de resorturile afacerilor externe, comunicaţie 
(poştă, telegraf, căi ferate) şi finanţe, rămân în administraţia gu* 
vernului în Cernăuţi. Dară şi privitor la acele trei resorturi va 
avea guvernul în Cernăuţi o ingerenţă cuvenită. 

Decretele Regale le aştept în curând şi le voiu comunica 
D*lor Voasrte. Rog să Vă conformaţi în acţiunile D*lor Voastre 
acestui raport politic a[l] Bucovinei. 

Trec la detailuri. 

1. Universitatea în Cernăuţi cu facultăţile ci actuale va fi 
menţinută, însă pur românească. Această reorganizare se va sta* 
bili pentru anul- şcolar viitor şi vor fi ocupate catedrele în mă* 
sură cu puterile didactice cari ne vor sta la dispoziţie. Numai 
anul curent mai rămâne în mod provizor cu fostul caracter 
german. 

2. Toţi funcţionarii români bucovineni sunt primiţi în ser* 
viciul ţării în gradul care*l posed actualmente. Aice Vă rog să 
grijiţi ca să se întoarcă în ţară cât - mai grabnic, pentru a intra 
în serviciul guvernului în Cernăuţi, următorii domni: Hnidei, 
Hostiuc, Mandicevschi şi Chiseliţa. Ceilalţi' rămân deocamdată 
la Viena pentru ajutorul D--lor Voastre. Pentru a înlocui aceşti 
patru funcţionari la Viena, mai ales pe d*l Hnidei şi Hostiuc, 
rămâne ca să angajaţi alte puteri locale din Viena negermane. 

In nici un caz sa nu-i reţineţi pe cUnii Hostiuc şi Hnidei. Vă 
poî pune la dispoziţie pe d-1 Partenie Siretean din Karlsbad. 

3. D-Voastre eraţi luat în vedere ca şef a[l] resortului 
pentru apărarea ţării; deoarece acest resort se restrânge în viitor 
la siguranţa publică, depică necesitatea ocupării lui şi rămâne să 
luaţi conducerea altui resort. M’am hotărît să Vă propun pentru 
justiţie, dacă nu preferaţi să candidaţi în Camera Deputaţilor. 
Funcţiunea Directorului justiţiei e incompatibilă cu un mandat 
în Corpurile Legiuitoare. Vă rog să-mi comunicaţi de urgenţă 
deciziunea D-Voastră. 

Cred că şi Simionovici va candida în Cameră ori Senat, 
şi nu l-am luat, din cauza aceasta, în combinaţie la formarea 
guvernului ţării. 

Vă previn că şefii resorturilor nu vor avea competinţa de 
miniştri, ci vor fi funcţionari ai Statului cu toate atributele lor. 
Responsabil faţă de Parlament va fi numai preşedintele guver¬ 
nului ca ministru*delegat. Şefii resorturilor vor purta titlul de 
„director general". 

4. Privitor la chestiunile financiare, Vă rog să urmaţi strict 
principiul a nu lua nici un fel de obligamente pentru viitor. Dar 
şi obligaţiunile fostului stat austriac le refuzăm, dacă nu vom fi 
constrânşi altfel la conferinţa de pace. In cazul acesta vom face 
fot chipul să le restrângem şi să ne asigurăm despăgubirile. 

Fondurile puse anterior la dispoziţia ţării să le reclamaţi 
energic şi să stăruiţi ca să se lichideze cât mai grabnic. Rog să 
grijiţi în mod hotărît pentru asigurarea cvotei amăsurate din de¬ 
mobilizare. Fonduri pentru trebuinţele funcţionarilor etc., rog să 
Vi le procuraţi deocamdată la Viena din activele noastre. In* 
demnizarca plăţilor asigurate D*Voastre împreună cu D*1 Simio* 
novici vor urma ulterior. 

Doresc mult să convin cu DLVoastre şi aştept cu nerăb* 
dare legătura liniei ferate CernăuţULeov. 

Cu deosebită stimă şi consideraţiune, Dr. Flondor' 1 . 
















CUM A LUAT FIINŢA „GLASUL 
BUCOVINEI" 

PAGINI DE ZIAR 

de SEXTIL PUŞCARIU 
fosl vicepreşedinte în Consiliului National 
şi membru îrT Congresul General 

Cernăuţi , 13 Octombrie 1918 

Evenimentele se urmează într’un vârtej nebun. Răspunsul 
lui Wilson a sosit. Cere ca Germania oficială care Ea primit 
principiile ca bază a discuţiei, să declare dacă vorbeşte sau nu 
în numele întregului popor german — cu alte cuvinte, cere ca 
printr’un act constituţional să se ia din mâna Kaiserului dreptul 
de a dispune asupra războiului şi a păcii. Pe Ausîro-Ungaria 
nici n’o învredniceşte cu un răspuns, considerând-o ca un stat 
vazal al Germaniei. 

Gazetele de azi aduc următoarele ştiri: Turcia a început 
tratative cu înţelegerea în vederea încheierii unei păci separate. 
Polonia s’â declarat independentă, reclamând regiunile polone 
din Germania şi Austria — iar cancelarul Max o felicită tele¬ 
grafic. Ruşii au denunţat pacea dela Brescul lifuarr. Armatele 
lui Foch au spart frontul şi sânt în drum spre Valenciennes. 
La Lille se dau încă lupte crâncene; dar cine va putea de acum 
opri pe Francezi în drumul lor triumfător ? 

Austria e o casă de nebuni, în care toţi şi-au pierdut capul, 
nimeni nu mai crede într’o soluţionare a situaţiei încurcate şi cei 
dela cârmă încearcă să oprească sfârşitul bolnavului, prescriindu-i 
apă destilată. 

Din Ungaria nu prea avem veşti. Se pare că şi acolo a 
ajuns cuţitul la os. Cinicul Weckerle se va duce, ţinând însă, 

înainte de a părăsi arena, să mai facă un gest de cabotin, de* 
nunjând dualismul. Tissza şi-a păpat lefteria. Păcat! Dacă ar fi 
el ministru preşedinte, prăbuşirea ar veni mai repede. Noroc că 
va ajunge Andrăsy ministru de externe. Dela magnaţi' ne vine 
mântuirea; mult mai primejdios ar fi de ar ajunge la cârmă ele* 
mentele democratice în Ungaria. 

în astfel de împrejurări nu se poate ca numai noi Românii 
să rămânem neactivi, aşteptând să ne cadă mură’n gură doritul 
viitor. Se pare că în j Ungaria terorismul e încă prea mare, încât 
ai noştri nu cutează să se mişte. 

Dar aici în Bucovina a sosit momentul ca să ne mani* 
festăm. 

Alecu Procopovici m’a întrebat, cam enervat: nu în* 
cepem ?“ 

— Acuma, da, vom începe ! i*am răspuns. 

M’am dus la Max Hacman, cu care vorbisem mai demult: 
„Eşti gata, pentru orice se va întâmpla?". . . 

„ Gata! “ 

L*am întâlnit pe Vasile Bodnărescu pe stradă. începând 
să*i vorbesc, mi*a răspuns: „Ieri am oprit pe stradă pe doi 
dintre deputaţii noştri şi le*am spus verde: dacă nu începeţi 
d*voastră acţiunea pe care toată lumea o aşteaptă, o voiu în¬ 
cepe eu“ ! 

Doctorului I. Bodea i*am spus : „Mâne seară vom ţinea 
la tine o adunare în cerc intim" — „Vă aştept". 

La această adunare, care se va ţinea diseară am mai chemat 
pe profesorii St. Saghin şi V. Gheorghiu, pe doctorul Oct. 
Gheorghian, pe V. Marcu, pe C. Homiuca, pe protopopul 
Şandru şi pe profesorul Vitencu. 

Le voiu prezenta planul unei gazete, în fruntea căreia vom 
publica o proclamaţie. 

De*acum rămas bun cărţi şi hârţoage! Cine ştie când vor 
sosi vremurile să mă pot retrage iar, din vârtejul vieţii publice, 
cu voi în liniştea camerei mele de lucru ? 

Cernău/i, 3 Noembrie 1918 

Duminică în 13 Octombrie ne-am adunat la doctorul Bodea.- 
Am hofăiît să tipărim imediat o revistă politică, care să apară 
de trei ori pe săptămână şi căreia Vasile Bodnărescu i-a 
pus numele „Glasul Bucovinei". Cu redactarea ei au fost. în* 
sărcinaţi Alecu Procopovici, Radu Sbicra, V. Bodnărescu, M. 
Hacman şi eu. S’a decis să fie rugat bătrânul consilier Bejan, 
preşedintele celor mai multe societă{i româneşti, să primească a 
figura ca redactor al foii. (El a primit imediat, fără să-i pese de 
urmările grele ce putea să le aibă acest pas şi îndemnat numai 
de marea sa dragoste de neam). Am cetit proclamaţia ce era să 
se publice în fruntea foii şi pe care aveam s’o iscălim toţi, 
ca s’o acoperim cu numele nostru şi să ne asumăm toată răs* 
pundcrea. Penibil a fost momentul când unul din cei prezenţi *) 
s’a rugat ca numele lui să nu fie tipărit; având el o chestie 
pendentă la Guvern, ar dori să participe deocamdată numai cu 
sufletul între noi. 

O scurtă discuţie s’a mai încins numai în jurul uneia din 
alineatele acestei proclamaţii. Era de ajuns să declarăm că voim 
ca să putem dispune singuri de soarta noastră, sau trebuia să 
fim mai expliciţi prin adaosul „în cadrul românismului întreg ?“ 
După frumoasele cuvinte ale unuia dintre noi, s’a primit unanim 
să tipărim şi aceste cuvinte, cari anunţau unirea. 

Acelaş entuziast, a doua zi, împreună cu altul, a cerut 
să-şi şteargă iscălitura, căci peste noapte s’au răsgândit şi au 
găsit că nu e „conzult" să apărem cu un astfel de program 
revoluţionar. „Domnilor", le*am răspuns „noi am plecat cu trenul* 
fulger spre o ţintă dela care nu ne vom mai abate. D*voastră 
aţi scos capul pe fereastă ca să vedeţi pe unde trecem şi vântul 
v'a luat pălăria. Acum vreţi să trageţi frâna de alarmă, pentru 
ca de dragul pălăriei să oprim trenul ? Să creadă lumea că loco* 
motiva noastră are un defect ? Mai bine coborîţi binişor la prima 
staţie, întoarceţi*vă şi lăsaţi*ne pe noi să trecem înainte!". 


*) Evenimentele descrise sânt prea apropiate ; de aceea am lăsat afara câteva nume. 

Dar greută)ile abia acum începeau. 

In gruparea noastră nu era nici un reprezentant oficial al 
grupărilor politice din Bucovina. După zădarnica încercare a lui 
V. Bodnărescu de a*i îndemna la acţiune, crezuserătn că e mai 
bine să începem fără ei. Dar faima gazetei noastre se răspândi 
înainte de a scoate întâiul număr, iar politician» neputându-se 
hotărî înşişi să păşească în arenă, n’ar fi dorit nici ca inijiativa 
luptei să pornească din alte părţi. 

Totuşi Aurel Qnciul se hotărî să facă un început şi con* 
vocă la o consfătuire intimă pe câteva din căpeteniile vieţii po¬ 
litice. Au căzut de acord să prepare o mare adunare naţională. 
La a doua şedinţă, ţinută Mar}i, în 15 Octombrie în casa ba* 
ronului A. Hurmuzachi am fost chemat şi eu. Erau de fată, 
afară de Onciul şi Hurmuzachi, Niculifă Popovici, Nicu Flondor, 
Aurel Ţurcan şi Ipolit Tarnavschi. 

Onciul a venit cu textul manifestului care trebuia primit în 
adunarea proectată : în el se spunea că se vor ceda Rutenilor 
părjile din nordul Prutului, iar restul Bucovinei se va uni cu 
Regatul Român subt coroana Habsburgilor. (Textul acestui ma r 
nifest a fost publicat în „Foaia Poporului" Nr. 40, din 1918, 
care apărea decodată cu primul număr al „Glasului Bucovinei"). 
A urmat o discujie înflăcărată, în cursul căreia Onciul voia să-şi 
impună părerea lui, iar cei mai mulţi din cei prezenţi căutau să 
împace intransigenta lui cu intransigenta • mea, care refuzam ori* 
ce înţelegere pe baza acestor două puncte. Ca argument hotărî* 
tor aduse Onciul numărul cel din urmă din „Neue Freie Presse", 
în care se spunea că Ardelenii făcuseră prin rostul lui Mihali 
declaraţii că vor să rămână supuşi credincioşi ai coroanei un* 
gare : „dacă milioanele de Ardeleni, cu înţelepţii lor conducă* 
tori politici au făcut o astfel de declaraţie, însemnează că noi, o 
mână de oameni, nu putem avea altă jinută şi nu ne putem de* 
clara rupţi dela monarhia căreia i*am jurat credinţă". Mărturisesc 
că ştirea din gazeta vieneză m a desconcentrat un moment, dar 
mi*am zis că chiar dacă Ardelenii au luat o astfel de atitudine, 
ca e greşită şi Bucovina, prin ţinuta ei, trebuie să-i întoarcă 

dela calea rătăcită. De aceea am contestat adevărul acestei no* 
tije, pe care o prezentam strecurată în jurnalul vienez de biroul 
de presă maghiar *). 

La un moment dat, Onciul îmi spuse între patru ochi: 
„Nu uita că eşti căpitan în armată austriacă şi că generalul Fi* 
scher are puteri discre}ionale în Bucovina. O vorbă din partea 
mea şi mâne ai apucat drumul trădătorilor de patrie !“ I*am răs* 
puns : „Sânt gata să port toate consecinţele. Dar una s’o ştii: 
Nu va trece un ceas după ce Fischer va fi pus mâna pe mine 
şi dumneata nu vei mai fi între cei vii!“. 

Tratativele au fost rupte. 

Ajuns acasă am spus soţiei mele : „Stau înaintea pasului 
hotărîtor. Urmările lui sunt incalculabile. Să-i fac sau să mă opresc 
cât mai e vreme ?“. După o pauză grea am primit răspunsul : 
„Dacă patru ani de zile ai trebuit să fii în orice moment gata 
să-ţi dai viaţa pentru o cauză care nu era a noastră, acum când 
e în joc viitorul neamului tău, nu poţi şovăi". 

Dar apariţia „Glasului Bucovinei" a suferit o nouă înfâr* 
ziere. Joi în \7 Octombrie m’a căutat acasă Eusebie Popovici 
din Suceava. Mi*a comunicat că partidul naţionalist („apărărist") 
a holărîf să convoace în cel mai scurt timp o adunare româ* 
nească din toată Bucovina, care să se proclame constituantă. M’a 
rugat să amân apariţia „Glasului Bucovinei" până după această 
adunare, ca să nu aparem în faţa lumii desbinaţi sau, cel puţin, 
să nu publicăm proclamaţia noastră înainte de a apărea mani* 
festul viitoarei constituante. Tot ce i*am putut făgădui a fost ca 
să supun chestiunea comitetului nostru. 

La şedinţa ţinută la mine acasă, unii erau de părerea că 
trebue să aşteptăm adunarea Alecu Procopovici, doctorul Gheor* 
ghian, Max Hacman şi Alexandru Vitenco nu vroiau să ştie 
de nici o amânare. Vasile Bodnărescu îmi reproşă că am putut 


J ) Mai iârziu sa adeverit ca Mihali, cel cu ruşinoasa declarare nu era Teodor, ci 
celălalt Mihali, din Maramureş. 

sa mai pun în discuţie chestiunea: „poţi să fii un bun profe¬ 
sor, dar un rău politician!“. Admirabil a fost doctorul Bodea 
şi ţinutei sale intransigente şi energice se datoreşte înainte de 
toate că nu ne-am abătut dela planul original; am mers înainte, 
mai puţini decât porniserăm la început, adevărat. 

„Glasul Bucovinei" a apărut la 22 Octomvrie. 

Cum Alecu Procopovici era bolnav şi avusese un caz de 
moarte în familie, numărul prim l-am scris în întregime eu. Eve» 
nimentele se precipitau atât de repede, încât pe când se tipărea 
trebuia să schimb unele articole cu altele. Din' toate părţile ne 
veneau încurajări. 

Declaraţia Românilor Ardeleni făcu o adâncă impresie şi ea. 
Autorităţile locale îşi pierdură capul. Când, în numărul 2 dădu» 
răm, ca un fel de balon de încercare, articolui lui A. Procopo* 
viei „Dumnezeu s’o ierte", în care se cânta prohodul Austriei, 
pe când în fruntea ei se zbătea încă împăratul din Viena, ere» 
deam că vom fi arestaţi, dar contele Etzdorf stătea ascuns şi, 
după cum îmi spuse mai târziu Const. Tarangul, prefectul poli» 
ţiei, cenzura rămase atât de desconcentrată de cutezanţa noastră, 
încât credea că în spatele nostru stau armatele române gata să 
între în Bucovina şi — se făcu că nu vede nimic. 

în „Glasul Bucovinei" voiam să spulberăm mai ales ulii» 
mul rest de respect şi teamă de Austria, ultima rămăşiţă de ad» 
miraţie pentru armatele germane, pe care mulţi nu voiau să le 
creadă încă biruite şi să pregătim terenul pentru o încredere oarbă 
şi necondiţionată faţă de România, despre care, din nenorocire, 
părerile erau atât de nefavorabile. Ideile acestea trebue infiltrate 
consecvent, în articole cu fel de fel de titluri, în reproduceri, în 
felul cum lansam veştile în „Spicuiri". Chestiunile pur bucovi» 
nene sunt în grija lui Alecu Procopovici, iar V. Vitenco apăra 
în fiecare număr integritatea Bucovinei împotriva celor ce ere» 
deau că ideile lui Wilson pot fi puse imediat în aplicare. 

Am îngrijit ca „Glasul Bucovinei" să se audă şi în Ar» 
deal şi în Iaşi şi la fraţii noştri refugiaţi în Basarabia. 



340 =— 

De sigur că Adunarea dela 2 7 Octomvrie a fost posibilă 
numai graţie întorsăturei favorabile a evenimentelor de pe câmpul 
de luptă. Mă întreb însă dacă pregătirea ei n’a făcut-o foaia 
noastră, care a arătat că de-acum sosise vremea să strigăm lămu¬ 
rit şi la auzul tuturor drepturile noastre .. . 


















CUVÂNT DE DESCHIDERE 

ROSTIT ÎN ŞEDINŢA DIN 20 NOEMBRIE 1919 A PRIMULUI 

SENAT AL ROMÂNIEI MARI DE MITROPOLITUL 

VLADIMIR DE REPTA, ÎN CALITATEA SA DE 
PREŞEDINTE DE VÂRSTĂ 

Iubifilor, vă mulţumesc pentru onoarea ce-mi faceţi. Daji-mi 
voie însă ca, cu această ocazie, să spun numai câteva cuvinte. 

Domnilor Senatori, 

Cu noi este Dumnezeu. (Aplauze). 

In adevăr, dacă luăm numai câteva din cele mai însem* 
nate momente ale istoriei neamului nostru, vedem că Dumnezeu 
ne*a scutit de cele mai mari primejdii, pentru că totdeauna 
ne*am aflat pe calea Domnului, pe calea cea bună. (Aplauze). 

Dacă privim dar întâmplările acestea minunate, nu se poate 
expiica altfel, că din diferitele popoare cari au năvălit asupra 
fării acesteia multe din ele s’au stins de pe fa|a pământului şi 
doar neamul românesc a ştiut a înfrebuinfa împrejurările şi a 
scăpat. (Aplauze). 

Şi după aceia a venit vremea, unde popoarele acestea care 
au trecut prin (ara noastră, s’au. aşezat şi au întemeiat împărăţii, 
au devenit tari şi au devenit periculoşi ca vecini ai neamului 
românesc, şi cu toate acestea strămoşii noştri s’au acomodat şi 
atunci cu Turcii şi cu acele popoare şi au trecut şi aceste vre¬ 
muri grele. 

Ce să zic, d*lor, de vremea noastră î Fiecare este mirat. 
Cine se aştepta că va veni vremea aceasta ? Este mâna Dom* 
nului, care conduce toiul şi ne*a condus şi pe noi în aceste 
împrejurări. (Aplauze). 

Au fost, d-lor, lupte aprige, dar D-^zeu ne*a ajutat! Acum 
datoria noastră este a împlini ceia ce am moştenit. Mulţumesc 
lui Dumnezeu că unire s’a făcut între noi, că s’a făcut cu entu¬ 
ziasm ; şi trebue să ne simţim fericiţi că fiecare din toate ţările 
locuite de Români putem participa astăzi la lucrările acestei adu¬ 
nări pentru binele României Mari. 

Acum păşim la constituirea noastră şi pentru aceasta vă 
doresc spor la muncă şi mulţumesc acelor cari vor lucra cu 
privire la ordinea şi binele ţării după cum şi armata a lucrat 
pentru victoria neamului nostru. (Aplauze). 

Ea a făcut ca să devenim un neam mare. (Aplauze). 

Avem o ţară mare acum şi bogată, avem o armată care 
străluceşte în gloria străbunilor noştri. 

De acum datoria noastră este a păstra ceia ce am moştenit 
şi a lucra şi mai departe, rugând pe prea bunul Dumnezeu să 
ne întărească sufletul şi să putem trece la activitatea aceasta 
pentru binele neamului nostru. 

Termin, dorind din toată inima să trăiască M. S. Regele, 
M. S. Regina, Dinastia şi scumpa şi viteaza noastră armată. 
(Aplauze, Ura!). 



GAVR1L ROTICĂ 





RAZELE DIN BUCUREŞTI 

de G. ROTICA 

fost membru al Congresului general 

In Piaţa Unirii din Cernăuţi, pe atunci încă „Ringplatz", 
o horă românească încununa actul săvârşit în dimineaţa acelei 
zile,- în Sala sinodală a Palatului Mitropolitan. 

Prieteni cari nu se văzură, unii încă din vara anului 1914» 
se căutau cu ochii, se desprindeau din şerpuirea orgolioasei ma-- 
nifestări, se îmbrăţişau împărfăşindu-şi entusiasmul. 

Iafă-mă şi pe mine în braţele regretatului părinte Gheorghe 
Luţa din Câmpulung. 

In acel moment, nu mai ştiu cine din părţile Sucevei, mă 
descoperise şi-mi întinse un plic. Era din partea unui ţăran, care 
îmi trimitea un imn închinat marelui ceas istoric. 

Printre însemnările din zilele acele, am reţinut din versurile 
primite atunci, dela ţăranul George Rotariu din Udeşti, o ima* 
gine care merită să nu lipsească, măcar dela una din prăznuirile 
Unirii. Şi merită, nu numai pentru frumuseţea ei unică, dar şi 
pentru adânculei lîlc, ca şi pentru viziunea, din acele înălţă¬ 
toare clipe, a inspiratului ţăran. 

„Razele din Bucureşti 
La Suceava, în fereşti". 

Iată, exprimată aici, de*un simplu plugar, prin Z cuvinte, 
toată credinţa care ne-a condus la actul Unirii necondiţionat. 

Iată imaginea Bucovinei desrobite, redată de-un ţăran, ajutat 
de Z cuvinte vrăjite. 

A trecut noaptea cea lungă şi adâncă, sa risipit întunerecul, 
străpuns de sclipirea baionetelor româneşti. Oraşele bucovinene, 

de unde pornia prigoana împotriva satelor pierdute în jale şi urni* 
lin|ă, au acum fereştile luminate de razele izbăvirii, şi îi cheamă 
pe ţăranii români să se apropie, cu fruntea sus. 

Prin 7 cuvinte magice, plugarul din Udeşti a chemat faţă 
în faţă două veacuri. Unul pe care îl simţim ispăşindu*şi păca* 
tele, undeva, înir’un colţ întunecat. Altul, tânăr şi tăgăduitor, 
înălţându-şi triumfal fruntea încununată de raze, din cetatea vi* 
surilor româneşti. 

* 

Razele din Bucureşti 
La Suceava, în fereşti 

Iată un omagiu uluitor de frumos, iată cea mai deplină 
recunoaştere a jertfelor cari ne*au ajutat să votăm actul din 28 
Noemvrie 1918. 

lată un document prin care cea mai neaoşă simţire româ* 
nească vine să confirme, că prin acel act nu s’a pecetluit poate 
numai voinţa unei pături mai înţelegătoare. 

Dorul întoarcerei la fraţi, interzis buzelor, s’a retras în stră* 
fundurile sufleteşti ale ţărănimei noastre, aşteptând ziua mântuirii. 
Iar când marea aşteptare s’a împlinit, ţăranul Gcorge Rotariu 
ne*a mărturisit ce talisman ne*au păstrat, ascuns în sufletul lor. 

MUCENICII NOŞTRI 

de G. ROTICĂ 

I*am văzut într’un putred amurg de toamnă cu ploaie mă* 
runtă; erau cei dintâi ţărani arestaţi; cel dintâiu convoiu, care 
trecea prin oraşul nostru spre temniţele din Ungaria. 

Era după căderea Cernăuţilor, într’una din acele cumplite 
zile de teroare, când contele Meran, prin cunoscuta publicajiune 
sanguinară, semnată de el, declarase, fără să o spună direct, pe 
toţi Românii arestaji, vinovaţi de înfrângerile şi demoralizarea ar* 
matelor austriace din Bucovina. 

Steteam de mult la geam. Pe deasupra pădurilor de brazi 
din apropierea oraşului treceau croncănind doi corbi. îi urmăream 
cu invidie pentru libertatea ce o aveau, în acele zile de groază, 
pe pământul Bucovinei, iară privirile mele sărutau cu atâta dor 
fiecare vârf de brad, fiecare pisc de munte. Sorbiam dela geam 
natura de afară, cu setea osânditului care o vede printre zăbrelele 
puşcăriei. 

Un sgomot neobişnuit în acele zile de tristele şi tăcere, 
începu să crească, să se apropie. Tot mai multe glasuri îşi dă* 
deau concursul. 

Am ieşit afară. 

Cu capul în pământ, cu mâinele în lanţuri, trecea prin ploaia 
măruntă, insolit de huidueli, un lung convoiu de ţărani. Unul 
îşi pierduse o opincă, iar din a doua numai o jumătate o mai 
târâia prin noroiul rece. Altul îşi avea pe trup numai un petec 
de bondijă; aşa cum îl aflară jandarmii în momentul arestării. 
La urmă, sfârşit de oboseală şi de frig, un copil desculţ ca de 
vreo 12 ani, cu mânu}ele întinse, zugrumate de fierul rece, era 
mai mult târâit decât mergea. 

Cu sufletul sguduit, cu mintea zăpăcită, mă uitam neputin* 
cios la convoiul de osândiţi, neînlelegând, ca şi ei to{i, dece 
acel blăstem pe capul lor. 

Ceeace n’am în}eles atunci, înţeleg astăzi când steagul drep* 

fălii flutură şi pe pământul Bucovinei. Astăzi văd în biruinţa lor 
de alunei o cumplită hofărîre a providenţei. Prin jertfa lor şi a 
altora, care le-au urmat pe drumul osândei spre temnijele din 
Ungaria, a voit Dumnezeu, a voit dreptatea încătuşată, pălmuită, 
să indice armatei române singurul drum pe care trebuia să 
sângereze. 

Prin jertfa lor ţăranii români din Bucovina au desvelit gân-* 
durile întunecate ale Vicnei însetate de chinuri româneşti. 

Iar azi când dreptatea a biruit, noi vedem în cumpăna ei 
şi lacrimile Bucovinei ca o j prefioasă contribuţie la biruinţa ei. 

Bucuraji-vă deci, în această zi de sărbătoare, când fara 
noastră vesteşte lumii întregi sfârşitul unei suferinţi de 143 de 
ani, bucurafi-vă, voi fofi câfi ali simfit pe mâinele voastre Ian{u* 
rile jandarmilor lui Fischer, şi scuipatul străinilor; coborîfi în 
mijlocul nostru şi voi, umbre de mucenici, care ave}i grumazul 
zugrumat de ştreangul spânzurătorilor, veniţi, voi toii cei batjo* 
coriţi şi huliji, căci azi voi sunteji cei mai în cinste dintre noi. 
Ruşinea ce au crezut călăii că o coboară pe fruntea voastră, s’a 
prefăcut azi în cea mai înaltă cinste. 




Delegajia Câmpulungenilor la Fălticeni 







AMINTIRI IN LEGĂTURĂ CU UNIREA 

bucovinei şi Intrarea 

ARMATEI ROMÂNE 

de TRAIAN ROŞU 
fost ofiţer voluntar în armata româna 1 ) 


înainte de ce aş începe a descrie evenimentele din toamna 
anului 1918 în legătură cu Unirea Bucovinei şi începerea cam* 
paniei 1918—1920, cred de bine a arăta în ce fel şi în ce împre¬ 
jurări am ajuns în legături atât de strânse cu populaţia judeţului 
Câmpulung din Bucovina, încât cu toate că sunt ardelean şi nu 
bucovinean, şi eram ofiţer în armata austro*ungară, eram legat de 
populaţie şi considerat de al lor. 

In primăvara anului 1916 am fost pe frontul italian grav 
rănit. Am zăcut o jumătate de an, şi pentru mine războiul mon* 
dial s’a sfârşit. Aşa credeam eu în acel moment, căci destinul 
a vrut, ca peste doi ani să lupt din nou, — lupta adevărată, 
lupta neamului. 

*) Domnule Profesor, Subsemnatul îmi permit a Vă înainta un me* 
moriu al unui fost locotenent austriac, pe acea vreme membru în corni* 
siunea despăgubirilor de răsboiu cu numele Traian Roşu, român transil* 
vănean, care a intrat ulterior in armata română şi e actualmente funcţionar 
la primăria Târgul*Mureşului. 

Pe susnumiiul ham rugat să plece cu o delegaţie la Fălticeni cu un 
camion pentru a cere forurilor competinte ajutor milităresc pentru a im* 
piedica jafurile, cari începuseră cu toată vehementa. 

Vă transmit alăturat şi un memoriu a lui Traian Roşu cât şi o fo* 
tografie a acestei delegaţii luată în Fălticeni, cu rugămintea, că cele ce 
nu le veji întrebuinţa să binevoiţi a mi le restitui. 

Primi(i, domnule Profesor, asigurarea distinsei mele stime şi con* 
siderafiuni, Mihai Iacoban. Cernăuţi, 10 Noemvrie 1933. 

După ce prima jumătate a anului 191 7 am stat ca recon- 
valcscent în concediu, mi sa dat serviciu uşor de birou chiar 
în ministerul de războiu dela Viena, căci eram declarat ca in¬ 
valid. Era un serviciu comod, adevărat serviciu de reconvales- 
cenţă. Insă Viena cu fumul ei de fabrici îmi părea strâmtă, mă 
apăsa, plămânii mei, perforaţi de glonte, cereau aer şi munte ! 

Eram în continuă căutare a unei împărţiri prielnice, departe de 

inconvenientele unei capitale. S’a deschis un curs pentru pre* 
gătirea de delegaţi pentru comisiile de stabilirea prestaţiunilor şi 
pagubelor de război. M’am anunţat şi am fost acceptat. După 
un curs de două luni am i trecut examenul. 

Intr’o zi de iarnă grea, pe la mijlocul lui Ianuarie 1918 am 
părăsit Viena, cu destinaţia Câmpulung, unde am fost delegatul 
armatei în comisia judeţeană. Bucovina încă nu o cunoşteam 
decât din auzite, însă avea faima unui ţinut care echivala cu 

Elveţia. Drumul cu trenul dela Cernăuţi la Câmpulung nu era 
liber, căci Gura-Humorului era încă ocupată de către ruşi. 

Astfel a trebuit să ajung la Câmpulung pe drumul dealungul 
frontierei de vest a Bucovinei, cu sania prin Vijniţa, Seletin şi 
Cârlibaba. 

De ceia ce am găsit la Câmpulung, unde mi-a fost dat să 
trăesc timp de zece luni, am fost plăcut surprins. Intelectualitate 
românească foarte rară la număr, iar grosul populaţiei atât în oraşul 
Câmpulung cât şi în întreg judeţul, îl forma o massă compactă 
de ţărani români, neamestecaţi cu nimeni, cum este cazul în 
partea de nord a Bucovinei. Comerţul şi industria era exclusiv 
în mâna evreilor, foarte numeroşi în însuşi oraşul Câmpulung, 
cari însă trăiau în destul de bună armonie cu românii, din mo¬ 
tivul că evreul din Bucovina se deosebia foaite tare de cel din 
Ardeal, acesta din urmă făcând cauză comună cu ungurii şi 
concurând chiar cu ungurii în lupta de asuprire a elementului 
românesc, ceia ce la evreii din Bucovina nu era cazul. 

Activitatea mea în comisia de despăgubiri mă aducea zi 
de zi în contact cu ţăranii din judeţ şi oraş, căci în decursul 
războiului ruşii au ocupat şi părăsit acel ţinut de trei ori, şi în 

astfel să explică numărul de aproape zece mii petiţiuni de des¬ 
păgubiri, dintre cari în decursul celor zece luni, după cum îmi 
reamintesc, s’au rezolvat vreo 800 cazuri aproape în totalitatea 
lor privind pe ţăranii români, cari Ia - sfârşitul fiecărei luni îşi pri¬ 
meau banii lichidaţi. 

Cu toate că existau foarte multe petiţii pentru despăgubiri 
mari, de ale evreiilor (fabrici arse, păduri tăiate), aceste cazuri 
nu s’au rezolvat, lucru ştiut şi apreciat de către întreaga popu¬ 
laţie. Trebuie să amintesc că primarul oraşului Câmpulung, 
care era reprezentantul (fără drept de vot) al păgubiţilor, a 
fost român, Mihail lacoban, 'iar prefectul (Bezirkshauptmann) 
sub a cărui conducere lucra comisia, a fost un polonez, care a 
funcţionat pe vremuri la consulatul austriac din Iaşi, era un om 
foarte blând şi după cum am putut constata în decursul întregii 
noastre activităţi comune, era un prieten al românilor, vorbea cu 
mine de foarte multe ori româneşte şi îmi zice „Domnule 
locotenent". 

In ce priveşte trupele, până în luna Martie 1918 se simţea 
şi se observa apropierea frontului. Insă în aceasta lună s’au retras 
ruşii depe întreg teritoriul Bucovinei, Gura-Humorului s’a eva¬ 
cuat şi s’a reluat legătura cu trenul la Cernăuţi. Totodată s’a 
schimbat cu toiul aspectul ţinutului. Trupele în cea mai mare 
parte au fost deplasate pe alte fronturi, ţinutul s’a transformat în 
serviciu de etapă, dat în grija unei divizii, numită „Trachomdi- 
vizion", deoarece în ea erau concentraţi toţi cei cu boală de 
ochi „trachomă", din întreaga armată austro*ungară. 

In afară de această divizie, mai erau diferite formaţiuni, fie 
că au fost aduse în anumite scopuri, cum spre exemplu un di* 
vizion de train, care făcea fân în Bucovina pentru necesităţile 
trupelor de pe frontul italian, fie că au fost lăsate pe loc cu 
ocazia deplasării trupelor la retragerea frontului rusesc, cum spre 
exemplu a rămas în Câmpulung o coloană de autocamioane, o 
formaţie de aviaţie, un cinematograf militar etc. Âm înşirat aceste 
formaţiuni din motivul, că ele au rămas acolo până în ziua eve* 

nimeritelor mari, şi cele ce vom urma, sunt parte în legătură cu 
aceste formaţiuni. 

Eu cum nu făceam parte din nici o formaţiune militară din 
Câmpulung şi mă ţineam direct de ministerul de război dela 
Viena, m’am ataşat fruntaşilor români de acolo, Boca la care 
aveam şi locuinţa, Griclevici, Consfantinovici, Teleaga, Ţurcan, 
Ânghel, Tovarniţchi, Iacoban, doctorul Mălinaş de origine tot 
ardelean, şi inginerul silvic Sbiera, devenit mai târziu prefectul 
judeţului, şi alţii mulţi al căror nume îmi scapă. 

Trăiam o viaţă patriarhală, nestingheriţi de nimeni şi de ni* 
mic, ne întâlneam în fiecare zi şi discutam ştirile sosite depe 
fronturi şi mai cu seamă situaţia antantei. Nu voiu uita nicicând 
momentele, când după un păhar de vin ne îndreptam spre casă, 
de regulă cu inginerul Sbiera, care după ce ne despărţiam, pă* 
şia singur spre domiciliul său, — intonând „Deşteaptă*te Române", 
— eu mă opriam şi îl ascultam, şi cu cât se îndepărta, dis* 
părea înceMncef tropăitul paşilor lui şi tot mai tare se auziau 
sunetele cântării naţionale. 

O zi trecea după alta. S’a făcut toamnă, toamna anului 
1918. Ştirile ce soseau, indicau tot mai bine, începutul unei 
prăbuşiri. Era toată lumea convinsă, că războiul o să se termine 
în curând. Gripa spaniolă, care a apărut atunci pentru prima 
dată şi a făcut ravagii mari, preocupa mai tare populaţia, decât 
războiul. Eu însuşi am căzut patului cu această boală, iar peste 
vreo două săptămâni când m’am sculat, era deja toamnă, înce* 
putui lui Oclomvrie. 

Âceasta era situaţia care a precedat evenimentele deslăn* 
ţuite la sfârşitul lunii Octomvrie, cu sfârşit tragic pentru imperiul 
habsburg şi bun pentru realizarea visului nostru naţional. 

* 

¥ # 

Intre zilele de 20 — 25 Octomvrie st. nou, împăratul austriac, 
pentru a salva situaţia dinastiei sale şi pentru a împăca popoa* 
rele cari locuiau în monarhie, a lansat un manifest, prin care 
acorda tuturor naţiunilor dreptul de autodeterminare. Urma deci 

ca în fiecare provincie să se formeze constituante din rcprezen* 
fanţii naţiunilor respective şi să hotărască asupra sorţii lor. Ideia 
era ca imperiul dualist să fie eventual transformat într’un stat 
federal. 

La Cernăuţi, în una din ultimele zile a lunii Octomvrie s’a 
proclamat independenţa provinciei Bucovina de către adunarea 
constituantă, la care au participat fruntaşii români din întreaga 
provincie, . după cum îmi reamintesc, în frunte cu Iancu Flon- 
dor, şi ca al treilea preşedinte a fost ales chiar un ţăran fruntaş 
din Câmpulung, Alboiu Şandru. La fel aveau acolo un comitet 
şi rutenii. La Câmpulung se aşteptau oră cu oră ştirile dela 
Cernăuţi cu privire la desvoltarea situaţiei de acolo. Aceste ştiri 
arătau, că rutenii fac dificultăţi unei înţelegeri cu românii. In ul¬ 
tima zi a lunei Octomvrie nu a mai sosit nici o ştire dela Cer¬ 
năuţi şi s’a întrerupt legătura cu partea de nord a Bucovinei. 

Armata ausfro-ungară s’a prăbuşit, era deja în plină des¬ 
compunere. Soldaţii din regimentul de casă din Cernăuţi, din 
care regiment făceau parte şi feciorii din judeţul Câmpulung, au 
plecat acasă cu bagaje şi cu arme. In ziua de Sâmbătă, 2 No- 
emvrie, pe la amiază a sosit un tren plin cu feciori din judeţul 

Câmpulung, cari, sosiţi în gara Câmpulung, au tras în aer ne- 

numerate salve de focuri de armă, încât în primul moment nici 
nu ne-am putut da seamă, ce s’a întâmplat de fapt ? Eram 
chiar la familia Anghel, care domicilia în apropierea gării, când 
deodată numai, s’au auzit dinspre gară focuri de armă. Mergând 
cu toţii la geamuri, am văzut că acele focuri se trag din trenul 
ce mergea spre Vatra Dornei. Am rămas cu toţii înmărmuriţi, şi 
combinam că poate au sosit trupe de ale antantei de pe frontul 
dela Salonic, deoarece se auzise deja înainte cu câteva zile, că 
trupele dela Salonic au ocupat Bulgaria. 

In aceeaşi zi, în decursul întregii după masă şi în noaptea 
următoare, treceau pe jos prin Câmpulung grupuri de soldaţi, 

mâi mici şi mai mari, cari toţi luau drumul spre casă, ca prin 

Vatra Dornei şi Bistriţa să ajungă în Ungaria şi în Austria. 
Divizia compusă din cei bolnavi de trachomă nu era formată 

din unităţi cu oameni din aceleaşi ţinuturi, ci era o unitate îm¬ 
pestriţată cu toate naţionalităţile din fosta monarhie, şi astfel pe 
aceşti oameni nu îi mai lega un directiv comun, ci ei se aso¬ 
ciau după cum ştiau unul despre altul, că sunt de aceiaşi na* 
jionalitate şi din acelaş ţinut. Aşa se explică că plecau şi câte 
doi, trei inşi. Numai ungurii, ştiind că au să parcurgă prin ţU 
nuturi curat româneşti, treceau în grupări chiar şi de mărimea 
unui pluton, sub comandă de ofiţeri. Aveau ţinută arogantă şi 
agresivă. Astfel au vrut să ducă cu ei camioanele militare, des* 
pre cari am făcut amintire. Şoferii acestor camioane erau cu toţii 
vienezi. Şi cum au sfat multe luni în Câmpulung, fără rost, au 
făcut cărăuşie pe seama comercianţilor şi foţi aveau mulţi bani. 
Iar acum de frică, ca să nu îi ia ungurii cu ei, şi astfel să fie 
expuşi să plece la un drum atât de lung şi de nesigur cu tot 
ce şi*au agonisit, au demontat piese dela camioane, făcându*le 
astfel neapte pentru transport. 

Formaţiunile din însuşi oraşul Câmpulung, în această zi de 
Sâmbătă încă nu erau în descompunere. Autorităţile erau încă 
toate la locul lor, în frunte cu prefectul judeţului. 

A doua zi, Duminecă 3 Noemvrie, oraşul a căpătat cu 
fotul un alt aspect. 

Până ce noi Românii ne adunarăm în piaţa de lângă pri* 
mărie, la serbarea fixată pentru ora 10, unde urma a se aduce 
la cunoştinţa populaţiei cele întâmplate la Cernăuţi în legătură 
cu manifestul de autodeterminare şi formarea constituantei ro* 
mâne, oraşul a asistat la lichidarea ultimelor rămăşiţe ale armatei 
habsburge. 

Lucrurile de aici încolo s’au desfăşurat cu o iuţeală de ci* 
nematograf, şi azi îmi apar acele momente, pe cari le*am trăit 
acum se împlinesc 20 ani, ca un vis. II văd pe Mihail Iacoban 
pe tribuna serbării, cu o eşarpă lată tricoloră, ţinând vorbire popo* 
rului, de unde după serbare am plecat împreună şi am luat în 
primire pe seama primăriei, cinematograful militar şi camioanele. 
Grajdurile divizionului de train, până am ajuns acolo, au fost 
asaltate de către ţărani şi din cei vreo 800 cai nici unul nu mai 

era acolo; la fel toate magaziile militare de alimente au fost 
asaltate şi devastate. Oraşul a ajuns în decurs de două ore în 
plin toiu de revoluţie. Popota ofiţerilor era complect devastată, 
farfurii sparte şi aruncate pe jos, şi nici un suflet de om nu se mai 
găsea acolo. 

După masă la ora 3, întreaga intelectualitate şi ţăranii fruntaşi 
ne-am adunat în parterul edificiului primăriei, pentru a discuta asu* 
pra celor ce era de făcut. Părerea unanimă era, că trebuie neapărat 
întreprins de urgenţă ceva pentru restabilirea ordinei, şi era foarte la 
loc temerea că dacă nu se va face ceva, actele revoluţionare vor 
degenera ca în Rusia, care era atât de apropiată. S’a propus şi se 
discuta înfiinţarea unei gărzi civile, care urma ca să se înarmeze şi 
să patruleze noaptea pe străzile oraşului, pentru menţinerea 
ordinei. 

Atunci am luat cuvântul şi am spus, că ajutorul poate veni 
numai dela regatul român, către care trebue să ne adresăm imediat 
încă în aceiaş zi. Nu era nimeni de altă părere, toţi cari au fost pre¬ 
zenţi au împărtăşit cu un singur suflet şi simţ această părere. La în* 
ceput câţiva mai bătrâni şi--au exprimat părerea, că pentru moment 
ar fi vorba despre măsurile ce trebuesc luate imediat, ca desordinea 
să fie curmată încă în aceiaşi zi, deoarece încontinuu soseau ştiri 
despre acte de devastare ce se săvârşiau în diferite puncte ale 
oraşului. De aceia grija intelectualilor băştinaşi, cu gospodării so* 
lide, era ca imediat să se formeze garda civilă, care să preia 
încă în aceiaşi noapte, paza oraşului. Căci ei se temeau, că de* 
mobilizaţii, după ce vor fi terminat cu devastarea tuturor lucru* 
rilor rămase dela armată, se vor deda eventual la acte cari pot 
periclita ordinea socială. Aşa îşi închipuiau câte unii desvoltarea 
lucrurilor, după cele auzite despre cele întâmplate abia cu ceva 
mai înainte în Rusia, situată în proxima apropiere. 

Ei se temeau, că un ajutor nu va putea veni imediat, şi 
ţara românească va putea da ajutor numai cu consimţământul 
aliaţilor, sau că trebue mai întâi să-şi refacă armata, lucru ce va 
dura poate mai multe săptămâni. 

La urmă însă toată lumea a fost unanim convinsă, că de 

fapt ajutorul numai de acolo putea veni, de unde el era firesc 
ca să vină, din ţara românească şi prin unire cu ea. 

îndată ne-am pus cu toţii să redactăm o moţiune adresată 
către guvernul român, fiecare dintre cei prezenţi trudindu*se să 
dea o frază, iar stilizarea o făceau profesorii. 

întreaga moţiune este de 6 singură pagină, scurtă şi hotă* 
rîtă, după împrejurările în cari ea a luat fiinţă, fără tărăgăniri 
sau multe discuţiuni şi şovăiri. Prin ea se declară Bucovina de 
alipită la patria mumă i pe vecie şi fără condiţiuni, arătându*se 
• totodată situaţia creiată în urma evenimentelor, şi se cerea ocu* 
parea imediată. 

Eu am luat asupra mea sarcina ajungerii moţiunii în mânile 
reprezentanţilor puterii de stat român. In această privinţă pipăiam 
cu toţii în întuneric. Consultându*se harta, s’a ajuns la concluzia, 
că directivul ce trebue să*l avem înaintea ochilor este Fălticenii, 
ca cel mai apropiat oraş din regat, unde presupuneam că trebue 
să fie un comandament militar superior. După socotelile noastre 
pe hartă, era până acolo un drum de vreo 80 chilometri înde* 
părtare dela Câmpulung. 

Primul plan era ca să plec încă în aceiaşi seară, cu o că* 
ruţă împreună cu Alboiu Şandru. Acest plan însă a întâmpinat 
o piedică, căci nimeni nu se găsea ca să ne pună la dispoziţie 
caii, toţi cei solicitaţi invocau distanţa prea mare, dar am avut 
impresia că în realitate fiecare îşi temea caii şi se gândea ca de 
plecat vom pleca, însă până unde vom ajunge, ce se va în* 
tâmpla cu noi şi când îşi vor revedea caii, nu se putea şti. 

Toată lumea era de părere că trebue cerută trăsura pre* 
fecturii. Prefectul Kapusinsky era încă la postul său. Ne*am 
dus trei inşi la prefectură. După ce am predat scopul vizitei 
noastre, pedantul biurocrat austriac ne*a spus că el nu poate da 
de bună voie trăsura, căci i se va cere socoteală de ea, însă 
dacă o luăm, el nu ne va putea împiedeca. Totodată însă ne*a 
rugat ca dacă cumva e posibil, să găsim altă modalitate. 

Atunci ni*a venit în minte camioanele şi şoferii vienezi. li 
cunoşteam bine pe toţi, căci în decursul timpului cât am stat în 

Câmpulung, de multe ori am făcut drumuri prin judeţ cu ca¬ 
mioanele lor. M’am pus în legătură cu ei şi mi-au promis că 
până în dimineaţa zilei următoare vor pune în funcţionare unul 
dintre camioane. Pentru a putea fi câştigat concursul lor, — căci 
era vorba nu numai despre reparaţie, ci şi despre însoţirea lor 
la drumul ce mă aştepta, — li s’a pus în vedere că vor fi puşi 
în serviciul comunei şi vor putea sta la Câmpulung până se 
vor linişti lucrurile şi se vor putea întoarce în patria lor. 

Asigurându-se astfel plecarea cu camionul, s’a hofărît a 
merge o delegafie de 12 fărani fruntaşi sub conducerea mea şi 
a profesorului Catrenciuc, care a fost cel mai înflăcărat din 
primul moment pe lângă ideia mojiunei de alipire şi a plecării 
în regat. In cele din urmă s’a alăturat nouă şi un alt profesor 
tânăr, Nistor, care ne-a însoţit. 

înţelesul nostru era ca să se păstreze tăcere asupra celor 
ce se petreceau ; încă de cu seară s’au recrutat membrii dele* 
gajiei şi li s’a pus în vedere plecarea pentru ora zece a dimi¬ 
neţii zilei următoare, precum şi aceia ca fiecare să se aprovizio* 
neze pentru câteva zile. 

* 

* # 

A doua zi, 4 Noembrie dimineaţa de cu zori ne-am adunat 
în curtea primăriei, care în scurt timp se asemăna- unui furnicar. 
Se lucra încă la camion. Dar nici ritmul străzii nu rămânea înapoi. 

Instinctul precaufiunei mi-a sugerat ideia că trebue să ne 
înarmăm pentru drum. Pe membrii delegatei nu puteam conta 
în această privinţă, căci to}i erau oameni trecuţi de vârsta mi¬ 
litară, cari n’au făcut războiul şi nu erau deprinşi cu mânuirea 
de arme de foc. Iar drumul era lung şi poate era încă plin cu 
caravane de soldaţi de cele mai diferite naţionalităţi ale mozai¬ 
cului habsburgic. Unii ropoteau drumul cu singurul gând ca să 
ajungă cât mai curând la căminul lor, mânaţi numai de acest 
instinct; alfii poate se grăbeau vibrând de bucurie că ajungând 
în provinciile lor, vor găsi o tară nouă, liberă ; dar erau sigur 
între ei şi de aceia, plini de mâhnire şi disperare, că au pierdut 

războiul. Cu aceşti din urmă nu era prudent să ajungi faţă în 
faţă la drumul mare, neînarmat. 

De aceia am plecat în căutarea acelora, de cari aveam 
nevoe. Feciorii din Câmpulung au sosit doar acasă, şi toţi aveau 
arme. Cu gândul ca dintre ei să adun un grup de vre-o 12 
inşi, am plecat spre gară unde erau adunaţi vre-o câteva sute 
de ţărani din Câmpulung şi din satele învecinate, mulţi dintre 
ei au venit cu carul şi toţi erau gata să dea asalt asupra ma-- 
gaziei de alimente a prefecturii, unde ştiau că se aflau mai multe 
vagoane de zahăr. Blocada economică de patru ani a făcut ca 
zahărul să devie un articol prea rar decât ca poporul devenit 
stăpân pe situaţie, să fi putut rezista şi să nu fie atras de mi* 
rajul zahărului. Inginerul Sbiera le ţinea chiar în acel moment 
vorbire, de pe rampa magaziei, trudindu*se a împiedeca forţarea 
magaziei. De acolo mi-am ales la iuţeală un grup de feciori şi 
i-am chemat cu mine, fără însă a le spune încă ceva. La birtul 
de peste drum cu primăria era deja pregătită o mâncare; i-am 
dus înăuntru şi le-am spus să mănânce şi să bea, căci peste o 
jumătate de oră vom pleca la un drum care e datoria fiecărui 
român să-l facă cu mândrie, vom pleca în România. 

Ei la orice se aşteptau, numai la asta nu. In privirile lor 
citeam surprindere şi emoţie. Le vorbeam că o să vadă ce fru* 
moaşă va fi misiunea lor şi ce fericiţi vor fi după ce ne. vom 
întoarce, că chiar lor le-a fost dat dintre cei mulţi să contribue 
la un act atât de măreţ. După terminarea mâncării unii dintre 
ei sub pretextul ca să lase ştire acasă, au plecat şi nu s’au mai 
întors. Dar cei mai mulţi dintre bravii feciori nici nu au mai 
plecat de lângă mine, ci am trecut împreună în curtea primăriei. 

Pregătirile ce se făceau la primărie au fost observate de 
mulţimea trecătorilor, cari au eşit pe stradă să afle noutăţi, şi 
curiozitatea acelora cari sau oprit în faţa primăriei a atras încetul 
cu încetul o lume imensă, care nu se mai mişca din loc, mai 
cu seamă că între timp camionul a fost scos în stradă, gata de 
plecare. Pe cei doi pereţi din dreapta şi din stânga lui era fixată 
câte o tăbliţă de carton, cu inscripţia „Primăria Câmpulung". 

Streinii din jurul camionului, care până atunci nu-şi puteau 
da seamă de rostul plecării ce se pregătia în faţa ochilor lor, 
numai în acel moment au început să priceapă lucrurile, când unul 
dintre intelectualii noştrii a apărut cu un drapel naţional şi l-a 
tixat în capul maşinei. 

Totul era gata de plecare. Tovarăşii mei de drum urcau 
unul după altul în camion, iar cei din jurul nostru ne mai spu¬ 
neau câte-o vorbă de îmbărbătare şi ne doreau noroc la drum, 
să umblăm cu Dumnezeu şi cu succes. 

Camionul s’a pus în mişcare; tricolorul fâlfâia în vântul de 
toamnă ; batistele celor rămaşi ne trimeteau salutul lor. 

Mergeam spre răsărit. Spre drumul învierii neamului nostru. 

* * 

* 

La „Capu Satului” am oprit camionul ca să ne aprovizio* 
năm cu muniţie. Toţi eram înarmaţi şi fiecare dintre noi aveam 
vreo câteva cartuşe, însă trebuia să ne aşteptăm la orice even¬ 
tualitate. Căci în faţa noastră mai era încă o bună parte din di* 
vizia despre care făcusem amintire, şi tot ţinutul ce urma ca să*l 
parcurgem, era presărat de grupuri şi grupuleţe. 

Doi dintre feciori au adus o ladă întreagă cu muniţie, din 
barăcile ce se aflau în acel loc. Nimeni nu mai păzea muniţia. 

La plecarea din „Capu Satului” am introdus între feciori 
disciplină militară; dintre cei trei şoferi ce îi aveam cu noi, doi 
erau în camion, iar lângă şoferul dela volan şedea un fecior cu 
arma. Caroseria camionului era deschisă şi în toate părţile era 
postat câte un fecior, având ordin ca să anunţe tot ce ar observa. 

La marginea celei de a doua sau a treia comună dela Câmpu* 
lung am întâlnit o înmormântare Părintele Spânu pe care îl cunoş* 
team personal, îşi conducea un credincios la cimitir. Am oprit pentru 
câteva momente atât convoiul mortuar cât şi noi. Ni s’a spus 
că mortul a fost împuşcat împreună cu mai mulţi consăteni de 
ai lui de către un grup de soldaţi unguri. Era o scenă impre* 
sionanfă. A fost poate prima jertfă a revoluţiei din sângele nostru. 

Părintele Spânu ne*a dat binecuvântarea sa şi am plecat 
mai departe, pătrunşi de cele văzute şi auzite. 

Nu peste mult timp ne^am abătut dela artera principală ce 
ducea spre Cernăuţi şi am luat drumul direct spre vest. Era 
o zi de toamnă, înourată. Şoseaua ce purta urmele unui răz¬ 
boi de patru ani, era într’o stare de nedescris. Sparte şi din 
cauza ploilor de toamnă înnoroite şi desfundate. Pe celelalte fron* 
turi, operaţiunile s’au înpotmolit dela început în linii de tranşee, 
pe când în acest col} luptele au fost în continuă mişcare, când 
austriecii treceau operaţiunile pe teritor rusesc, când ruşii ocupau 
întreaga Bucovina şi treceau Carpaţii până în Maramureş. 

Din acest motiv înaintam încet, iar spre înserate a trebuit 
să ne oprim încontinuu din cauza defectelor camionului învechit 
şi hodorogit. Insă itinerarul acelei zile era fixat până la Cornul 
Luncii, ultima comună pe teritoriul Bucovinei. Pe când am a- 
juns aici se înoptase deja. Am tras în capul satului, spre fron¬ 
tiera română. Feciorii au fost împărţiţi să facă de pază întreaga 
noapte atât în jurul camionului, cât şi lângă şosea. 

Doi dintre ţăranii noştri au plecat pe la casele din apropiere 
ca să se orienteze asupra situaţiei în sat şi să găsească un gos¬ 
podar care să ne primească peste noapte. In curând ei s’au reîn* 
tors cu rezultatul. Un fruntaş al comunei ne*a primit cu braţele 
deschise, ne-a tratat cu mâncare caldă şi îngrijindu-se de locul 
de dormit pentru toţi. Tot el ne-a servit şi cu amănunte asupra 
distanţei până la frontieră. 

Dimineaţa, abea a început să se facă lumină, ne-am pus 
la drum. Toţi eram sprinteni şi în bună voie. Trecusem peste 
orice eventualitate de pericol. In faţa noastră nu mai putea fi nici 
o suflare ostilă, ştiam că de-acum încolo pe teritoriul austriac nu 
mai puteam întâlni vieţuiri omeneşti. 

Mergeam încet, aproape la pas, iar privirele tuturora ne erau 
încordate înainte, căci la fiecare pas ne aşteptam să zărim viaţă, 
sau ceva ce ni-ar fi indicat că am ajuns la frontieră. 

Deodată numai, făcând şoseaua o linie dreaptă, ne-am trezit 
la vreo câteva sute de paşi cu o căsulie în partea dreaptă a şo¬ 
selei. Totodată a trebuit să fim şi noi observaţi, că în vreo câteva 
clipe s’au postat deacurmezişul şoselei mai mulţi soldaţi, cu ar- 

mele în mână, fintite spre noi. Din casă tot mai multe persoane 
ieşeau, unii înarmaţi, alţii fără armă. 

La îndepărtare de vreo sută-două de paşi de ei încă nu 
puteau distinge din cauza caroseriei figurile noastre şi de altfel 
feciorii şi şoferii erau cu capele austriacc. Insă în măsură cum 
ne apropiam şi se puteau deja distinge fără vreo confuziune cu^ 
lorile drapelului de pe botul camionului, soldaţii au abandonat 
linia ce o formau deacurmezişul şoselei, armele au fost puse la 
umăr şi în câteva clipe s’au adunat un grup de vreo 20 per¬ 
soane, aşteptând camionul. 

Când am oprit în faţa casei şi încă din camion le^am făcut 
cunoscut rostul drumului nostru, locotenentul de grăniceri nici nu 
a mai putut aştepta până ce să coborîm din camion, ci din două-trei 
sărituri a fost în mijlocul nostru şi ne-a îmbrăţişat. Apoi ne-am 
dat jos cu foţii şi toată lumea s’a îmbrăţişat. 

Imediat s’a raportat prin teţefon la Fălticeni despre sosirea 
noastră, comunicându-se că delegaţia sosită aduce cu sine o mo¬ 
ţiune, prin care populaţia românească din sud-vcstul Bucovinei 
s’a declarat unită cu regatul român. 

Locotenentul grănicerilor, care ne-a dat un gradat să ne 
conducă până la Fălticeni, în marele lui entuziasm ne-a lăsat să 
plecăm mai departe aşa cum am sosit, cu arme şi cu lada de 
muniţie ; însă şeful vămii i-a atras atenţia că frebue să predăm 
armele şi muniţia, ceeace s’a şi întâmplat. 

Pe la ora 10 am sosit la Fălticeni. Am fost conduşi la 
prefectură. Curtea era plină de lume, la fel şi vestibulul şi scă¬ 
rile, încât abia ne puteam strecura. 

In salon ne aştepta un general român, înconjurat de mulţi 
ofiţeri şi lume civilă. Era generalul C. Neculcea, cu statul său 
major şi prefectul Leca cu persoanele oficiale. 

După ce ne-am postat întreaga delegaţie faţă în faţă cu 
grupul care înconjura pe generalul Neculcea, s’au făcut prezen¬ 
tările şi am predat în mâni'e generalului plicul cu moţiunea. 

Generalul, într’o atmosferă solemnă a deschis plicul, şi până 

Ce citea conţinutul lui, din ce în Ce mai emoţionat, toate privi* 
rile întregii asistenţe erau aţintite asupra hârtiei din mâna lui. 

In momentul când a terminat cu citirea şi ochii lui s’au ri* 
dicat înspre noi, profesorul Catrenciuc a luat cuvântul şi a tăl¬ 
măcit cu graiu viu, cele cuprinse în moţiune. 

După aceia a urmat cuvântarea generalului către delegaţie, 
comunicându*ne la sfârşitul cuvântării, că îndată va transmite mo* 
ţiunea guvernului la Iaşi. 

Când am coborît scările prefecturii, era adunată o lume i* 
mensă. In faţa edificiului ne aştepta armata cu muzică şi dea* 
lungul străzii erau grupate toate şcolile, cei mai mulţi dintre elevi 
având în mână câte un drapel micuţ. 

După ce s’a format un convoiu, în frunte cu drapelul depe 
camion şi cu muzica militară, am plecat în faţa bisericii, unde 
s’a ţinut sub cer liber un Te Deum, urmat de mai multe vor* 
biri. Entuziasmul era de nedescris. 

Insă el şi*a ajuns culmea la banchetul ce a urmat, unde 
discursurile ce se ţineau, nu mai erau în cadre ceremoniale, ci 
fiecare orator lăsa frâu liber sentimentelor, atâta timp înăbuşite. 

După banchet toată lumea a trecut în casele primarului 
Tatos, unde s’a petrecut şi au dansat doamnele din elita oraşului 
cu feciorii câmpulungcni. 

In decursul după amiezii generalul Neculcea mi*a comu* 
nicaf, că guvernul dela Iaşi a luat act de moţiune şi că în sa* 
tisfacerea cererii populaţiei din Bucovina, armata română va o* 
cupa Bucovina chiar în dimineaţa zilei următoare. 

Ne*am înţeles ca delegaţia să se reîntoarcă imediat, şi să 
avizeze pe preoţii tuturor comunelor, prin care vor trece, ca să 
facă pregătirile necesare pentru primirea armatei. 

Seara am fost invitatul prefectului Leca, unde în decursul 
mcsii a sosit în faţă casei, spre a-şi lua rămas bun dela prefect, 
delegaţia, însoţită de aproape întreg oraşul, cu muzică şi cu torţe. 
Populaţia a condus apoi delegaţia până la ieşirea din oraş. 

Ordinul de plecare a fost fixat pentru ora şase dimineaţa, 
de comandamentul brigăzii. 

Până ce ne adunam în birourile comandamentului, a venit 
vestea, că guvernul Marghiloman a fost schimbat cu un guvern 
general Coandă. 

In faţa comandamentului erau deja adunate unităţile militare. 
Era format un detaşament compus din trupe ale regimentului 16 
infanterie, cu câteva secţii de mitraliere, din jandarmerie şi din 
grăniceri. Un escadron din roşiori ai regimentului Nr. 3, a plecat 
deja pe la ora 4, înainte. 

Toate aceste trupe au fost îmbarcate în vreo 20—25 ca¬ 
mionete militare. 

In vreo câteva automobile a luat loc generalul Neculcea cu 
statul său major, cum şi prefectul Leca, care ne-a însoţit o bu¬ 
cată de drum. După noi urmau trupele. 

Automobilul generalului, în care mă aflam împreună cu 
prefectul, a păşit pe pământul Bucovinei. Era prea mare emoţia 
tuturora, încât ca ea să poată fi descrisă. 

Âm ajuns în Cornu Luncii, de unde plecasem înainte cu 
o zi. Poporul în frunte cu preotul ne aştepta în marginea comunei. 
Oamenii plângeau de bucurie. îmi reamintesc, că de multe ori 
după aceia, când mai târziu mi-a fost dat să intru ca ostaş al 
armatei române, la Cluj şi în oraşele dealungul nordului Ardea¬ 
lului, unde se făceau armatei primiri grandioase, mă gândeam în 
mine, că dintre toate aceste momente înălţătoare, cele cari au 
pătruns mai adânc în suflet, a fost prima primire făcută armatei 
române, la Cornu Luncii. 

In aceia zi am ajuns până la Gura Humorului. 

A doua zi dimineaţa, trupele au fost îmbarcate într’un tren, 
şi s’a continuat drumul, până la Câmpulung, unde am ajuns la 
ora 11. Mă simt prea slab, pentru a fi în stare a încerca 
să descriu entuziasmul populaţiei din Câmpulung şi scenele ce 
s’au petrecut acolo. Ca prin vis văd înaintea ochilor mei hora 
câmpulungenilor şi a armatei, în mijloc cu generalul Neculcea. 

O parte din trupe, în decursul după amiezii, a continuat 
drumul până la Vatra Dornei. Tot în aceeaşi zi întreaga Divizie 
a Ha se afla în marş, prin toate părţile Bucovinei. In decurs de 

o săptămână, întreaga provincie se afla deja sub stăpânirea ro* 
mână. 

Eu am intrat imediat în armata română ca voluntar, mobi* 
lizat în regimentul de casă dela Fălticeni. Generalul Neculcea 
a preluat peste câteva zile comanda Diviziei T-a, care era des* 
linată a intra în câteva zile în Ardeal. Tot din acea Divizie 
face parte şi regimentul dela Fălticeni. Cu ea am făcut întreaga 
campanie din Ardeal, dela Tisa şi Budapesta. Şi până azi încă, 
aparţin acestei unităţi. i 

* 

* * 

Astfel pe ziua de 7 Noemvrie 1918, Bucovina forma un 
trup comun cu ţara dela care ea a fost ruptă înainte de 143 
ani. Monarhia habsburgă îşi trăia ultimele zile încă, căci re* 
publica austriacă a fost proclamată la 12 Noembrie 1918. 

Aparatul care cândva era cel mai precis organism de func* 
ţionare biurocratică în întreaga Europă, mai mişca încă, ca şi 
roata volantă a unei maşini, care după ce este oprită, mai con* 
tinuă cu învârtirile sale câteva clipe ; tot la fel funcţiona în acele 
clipe şi maşina, care până atunci ţinea în mişcare întreg impe* 
riul habsburg. 

Probabil că în majestosul palat dela Viena, cu statuia lui 
Radetzky în faţă, Hofer îşi mai redacta ştirile depe fronturi. Şi 
pe când depe frontul de vest se anunţa că „In Westen nichts 
Neues", depe frontul de est, totaşa probabil că se anunţa : Im 
Osten nichts Neues. 

Numai că acolo tot s’a întâmplat în aceia zi ceva. Un lucru 
mare, grandios. Răsăritul s’a deşteptat. Un popor a înviat. 



ŞTEFAN SAGHIN 

PROPUNEREA LUI ŞTEFAN SAGITIN 

IN ŞEDINŢA CONSILIULUI NAŢIONAL 
DIN 25 NOEMVRIE 1918. 

Chestiunea pe care a adus-o în interpelarea sa d-nul Can* 
drea precum şi răspunsul dat de guvern este de o însemnătate 
mare pentru întreaga ţară, nu numai pentru Bucovina ci şi pentru 
Basarabia. După cum a zis guvernul, e vorba aici de împărţirea 
aproape a şasezeci de mii de falei. Această acţiune este o ac* 
ţiune de mare însemnătate şi după cum a accentuat preşedintele 
guvernului, acţiunea aceasta nu se poate face în ruptul capului 
ci trebue făcută cu chibzuială. Dar pentru a preîntâmpina şi 
oarecari acte de samavolnicie de care a amintit şi preşedintele 
prezidiului în răspunsul său, cred eu că acţiunea propusă de 
antevorbitorul meu să se publice prin foi volante prin gazete, e 
foarte bună, însă cred că noi să adresăm rugarea noastră şi fo* 
rurilor bisericeşti, ca aceste foruri să influenţeze asupra poporului 
dela ţară şi să îndemne ca să creadă ceeace a spus guvernui 
că ceeace li sa promis se va realiza. 




* 










UN GÂND, UN SUFLET 

de TEOFIL SAUCIUOSÂVEANU 

profesor universitar, fost ministru 

Toamna anului 1918 a început sub presiunea psihozei ge* 
nerale Wilson-iene, care la noi în Bucovina a prins forme 
mai pregnante în primile zile ale lui Octombrie. 

Intr’un cerc restrâns de intelectuali de elită s’a pus problema 
datoriei impuse Românilor din Bucovina prin consecinţele apli¬ 
cării principiului de autodeterminare a popoarelor. 

Fără şovăire s’a hotărât scoaterea ziarului „Glasul Bucovinei", 
ca organ de pregătire a Unirii prin Constituanta Bucovinei din 
2 7 Octombrie. 

Şedinţele care au precedat ziua Sfintei Paraschiva din 
toamna 1918 nu le vom uita niciodată. 

Era ceva mistic care învăluia şedinţele celor puţini invitaţi. 

Era o atmosferă de greutate pentru toţi care participau la 
aceste şedinţe pline de farmec deosebit. 

Erau doară momente cât se poate de serioase. 

Ne dedeam seama că ne găsiam într’o sfântă comuniune 
cu sufletul şi pământul acestui colţ de Ţară, care nu a putut fi 
scos din sufletul neamului românesc. 

Şi era mult elan, multă disciplină, în aceste şedinţe de pre* 
gătire a Constituantei. 

Nici o ambiţie, nici o vanitate nu stânjenia mersul lor. 

Designarea pentru Consiliul naţional, s’a făcut fără dificul¬ 
tăţi, şi nici schimbările făcute ulterior, după complectarea numă¬ 
rului de 50, fixat pentru Consiliul naţional, nu au produs nici 
un resentiment. 

Fiecare dintre noi, dacă era sau nu între cei 50, se soco¬ 
tea un umil servitor în slujba unei cauze mari, drepte şi sfinte, 
pentru care era în stare să neglijeze şi cele mai elementare 
obligaţii pentru cei mai apropiaţi ai lui. 

Şi Constituanta din ziua Sfintei Paraschiva a avut o des* 
făşurare cum nu se poate mai solemnă. 

Şi aşteptam cu înfrigurare ziua de 28 Noembrie 1918, care 
avea să complecteze hotărârile luate de Constituanta Bucovinei 
din 27 Octombrie 1918 şi de Consiliul naţional ales de Con* 
stituantă. 1 

Actul festiv din 28 Noembrie 1918, din sala Sinodală a 
Mitropoliei noastre, a încheiat, formal epopeea Unirii Bucovinei 
cu Vechiul Regat. 

Şi această Unire avea să ne aducă revederea cu fraţii şi 
prietenii noştri, plecaţi pe fronturi sau în pribegie. 

Ea avea să ne strângă din nou pe toţi la vatra noastră 
părintească şi să ne dăruiască clipe de odihnă şi de reculegere 
pentru un nou şi frumos capitol de viaţă. 

* 

* * 

Nu sânt decât 20 de ani dela acea memorabilă toamnă din 
1918, şi iată că se încearcă a se schimba hotare trase, acu 20 
ani, în baza principiilor Wilson*iene. 

Concursul de împrejurări fatale care a lovit o ţară prietenă 
şi legată cu noi printr’o comuniune de lupte şi speranţe, să ne 
fie un memento ! 

Dară oricâte asmuţări, duşmănii şi instincte de pradă se vor 
trezi şi deslănţui, sentimentul solidarităţii naţionale, dorul şi pu* 
terea de muncă şi de jertfă, ele singure sânt în stare să dureze 
vigoarea şi viabilitatea unei naţiuni şi să-i deschidă perspective 
şi mai luminoase. 

* 

* # 

Aprinzând candela amintirii clipelor binecuvântate în care 
Bucovina, în hotarele ei vechi până la Ceremuş, Colacin şi 
Nistru, a hotărî! să se unească necondiţionat cu Pafria*mamă, 

să ne prindem, drept recunoştinţă pentru înaintaşii noştri, pentru 
aspirajiile şi eforturile lor, pentru elanul de încordări, suferinţe şi 
resemnări, la 6 muncă, de acu înainte mai stăruitoare, mai sis* 
tematică, mai disciplinată şi mai frăţească, ca să adâncim Unirea 
noastră şi să ne afirmăm pe calea solidarităţii naţionale în muncă 
roditoare şi creaţie pozitivă : 

Căci azi numai munca noastră românească şi puterea de 
creaţie naţională ne pot asigura viitorul de aur pârguit din sbu- 
ciumul atâtor veacuri şi atâtor generaţii de Români, pe aceste 
meleaguri binecuvântate de Dumnezeu. 




f 

















AMINTIRI DIN VREMEA UNIRII 

de ING. G. SARBU 

fosf membru în Consiliul Naţional 
şi în Congresul Genaral 

Până la ziua Unirii în 1 T Octombrie 1918 am fost depu¬ 
tatul românilor bucovineni în parlamentul din Viena şi în dieta 
Bucovinei. 

La 18 Octomvrie 1918 a publicat împăratul Carol al Au¬ 
striei cunoscutul său manifest, prin care a dat popoarelor sale 
dreptul de a se constitui în state naţionale. 

Trei zile după publicarea acestui manifest, adică la 21 Oc¬ 
tomvrie 1918, a aflat loc în otelul „Rezidenz" din Viena o con¬ 
sfătuire intimă a reprezentanţilor din Bucovina şi Transilvania. 

La consfătuirea aceasta au fost prezenţi: 

1. Iuliu Maniu, fost deputat în parlamentul ungar ; 

2. Miron Cristea, fost episcop de Caransebeş; 

3. Teofil Simionovici, fost deputat în parlamentul austriac 
şi dieta Bucovinei; 

4. Georgi Grigorovici, fost deputat în parlamentul austriac; 

5. Georgi Sârbu, fost deputat în parlamentul austriac şi 
dieta Bucovinei şi fost secretar de stat pentru agricultură în ca¬ 
binetul Flondor. 

La întrunirea aceasta s’a discutat chestia românilor din toate 
punctele de vedere şi s’a ajuns în cele din urmă, considerând 
şi principiul de autodeterminare stabilit de preşedintele Statelor 
Unite Wilson în cele 14 puncte ale sale, la hotărârea Unirii 
tuturor românilor într’un singur stat naţional. Prin urmare prima 
hotărâre pentru Unirea provinciilor locuite de Români, adecă a 
Bucovinei, Transilvaniei, Basarabiei şi a României s’a luat la 

21 Octomvrie 1918 în olelul „Residenz" din Viena (vezi şi 
gazela „Dreptatea" din 10/V 1929). 

După votarea aceasta ne*am despărţit pentru a aduce cele 
hotărâte la cunoştinţa celor de acasă. Maniu şi Cristea au plecat 
în Ardeal resp. Banat, Simionovici a rămas la Viena pentru a 
organiza împreună cu deputatul Isopescu-Grecul consiliul naţional 
din Viena, iar subsemnatul împreună cu deputatul Grigorovici 
ne-am transportat la Cernăuţi. Aici l’am informat pe Iancu Flondor 
despre cele petrecute la Viena. Imediat a început Flondor cu 
acţiunea pentru Unirea românilor, sprijinit fiind în acţiunea aceasta 
şi de un număr mic de români bucovineni curajoşi grupaţi în 
jurul său. 

După o serie de şedinţe, ţinute sub baionetele şi teroarea 
trupelor ucrainene, în diferite locale din Cernăuţi, s’a hotărât de 
a proclama unirea ţărilor române într’un singur stat naţional. In 
acest scop s’au întrunit în ziua de 27 Octomvrie 1918, sub 
preşidenţia lui D. Bejan şi I. Flondor şi sub ochii trupelor 
ucrainene reprezentanţii poporului român din Bucovina în frunte 
cu deputaţii lor legali în sala „Armoniei" din Palatul Naţional 
din Cernăuţi în adunare publică. Adunarea aceasta s’a declarat 
în puterea suveranităţii naţionale constituanta Bucovinei şi a hotărât 
în cele din urmă unirea Bucovinei integrale cu celelalte ţări ro¬ 
mâneşti înfr’un stat naţional independent. 

După hotărârea aceasta adunarea a delegat pe Iancu Flondor 
şi Georgi Sârbu la preşedintele ţârii contele Etzdorf, pentru a-1 
provoca să dea administraţia Bucovinei în seama constituantei. 
Etzdorfj extrem de emoţionat, a răspuns că neavând în privinţa 
aceasta instrucţiuni dela guvernul din Viena, nu poate satisface 
cererea delegaţilor, dar va telegrafia imediat la Viena şi ne va 
informa despre răspuns. Cu acest rezultat ne*am reîntos la adu¬ 
nare. După o serie de discuţii extrem de însufleţite s’a ales 
pentru conducerea afacerilor ţării un consiliu naţional de 50 
bărbaţi. Apoi s’a închis adunarea aceasta istorică. 

Evenimentele precipitându-se, prăbuşirea imperiului austro- 

ungar intrând în ultima ei fază, Viena n’a mai răspuns la tele* 
gramele contelui Etzdorf. 

Consiliul naţional, după puţine zile n’a mai ţinut seama de 
guvernorul Bucovinei contele Etzdorf, ci a ocupat palatul fostei 
diete, s’a constituit în secţiuni şi a luat puterea ţării în manile sale. 

Despre hotărârea din 27 Octomvrie 1918 consiliul naţional 
a trimis solie M. S. Regelui Ferdinand la Iaşi şi L-a rugat să 
dea ordin, ca armata română să între în Bucovina şi să ia în 
primire provincia aceasta din mânile consiliului naţional. 

Pentru întimpinarea armatei române la frontiera Bucovinei 
(Burdujeni) am fost delegat subsemnatul. După repeţite întrevederi 
avute cu generalul Zadic şi statul său major în casa deputatului 
Euseb Popovici din Suceava şi în şcoala poporală din Burdujeni, 
unde era încvartirat generalul Zadic, o divizie din armata română 
a trecut în dimineaţa zilei de 8 Nocmvrie 1918 frontiera prin 
punctul Burdujeni, a trimis un detaşament mic cu maiorul Ionescu 
la Suceava, şi a înaintat apoi spre Cernăuţi, unde a ajuns la 
11 Noemvrie 1918. încă înainte de trecerea frontierei generalul 
Zadic a trimis un aviator până la Cernăuţi, care a aruncat în 
drumul său o proclamaţie în multe sute de exemplare, în care 
generalul Zadic între altele zice : „Trecând hotarul pus între noi 
de o soartă vitregă acum o sută şi mai bine de ani, hotar care 
n’a putut nici odată să ne despartă şi inimeie, trupele române 
sosesc în mijlocul Vostru, aducându-vă dragostea şi sprijinul 
lor, pentru libera înfăptuire a dorinţilor născute din dreptul legitim 
al popoarelor de a dispune de soarta lor“. 

Armata română a fost aşteptată la Cernăuţi de multe mii 
de oameni, cari au ovaţionate cu entuziasm şi însufleţire. Re¬ 
cepţia oficială prin consiliul naţional, în frunte cu Dionisie Bejan 
şi Iancu Flondor, a avut loc în sala festivă din Palatul Naţional. 
O tablă de marmoră pe un perete al acestei sale reaminteşte 
actul istoric din 11 Noemvrie 1918. 

Intre timp consiliul naţional era în plină activitate. In şedinţa 
din 12 Noemvrie el numeşte un cabinet cu 11 secretari de stat 

pentru diferitele resorturi, iar ca preşedinte al cabinetului pe Iancu 
Flondor. Cabinetul acesta a depus în aceiaşi zi jurământul de 
credin}ă la mâna preşedintelui consiliului naţional D. Bejan într’o 
şedinţă publică din palatul fostei diete. 

Secretarii dc sfat erau : Dr. Sextil Puşcariu, Dr. Dori Po* 
popovici, Dr. Nicu Flondor, ing. Georgi Sârbu, Dr. Radu Sbiera, 
Dr. Ipolif Tarnavschi, Dr. Max Hacman, Dr. Vasile Marcu, 
ing. Aurel Ţurcan, Dr. Cornel Tamovieţchi şi Dr. Octavian 
Gheorghian. Cabinetul acesta a pregătit proclamarea formală a 
Unirii hotărâte la 2 7 Octomvrie, proclamare care de fapt s’a 
săvârşit în 28 Noemvrie 1918 în prezenţa consiliului naţional 
sub preşedinţia lui D. Bejan, a guvernului Bucovinei sub pre¬ 
şedinţia lui Iancu Flondor, a reprezentanţilor armatei române şi 
a tuturor neamurilor conlocuitoare, cu un fast deosebit în sala 
sinodală a reşedinţei mitropolitane din Cernăuţi. 

De reţinut este că la serbarea aceasta au luat parte şi o 
serie de refugiaţi bucovineni cari au venit la 24 Noemvrie 1918 
în frunte cu Dr. Iancu Nistor din Basarabia, ultimul lor loc de 
refugiu, la Cernăuţi şi cari au fost cooptaţi la 25 Noemvrie în 
consiliul naţional. 

De încheere mai amintesc că pe la începutul lui Noemvrie 
1918 ucraineanul Omelian Popowicz, secundat fiind de un de* 
putat român, l*a forţat pe contele Etzdorf prin asedierea palatului 
administrativ cu un detaşament de trupe ucrainene, de a*i preda 
puterea. îndată însă ce s’a auzit că armata română a trecut fron* 
tiera şi că înaintează spre Cernăuţi, trupele ucrainene împreună 
cu Omelian Popowicz s’au retras în Galiţia. înainte de retragere 
însă un detaşament al acestor trupe a devastat birourile Cen* 
fralei însoţirilor economice române din Bucovina din Palatul Na* 
ţional, a cărei preşedinte era subsemnatul. Motivul devastării a 
fost că ucrainenii aflaseră că biroul Centralei avea legătură lele* 
fonică cu subsemnatul la Suceava, unde plecasem la ordinul lui 
I. Flondor pentru a lua contact cu armata română aflătoare la 
Burdujeni. A fost un mare noroc că în timpul devastării n’a 
fost nime în birourile Centralei. 

La retragerea trupelor ucrainene I. Flondor a fost necesitat 
să se refugieze în reşedinţa mitropolitană, întrucât ucrainienii îl 
căutau ca să-i facă sfârşitul. 

Aceste sunt pe scurt amintirile mele din vremea Unirii. 
















CLIPE DE MARE ÎNFRIGURARE ŞI DE 
ALEASA ÎNĂLŢARE " 

MIJLOCUL LUI OCTOMBRIE 1918 

de RADU SBIERA 
fost secretar al Consiliului Naţional 
şi membru al Congresului General 

împărăţia Austro-Ungară stă gata de prăbuşire ; popoarele 
ei au să hotărască ele înse-şi de soarta lor pentru viitor. 

Românii din Bucovina, prin delegaţii tuturor partidelor po* 
liticc române, aranjează o mare manifestare naţională pentru ziua 
de 27 Octombrie 1918. 

In această zi, adunarea Românilor bucovineni, deschisă în 
Palatul Naţional din Cernăuţi de venerabilul octogenar Dionisie 
Bejan, preşedintele Societăţii pentru cultura şi literatura română 
din Bucovina, se declară Constituantă românească a Bucovinei 
şi îşi alege preşedinte pe Iancu Flondor. 

Această Constituantă, în baza dreptului suveranităţii naţio¬ 
nale, hotăreşte unirea Bucovinei cu vechiul Regat şi cu celelalte 
ţări româneşti într’un singur stat naţional român, şi pentru înfăp* 
tuirea acestei hofărîri insfifue un Consiliu Naţional de 50 membri 
cu Iancu Flondor ca preşedinte, Dionisie Bejan, Dorimedont 
Popovici şi Sextil Puşcariu ca vicepreşedinţi, Vasile Bodnărescu, 
Radu Sbiera şi Laurent Tomoiagă ca secretari, Gheorghe Băn* 
cescul casier, cari formează Comitetul Executiv al Consiliului 
Naţional. 

Fostul Guvern austriac încearcă să oprească desfăşurarea 
evenimentelor, şi în cele din urmă trece puterea Bucovinei în 
mâna Rutenilor. 

începutul lui Noembrie 1918: zile de mare nelinişte, tuR 
burare şi nesiguranţă. 

In asemenea împrejurări, Comitetul Executiv al Consiliului 
Najional se declară în permanentă, cu sediul într’o carmeră din 
Palatul mitropolitan, şi hotărăşte să ceară imediata întrare a ar* 
matei române în Bucovina şi în Cernăuţi. 

Ca secretar al Consiliului National compun adresa de che* 
mare către Comandantul armatei române de lângă frontiera Bu* 
covinei şi textul este aprobat de preşedintele Iancu Flondor. 

Linia Şiretului este ocupată de patrulele Rutenilor. 

Octavian Georghian, insolit de tânărul Aurel Popescu, se 
însărcinează să ducă adresa de chemare a armatei române. 

In acelaşi timp Vasile Bodnărescu este trimis la Iaşi pentru 
a comunica Guvernului român hotărîrea Constituantei din 2 7 
Octombrie privitoare la unirea Bucovinei cu vechiul Regat. 

Textul adresei de chemare a armatei române îl scriu cu li* 
tere cât se poate de mărunte pe câte o hârtiu}ă mică în două 
exemplare, din cari unul este cusut în gheata d-rului O. Gheor* 
ghian, iar celalt în gulerul pardesiului tânărului Aurel Popescu, 
cari, în goana maşinei, cu riscul vie{ii, reuşesc să se strecoare 
printre patrulele Rutenilor şi să ducă la destina}ie chemarea noastră. 

La 10 Noembrie Consiliul National ia stăpânirea Bucovinei 
şi se instalează în Palatul Administrativ. 

11 Noembrie 1918: Zi de îndelung aşteptată sărbătoare, 
intrarea armatei în Cernăuţi. Aceasta, sub comanda generalului 
Iacob Zadic, este primită de Consiliul National în frunte cu prc* 
şedinţele său Iancu Flondor şi de populatiunea românească din 
Cernău(i. 

La 12 Noembrie Consiliul National, întrunindu*se în şedinjă, 
se declară Cameră legislativă, votează legea fundamentală asupra 
puterilor tării Bucovina şi însărcinează pe Iancu Flondor cu for* 
marea guvernului. Acesta primeşte, şi în locul lui se alege pre* 
şedinţe al Consiliului National Dionisie Bejan. 

Iancu Flondor prezintă lista guvernului, care este aprobată 
de Consiliul National, şi anume: Iancu Flondor, preşedinte al 
guvernului şi ad*interim la justiţie ; iar ca secretari de stat: Sextil 
Puşcariu la externe, Dori Popovici la interne, Nicu Flondor la 

finanţe şi acUinterim la apărarea tării, Gheorghe Sârbu la agri¬ 
cultură, Radu Sbiera la instrucţie, Ipolit Tarnavschi la culte, 
Maximilian Hacman la comerţ şi industrie, Vasile Marcu la 
afaceri sociale şi alimentarea publică, Aurel Ţurcan la lucrări 
publice, Cornel Tarnovieţchi la comunicaţie, poştă şi telegraf, 
Ocfavian Gheorghian Ia salubritatea publică. 

La 28 Noembrie 1918 se întruneşte Congresul General al 
Bucovinei, convocat de Consiliul Naţional, şi la care pe lângă 
Români participă şi celelalte naţionalităţi din Bucovina. Acesta 
proclamă unirea Bucovinei cu România, hotărîtă de Constituanta 
Bucovinei din 2 7 Octombrie 1918, şi hotărăşte trimiterea unei 
delegaţii în frunte cu Iancu Flondor la Iaşi pentru a preda în 
mod oficial Regelui Ferdinand I actul unirii Bucovinei cu regatul 
României. 

CUVÂNTAREA LUI CEZAR SCALAT 

ÎN ŞEDINŢA CONSILIULUI NAŢIONAL DIN 
13 NOEMBRIE 1918 

După ce am scăpat de armată, am pornit cu bucurie spre 
}ară să iau şi eu parte la acfiunea pentru organizarea noastră na¬ 
ţională. Pe drum mi-a picat în mână „Foaia Poporului", unde 
se află lista membrilor Consiliului najional, şi mam bucurat că 
şi poporul român se mişcă. Căci lumea era nedumerită şi se în* 
trebau to}i: Este adevărat oare că poporul român se identifică 
cu declaraţiile ce s’au dat până acum în numele lui ? Voinja 
poporului însă se dovedeşte a fi alta decât a reprczeniantilor săi 
din parlamentul austriac. Pe de altă parte, am simjit o durere, 
căci am văzut că mâna care a compus lista, nu a fost tocmai 
fericită, căci n’a luat cont de diferitele straiuri sociale, de diferite 
grupări politice. Eu am petrecut între Cehi şi am văzut cum se 
compunea acolo orice comitet de acţiune, respectându-se orice 
curent. La noi, lista amintită nu dă dovada că mâna aceea care 
a compus-o, a fost fericită. 

Cu toate aceste, am încredere că vom putea lucra şi noi 
pentru realizarea idealurilor noastre. Eu şi prietenii mei am (inul 
de datorie să trecem peste aceste inconveniente. Sosind aice, am 
finul însă să mă aliez şi eu acelor Români, care cereau repre¬ 
zentarea proporţională a puterilor sociale. Simt că suntem pre¬ 
mergătorii tinerimii democratice, constat însă cu durere că voinja 
noastră nu a fost pe deplin considerată. Noi vrem însă cu toate 
acestea să conlucrăm. Dar declinăm răspunderea pentru unele 
insuccese sau neplăceri ce vor urma sau să zicem adevărat, chiar 
excese. Ar fi fost bine ca să fie alegerea guvernului mai fericită, 
căci toji au voit să conlucreze. 

Trebue să zic- că l-am felicitai pe d-1 Grigorovici pcntrucă, 
în mare parte, mi-a vorbit din suflet. Sunt însă unele părţi din 
oraţiunea lui, unde eu sunt de altă părere. 

Pentru mine, şcoala, biserica şi reforma alegerilor sunt ches* 
tiile cele mai importante. Sunt se înţelege şi alte chestii care 
trebue rezolvate, pentru ca poporul să fie satisfăcut. Poporul în¬ 
cepe să fie matur, el nu se mulţumeşte numai cu promisiuni. 
Şi psihologia celui ce aşteaptă în zadar e că el însfârşit îşi ia 
singur, ceea ce nu i se dă. Chestiunea agrară trebue precizată în 
proximele zile printr’un proiect dela Guvern. Moşiile arabile ale 
Fondului trebue împărţite, aceasta e o necesitate absolută. : Ce 
priveşte celelalte părţi ale moşiilor, şi acestea trebue date, şi anume 
vândute poporului.- 

Privitor la Congresul bisericesc nu ştim ce punct de vedere 
va avea o anumită stare pe bază că membrii ei sunt funcţionari 
ai Fondului religionar. Nu se cuvine ca a treia parte din membrii 
Congresului să fie preoţi numai pentrucă sunt funcţionari ai fon* 
dului. Tot poporul trebue să fie reprezentat în Congres. 

Tot aşa de importantă e şi chestia alegerilor, şi cerem cu 
toată insistenţa ca afacerea să fie rezolvata în .opt zile. 

O altă chestie, e chestia şcolilor, mai ales a şcolilor pri* 
mare. Şi cerem ca în ministerul instrucţiunii publice să între un 
referent special pentru şcoalele poporale, ales din sânul învăţă* 
torimii. Acesta va fi în prima linie chemat să lucreze la orga* 
nizarea şcolii primare. 

Intr’o afacere de mare importanţă nu mă pot alipi părerii 
d-lui Grigorovici, şi anume în privinţa naţionalităţilor, şi mai ales 
în chestia Rutenilor. Noi trebue pe fiecare naţionalitate să o tra* 
tăm ca egală, însă ca Ruteni îi consider numai pe aceia cari se 
girează ca Ruteni. Insă în mulţimea celor ce sunt trecuţi în ca* 
dastrul austriac ca Ruteni, sunt o sumedenie de aceia cari au 
strigat după şcoală românească în biserică, au alungat pe învă* 
ţatorii ruteni, ele. Dacă sau întâmplat lucruri de acestea aici, din* 
coace de Prut, cu cât mai dureroasă e starea acelor de peste 
Prut. Sunt sate care mi*au dat prilej să cunosc că nu e o frază 

goală chestia rezeşilor de peste Prut. Ei totdeauna au reclamat 
aceleaşi drepturi pe care le reclamă acuma Wassilko pentru Ru* 
tenii lui. Ei au fost însă treculi în statistica oficială ca Ruteni. 
Nu însă guvernul austriac a avut dreptul să fixeze naţionalitatea 
satelor, ci în faţa lumii oamenii aceia trebue să declare ori de 
sunt Ruteni. Eu sunt sigur că nu trei sute de mii de Ruteni 
vor fi atunci în ţară ci e o întrebare dacă vor fi o sută de mii ! 
Gel mai bine se caracterizează procedura autorităţilor austriace în 
afacerile Statisticei prin aplicarea unei ştampile la căpitănii pentru 
rubrica naţionalităţii: „Âmtlich Korrigiert“ ! Prin astfel de mij¬ 
loace numărul Rutenilor a fost sporit. Insă aceia cari se vor de* 
clara ca Ruteni, vor trebui să aibă toată autonomia. Poporul ro* 
mân cu cavalerismul său le--o va admite. 














O MĂRTURISIRE SCRISĂ PE UN CEASLOV 
DE MĂNĂSTIRE 

de SIDOROVICI TEOFIL 
elev cadet, Regimentul 13 „Ştefan cel Marc" 
repartizat la Marele Stat Major Bucureşti 

„In locul de surghiun al marelui Mitropolit Vcniamin 
Costache, care retras din lume aci, a plâns în durerea sa de 
jale, a plâns o durere care m’a cuprins şi pe mine; aici petrec 
cu zilele de grea şi tristă restrişte. Blestemând o soartă nemi¬ 
loasă, care înconjoară un popor ce suferă, un popor falnic de 
români, fraţi ai noştri de peste Carpaţi, am rătăcit pe aici şi 
astăzi jur că voiu trece falnic, fără. păs cu vitejii mei curcani 
peste măreţii Carpaţi, spre a mântui un neam ce plânge în dis¬ 
perare. Plâng copiii, plâng şi codrii, apele şi brazii plâng : plânge 
inima measbuciumafă. Roagă-fe Prea Sfinte Părinte Stareţ pen¬ 
tru poporul care astăzi plânge, iar mâine va vesti reîntregirea 
fraţilor, reîntregirea neamului său “. 

Mănăstirea Slatina, 12 Octombrie 1915. 


BUCOVINĂ, BUCOVINĂ, LEAGĂN DE EROI! 

de TEOFIL GH, SIDOROVICI 
Comandantul „Străjii Ţării", fost 
voluntar în armata română. 

In tot cursul sbuciumatei noastre existenţe naţionale, nedrept 
făţile istorice sau ţinut lanţ. 

Popor înclinat către mutica pământului, către ciobănie şi 
codru, noi Românii răsăriţi ca o lumină din întunericul veacurilor, 
nc-am trezit pe aceleaşi plaiuri şi-am stăpânit acelaş pământ, pe 
care de mii de ani îl stăpâneau străbunii. 

N’am fost popor iubitor de aventură şi cuceriri nedrepte. 
Faţă de naţiunile mai mici, n’am privit cu ochiul hrăpăreţ al 
celui mai tare, ci ne-am aplecat cu aripa de apărare şi ocrotire. 

Aşa se lămureşte că Neamul nostru, deşi întregit cu cele 
mai multe din podoabele provinciilor rupte din pământul moşte¬ 
nirilor de veacuri, mai are încă atâtea insule de românism din¬ 
colo de hotarele fixate, spre care gândul nostru, mai ales al 
celor ce*am cunoscut robia , se îndreaptă curat şi neşovăitor. 

Istoria Bucovinei este iconostasul năzuinţelor Moldoveneşti. 
In acest nesfârşit muzeu de urmare al trecutului, citeşti la fie¬ 
care pas bucoavna amintirilor scumpe, crestată în patrimoniul 
leagănului strămoşesc. 

O sută de ani de stăpânire străină, a întărit-o mai mult în 
credinţa unei dreptăţi imanente. 

Cu cât lespedea oprimării apăsa mai greu, cu atât năzuinţa 
poporului creştea mai năvalnică, mai nestăvilită. 

In Bucovina s’a păstrat curată candela conştiinţei româneşti. 
Aceasta se datoreşte în mare parte oamenilor mari răsăriţi din 
mijlocul acestui popor, cari au stat de veghe, alimentând cu unt¬ 
delemnul credinţei, torţa năzuinţelor naţionale. Sub vraja aposfo* 
latului lor, noi cei din generaţia istorică a întregirii, am descifrat 
adevărul şi dreptatea cauzei noastre, fie din ruinele domneşti ale 
Sucevei, fie din zidurile acoperite cu sfinţi ale mănăstirilor voc* 
vodale, fie din tainiţile schivnicilor unde se plămădeau cronici 
şi Ictopiseţi. 

• Dela părinţii ce ne-au legănat copilăria cu cântecul şi graiul 
românesc, până. la învăţători, profesori şi personalităţi conducă* 
toare de asociaţii culurale, toţi ne*au dăruit un suflet nou, toţi 
ne*au arătat semnul mântuirii. 

Recunoştinţa noastră îi va însoţi mereu sub lespedea mor* 
mintelor pe unii, cu dragostea şi preţuirea, pe cei ce se găsesc 
în viaţă. 

Sub îndemnurile lor ce dogoreau de flacăra celui mai curat 
naţionalism, mulţi dintre tinerii ce aveau viziunea întregirii, au 
trecut vechea graniţă spre ţara mamă şi mrolându*se în rândurile 

oştirii române, au avut negrăita fericire de a lupta pentru desro* 
birea cea mare. 

Âm fost generaţia ce na putut cunoaşte liniştea molco* 
mitoare a vremurilor paşnice. Cu sufletul călit în greutăţi, cu 
însemnele osândirilor venite dela o vitregă stăpânire ce căuta să 
pună zăgaz iubirii de patrie, osândiri ce treceau din neam în 
neam, unii ispăşind pentru alţii cu tăria de suflet proprie româ¬ 
nului băştinaş, noi am mers mereu înainte. 

Âm făcut parte din pleiada acelor tineri cari înţelegând dan* 
gătul clopotului dela Putna vestitor de vremuri mari, am trecut 
granifa spre a fi părtaşi cu sufletul şi via{a la marea epopee ce 
avea să ne aducă unirea. 

Pregătirea noastră era desăvârşită. Inteleseserăm atunci taina 
cea mare a înfrăţirii cu moartea, sau cu viata în strălucirea ma* 
relui act istoric. 

Spre această falangă de iluminaţi îmi îndrept cu piozitate 
gândul. Mulji dintre ei s’au prăbuşit pe povârnişurile nedreptului 
hotar, închizând în ultima clipă de via(ă, icoana cea sfântă a 
Ţării, pentru care se jertfiseră. 

Generosul lor sacrificiu va fi pururea îndreptar de viată 
nouă, pentru generaţiile ce vor veni. Astăzi mai mult decât ori* 
când, tinerele vlăstare se trezesc în simfonia izbânzii dobândită 
cu atâtea suferinje din trecut, pe care clopotele dela Vorone}, 
Sucevija, Putna ori Moldovija le trâmbiţează în amurguri cu 
zări însângerate. 

Datoria lor este să descifreze poruncitoarele îndemnuri ale 
vremii şi făcând bloc de granit în această parte a tării unde fiu* 
tură atâtea steaguri ale mândriei româneşti, să rămână stâncă de 
apărare a gliei străbune, sub îndemnurile şi ocrotirea Marelui 
nostru Rege, urmărind consolidarea şi păstrarea neştirbită a 
sfintei moşii. 

Bucovina e un tezaur de amintiri scumpe pentru Neamul 
Românesc. Povestea vijeliilor pe care ne*a dus la isbândă Ştefan 
Voevod, să fie în}eleasă şi săpată cu litere de foc în sufletele 
celor ce se ridică. 

In doina ce dă farmec plaiurilor de munte, în plânsul bu* 
ciumului dela stână, în cântecul din frunză, ca şi în toată făp¬ 
tura mândrilor arcaşi, aceiaşi ca şi acum şase sute de ani, gene* 
rafia de străjeri ce se ridică ca şi întregul popor străjer, să citească 
tăria credinţei ce ne*a păstrat fiinţa. 

Străjerii Moldoveni ai Bucovinei, stau ca o vie mărturie în 
faţa Ţării întregi, prin nemăsurata lor iubire de ţară şi voevozi. 

Puneţi urechea lângă pământul în care odihnesc plăeşii lui 
Ştefan Vodă şi din străfundul mormintelor semănate pretutindeni, 
veţi auzi ecoul depărtat al aceluiaş corn cu care Voevodul dela 
Putna îşi chema arcaşii să deschidă porţile ferecate ale isbânzii. 

Ne cheamă azi glasul celui mai mare şi celui mai înţelept 
dintre Regi. Arcaşii Bucovinei stau gata la datorie pe metere* 
zele de mândrie ale trecutului. Privindu*i cu podoaba pletelor şi 
a straelor vechi, cu faţa zâmbitoare, gata oricând de*o glumă 
ori vorbă bună, simţi totuşi clopotul din suflete care la vremuri 
de răsfrişfe face să i se strige acestui colţ fermecat de ţară : 

Bucovină, Bucovină, Leagăn de Eroi! 
















LÂ SFINŢIREA STEAGULUI TRICOLOR 

CUVÂNT ROSTIT LA 17 NOEMVRIE 1919 LÂ VIENA 

dc TEOFIL SIMIONOVICI 

fost membru în Consiliul National 
Român din Viena 

Fraţilor soldaţi! Am venit în mijlocul vostru în numele 
Consiliului Naţional Român, care este astăzi stăpânirea cea mai 
înaltă ce o are neamul nostru acuma, ca să vă luăm jurământul 
de credinţă pentru noul stat românesc, care va înfăptui visul 
nostru de aur: unirea tuturor Românilor! 

In acest moment de sărbătoare trebue să vă lămuresc rostul, 
ce . va avea jurământul vostru de credinţă. 

Fraţilor! Când aţi intrat la oaste, aţi făcut jurământul unei 
stăpâniri străine, unei stăpâniri, care nu numai că ne-a asuprit, 
dar pentru care chiar aţi luptat şi care v’a silit să vă vărsaţi 
sângele pentru interese, ce au fost duşmane neamului nostru. 
Cu totul altfel este jurământul, ce aveţi să depuneţi astăzi. Cătu¬ 
şele seculare, ce au apăsat poporul nostru, mai cu seamă în 
Ardeal şi în Ungaria, sunt sfărâmate. Românul a devenit liber 
şi poate să-şi croiască soarta sa şi viitorul său, ca ori şi ce 
popor liber. 

Să ne închinăm proniei dumnezeeşti şi să*i mulţumim din 
adâncul inimilor noastre, că ne-a ajutat să ajungem aceste zile 
înălţătoare, în cari se va împlini idealul nostru naţional. Dum* 
nezeu însuşi a pus soarta noastră în mânile noastre, însă aceste 
mâni trebue să fie puternice şi bine înarmate, ca să fim la adă» 
post împotriva duşmanilor noştri. Iar jurământul vostru de astăzi 
nu vă leagă mânile şi armele voastre de Ungurii, ce ne*au 
asuprit atât de greu, ci vă leagă de neamul vostru, adecă de ce 

avefi voi mai scump pe lumea aceasta, vă leagă de părinţii şi 
fraţii voştri, de nevestele şi surorile voastre şi de copiii voştri. 
Subordinaţiunea însă, pe care veţi făgădui-o nu este o supunere 
faţă de o voinţă străină, ea nu înseamnă că Ungurii vor porunci, 
iar noi ne vom pleca, ci înseamnă, că fiecare din noi va îm¬ 
plini fără preget şi clătire gândul şi voinţa românească, repre* 
zintată prin Consiliul Naţional Român. Jurământul trebue deci 
dar să-l faceţi cu dragă inimă, cu liberă voinţă şi cu însufleţire 
românească, căci în jurământul vostru poporul românesc va găsi 
voinţa şi viitorul său. 

Când veţi rosti cuvintele de jurământ, noi toţi ne vom ruga, 
ca Dumnezeu să ocrotească neamul nostru, pentru care, fiecare 
îşi va da şi cel din urmă pic de sânge şi cea de pe urmă suflare. 

Trăiască neamul nostru românesc! 















BUN SOSIT, PRIBEGILOR! 

dc d»na Dr. ASPASIA LUŢIA-ŞANDRU 
dircctorea lic. ortodox de fete. 

Cu zile mergefi, dragii mei, 

Şi să veni(i cu zile! 

Şi eu venit cu zile şi-s acum acasă, scumpii noştri 
bejenari! 

Din multele momente de înălţare sufletească cari ni sunt 
date să le trăim acum nu cred să poată fi altul mai duios decât 
reîntoarcerea ofiţerilor bucovineni din armata română cari vre-o 
cincizeci la număr, au sosit Sâmbătă seara la Cernăuţi. 

Dragii de ei! S’au dus „dincolo" — cum se spunea pe 
vremuri — să servească marea cauză a Unirei noastre... unii 
de demult, de la izbucnirea războiului, aljii mai târziu, alţii, cei 
mai îndrăzneţi, din prinsoarea rusească, şi-au lăsat cei mai bă* 
frâni casa bine aşezată, — femeie, copii (ori chiar cu ei au 
plecat), cei tineri părinfii îngrijoraţi şi pradă suferinţei — şi au 
sfat acolo, luptând fiecare după cum îl ajungeau puterile, pentru 
mărejul scop căruia*i închinase viafa. 

Noi —' cei rămaşi acasă — abia ne putem face o ideie 
clară despre eroismul şi abnegafiunea fără seamăn cu care au 
suportat exilul, căci deşi se aflau în fara mumă, deci tot acasă, 
fiecare a venit acolo sub împrejurări aşa de excepţionale, încât nici 
decum nu*şi putea aranja o viajă normală. Şi să trăieşti ani de 
zile din provizorate, să vezi cu ochii dezastrul, care numai pe 
urmă s'a dovedit aparent din fericire, să suferi toate mizeriile 
cari şi le poate închipui fanfazia omului, tot martirajul care l*a 
îndurat întreg poporul din regat, să ştii că acasă ai tăi sunt 
lipsifi de sprijinul tău şi expuşi la şicane insuportabile de pe 

urma ta şi că eventual n’o să*i revezi niciodată şi totuşi să ră* 
mâi credincios idealului care în răstimpuri trebuia să-fi pară 
aproape irealizabil, să nu*Ji pierzi cumpătul, ci să râbzi şi să 
aştepţi — iată momentele cari fac grandoarea jertfei pe care au 
adus*o eroii noştri şi pentru care slăviţi o să fie în veci 1 

Cât despre întimpinarea care le-am făcut*o, mai mult im* 
provizată, neştiind toată lumea de venirea lor, n’a avut acel ca* 
racfer de stil mare cu care am primit armata română, dar acel 
aer de intimitate care o stăpânia i*a dat un farmec deosebit. N’a 
lipsit nici oficialitatea de la primire, d. colonel Rovinaru cu 
d. Nicu Flondor, primarul oraşului, păr. Şandru, preşedintele 
Comitetului bucovinean din Chişinău, cel mai ales dintre pri* 
begi, prof. lancu Nistor..., şi apoi noi toţi ceilalţi care aşteptam 
câte un fiu, un frate, o rudă. 

Aşteptam — e întârziere de o oră... dar lumea e veselă. 
Ce are a face — i*am aşteptat pe Români trei zile’n picioare 
fără să obosim — mai aşteptăm un ceas pe copiii noştri. 

în sfârşit un fluerat prelung ne vesteşte intrarea în gară — 
muzica militară intonează „Deşteaptă*te Române" — dăm nă* 
vala spre vagoane ... dar unde*s ? Iată*i în sfârşit! lată*i pe toţi! 

Ce frumos e! Ei vin acasă... şi acasă*i România! nu e 
vis. Bucuria e de nedescris... Ai vrea să*l vezi pe fiecare, 
să-i spui un bun sosit, dar nu poţi, învălmăşeala e prea mare... 
în sfârşit iată-i pe toţi în jurul colonelului. Pornesc vorbirile. Nu 
pot prinde toate câte se spun: unul din cei reîntorşi salută ţara 
regăsită şi gara răsună — întâiaşi dată — de urale pentru regele 
Ferdinand. Vorbeşte păr. Şandru; în numele studenţilor locot. 
Pridie. Vorbe calde, pline de cea mai sfântă iubire de ţară ş 
patrie, — o Doamne, ne dăm noi seama ce lucru mare ne 
aduc în dar vultanii noştri că noi, desmoşteniţii, avem de*acum 
o patrie?!... Pătrunde vocea energică a profesorului Nistor 
care celebrează acest moment când — „ne întoarcem noi cei 
ameninţaţi cu spânzurătorile, venind acum ca triumfători şi răz* 
bunători... După 143 de ani de sclăvie suntem iar stăpâni în 

{ara noastră... Iar de-acum da muncă cu tojii pentru Unire!“ 
E un delir de fericire, suntem uluiţi de năvala sentimentelor. 

In sunetul muzicei pornim apoi cu to}ii spre oraş, mândru 
convoiu de învingători. Nedumeriţi ies străinii pe balcoane şi 
se întreabă ce să fie ? !... Dar, priviji numai. Vin trădătorii! 
şi venim noi toji aceia cari am stat prin închisori, prin lagăre, 
cei batjocuriti şi suspicionaţi... cari tofi păşim cu fruntea ridi* 
cată, cu cugetul împăcat şi iertător, pentru cine va fi vrednic de 
iertare. Şi aşa plecăm mai departe — tot descoperind câte un 
prieten din mulţime, până ajungem în 'piaţă. Pentru a doua 
oară se încinge aici hora Unirei. 

De aici mulţimea se răsfiră: o parte pleacă la locul de 
găzduire, la internatul de băie{i, e partea cea mai mare ; mai 
putini, Cernăutenii, acasă la familia care nu şi-au văzut-o patru 
ani de zile şi mai bine, căci deşi mulţi n’au putut rezista do* 
rului de acasă şi au venit prin ţară în timpul ocupaţiei ruseşti, 
— totuşi au fost şi câfiva mândri cari n’au vrut- să vie pe 
acasă, până n au dovedit iumei că dreptatea a fost pe partea lor. 

Ce dulce le e acum revederea ! 

In această nemai trăită bucurie nici nu ne dăm seama că 
nu sunt to{i reveniţi... Nu mă gândesc la cei cari au întârziat, 
ci la acei cari n’o să mai vie printre noi. 

. Sunt puţini, dar dintre cei mai buni... 

Glorie lor! Au adus jertfa supremă ! Ferice de ei! 

Dorm în ţărâna patriei ! 















DIN AMINTIRILE MELE 


de GEORGE ŞANDRU 
Ârhipresv. mitrofor, Consilier EparhiaUReferent, 
fost membru în Consiliul National şi în Congresul General 

Voind să scriu unele din amintirile mele personale cari se 
leagă de activitatea Consiliului Naţional din Cernăuţi care a în¬ 
făptuit Unirea din 1918 şi din care am făcut parte şi eu, vrând 
nevrând, gândurile mi se îndreaptă şi asupra celor patru ani pre¬ 
mergători, întrucât activitatea mea în cursul lor m’a învrednicit de 
onoarea de a lucra împreună cu mulţi dintre cei ce şi-au spus 
cuvântul, când trebuia să se hotărească soarta Bucovinei noastre. 
Dar şi mai vechi amintiri îmi vin în minte : păstorirea mea prin 
23 ani în comuna Rogojeşti, în nemijlocita apropiere de frontiera 
Moldovei, pe care deseori o treceam cu emoţie şi dragoste pentru 
„cei de dincolo" şi se va vedea din istoria acestor vremuri că 
cei mai activi în opera constructivă a Unirii au fost cei trăiţi a- 
proape de „Ţară". Rogojeştii mă mai legau în strânsă prietenie 
de Tudor şi Iancu Flo.ndor, care avea să joace un rol atât de 
important la înfăptuirea Unirii. Desele mele excursii în România 
m’au învăţat şi prudenţa în contactul cu autorităţile austriace, 
prudenţă, care mba fost de mare folos în timpul războiului şi 
m’a ajutat să nu fiu suspectat de nime. Ba în urma activităţii 
mele ca paroh al bisericii sf. Paraschiva din Cernăuţi, îmi câş¬ 
tigasem nu numai încrederea enoriaşilor, dar se vede şi cea a 
guvernatorilor austriaci, cari cunoscându-mă ca membru zelos al 
comitetului de aprovizionare, înfiinţat la începutul războiului în 
1914, îmi încredinţau conducerea primăriei municipiului, de câte 
ori erau siliţi să se retragă în faţa forţelor inamice. In timpul o- 
cupaţiei ruseşti am fost de repeţite ori „părintele oraşului", ba 

pe limpul bolşevismului am fost chiar ales de populaţie şi in* 
stifuit primar în locul celui impus de Ruşi. Bine înţeles era o 
sarcină plină de răspundere şi destul de primejdioasă uneori, 
căutam să mă achit de îndalorirelc mele, nesupărând pe nime, 
pentruca la rândul meu să nu fiu suspicionat. Uşuram pe cât 
puteam soarta locuitorilor acestui oraş,' pentru ca bucurându*mă 
de o autoritate necontestată să o pot folosi spre ajutorarea celor 
cari lucrau pentru Unire şi a familiilor cari îşi aveau fiii sau ru* 
dele „trecuţi dincolo" şi erau expuşi bănuelilor Austriacilor cari 
tot din nou recuceriau Bucovina. 

O poziţie curioasă aveau Cernăuţii în timpul neutralităţii 
României : deşi oraşul era ocupat de Ruşi, totuşi prin apropiata 
Mamorniţa mulţi locuitori, obţinând paşapoarte române, plecau 
prin România chiar până la Viena ; aşa se aduceau de acolo 
salariile funcţionarilor şi preoţilor rămaşi sub ocupaţie ; aşa s’o fi 
dus şi veşti importante militare încolo, o dovadă că Ruşii au 
fost destul de naivi în controlul teritoriilor ocupate de ci. Tot 
prin Mamorniţa treceau din Cernăuţi şi cei ce voiau să rămână 
în Regat. Pentru a putea face un discernământ între cei ce me* 
rifau să obţină un paşaport, consulul României Gheorghe Gaiiin 
se sfătuia deseori cu mine şi multe vieţi româneşti au scăpat de 
persecuţie, graţie generosităţii şi vigilenţii acestui bărbat. In timpul 
neutralităţii cea mai mare bucurie o aveam, când primiam la 
primărie vizita ofiţerilor Români, trimişi aici în recunoaştere, între 
cari a venit odată ca locotenent şi marele avocat din Bucureşti 
Rosetti. împreună cu adiaţii mei în primărie, Claudie Stefanelli, 
consilier de curte şi T. Bocancea, azi consilier la casaţie, îi în* 
tîmpinam pe aceşti soli ai Ţării libere, sorbind din vorbele lor 
nădejdea zilei liberatoare şi rugându*i tot din nou cu lacrimi în 
ochi să spună acolo unde trebuia, pasul şi dorul nostru. 

Când auslriacii stăpâneau în oraş, rolul meu era mai redus, 
totuşi rămâneam în comitetul de conducere al oraşului şi am a* 
vut ocazie să fiu de oarecare folos connaţionalilor mei făcând în* 
preună cu colegul meu consilier consistorial Ipolit Tarnavsclii şi 
serviciu la ccnsura scrisorilor. Observasem anume că unii Ro* 

mâni înflăcăraţi dela noi şi din Ardeal trimiteau scrisori atât de 
incendiare în România, încât o a două censurare, care ştiam că 
adese se făcea la poşta dela frontieră, îi aducea desigur la puş* 
cărie. Cum era să-i scap de această primejdie ? Cum dam de 
asemenea scrisoare, o scoteam binişor din teancul unde se gă* 
sea, o ascundeam în buzunar şi acasă o puneam pe foc. Cre* 
deam că sunt foarte iscusit în această manoperă, unul din ofiferii 
cu cari lucram însă mă observase şi după vre-o trei zile mi-o 
spuse, îmi destăinui însă totodată că era Ceh, prieten al Româ¬ 
nilor şi că şi el nu dorea nimic mai fierbinte decât prăbuşirea 
imperiului austriac. Puteam deci acuma lucra în linişte din partea 
lui. Mi-a fost dat să descopăr şi scrisori prin cari Români buni 
ca profesorul Radu Sbiera şi alţii erau denunţaţi autorităţilor au* 
striace ca trădători. Şi aceste au fost mistuite de flăcări. 

De fapt, multe erau frământările cărora le eram expuşi noi 
Românii din Cernăuji, ca dealtfel din toată Bucovina ; totuşi cel 
mai greu de suportat nu erau neajunsurile materiale legate de 
soarta acestui oraş care trecea dintr’o mână în alta şi rămânea 
sau ocupat sau în apropierea frontului rusesc, plin de armată, 
de răniji, de primejdie. Ceea ce ne apăsa şi ne mohoria sufle* 
tele era nesiguranţa soartei noastre viitoare ca Români, nesigu* 
guranţa fraţilor noştri cari trecuseră hotarele cu speranţa de a se 
înrola imediat ca luptători în armata Română, care trebuia să 
aducă visul nostru secular la îndeplinire. Ii ştiam pe mulţi fără 
mijloace, ne temeam că durata lungă a neutralităţii o să le ma* 
cine puterea de rezistenţă şi elanul şi ne durea sufletul că băr* 
baţi de valoarea unui Iancu Nistor, Aurel Morariu şi alţii, vor 
fi priviţi poate ca indesirabili, dacă România nu ar întră în războiu. 

Toate aceste preocupări îi făcea pe Românii intelectuali să 
se întâlnească în tot timpul războiului când pe la particulari, când 
în o odaie separată din Palatul naţional, unde mai veneau şi ofi* 
ţeri români ardeleni, aflători cu armata ungară în Cernăuţi, ajun* 
gând astfel să fim la curent cu adevăratul mers al treburilor, 
cântărind speranţele şi posibilităţile de realizare, căci ne dădeam 
seama că se juca soarta noastră: sau învinge Antanta şi prin* 

cipiul naţionalităţilor, sau eram perduţi într’o Austrie învingătoare 
şi germanizătoare. 

Cu intrarea României în războiu situata Românilor buco* 
vineni ajunse mai delicată, precauţiunea trebuia dublată, în acelaş 
timp înfrigurarea din sufletele noastre devenea tot mai mare, până 
în fine se arătară zorile libertăţii. 

Tocmai când aparent se înstăpâniră Austriacii iar la Cer r 
năuji, din primăvara anului 1918 vedeam că prăbuşirea monar¬ 
hiei Habsburgice se apropie şi năzuin{ele noastre începură a lua 
formă concretă. Simţeam că în sfârşit putem şi trebue să acţio* 
năm şi noi ca Cehii, Polonii, Croaţii şi Italienii din vastul con¬ 
glomerat care se distramă şi mai ales după reîntoarcerea lui 
Sextil Puşcariu din campanie, ne-am pus pe lucru cu ţinta bine 
determinată a reinstalării Bucovinei în vechile ei fâgaşuri; gru* 
păţi în jurul lui Puşcariu am editat ca organ de alarmă naţio* 
nală ziarul „Glasul Bucovinei" şi am organizat toate lucrările 
pregătitoare pentru o motivată chemare a armatei Române în 
Bucovina, care odată sosită aici urma să rămână stăpână pe a* 
ceste meleaguri. 

Astfel încercările năbădăioase ale Ucrainenilor de a reclama 
Bucovina pentru ei, nu ne speriară de fapt, căci ne dădură bine* 
venit prilej de a cere scutul României. 

Când Iancu Flondor luă în preajma zilei de 2 7 Octombrie 
1918 conducerea Consiliului Naţional, el mă institui din nou 
primar al Cernăuţilor şi primul lucru ce l-am făcut, în calitatea 
aceasta a fost arborarea steagului tricolor pe turnul primăriei, apoi 
pregătirile cuvenite pentru primirea glorioasei noastre armate, care 
la 11 Noembrie 1918 îşi făcu intrarea în capitala Bucovinei, şi 
apoi a Bucovinenilor, plecaţi să lupte în ţara liberă pentru idealul 
naţional. 

La 28 Noembrie apoi, după terminarea congresului din 
Sala Sinodală, am avut fericirea ca de pe balconul primăriei, 
unde mă găseam împreună cu generalul Zadic, Iancu Flondor 
şi Iancu Nistor, să fac cunoscut mulţimei adunate în faţa primă* 
riei Unirea definitivă a Bucovinei cu regatul liber al României. 

Neuitate impresii mi-au rămas din călătoria pe care am 
făcut-o după congres la Iaşi sub conducerea lui Iancu Flondor, 
împreună cu alte personalităţi, ca delegaţi ai Consiliului Naţional 
pentru a preda Regelui Ferdinand mesagiul Unirii. 

înfioraţi de o emoţie, unică în viaţa noastră, am trecut fron¬ 
tiera de ieri, cu evlavie şi adânc respect pentru dârzenia şi răb¬ 
darea cu care Românii au ştiut să suporte mizerii necunoscute 
pentru noi, am intrat în capitala Moldovei, cu duioşie observa¬ 
răm chiar la Palat aranjamente neobicinuite pentru un salon re¬ 
gal : în contrast cu mobilierul oricum convenabil încăperii, stră- 
juiau sub părete lăzi mari ferecate, în cari se găsea avutul fa¬ 
miliei regale, iar într’un colţ se găsea tabla neagră pe care mi¬ 
cuţa Domniţa Ileana îşi scria lecţiile, mirată că România nu mai 
are forma unui corn, cerând explicaţii dela augusta sa Mamă. 
M. S. Regele ne primi emoţionat, cum eram şi noi pătrunşi 
de înalta însemnătate istorică a momentului. Vedeam uimiţi, cu 
ce eroică resemnare înalta Familie Regală suportase toate priva¬ 
ţiunile şi cu câtă seninătate se acomodau chiar acum restricţii^ 
nilor impuse de împrejurări. Dar şi câtă mulţumire sufletească 
în acest cadru al suferinţei învinse, momente de triumf pentru 
Rege, cum nu leta avut alt Domnitor al Ţării noastre, momente 
de fericire pentru noi cari ne răsplăteau pentru strădaniile noastre 
de veacuri, pentru nenumărate umiliri suportate cu răbdare în 
vederea vremurilor ce trebuiau să vină. In această stare suflet 
tească am petrecut două zile la Iaşi. Am sărbătorit acolo, la 
banchetul oferit de Flondor pe acela care a fost apostolul deşt 
teptării noastre naţionale, pe Nicolae Iorga, şi am plecat apoi, 
delegaţia întreagă, ca oaspeţi ai Regelui la Bucureşti pentru a 
asista la intrarea triumfală a Majestăţilor Lor în capilală. La But 
cureşti în entusiasmul momentului intervenea pentru mine şi un 
sentiment de duioşie : aici trebuia să întâlnesc pe fiica mea cea 
mai mare, care văduvise în acest războiu, soţul ei căzând la 
Turtucaia, aici stăruiau umbrele acelor Bucovineni generoşi cari 
căzuseră pe câmpul de luptă român, fără să poată întrezări în 
clipa morţii triumful final. 

Poate pe acelaş loc, unde în anul 1915 un Iancu Nistor, 
înfiăcăraful Emilian Sluşanschi şi întregul grup al Bucovinenilor 
refugiafi asistase la parada din 10 Mai şi îşi aprindeau speran¬ 
ţele la mândrul aspect al trupelor Române, se găsea acum tri¬ 
buna noastră de unde, priviji cu dragoste de lumea întrunită 
acolo, priveam şi noi cu înfiorare şi nestăpânită mândrie la splen¬ 
dida desfăşurare a reîntoarcerii armatelor aliate în frunte cu Re-, 
gele isbăvitor şi preavrednica sa tovarăşă Regina Maria în ca¬ 
pitala României întregitei 

Zile de negrăită, sublimă frumusefă... 

Cine le-a trăit, nu mai are voie să murmure vreodată, chiar 
dacă au urmat vremuri cu năcazuri multe şi mărunte, ci trebue 
să mulfămească cu smerenie atotputernicului Dumnezeu că a 
avut şi el părticica sa de merit, fie cât de mică, când s’au scris 
paginele cele mai luminoase din istoria neamului nostru. 

Astfel membrii Consiliului Naţional şi-au văzut străduinţele 
lor încununate de isbândă şi misiunea lor împlinită. 

Ce a urmat de aici înainte nu mai aparţine istoriei Buco* 
vinei; de acum se deapănă firul istoric al României Mari. 





VALERIAN ŞESAN 

















AMINTIRI DELA DINEUL DE GALA 
DELA PALATUL REGAL 

DIN ZIUA ISTORICĂ DE 1 DECEMVRIE 1918. 

de VALERIAN ŞESAN 
fost membru în Congresul general 

In memorabila zi a votării şi proclamării Unirii Bucovinei 
cu Ţara Mamă, în ziua de 28 Noemvrie 1918, am fost prezent 
în Sala sinodală a Reşedinţei mitropolitane din Cernăuţi şi am 
simţit fiorii de bucurie ce cu prinseră întreaga suflare românească 
în vederea împlinirii visului nostru secular de unire a tuturor 
Românilor într’o Patrie comună sub sceptrul glorios şi ocrotitor 
al Regelui ibtregîto^ al^M^llii 1 româî^^c, ML Regele Fer- 
dinand. 

Ataşat ca secretar al I. P. S. mitropolit Vladimir de Repta, 
am făcut parte din Delegaţia bucovineană care, imediat după 
votarea Unirii Bucovinei cu Patria-Mamă, a plecat la Iaşi încă 
în seara zilei de Joi, 28 Noemvrie, să prezinte M. S. Regelui 
Ferdinand Actul unirii dela Cernăuţi. Am călătorit chiar în com¬ 
partimentul special din vagonul salon ministerial, rezervat pentru 
I. P. S. mitropolitul Vladimir. La Iaşi am avut fericirea să fiu 
prezent la audienţa festivă regală. M. S. Regele Ferdinand a 
binevoit să-mi adreseze şi mie câteva cuvinte, vorbind despre 
Universitatea din Cernăuţi şi despre facultatea de teologie care a 
ajuns să fie focar de cultură românească. Pe urmă am plecat în 
acelaş vagon cu I. P. S. mitropolitul Vladimir la Bucureşti 
spre a lua parte la intrarea triumfală a MM. LL. Regele şi 
Regina în capitală. 

In Bucureşti am avut fericirea să iau parte, împreună cu 
ceilalţi membri ai Delegaţiei bucovinene, atât la intrarea solemnă 

a trupelor române cât şi la Dineul regal din ziua de 18 Noem- 
vrie/1 Decemvrie 1918. Ca document istoric şi drept dovadă 
pentru participarea mea la clipele cele mai înălţătoare cu ocazia 
realizării visului de aur al Românilor, alăturez aci Menuml ce 
s’a servit la acest dineu, şi pe care am objinut, spre nemăsu¬ 
rata mea bucurie, câteva autografe ale personalităţilor principale. 



Primele semnături au fost ale ÂÂ. RR. Carol şi Elisa- 
beta, încă în timpul când şedeam la masă. Văzând că alţi co¬ 
meseni trimiteau camerierul să ceară semnătura dela Â. R. Carol, 

a făcut-o şi baronul Eudoxiu Hurmuzachi care şedea lângă 
mine, şi atunci am îndrăznit şi eu, care şedeam al noulea la 
stânga A. S. Regale. Celelalte semnături le-am putut aduna 
după dineu, când s’a oferit cafeaua în altă sală, unde atmosfera 
era şi mai cord'ală decât în timpul dineului. 

Copleşitor a fost pentru mine momentul, când m’am apro¬ 
piat cu inima tremurândă de emoţie de M. S. Regele Ferdi- 
nand, rugându-L ca bucovinean semnătura, pe care mi-a dat-o 
cu cea mai mare bunăvoinţă. Când am avut ocazia binevenită 
să fiu în apropierea M. S. Regina Maria, am cutezat să-I cer 
semnătura. M. S. Regina L-a prins de braţ pe Alteţa R. NU 
colae care era din întâmplare în apropiere şi sprijinită pe spatele 
A. Sale — Şi-a pus semnătura pe cartonul de menu, tresaltând 
inima ei de Mamă a fiilor readuşi la Patria-Mamă. 

Plin de admiraţie pentru generalul Grigorescu, vijeliosul în* 
vingător al lui Mackensen la Mărăşeşti, am căutat să-i solicit 
semnătura, acosfându*l cu câteva cuvinte elogioase într’un grup 
de generali. Cu vădită mişcare mUa dat semnătura dorită. 

Apoi m’a atras personalitatea reprezentanţilor principali ai 
Franţei care ne*a ajutut atât de mult la realizarea idealului 
nostru naţional, cerându*le semnătura ; aceştia au fost: ministrul 
SainUAulaire şi generalul Berthelot. 

Spre a avea un semn vizibil de simbolizare cât mai desă* 
vârşilă a acestei zile mari când MM. LL. Regele Ferdinand şi 
Regina Maria ŞUau făcut, în fruntea victorioasei armate române, 
intrarea triumfală în Bucureşti — capitala din acel moment şi 
pentru totdeauna a tuturor Românilor uniţi într’o Patrie mare şi 
de Dumnezeu binecuvântată până la sfârşitul veacurilor ce vor 
să mai vină, — am cerut semnătura şi a I. P. S. Mitropolit 
Pimen, capul bisericii ortodoxe române, cât şi semnătura şefului 
guvernului de pe atunci, Primministrul general Coandă şi, last not 
least, semnătura celui mai de seamă bărbat de stat Ionl.C. Brătianu. 

Autografele de mare preţ îmi vor fî mie şi familiei mele 
din generaţie în generaţie, o amintire preascumpă, cât şi o reîn* 
viorare continuă. 




















CUVÂNTUL LUI CLÂUDIU ŞTEFANELU 

IN ŞEDINŢA CONSILIULUI NAŢIONAL DIN 13 FEBR. 1919 

înalt Consiliu ! îmi pare rău că sunt neînţelegeri, n’am venit 
aci ca să nu ne înţelegem, ci să ne arătăm la culmea vremu* 
rilor mari, pe cari am ajuns să le petrecem. Ştifi că prin de- 
cretul-lege, care stabileşte unirea Bucovinei cu România, Con¬ 
siliile na}ionale au pierdut ipso iure atribufiile cele ce le-=au 
avut până în vremurile până ce Regele Ferdinand a iscălit actul 
unirii. Până în vremea aceea atribuţiile D-voastre erau acele ale 
unui parlament. Din momentul când Regele a iscălit actul unirei, 
depică aceste atribuţii ale Consiliului National. Numai la stărui 
infa d-lui ministru lancu Flondor Consiliile Naţionale au un vot 
consultativ, penlrucă pune prej pe D-voastră. Aţi fost chemaţi 
ca să alegeţi o comisie pentru reforma electorală şi alta pentru 
cea agrară, ca astfel să ne putem înţelege, ca să facem ce e 
mai bun pentru viitorul tării noastre. Acolo vom avea ocazie să 
facem lucru bun şi guvernul vă roagă să lăsaji lucrurile mici, 
cari nu sunt la culmea chemărei, să alegeţi comisiile cari să ne 
ajute să ajungem ceea ce dorim, o reformă electorală şi una 
agrară. 

Vă rog să vă restrângeţi la limitele de azi şi cred că nici 
nu e consult ca să treceji peste limite. Ocaziune vom avea în 
comisiune şi acolo vom munci drept şi bine. 



T. V. ŞTEFANELLI 


27 














UN ACT GRANDIOS 

de T. V* ŞTEFANELLI 
fost membru în Congresul general 


La Cernăuţi am asistat la congresul care a votat unirea 
Bucovinei cu România. Eu mai înainte eram ales membru în 
constituantă şi astfel am fost printre cei cu dreptul de vot. Unirea 
s’a votat cu unanimitate şi cu mare însufleţire. A fost un act 
grandios săvârşit cu mare pompă în sala Sinodală de marmoră 
a reşedinţei mitropolitane, la care au asistat reprezentanţi din 
România, din Basarabia, din Transilvania şi mii şi mii din 
Bucovina. 

La măreţia extraordinară a acestui act a contribuit foarte 
mult şi feerica sală de marmoră care, cu toate că era ziua, era 
luminată cu mii de lumini electrice, cari reflectau culorile vii de 
pc chipul în mărime naturală al lui Ştefan cel Mare, care atârna . 
deasupra tribunei Preşedintelui blondor. Perspectiva era minu¬ 
nată, plasiicitaiea uimitoare şi solemnitatea adânc înduioşătoare. 

De aici publicul a plecat la palatul comunal, şi din balcon 
Flondor a anunţat poporului unirea cu România votată de con¬ 
gres, iar primarul oraşului, preotul Şandru, a anunţat că de acu 
înainte piaţa principală a oraşului se va numi „piaţa Unirii", 
după care în toate părţile pieţii au fost ridicate table tricolore cu 
inscripţia „Piaţa Unirii", iar pe vârful turnului de la primărie 
fâlfâia, în locul pajurei, tricolorul Românesc. 

Astfel am avut şi eu nemărginita fericire să iau parte la 
acest act istoric şi să votez unirea cu România, la care am visat 
o viaţa întreagă, dar a cărei realizare, după ocuparea Bucureş* 
tilor, o credeam aproape peste putinţă... 

In Cernăuţi am făcut cunoştinţă cu şeful tău dela Justiţie 

Pelivan şi cu Halippa. Am stat împreună cu dânşii la masă 
şi mi-au plăcut amândoi foarte mult. 

Ei amândoi au plecat din Cernăuji la Alba Iulia ca să 
asiste şi acolo la declararea unirei. 

(Fragment dintr’o scrisoare, adresată fiului său, A. Ştefanelli), 




’tbrary Cluj 

IPOLIT TÂRNAVSCHI 











DIN AMINTIRILE MELE 

dc Dr. IP0L1T TARNAVSCHl 

fost membru în Consiliul naţional şi în 
l 4i Congresul general al Bucovinei 

Din amintirile mele în legătură cu marele act istoric al 
„Unirii" şi cu evenimentele, care Uau premers, se desprinde mai 
întâi de toate, figura luminoasă a unui tânăr entusiast, al ulti¬ 
mului redactor al ziarului „Viaţa Nouă", profesorul I. Grămadă. 
Nu i-a fost dat acestui vizionar să ajungă acest mare eveniment, 
dar i-a fost dat cel puţin să pătrundă cu ochiul lui ager tainele 
viitorului, i-a fost dat să prevadă cu un dar divinatoriu marele 
act istoric, care a schimbat din temelie situaţia politică a popo¬ 
rului român din Bucovina. Neştearsă mi-a rămas în memorie 
o zi din luna Iulie 1914, o zi cu o căldură dogoritoare. Eram 
mai mulţi inşi adunaţi într’o cameră a Palatului Naţional, dis¬ 
cutam pătrunşi de o profundă îngrijorare desfăşurarea luptei pe 
teren naţional bisericesc, luptă atât de inegală a Românilor cu 
drepturile lor istorice imprescriptibile şi totuşi nesocotite în mod 
sistematic de o stăpânire vitregă şi a Ucrainenilor sprijiniţi de 
Guvernul austriac cu toate mijloacele neleale şi extrem de păr¬ 
tinitoare. Deodată se deschide zgomotos uşa camerei şi intră 
prof. Grămadă, ţinând în mână un jurnal, era o ediţie specială 
a unui ziar german, care adusese textul ultimatului către Sârbi, 
ultimat, redactat, după cum se spunea, de impulsivul conte Tisza 
cu atâtea asperităţi stilistice, încât îţi făcea numai decât impresia 
că echivalează cu o declaraţie de războiu. 

După ce ne*a cetit acest document ne-a spus Grămadă 
cu glas rădicat, „avem războiu domnilor" şi acest războiu ne va 
aduce eliberarea din robia noastră. Şi cum era o fire pasionată, 
începu să ne vorbească de un strălucit viitor cu atâta entuziasm 

şi cu atâta putere sugestivă, că în cele din urmă l-am ascultat 
cu foţii cu însufleţire, cum ascultau oarecând sufletele credincioase 
revelaţiunile proorocilor. A urmat apoi gestul, care în cazul Gră¬ 
madă, fatalmente trebuia să urmeze. Fără preget acest tânăr şi 
înflăcărat entusiast a trecut hotarul de atunci al Bucovinei, s’a 
înrolat în armata română şi luptând pentru sacrul său ideal cu 
un suveran dispreţ al morţii, a căzut la Cireşoaia în August 
191T. Bucovina recunoscătoare a adus rămăşiţele lui pământeşti 
ca să se odihnească în glia sfântă a patriei sale desrobite. Au* 
zind de- moartea de adevărat erou a lui Grămadă am repetat 
doară adânc zguduiţi cuvintele duioase ale poetului care deplânge 
moartea unei fiinţe tinere şi zice: „Viaţa mea jună de acuma 
se stinge şi anii mei tineri coboară în mormânt". 

In amintirea noastră însă trăieşte şi va trăi Grămadă ca un 
entusiasmat şi convins prevestitor al Unirii. 

In altă ordine de idei trec, în refroprivirea mea, la o altă 
amintire. Dacă toţi Românii bucovineni au avut destule motive 
să se bucure şi să se însufleţească de Unirea cu Patria Mumă, 
noi preoţii Români din Bucovina am avut, aşa zicând, un motiv 
în plus pentru această însufleţită bucurie. Luptele noastre cu 
Rutenii pe terenul naţional bisericesc inteţindu*se tot mai mult, 
mai ales dela anul 1900 încoace, au oferit sfăpânirei austriace 
prilejul de a favoriza tot mai făţiş pe acest teren pe contrarii 
noştri etnici în detrimentul Românilor, ştirbind tot mai mult ca* 
racterul românesc al bisericii noastre din Bucovina. S’a făcut în 
cele din urmă, fără observarea formelor, numirea a doi profesori 
ucraineni la Facultatea de Teologie, a doi consilieri consistoriali 
şi a unui arhimandrit vicar ucrainean. în biserica catedrală a im* 
pus guvernul utracvizmul limbistic în serviciul divin, iar în anul 
1918 s’a decretat secţionarea naţională a Consistoriului, după ce 
octogenarul martir, Mitropolitul Repta, a fost forţat să demisio* 
neze. Dacă rămâneau puterile centrale biruitoare, avea să se 
ocupe chiar în anul 1918 în acest Consistoriu secţionat câte 3 
posturi de consilieri români şi ruteni şi conducătorul politic de 
atunci al Rutenilor, Nikolai Wasilko, îi invitase chiar pe preoţii 

ruteni să-şi nomineze candidaţii lor pentru aceste 3 posturi. Intr’o 
atmosferă de detestabile agitaţii s’au ţinut adunări de preoţi, în 
cari candidaţii ruteni căutau să-şi motiveze aspiraţiile lor la aceste 
posturi cu pretinse merite patriotice. Un fapt cred că merită să 
fie reţinut posterităţii ca dovadă a atmosferei care domnia pe 
atunci. La una din aceste adunări adecă,'ajunse la cuvânt şi un 
preot tânăr, cu 8 ani de serviciu, care şi-a motivat candidatura 
pe cât de scurt pe atât de semnificativ, zicând : unul din aceste 
3 posturi mi se cuvine mie, pentrucă nimene nu le poartă Ro¬ 
mânilor atâta ură, câtă le-o port eu. 

Acest epizod are de bună seamă semnificaţia sa profundă 
pentru umilirile şi jignirile, câte a trebuit să le supoarte pe atunci 
clerul român bucovinean. 

Preoţii ucraineni pentru a se arăta recunoscători pentru 
ploaia de favoruri nevisate, ce se revărsau asupra lor, începură 
a serba pretinsele victorii ale armatei austriace în biserica cate* 
drală prin liturghii solemne în sobor cu 12 preoţi făcând servi* 
ciul divin, fireşte, exclusiv în limba slavonă. Bieţii credincioşi 
români, intelectualii din Cernăuţi şi poporul din Roşa şi Mă* 
năstirişfe, asistau cu adâncă mâhnire la aceste servicii, cari în 
ce priveşte limba, încălcau brutal drepturile bisericeşti naţionale 
ale Românilor, consfinţite prin tradiţii seculare şi ce era şi mai 
dureros, ei trebuiau să asculte predici ucrainene, străbătute de 
şovinismul aproape dement care*l caracterizează mai ales pe tine* 
retul ucrainean. Eu personal nu voi uita niciodată profunda mea 
revoltă sufletească, când un preot ucrainean, care astăzi ocupă 
un post înalt în Eparhie, la una din aceste servicii divine într’o 
cuvântare de pe amvonul catedralei a rostit cuvintele : Noi au* 
striecii am înregistrat un nou triumf, România a fost nevoită a 
încheia pace. (Pacea dela Buftea). (Rumania prenuşdena bela 
mir zaclucete). A fost de bună seamă culmea şovinismului ca 
în măreaţa catedrală zidită din daniile voevozilor, boierilor şi ar* 
hireilor români să se insulte de pe amvon Ţara Românească. 
Asltcl fiecare debut nou al preoţilor ucraineni în biserica cate* 
drală sa transformat pentru mine, ca conducător al catedralei şi 

pentru colegii mei, preoţii români din Cernăuţi, într’o tortura, 
într’un martiraj naţional. Iată motivul în plus, pe care l-a avut 
preoţimea română a se însufleţi de măreţul act al Unirii. Iată 
motivul pentru care subsemnatul salutând glorioasa armată ro¬ 
mână la primul serviciu divin după intrarea ei, am rostit cu o 
satisfacţie, cu o bucurie şi însufleţire care-mi împleau toată fiinţa, 
între cuvintele de bine venire de pe amvonul acestei biserici şi 
următoarea frază: „Cu dor v’am dorit, cu răbdare v’am aşteptat, 
cu bucurie şi cu însufleţire vă binecuvântăm aici în biserica ca¬ 
tedrală, care de astăzi înainte va fi iarăşi aceea ce a fost, un 
locaş ortodox român de pioasă închinare". Prin această frază am 
ţinut ca în faţa armatei române să şterg ruşinea profanării am¬ 
vonului bisericii catedrale. 

Rog ca aceste evocări să nu se privească ca o polemică. 
Clipele de înălţare sufletească cari le petrecem acuma sunt prea 
sublime pentru asemenea porniri, generozitatea Românilor a trecut 
peste ofensele unor elemente orbite şi le-a iertat deraierile şovi- 
niste. Scopul meu n'a fost, decât să dovedesc că preoţimea ro¬ 
mână a avut înfr’adevăr un motiv în plus de a se bucura şi a 
se însufleţi de actul Unirii, care a curmat pentru totdeauna 
umilirile şi nedreptăţirile acestui cler pe timpul stăpânirii austriaco. 

Am invocat aceste amintiri în legătură cu Unirea, pentru 
că cred că sunt în parte lucruri inedite, cărora nu le supravie¬ 
ţuiesc decât puţini martori. Alţii din onor. membri ai Consiliului 
Naţional vor evoca alte amintiri cu mai multă iscusinţă şi cu 
mai mult succes. Astfel o să devină această carte comemorativă 
o colecţie de amintiri scumpe pentru toţi aceia, cărora le-a fost 
dat să trăiască zilele măreţe ale Unirii. Prevăd că oricine din 
noi va voi să-şi mai încălzească sufletul, ori cine va voi să se 
însufleţească în seara vieţei, la care am ajuns aproape cu toţii, de 
marile clipe, va frunzări în aceste amintiri scumpe, va sta adese 
adânc îngândurat în faţa uneia şi alteia din aceste amintiri, ad¬ 
mirând căile minunate pe cari a condus providenţa dumnezecască 
poporul românesc până la realizarea visului de aur. Prevăd ori 

de câte ori vom ceti din aceste amintiri, totdeauna vom simţi 
fiorii dulci ai triumfului naţional din anul 1918, ale unor înălţă¬ 
toare clipe istorice, cari nu se uită niciodată şi amintirea cărora 
reînvie într’una cu putere şi însufleţeşte tot din nou pe acela 
care le-a trăit. 

AMINTIRI DIN TRECUTUL GLORIOS 

dc Dr. VASII-F. TARNAVSCU1 
profesor universitar onorific, fost membru 
în Congresul General al Bucovinei 


In vremea răsboiului mondial aproape fot (impui am petrecut 
cu familia mea în Cernăuţi şi am suportat multe necazuri şi su¬ 
părări, mai cu seamă pe timpul ocupaţiunii ruseşti. Mai întâia 
atât eu cât şi familia mea eram neliniştiţi în privinţa soartei fiilor 
noştri Valerian şi Octavian, cari dela începutul răsboiului se 
aflau în prinsoare rusască din regiunile îndepărtate ale Siberiei 
şi dela cari timp de peste un an nu primiserăm nici o ştire. 
Apoi eram neliniştiţi şi în privinţa soartei noastre proprii, văzând 
că aproape în fiecare noapte mulţi Cernăuţeni erau arestaţi şi 
trimişi ca ostafeci în Rusia. 

O nespusă bucurie cuprinsese întreaga populaţie din Cernăuţi, 
când în sfârşit în toamna anului 1918 se proclamă armistiţiul şi 
începură tratativele pentru încheierea păcii. Mai cu seamă în cer¬ 
curile româneşti era bucurie şi însufleţire entusiasfă, când în' 11 
Noembrie întră armata română în Cernăuţi, ocupând întreaga 
Bucovină. Pentru mine în special acest eveniment m’a umplut 
cu mare bucurie şi onoare deosebită, fiindcă cu începutul lunei 
Octombrie 1918 am intrat în funcţiunea de rector ales al Uni* 
versifăţii din Cernăuţi. In timpul acesta de fransiţie funcţiunea 
de rector la universitatea noastră, ce e drept, era îmbinată cu 
multe greutăţi, însă cu ajutorul factorilor competenţi ele au tost 
uşor aplanate. Mai întâiu trebuiau întreprinşi paşii necesari pentru 
menţinerea universităţii în Cernăuţi, apoi instifuţiunea aceasta, 
care până la unire avea caracter german, trebuia românizată. 

Dintre greutăţile pe cari le*am întâmpinat în timpul funcţio* 

nării mele ca rector voiesc să relevez mai cu seamă două epi¬ 
soade marcante. 

Aşa pe la începutul lunii Noembrie 1918 pufin timp 
înainte de intrarea armatei române, unii ucraineni reuşiră să pună 
mâna pe stăpânire, ocupând edificiul guvernului Bucovinei şi 
primăria oraşului Cernăuţi şi se zvonise că în scurt timp se vor 
prezintă şi la universitate ca s’o iee în stăpânire. Aceasta însă 
nu s’a întâmplat, deoarece între timp, făcându-se din partea ro¬ 
mânilor din Cernăuţi demersurile necesare la Iaşi, unde se afla 
guvernul român, în 11 Noembrie intrase armata română în 
Cernăuţi şi astfel se terminară toate aceste uneltiri ale ucraine¬ 
nilor. Altă greutate şi enervare mi-a cauzat un emis al secretarului 
de stat pentru instrucţiune al statului austro-german nou înfiinţat 
din Viena, cu data de 4 Dec. 1918. Prin acest act eram invitat 
de a lua făgăduinţa solemnă (Angelobung) a corpului didactic 
al Universităţii pentru statul austro-german. Se vede că la Viena 
încă n’ajunse ştirea despre alipirea Bucovinei la România, pro¬ 
clamată la 28 Noembrie 1918. Fiind actul acesta eminent politic 
m’am adresat d-lui Iancu Flondor, pe atunci ministrul Bu¬ 
covinei, şi în înjelegere cu Domnia Sa am reţinut actul şi am 
refuzat satisfacerea cererii acesteia care fost şi ultimul act al 
dominaţiei ausfro-germane către universitatea noastră. 














UN MIC EPISOD DIN TIMPUL 
RĂZBOIULUI MONDIAL 

CUM Â FOST SALVATĂ BIBLIOTECA, LABORATORIILE 
.ŞI COLECŢIUNILE INSTITUTELOR UNIVERSITARE 
PENTRU UNIVERSITATEA DIN CERNĂUŢI 

dc CORNEL TOPOR TARNOVIEŢCHt 
fost director general C. F. R. 

Era, în toamna anului 1918. Războiul mondial se desfăşura 
în toâtă furia sa. Bucovina a fost încălcată în repetate rânduri 
de armata rusă. Armatele austriace luptau încă împotriva Rusiei 
Ia frontierele de Est ale Bucovinei între Prut şi Nistru. 

Situaţiunea Bucovinei a fost deosebit dc critică în tot timpul 
răsboiului mondial. Din ce în ce se consolida svonul că 
Bucovina va trebui cedată Austriei. In vederea marilor pre¬ 
faceri teritoriale cari trebuiau să urmeze, profesorii germani şi 
evrei dela Universitatea din Cernăuţi, câţi din ei erau originari 
din ţările de Vest ale imperiului Ausfro-Ungar, începuseră să 
transporte în patria lor avutul din Cernăuţi. 

Rectorul Universităţii convocă pe membrii Senatului aca¬ 
demic pentru ziua de 31 Octombrie 1918 înfr’o şedinţă plenară. 
Intre alte chestiuni cari erau la ordineaa de zi, se discută şi 
soarta bibliotecei universitare, a laboratoriilor şi a colecţiunilor din 
institutele universitare. Aproape toţi membrii Senatului academic 
au căzut de acord că acestea trebuesc transportate, cât mai cu¬ 
rând, la Viena, pentru ca să nu cadă în mâinile duşmanului. 
S’a făcut propunerea ca Direcţiunea Căilor Ferate Austriace din 
Cernăuţi să fie rugată, în mod oficial, ca să pună imediat la 
dispoziţiunea Universităţii din Cernăuţi vagoanele necesare (cam 
18 — 20 vagoane) spre a se putea transporta biblioteca şi cea¬ 
laltă avere a Universităţii la Viena. 

Pe vremurile de atunci eram membru al Senatului academic 
şi am luat parte la acea şedinţă memorabilă. Dar am făcut 
opinie separată şi am propus ca biblioteca să rămână pe loc 
dimpreună cu laboratoriile şi colecţiunilc sale. Propunerea am 
motivat-o cam în felul următor: 

1. Biblioteca Universităţii de aici s’a format în cea mai 
mare parte din fosta Bibliotecă a ţării Bucovinei. Ea este, aşa- 
dară, proprietatea ţării Bucovinei. 

2. Biblioteca universitară, laboratoriile şi colecţiunile insti¬ 
tutelor universitare au fost completate din bugetul Statului austriac, 
dar întrucât şi Bucovina aparţine acestui Stat şi cetăţenii ei şFau 
plătit birurile lor către Stat, ea trebue să fie considerată, cu de¬ 
pline drepturi, proprietatea averii de care dispune Universitatea ei. 

3. Interesele mai înalte culturale ale ţării, oricare ar fi soarta 
ei viitoare, reclamă ca ea să aibă o Universitate. Fără de biblio¬ 
tecă, fără laboratorii şi colecţiunile necesare, Universitatea din 
Cernăuţi ar fi de fapt desfiinţată. Eu nu pot să iau asupra mea 
răspunderea grea de a fi contribuit la desfiinţarea Universităţii 
ţării mele. Această răspundere este cu atât mai grea cu cât ştiu 
că reînfiinţarea ei ar întâmpina pe viitor prea mari dificultăţi şi 
cheltueli enorme, pe cari Statul austriac nu ştiu dacă ar mai 
vrea sau ar mai putea ca să le suporte. Şi în fine 

4. Transportarea bibliofecei, a laboraforiilor şi colecţiunilor 
universitare nici nu este necesară, pentrucă Ruşii nici n’au ma¬ 
nifestat până acum intenţiunea ca să ia cu sine sau să distrugă 
biblioteca Universităţii de aici. 

Cu toate acestea membrii Senatului academic nu s’au dat 
convinşi că biblioteca, laboratoriile şi colecţiunile universitare ar 
trebui să rămână în ţară, ci au votat pentru transportarea lor 
la Viena. 

Văzându-mă majorat, nu mi-a rămas alta decât să ridic 
protestul meu cel mai energic împotriva acestei hotărîri nedrepte. 

Eram deci să încerc totul ce mi-arsta încă în putere, ca 
să frustez punerea în aplicare a acestei hotărîri, care însemna 
pentru mine desfiinţarea Universităţii din Cernăuţi, şi constituia 


28 

în acelaş limp şi o nedreptate vădită faţă de {ara mea. Nu vroiam 
ca să nu acţionez împotrivă, pentrucă m’ar fi mustrat greu con* 
ştiinţa mea, dacă nu mi*aş fi făcut pe deplin datoria. 

Eram bine împrietenit cu domnul Cornel de Topor Tar * 
noviefchi, care pe vremurile de atunci era conducătorul interimar 
al Direc|iunii Căilor Ferate din Bucovina şi cunoaşteam bunele 
lui sentimente româneşti. Deci fără a sta mult pe gânduri şi 
fără teamă de a fi cumva refuzat, m’am prezentat câteva minute 
dupăce a fost ridicată şedinţa Senatului academic, în biroul 
Domniei Sale. Dam comunicat hotărîrile Senatului academic, cu 
privire la bibliotecă, laboratorii şi institutele Universitare, precum 
şi protestul meu împotriva transportării lor la Viena, şi l’am 
rugat ca în sentimentul său de dreptate să nu admită, ci să 
împiedice, după putinţă, executarea hotărîrii de mai sus a Se¬ 
natului academic. 

Domnul Cornel de Topor Tarnoviefchi m’a ascultat cu 
mult interes, a înţeles care este în cazul acesta datoria noastră 
faţă de Universitatea noastră din Cernăuţi şi mi*a promis că îşi 
va da toată silinţa ca să împiedice transportarea bibliotecii din 
Cernăuţi la Viena. 

Âm plecat mai liniştit acasă şi aveam conştiinţa împăcată 
că mi*am făcut datoria faţă de • ţara mea şi interesele ci mai 
înalte culturale. 

Ce*a făcut Domnul Cornel de Topor Tarnoviefchi în 
această direcţie, îl rog ca să binevoiască a ne comunica el în* 
suşi, cel puţin în câteva cuvinte. 

Cernăuţi, la 11 Octombrie 1929. 

Dr. Vasile Gheorghiu 

Profesor universitar 

Era în preajma prăbuşirii imperiului Âustro*Ungar, pecând 
populaţia oraşului Cernăuţi trăia cele mai neliniştite zile dela 
sfârşitul războiului. 

Nu*mi amintesc exact cine, dar pare*mi*se rectorul Uni* 
versităţii din Cernăuţi şi doi profesori universitari originari din 

Vest, s’au prezentat la mine, pecând ocupam postul de condu* 
cător al Direcţiunii (Be/riebsleilung) Căilor Ferate din Cernăufi 
şi înlocuiam, în calitate de ajutor, pe conducătorul titular, care 
în momentele acelea grele s’a declarat bolnav. Mi*au cerut să 
pun la dispoziţia lor optsprezece vagoane potrivite pentru trans* 
portarea bibliotecii Universităţii din Cernăuţi la Viena. 

Cu toate că mi s’a adus la cunoştin}ă că şi contele Efzdorf, 
pe atunci guvernatorul Bucovinei, şi-a dat asentimentul său pentru 
transportarea bibliotecii şi cu toate că pe urma refuzului meu 
am fost amenin}at că voiu fi denunţat generalului Fischer, ară* 
tându*mi*se „cu degetul la gât“, nu m’am speriat de această 
ameninţare. Am declarat că din cauza nesiguranţei nu pot lua 
asupra mea riscul transportului şi că în orice caz, chiar dacă ar 
veni bolşevicii, biblioteca se află în mai mare siguranţă la 
Cernău}i. Prin refuzul meu categoric n’am intenţionat de fapt 
altceva decât rămânerea bibliotecii fa Universitatea din Cernăufi 
şi deci neînstrăinarea ei depe meleagurile Bucovinei. 

Dacă biblioteca aceasta ar fi fost transportată şi ar fi ajuns 
intactă la Viena, iar în urmă ne*ar fi fost înapoiată după în* 
cheierea păcii, în schimbul unei recompense care ar fi trebuit să 
fie prestată de Statul Român, desigur ca nu ni s’ar fi dat în 
întregime înapoi, ci numai dupăce s’ar fi reţinut acolo cărţile, de 
cea mai mare valoare, iar astăzi n’am fi putut avea la Cernăufi 
una dintre cele mai mari biblioteci din \axă. 























DIN VREMEA UNIRII CELEI MARI 

(NOTE ZILNICE) 

de N. TCACIUOALBU 
fost membru în Congresul General al Bucovinei 


încă înainte 'de începerea războiului mondial, cu prilejul unei 
călătorii în Elveţia, făcută în tovărăşia colegului Al. Bocăneju, 
în Iulie 1914, mi-am propus să notez zilnic impresiile ce mi-or 
veni în cale şi mi-am şi îndeplinit gândul până prin luna Noem* 
vrie, scriind aproape în fiecare zi câteva rânduri. De acolo înainte 
am mai rărit-o cu scrisul, dar din când în când tot îmi aduceam 
aminte de caietele cu însemnări şi adăugam câte ceva. Astfel 
am ajuns până la 10 Ianuarie 1919. 

Niciodată nu m’am gândit că ele ar putea avea vreo va* 
loare, deoarece impresiile erau prea personale, prea depărtate de 
liniile mari ale grozavelor întâmplări cari nimiceau sate, oraşe, 
fări şi popoare. 

Am şi pierdut unul din aceste caiete, nu ştiu cum şi nu 
ştiu unde. Notele din luna Noemvrie 1918 sunt mai apropiate 
de desfăşurarea marilor evenimente, dar totuşi, dacă le public, o 
fac cu conştiinţa clară că sunt povestiri fără importantă cari doar 
ar putea contribui cu ceva la evocarea atmosferei care stăpânea 
în Cernăufi în zilele unirii. 

4 Noemvrie 1918 

Din întâmplare am găsit sub dulap acest caiet şi am cetit 
însemnările. Cum trece totul 1 Unele nofi{e îmi par nesincere, 
altele exagerate, pujine evocative. Deci revederea a fost puţin căi* 
duroasă; poate din cauza boalei, care nu*mi permite să mă bucur 
de reîntoarcerea mea în tară. Iarăşi temperatură uşoară până la 37 0(i . 



8 Noemvrie 1918 

Dela o vreme tot întrebăm: Când vin Românii ? Publicul 
a aşteptat pe străzi zile de-a rândul. S’au pregătit steaguri. Doa* 
mnele polone au pregătit şi ele unul. Domnişoarele polone au 
cumpărat şi pregătit flori. „Când vin, căci ni se vestejesc florile" ! 
Prin multe ceasuri am discutat situafia, eu stând în pat, cu Aurel 
Şandru, care mă vizitează zilnic cel pufin odată : Dobrogea, Ar* 
dealul, Basarabia şi cel mai mult Bucovina; când vin; este 
Aurel Onciul un trădător sau nu ; cine doreşte o Ucraină. Ne*am 
adus aminte de chinurile celor „internaţi" din 1914, de preotul 
care fu silit să curefe un closet cu mânile, etc. Vlonga, în a 
cărui locuinfă din Sterngasse No. 4 m’am instalat ca ariciul la 
sobol, îmi aduce vestea că a sburat deasupra oraşului un aero* 
plan românesc sau franţuzesc şi a aruncat o proclamaţie. N’am 
prea crezut până ce n’a sosit iarăşi Aurel arătându*mi o copie 
a proclamaţiei scrisă de mâna tatălui său. (Copie, pentrucă pro* 
clamaliile, fiind vânt, au căzut departe de centru în spre Wasser* 
gasse, iar cele ce s au aflat sunt puţine şi se vând cu 30 co* 
roane bucata). Am cetit de două ori proclamaţia şi văzând că e 
dată în numele M. S. Regelui Ferdinand I am înţeles că asupra 
soartei Bucovinei s’a hotărît. Iscălit era general Zadik, coman* 
dantul Div. a 8*a regală română. 

Am stat iarăşi tustrei mult de vorbă, discutând îndeoseb 
chestia ardeleană, fiindcă s’a răspândit vestea că Românii arde* 
leni nu vreau să fie alipiţi. Aurel susfine că asta nu poate fi 
adevărat şi că Antanta are interes să facă o Românie mare şi 
puternică. 

Aurel doarme astăzi la noi, din motive strategice, fiind 
seara târziu. 

9 Noemvrie 1918 

La orele 5 d. m. mă scoate un băiat, trimis de Aurel, din 
pat zicându*mi că au sosit Românii. 

Risc să mă îmbolnăvesc iar şi mă îmbrac. In piaţă, lume 

românească foarte multă cu panglici tricolore şi cocarde de dife* 
rite forme. Se aşteaptă sosirea. 

Atotştiutorii, cari au totdeauna informaţiuni sigure, ştiu şi 
acuma precis unde se află Românii, numai atât că indicaţiile lor 
diferă mult unele de altele. Se dă mai multă crezare acelora cari 
spun că Românii au înconjurat acum oraşul din trei păi fi şi vor 
intra mâne. In timpul discuţiilor, pe trotuarul din faţa Palatului 
Naţional, trec puţini soldaţi ucraineni, în uniforme austriace, şi 
caută să împrăştie lumea, dar nimeni nu-i bagă în samă. 

Mai trece o jumătate de oră. Văd venind pe părintele Şam 
dru. îmi spune: „Âm luat primăria". Spun: „Bravo! Vivat!" 
Lumea îl felicitează şi el trece mai departe, intrând în Palatul 
Naţional. Lumea se mişcă încolo şi încoace. Deodată porneşte 
din mijlocul pieţei un ropot de împuşcături. înspăimântaţi fug toţi 
care încotro. Infr’o clipă Ringplatz-ul era curăţit de public. Eu 
m’ara refugiat într’o prăvălie din Cassa de Economie. Femei şi 
fete speriate; câţiva bărbaţi. O fetişcană, polonă, se prinde de 
inimă şi dă să cadă jos. O prindem în braţe, o mai liniştim* 
Alta avuse nişte făină într’un pachet de hârtie şi ţipă în limba 
ei .„monca, monca!" (făina!), crezând-o pierdută în vălmăşag. 
Eu glumesc, româneşte, dar un prieten şi „bun român" îmi şop¬ 
teşte : „Sprich nicht rumănisch" ! 

Astea toate într’un ungher, care mi se părea sigur de gloanţe, 
al acestei prăvălii. După vreo 20 minute ne*am mai liniştit. Am 
înţeles că au fos împuşcături trase în aer şi nc-am dus fiecare 
la casa lui. Era. întuneric, oraşul fără lumini, din multe curţi de 
case se auzeau împuşcături răzleţe. Cine împuşca ? Mi se părea 
că eu şi cu Vlonga suntem singurii trecători pe străzile părăsite. 
Noaptea îşi întinsese aripele ei misterioase peste locuri şi peste 
suflete. 

Mai încolo a venit păr. Şandru la noi, împreună cu Aurel, 
a povestit că Ucrainenii au intrat şi’n Palatul Naţional şi aude» 1 
molat în câteva încăperi mobilierul. Par. Şandru, crezând că 
poate Ucrainenii retrăgându-se vor lua ostateci, cum făceau Ruşii, 

a dormit la noi. Buna noastră gazdă, d-na Wessely, fiind ple¬ 
cată, am avut unde să-l adăpostim. 

10 Noemvrie 1918 

Am stat până la ora 12 dim. în pat. Lumea românească 
însă a stat, mai ales tineretul şi societatea „Armonia", dela 7 
diminea}a, tot în aşteptare în piafă. La primărie s’au scos de pe 
la ora 10 steaguri tricolore. 

După amiaza întreagă am sfat şi eu în piaţa plină de oa¬ 
meni. S’a format un i fel de gardă naţională din tinerii cu studii 
cari sunt încă în uniformele lor de soldaţi ausfriaci şi cu tricolor 
pe chipiu sau la piept. Elevul meu G. Fendrihan curăţea pu* 
blicul de lângă poarta Palatului Naţional de Evrei şi alte neamuri 
neromâneşti, zicând: „Poftiţi mâine; astăzi e numai pentru Ro¬ 
mâni". A sosit o patrulă de motociclete şi a fost primită cu urale 
şi flori, dar grosul armatei n’a venit. Am fot aşteptat din oră în 
oră, am mai băut şi ceva alcool pentru a uşura aşteptarea. Seara 
s’a vestit că nu vin astăzi, ci abia mâne. S’au dat fel de fel de 
explicaţii. 

După cină am stat cu Aurel, Vlonga, Vasilovici la Palat, 
în restaurant, la vin. Studentul Braha nc-a povestit pe larg cum 
au intrat Românii în Hliboca şi cum au fost primiţi. Au fost 
ofiţeri români bucovineni, câţiva intelectuali, deci puţină lume, 
pentrucă Hliboca e comună rutenizată, iar comunele româneşti 
din împrejurimi nu erau avizate de ora sosirii. Pela orele 9 ne* 
am despărţit. 

11 Noemvrie 1918 

De dimineaţă iarăşi acelaş spectacol, în plus că astăzi e zi 
de târg. Zi frumoasă cu soare. Dau de George Flondor. Luăm 
la Cafe Habsburg o cafea cu lapte. Giogio face observaţii tari 
la adresa denunţianţilor din 1914—17 şi a funcţionarilor nemţi, 
îngâmfaţi. Ieşim iarăşi. înaintea' primăriei, a Palatului Naţional 
şi pe balconul Palatului Naţional împodobit cu covoare naţionale 
şi tricolor tot lume românească, dar aproape exclusiv din aşa 
numită „inteligenţă", elevi, eleve, studenţi, învăţători, preoţi, pro* 

fesori, medici, funcţionari, soldaţi, şi civili, cu cucoane. „Aristo¬ 
craţia", (am văzut numai femei), era adunată la Anglo-Oster* 
reichische Bank. Am putut cunoaşte pe balcon, fiind miop numai 
pe ...dar socot că vor fi fost şi.... şi' altă lume. Strigau 
„trăiască" şi fâlfâiau cu batistele. Din ţărani am văzut, la mani¬ 
festaţiile de după sosire, deci după amiazăzi, numai doi, unul 
din Boian mai tânăr şi un bătrân necunoscut, înalt cu părul alb, 
care după ce se cântase „Trăiască Regele" pe treptele primăriei 
şi strigau „ura" şi „trăiască" striga, bătând cu opinca în pământ 
„Şi opinca să trăiască, , că ea ţine ţara" ! 

Nişte cucoane căutau să-l liniştească, aprobând vorbele lui. 
Şi în mulţimea care a umblat cu steagul prin oraş cântând „Pe*al 
nostru steag e scris unire", am văzut iarăşi pe acel ţăran din 
Boian şi apoi şi mai încolo, depildă când am stat cu toţii în 
curtea reşedinţei mitropolitane. Ţăranii noştri sunt mai' culţi de 
cât în alte părţi, în 1906 au fost la expoziţia din Bucureşti în 
număr mare. 

Primirea ce s’a făcut armatei române în Cernăuţi a fost 
foarte entuziastă, penirucă clasa intelectualilor este îmbibată de 
cultura românească. 

(Kriegs^Ausgabe a adus un raport destul de fidel despre 
totul ce s’a petrecut). Eu am fost la manifestaţie cu doamna 
Tuşinschi (Lehaci), d-na cons. financ. Grigorovici, ş. a. Spre 
seară s’a încins o horă mare pe piaţă. 

Străinii, îndeosebi Evreii stăteau la o parte. Toată după- 
amiaza au fost până şi străzile deşerte de străini. Seara însă 
a fost iarăşi, îndeosebi Strada domnească plină de fel de fel 
de lume. 

12 Noemvrie 1918 

Am luat parte, în galerie, la şedinţa dintâi a constituantei 
în Palatul Ţării. In toată sala, nici pe galerie, nu era nici un 
străin. Membrii constituantei nu sunt toţi la înălţime, unii sunt 
oameni cu însuşiri intelectuale modeste. Sunt şi nemulţămiţi 
între ei. G. auzind că se declară stare de asediu, a cerut expli¬ 
caţii, apoi n’a mai apărut în sală. Unii din privitori sunt nemuU 

fămiji şi ei că nu suni în constituantă, (de exemplu Dr. O. care 
se vede că a uitat că a fost colaborator la Pester Lloyd în 
1915), alţii, din constituantă, sunt nemulfămiţi că n’au fost aleşi 
secretari de stat, efc. Pentru chestiunea Onciul s’a ales un arbi- 
triu compus din fanaticii X., Y. şi încă doi. Y, ar face bine 
să tacă în constituantă. 

Galeria era veselă şi aclama, când serios ca pe Puşcariu, 
când în glumă ca pe V. Am văzut întâia dată gazeta „Sfatul 
Ţării"; o avea Cerlincă. Era numărul cu manifestul Regelui 
privitor la reforma agrară. Ion Bancescul, care de obiceiu tace, 
a fost elocvent şi m’a uimit cu părerile sale politice, foarte lini* 
pezi. La 12 din noapte eram acum în pat. 


13 Noemvrie 1918 

La ora 5 iarăşi pe galeria Consiliului Naţional. Şedinţa 
a început însă abia la 6 1 /i, deci tradiţiile bucovinene se pă* 
slrează. Procopovici mă roagă în numele lui Puşcariu să scriu 
un raport asupra şedinţei. S au discutat pe lângă lucruri obiş* 
nuite şi unele idei interesante. Grigorovici a făcut impresie 
adâncă cu cuvântarea lui mai mult agitatorică, însă Iancu Flondor 
a ştiut să răspundă, cam aspru, autoritar, dar bine. Galeria 
„mobilis animo", atentă, naivă; se vede că e public proaspăt, 
care n’a participat la astfel de lucruri şi nu şi-a câştigat încă 
o autodisciplină a sentimentelor. Intre membrii consiliului unii 
sunt deputaţi vechi, rutinaţi, alţii noi, umblaţi în lume sau noi, 
neumblaţi, cari se simţeau ca bărbaţii în luna de miere ; o parte 
sunt mai puţin culţi şi nepricepători. 

16 Noemvrie 1918 

Astăzi sfat a fostei societăţi „Dacia" privitor la o atitudine 
a studenţimii româneşti bucovinene faţă de evenimentele noi. 

Cu privire la desfiinţarea societăţilor existente şi formarea 
unui centru studenţesc unitar am hofărît să nu se desfiinţeze 
„Dacia", fiindcă ea a reprezentat principii frumoase, cari nu 
trebue părăsite. 

18 Noemvrie 1918 

M’am întâlnit cu d*na Chisanovici, văduvă lui Mihai. 
Această femeie trăeşte numai pentru, alţii. Acuma face nesilită 
de nimeni, serviciu în spital. îmi povesteşte lucruri îngrozitoare : 
se ’ntorc prizonierii ruşi din Ungaria, năvălind cu miile în tre¬ 
nuri, sute din ei mor pe drum, fiind trenurile neîncălzite şi ne¬ 
încăpătoare şi fiind nenorociţii cu săptămânile fără mâncare. Spi¬ 
talul din Cernăuţi e plin de aceştia; toţi muribunzi, culeşi la 
gară din trenuri. Nu scapă mai nici unul (aprindere de plămâi); 
între dânşii se află şi soldaţi bucovineni, români sau ruteni, cari 
se întorceau din toate colturile Austriei. 

19 Noemvrie 1918 

Astăzi au sosit gazetele vienezc din 13 Noemvrie şi eu 
am primit o scrisoare din 8 Noemvrie. M’am întâlnit cu Iancu 
Nistor şi l-am întrebat de e adevărat că se observă o oarecare 
mişcare revoluţionară între ţăranii din România. A spus că nu 
e adevărat defel, ci că mobilizarea s’a făcut în toată ordinea, şi 
că în Basarabia se anunţă foarte mulji de bună voie în armată. 

'22 Noemvrie 1918 

Astăzi au fost duse între puşti grupuri de reprezentant! ai 
„republicei" Coţmani, preofi, profesori, funcţionari, etc. Seara 
a mas la noi W. K., profesor, care vrea să fie „rumănischer 
Patriot" şi ne-a povestit despre republica din chestie. 

23 Noemvrie 1918 

Au sosit o mulţime de Bucovineni refugiaţi în regat, cei 
mai mulţi, ofiţeri români. Li s’a făcut primire la gară, cu mu* 
zică, cuvântări. In piaţă, seara pela 9, iarăşi horă. 

24 Noemvrie 1918 

Iată că am ajuns până la vârsta de 33 şi cam încărunţit. 
Să vedem câţi vor mai fi. Radu Sbiera mă îndeamnă să pri¬ 
mesc o funcţie administrativă. 

25 Noemvrie 1918 

Prima mea zi de birou în secretariatul de stat pentru in* 
strucfiunea publică. Âflu amănunte despre moartea lui Gheorghe 
Tcaciuc, despre care credeam că va ajunge un scriitor mare. 

27 Noemvrie 1918 

Lazariuc a arborat cu forţa (id est cu deşteptăciune) steagul 
tricolor pe universitate, după ce ieri nişte studenţi n’au reuşit. 

Adunare a învăţătorimii; simplă. I. P., fostul meu elev, 
şi*a exprimat vederile (congres învăţătoresc împreună cu ţăranii, 
cari să-şi spue dorinţele privitoare la învă}ământ), cam neclare. 
Se observă dorinţa de a ajunge la putere a unor oameni cărora 
nu li se cade conducerea. (Vlonga spune, aşa din senin, din 
pat: Aşa*i, aşa*i! fără să ştie ce scriu.) Gheorghe Tofan l*a 
pus pe I. P. cu botul pe labe, cu argumente raţionale, iar 
G. Rotică cu argumente sentimentale. Se pare deci că bolşe* 
vismul n’a fost aprobat, căci s’a hotărît ca vechea „Asociaţie 
a corpului didactic român" (preşedinte Tofan) să concheme 
congresul, nu un comitet ad*hoc după dorinţa lui P. şi a celor* 
lalţi. N’am fost până la sfârşit. Au fost vreo 30 persoane 
(Tofan, Doboş, Rotică, Logigan, Dr. E. Botezat, Ciupercă, 
Abager, Ucrainet, Boghean etc. poate şi Basarabeni, căci câţiva 
îmi păreau străini). 

28 Noemvrie 1918 

Unirea. Totul a avut un ton solemn, bine aranjat. Mul* 
ţimea foarte bine dispusă, urale nesfârşite în sală şi pe galerii. 
Nici o notă (discordantă). Oratorii bucovineni şi reprezentantul 
Ardealului (care s’a făcut puţin ridicol, scuzându*se că apare în 
haină simplă; o domnişoară: „astăzi nu ne putem gândi la 
haine!“) au fost de un entuziasm solemn*vibrător, dar Basara* 
benii, îndeosebi Halipa, vorbind mai din inimă, accentuând de* 
mocrafia, au făcut impresie mai adâncă, mai ales asupra ascul* 
tătorilor ţărani („Aista zâce bine !“). Flondor, puţin plecat înainte, 

ras pe faţă, ceva înălbit pe la tâmple, vorbea cu gesturi elegante, 
energice, voce sonoră, mai mult în spre tenor, cu o uşoară 
nuanţă nazală, pronunţând unele cuvinte mai tare . . . Nistor 
a ţinut un bun discurs istoric, vorbind clar şi pe înţeles. 

In „Piaţa Unirii" horă mare. Am jucat şi eu între o cu¬ 
coană grasă şi un hulubaş de fata. Păr. Şandru, primarul, de 
mână cu generalul Leonte, erau şi ei în horă. Era într’adevăr 
o sărbătoare cum n’a fost niciodată în Bucovina, decât doar pe 
vremea lui Ştefan cel Mare, după vreo învingere mare, poate. 




GHEORGHE TOFAN 




















DECLARAŢIA LUI GEORGE TOFAN 

IN NUMELE REFUGIAŢILOR BUCOVINENI FĂCUTA IN 
ŞEDINŢA CONSILIULUI NAŢIONAL DIN 25 NOEMVRIE 1918 

Aşezat de marele Traian la Dunăre în calea barbarilor nă* 
vălitori, poporul român şi-a început istoria sa ca santinelă a ci¬ 
vilizaţiei şi a rămas secoli de-arândul credincios idealului latini* 
făfii care reprezintă şi progresul. 

A înfruntat cu bărbăfie vrednică de admirare puhoiul nea* 
murilor sălbatice ce revărsându*se din largul pustiurilor asiatice 
călcau în picioare tot ce produsese munca coloniştilor romani. 

Ieşit neatins din frământările năvălirilor, el clădeşte pe rui* 
nele vechei organizaţii romane, vrednic urmaş al unor mari îna* 
intaşi, două state naţionale, Muntenia şi Moldova, cele dintâi 
cristalizări politice ale neamului românesc. Aceste mici şi tinere 
state, înconjurate din toate păr}ile de vecini vrăjmaşi şi hrăpăreţi 
au reuşit totuşi prin vitejia fiilor şi genialitatea conducătorilor să*şi 
asigure un loc de frunte în istoria vremurilor de atunci. Nici 
semiluna atot cotropitoare care şi*a înfipt steagul la Buda şi a 
înspăimântat lumea apuseană, nici trufia maghiarilor opresori, 
nici îngâmfarea învinşilor din Codrul Cozminului n’au putut în* 
genunchia poporul nostru viteaz şi hotărî!. Faima vitejiei sale 
neîntrecute şi a neţărmuritei sale dragoste de moşie a trecut 
departe peste hotarele tării, uimind lumea şi îngrozind pe duşmani. 

Dar vitregia vremurilor, vrăjmăşia vecinilor şi discordia din 
lăuntru au întrecut gloria trecutului şi asupra neamului nostru 
s’au abătut cele mai mari nenorociri. Străinii au sfâşiat trupul 
tării, au trunchiat Moldova şi astfel neamul, care văzuse zilele 
de slavă ale lui Ştefan şi Mihai, a ajuns sub jugul ruşinos al 
Austriei, sub stăpânirea sălbatecilor din Ural şi sub cnutul bru* 

tal al Muscalului. Calvarul suferinţelor nespuse ale neamului 
nostru începuse. Buruiana otrăvitoare a străinizmului răspândea 
în toate părţile veninul distrugător şi o mare majoritate a nea* 
inului nostru mergea spre peire sigură. O singură nădejde mai 
Jicăria sfios în sufletele chinuite, era nădejdea adunării tuturor 
Românilor sub un singur steag. Multă vreme acest vis le părea 
multora a fi o utopie. 

Când criminalii asupritori de neamuri aruncară făclia incen* 
diară, un fir de nădejde străbătu neamul nostru de pretutindeni. 
Atunci noi, cari am crescut şi ne*am hrănit decenii de*arândul 
cu această nădejde, cari ne*am străduit să sămănăm în sufletul 
tinerimii acest ideal izbăvitor, consecvenţi cu trecutul nostru şi 
nerăbdători de a vedea realizat cu un ceas mai degrabă visul 
secular al neamului nostru, am părăsit frumoasele plaiuri ale Bu* 
covinei şi vetrele părinteşti şi luând toiagul pribegiei am apucat 
calea spinoasă a suferinţilor la capătul cărora strălucea vie întru* 
parea măreţului ideal. Patru ani de zile fiecare din noi a con* 
fribuil după puterile sale la realizarea acestui îndrăzneţ, dar le* 
gifim gând: al realipirii Bucovinei la patria*mamă şi al unirii 
Românilor într’un singur stat naţional. 

Mulţi din cei ce au pus pieptul lor stavilă puhoiului de 
duşmani ce tindea să ne desfiinţeze, zac astăzi sub glia pămân* 
tului liber românesc şi în acest ceas de mare bucurie ne desco* 
perim cu adâncă pietate în faţa mormintelor eroilor libertăţii că* 
rora neamul nostru le va păstra o vecinică recunoştinţă. 

Procesul istoric de veacuri al neamului nostru se lichidează 
azi. In aceste momente înălţătoare, noi refugiaţii şi voluntarii bu* 
covineni, ne*am reîntors la vetrele noastre părăsite. Având sa* 
tisfacţia datoriei împlinite noi întindeam frăţeşte mâna celor rămaşi 
acasă, cari şi*au păstrat nepângărită conştiinţa în dorinţa sinceră 
de a munci împreună la ridicarea ţării şi a neamului. Ne închi* 
năm înaintea muncii generaţiei înaintaşe, care în împrejurări ex* 
cepţional de grele au apărat caracterul românesc al ţării, păstrând 
mereu în sufletul lor focul viu al aceluiaş ideal ce ne insufle* 
ţeşte azi pe toţi. 

Credincioşi tradiţiei istorico*naţionale nu ne vom feri a privi 
în faţă şi a da soluţiuni potrivite tuturor problemelor mari, cari 
agită astăzi viaţa popoarelor. 

Suntem înainte de toate aderenţii intransigenţi ai unirii ne* 
condiţionate şi desăvârşite a tuturor ţărilor româneşti în hotarele 
lor etnice şi istorice', într’un stat naţional unitar, căci numai astfel 
poporul nostru îşi va putea realiza menirea sa istorică. 

La deslegarea tuturor problemelor de interes obştesc vom fi 
conduşi de cele mai largi principii democratice, dând masselor 
poporului răsplata cuvenită jertfelor aduse cu prisosinţă în trecut 
şi prezent. 

Recunoaştem fiecărei minorităţi naţionale dreptul de a se 
desvolta liber în cadrele organizaţiei statului românesc unitar şi 
în conformitate cu aspiraţiile neamului românesc, băştinaş în a- 
ceastă ţară; cerem însă înlăturarea tuturor nedreptăţilor săvârşite 
în dauna noastră în scurgerea celor 143 de ani de stăpânire 
străină. j 

Ridicându*ne pe de*asupra tuturor prejudecăţilor, uitând tot 
trecutul neînţelegerilor, gândurile noastre se îndreaptă în aceste 
clipe măreţe numai la viitorul neamului nostru iubit şi chemăm 
la muncă pentru fericirea acestui neam pe toţi cei de un gând 
cu noi. 

Cernăufi, în 25 Noemvrie 1918. 

Reprezentanţii Românilor bucovineni şi voluntari: I. Nistor 
mp., Dr. D. Marmeliuc mp., Dr. N. Carabioschi mp., V. V. 
Greciuc mp., V. Bodnarescu mp., George Tofan mp., Filaret 
Doboş mp., Dr. Aurel Morariu mp., Tudor Ştefanelie mp., G. 
Rotică mp., Vasile Fediuc mp. 




VICTOR TOMASCIUC 

■ PROPUNEREA LUI VICTOR TOMASCIUC 

IN ŞEDINŢA CONSILIULUI NAŢIONAL DIN 
27 OCTOMBRIE 1918 

D-l Victor Tomasciuc aminteşte de martirii noştri naţionali, 
roagă să nu uităm de ei şi propune ca delegaţia care se va pre¬ 
zenta mâne la guvern să ceară imediata eliberare a deţinuţilor 
politici. Afacerea aceasta aparţinând secţiei administrative, Con* 
siliul Naţional o trece în competenţa acestei secţii, cerând urgenţă. 

CUVÂNTUL LUI LAURENT TOMOIAGĂ 

IN ŞEDINŢA CONSILIULUI NAŢIONAL DIN 
13 NOEMBRIE 1918 

Domnilor, dacă astăzi suntem adunaşi aci şi discutăm în 
limba noastră românească despre cele mai măreţe idealuri ale 
noastre., despre unirea tuturor Românilor, atunci trebuie să vă 
spun că această cremă a fost aceea care a împlinit acest vis. 
Dară această cremă nu vrea să se activeze, ea doreşte singură 
să fie ştearsă, ca să vie alţii mai vrednici în locul ei. Căci, dacă 
punem mâna pe inimă, putem spune că toţi am avut păcate: 
a fost injectat venin străin în sângele nostru. 

Dacă d*l Grigorovici se plânge că muncitorii sunt repre* 
zenta|i în Consiliul National numai prin d-lui, ne pare şi nouă 
rău. Dar ne pare rău şi de aceea că d-1 Grigorovici ne impută 
nouă această vină. Cred că vorbesc în sensul tuturor intelectual 
Iilor, dacă susjin că tocmai noi am contribuit la validarea soda* 
. lismului prin simpatiile cu care am urmărit manifestările lui, re* 
cunoscând că socialismul e acela care a adus schimbările de 
faţă. Dacă nu avem mai mulţi reprezentanţi ai socialismului e 
pentrucă nu am avut socialism, căci acela ce a fost, a fost strein. 
Socialismul se alcătuieşte din starea mijlocie, care e cimentul 
dintre ţărănime şi aşa numita „cremă". Poporul abia prin război 
a ajuns să fie pregătit pentru socialism. In Bucovina, noi, până 
a nu fi detrunchiaji dela Moldova, aveam industriaşii noştri, în 
deosebi cojocari şi cismari, cari duceau mărfurile lor şi în \m 
străine. Insă, ajungând sub guvernul austriac, acesta a apăsat 
pe industriaşii ţării şi a favorizat pe cei străini. Şi Eminescu 
când a scris versurile sale: „Şi cum vin cu drum de fier, toate 
cântecele pier, sboară paserile toate de neagra străinătate", s’a 

gândit de sigur şi la starea tristă în care au ajuns muncitorii 
industriali ai tării prin protejarea străinilor. Să răsfoiţi, d*lor, istoria 
oraşelor noastre şi veţi vedea că burghezimea noastră a fost adusă 
la calicie din cauza străinilor. 

Noi vom avea un socialism român, dacă d*l Grigorovici 
se va pune la lucru şi va face socialism naţional (bravo !). Atunci 
noi cei dintâi vom fi recunoscători. D*lor, sunt vreo 6—7 ani, 
când era toiul alegerilor, şi pot spune că noi am fost acei cari 
i-am adus d*lui Grigorovici cel mai bun ajutor. Dumnialui 
însă nu ne-a înţeles. Precum pe mulţi din noi ne-a tre* 
zit abia războiul, aşa şi pe d*l Grigorovici, tot războiul 
l*a trezit acum câţiva ani, de s’a arătat în activitatea lui 
şi o parte naţională. D-lor, în reprezentanţa naţională în ge¬ 
nere e ceva provizoriu, dar să zici că noi am fi dat în lături 
socialismul, ca să ne ridicăm la putere (întrerupere din partea 
d-lui Grigorovici, o mică controversa). 

Privitor la cuvintele d-lui Grigorovici despre Ştefan, trebue 
să protestez. Ştefan este pentru noi un simbol sfânt şi e înjositor 
să pângărim numele acesta. 

Referitor la cele ce s’au petrecut în ultimul timp între poli* 
ticiani de-ai noştri şi Ucraini, trebue să spun că le reprobăm. 
Partidul respectiv a început tratative cu Ucrainii, voind să înv 
părţească ţara. Făcând pasul acesta, deputaţii nu au fost repre¬ 
zentanţi adevăraţi ai Românilor, şi nu trebue să glorificăm în* 
cercarea lor. Deputaţii au început a împărţi ţara. Dar, precum 
în Alsacia-Lorena, unde două treimi din populaţiune sunt Ger* 
mani, Francezii totuşi sângerează pentru această ţară, aşa şi Bu* 
covina, pentru noi e o Alsacie*Lorenă, căci numărul mare de 
Ucraini, aice, e o urmare a stăpânirii austriace. Şi Palestina azi 
nu e locuită de Ovrei şi cu toate acestea, aceştia o consideră 
ca ţară a lor. Tot aşa stăm şi noi cu Ucrainii; ei sunt în ţară 
o naţiune conlocuitoare. Noi i*am primit să se aşeze aice, ei 
însă ne*ar fi făcut cerşetori, dacă domnii cari au tratat cu dânşii 
ar fi ajuns să rezolve chestia în sensul lor. 

Apoi, d*l Grigorovici uită cu totul că peste Nistru sunt 

peste şase sute de mii de Români. Oare cum sta cu principiul 
compensaţiei, dacă noi nu vom putea obliga, în baza reciproc 
cităţii, pe Ucraini, să dee drepturi naţionale Românilor din 
Ucraina ? In guvernamentul Chersonului şi în Podolia sunt 
doar o mulţime de sate şi complexe întregi de sate româneşti. 
Colonii române se află până în regiunea Niprului. Am avut 
prilej să vorbesc pe timpul invaziunii ruseşti cu ostaşi români 
din oastea rusească, originari din părţile acelea şi am aflat că 
o mulţime de sate româneşti există şi pe acolo. Ageamca, DU 
covca, Dimitrovca sunt comune mari româneşti. 

Şi comunele acestea nu le putem lăsa la .discreţia Ucrai- 
nilor. Dar unde e principiul arondizării, pentru ca poporul, care 
printr’o soartă vitregă a fost deslipit de ţara mumă, să poată fi 
adus iar la vatra strămoşească ? Chestiile de peste Prut se pot 
rezolvi mai târziu, când vom vedea cum vor proceda Ucrainii 
faţă de fraţii noştri de peste Nistru. D*lor, referitor la un cuvânt 
pe care l-a rostit d-1 Grigorovici, anume că trebue să avem frică 
de cele 140 milioane de Ruşi, pot să spun că, chiar de le veţi 
da întreagă ţara Bucovinei, ei tot atât de nesăţioşi vor rămâne. 
Noi nu putem determina mersul pe care-1 dictează Domnul din 
cer. Să prindem la minte, acuma, când am cunoscut ce înseamnă 
a da loc şerpilor în casa ta (bravo !). 

D-lor, vă declar că noi, cari suntem aici, ştim că o să 
facem loc altora. Precum ameninţaţi azi, aşa se poate întâmpla. 
Dacă nu ne vom arăta vrednici, vom fi şterşi de fraţii noştri 
astăzi pribegi. Aceştia ne vor şterge. Azi vă dau un sfat: cei 
care au stat în două luntri (bravo! trăiască !) să nu ne dea po¬ 
veţe, să nu critice. Dacă stau aice între d^voastră, e pentru a 
combate răul şi aş spune că mai bine ar face respectivii să nu 
vorbească de fel. Mulţi dintre domnii, care văzând aşa numitul 
fait accompli au început a se gudura, însă peste 2—3 săptă¬ 
mâni, când se vor vedea iertaţi, vor reveni la mendrele lor. De 
aceea să ne pocăim cu toţii, mai ales aceia cari se simţesc cu * 
musca pe căciulă. Căci, dacă vor merge lucrurile aşa, ne vor 
râde străinii. Străinii sunt încântaţi de cele ce se petrec între noi. 

Iar pe d-1 Grigorovici îl rugăm ca, dacă vrea să conlucreze 
să se lepede de socialismul străin şi să facă socialism naţional-. 

Cu acestea, d-lor, am voit în general să spun cele ce cred 
referitor la programul care s’a desvoltat. 














LA O RĂSPÂNTIE 

de CONSTANTIN TURTUREANU 

fost ofi|er voluntar în războiul naţional 

Paf rău fi, 6 Septemvrie 1914 

Popoare, cu Iradijii milenare de vitejie, intraseră din luna 
Iulie în hora morţii. Duhul războiului, pornind dela tragedia din 
Serajevo, aprinse continentele. In toate părţile lumii, îndeosebi 
în Europa, se aude zângănitul armelor. Neamurile mari se bat 
pentru întâietate. Gazetele germane trâmbiţă biruinţe răsunătoare 
în Apus. 

Dar din Răsărit vine puhoiul cotropitor, pe care oştile au* 
striace şi ungureşti înzădar încearcă să*l stăvilească. Flăcăii Bu* 
covinei, ascultând poruncile împăratului, fac zid la hotare şi în¬ 
fruntă vijelia Cazacilor. Frontul austriac pârâie în Galiţia la 
Lemberg şi la Prut. Oştile împărăteşti, fără chiag naţional, par 
gata să-şi deie duhul, căutându-şi mântuirea spre munţi. 

Autorităţile militare din Bucovina se grăbesc să cărăbă- 
nească tineretul român în Ungaria, dar mă îndoiesc că sprintenii 
Cazaci le vor da răgaz. 

Potopul rusesc împrăştie spaimă. Se zvoneşte că tineretul, 
destoinic de a purta puşca, e ridicat de Ruşi în ţinuturile noastre 
cucerite şi dus în lagările de prizonieri din Ucraina. 

Sunt foarte zăpăcit şi nedumerit în haosul vremii. Vibraţia 
sufletului românesc se simte, dar România nu se mişcă. Noi 
Românii subjugaţi socotim că regatul român stă la pândă, aş* 
leptându=şi ceasul menit de destin, spre a intra în învălmăşeală. 

Filmul războiului se deapănă repede, punând în cumpănă 
viaţa popoarelor şi.indivizilor. Mintea mea este năpădită de griji 
ncîncercate. Mă găsesc încă în vacanţa mare la Pătrăuji, în 

casa părinfilor mei, copleşiţi de dureri şi nevoi. Familiile şi gos¬ 
podăriile sătenilor se destramă din pricina înrolărilor nemiloase 
şi rechizi}iilor. Pe ogoare lucrează bătrânii, femeile şi copiii. 

E vremea culesului roadelor. E o mândră toamnă. Pe o- 
goarele însorite e aparentă de belşug, dar în inimile oamenilor 
e tristejă. II ajut zilnic pe tata în ţarină, la strânsul porumbului 
rumăn în popuri. Străbat cu căruţa, în fiecare dimineaţă, drumul 
mare spre „Fântânele Doamnei". Peisagiul rustic e fermecător. 
De pe aleea de lei, dinspre „Varnifă", am perspectiva şesului 
larg al râului Suceava. Brâul argintiu de apă şerpuieşte la poa* 
lele Mihovenilor şi Buninjilor. Porumbiştile galbene sclipesc ca 
aurul la lumina soarelui. Din vraja câmpiei mă trezesc doar ho* 
dorogul căruţei şi poticnelile rablei de cal, ce Pa rămas tatei de 
pe urma rechizifiilor, să poată căra strujenii acasă. Gâfâitul ca* 
lului este ca şi respiraţia moşneagului cu părul galben*castaniu, 
presărat cu şuviţe de argint. Lumina slabă a ochilor trudiţi, în 
cari se oglindesc culorile cerului, i se întunecă în orbite. Spatele 
îndoit al bătrânului simte povara celor şaizeci şi şase de ani fără 
odihnă. Răspunderea vieţii şi viitorului a zece odrasle a înco* 
voiat un stejar i 

La apusul vieţii, bătrânul meu tată îşi vede împrăştiaji 
aproape tofi cinci feciorii. Şi mezinul are gândul de ducă, dar 
nu pe drumurile unui împărat, ci pe cele ale unui crai. Patru fe* 
ciori sunt în slujba împăratului. E destul. Mezinul, fără urmă 
de puf sub nas, se gândeşte însă să devină unul dintre primii 
stegari pentru dreptul neamului nostru, unul dintre cei dintâi 
voluntari, care de bună voie se vor prăvăli în primejdia răz* 
boiului. 

Viata mea este la o răspântie! 

(Din „în vâltoarea războiului, 1914—1919 “, pp. 7 — 9). 













ÎN LUPTA PENTRU DESROBIRE 

CONTRIBUŢIA LA UNIRE A ROMÂNILOR BUCOVINENI. 

de Maior EMIL TURTUREANU 
fost ofiţer în Legiunea Română din Italia 

La 15 Odomvrie 1918, s’au împlinit 4 lustri dda data 
memorabilă a înfiintărei legiunei române din Italia, de către gu¬ 
vernul regal Italian şi publicarea Decretului de constituire a 
legiunei în Monitorul Oficial Italian, decret semnat de către Mi¬ 
nistrul V. Zupelli. 

Comandant al legiunei a fost numit generalul de brigadă 
Luciano Feroigo Cav. Luciano, având sediul la Roma, iar Co¬ 
mandant al Depozitului, însărcinat cu operaţiunile referitoare la 
constituirea legiunei şi trierea ofiţerilor de naţionalitate română, 
care urmau să încadreze unităţile, a fost numit Colonelul Ca- 
millo Ferrojoli, cu sediul la Âllbam Laziale (vechea Alba Longa). 

Acest act reprezintă încoronarea sforţărilor necontenite ale 
ofiţerilor români din provinciile subjugate ce se găsiau în Italia, 
făcute, la început, izolat şi apoi a Comitetului de acţiune română 
din Italia, de sub preşedinţia Profesorului universitar Mândrescu 
Simion, originar din Transilvania, comitet compus din 6 membrii 
bucovineni şi 6 transilvăneni, resp. bănăţeni. 

Din cercetarea actelor de înrolare în legiune a ofiţerilor se 
poate constata că Bucovinenii dăduseră aproape jumătate din e* 
fectiv, astfel că aşa se explică faptul că jumătate din Comitetul 
de acţiune era compus din Bucovineni. 

Primele manifestări ale Românilor subjugaţi, ce se găsiau 
în Italia, de a scăpa de sub jugul austro-ungar, datau încă di r 
naintea intrării Rojnâniei în acţiune şi au fost aduse în repetate 
rânduri la cunoştinţa autorităţilor Italiene. 

După dictatul dela Buftea însă, acestea au devenit şi mai 

accentuate, întrucât noi am crezut că era nu numai dreptul ci şi 
datoria noastră dc a continua lupta începută de frafii noştri din 
România liberă. 

Astfel, la 6 Aprilie 1918, cu ocazia congresului naţionali¬ 
tăţilor, ţinut la Roma, subsemnatul am expediat o telegramă de 
adesiune din partea ofiţerilor Români, Cehi şi Jugoslavi ce se 
găsiau. la Monte Casino, prin care ceream dreptul de a lupta 
alături de armata Italiană, contra asupritorilor. 

Telegrama nu a fost publicată în ziarele Italiene, din cauza 
ccnzurei, şi am găsit-o, în schimb, în „Journal de Geneve". 

După -închiderea Congresului, au venit la Monte Casino, 
D-l Prof. Univ. Gheorghe Mironescu, însoţit de prof. italian din 
Bucureşti Benedetto de Luca, şi au luat contact cu mine şi cu 
avocatul Kovary, român ardelean, pentru a se informa asupra 
adevăratei situaţii a ofiţerilor şi soldaţilor Români aflători în Italia. 
Domniile lor au plecat însă, lăsând în Italia pe D-l prof. univ. 
Mândrescu Simion, care a devenit, apoi, sufletul întregii mişcări. 

Primul ministru Italian Orlando, sesizat de către preşedin¬ 
tele delegaţiei Franceze la congres, DJ Franklin Bouiilon, şi im 
format de către delegaţii români, relativ la dorinţa ofiţerilor şi 
soldaţilor, a dat dispoziţiuni comisiunei prizonierilor de război ca 
toţi ofiţerii români, care trecuseră de bună voie în Italia sau fu¬ 
seseră făcuţi prizonieri şi cereau să lupte contra puterilor centrale, 
să fie concentraţi în orăşelul Cittaducale. 

La 10 Mai 1918, primul lot de 85 ofiţeri s’au adresat Mi¬ 
nisterului de Război Italian, solicitând în scris să fie incorporaţi 
în armata Italiană pentru a lupta contra inamicului secular, ară¬ 
tând, în aceste cereri, că preferă să moară în luptă, decât să se 
întoarcă sub îngrozitorul jug auslro-maghiar. 

Comandamentul suprem al armatei Italiene a luat cutioş» 
tinţă de aceste cereri, comunicând că ofiţerii vor fi chemaţi, ime¬ 
diat ce nevoia o va cere. 

La 1 Iunie 1918, Comandamentul cere 10 ofiţeri informa-» 
toii, care sunt trimişi în diferite sectoare ale frontului pentru pro» 
pagandă. Intre ei se găsia şi Locotenentul de rezervă Lmanoil 

Săveanu, care a avut deosebita cinste de a fi ataşat pe lângă 
forţele Americane ce operau în Franţa. 

Paralel cu această acţiune, sa intensificat şi propaganda în 
inassele largi ale poporului Italian, transformându*se comitetul 
Italian „Pro*Romenia“ în „Pro*Romeni“, fiind ales preşedinte 
al comitetului Central Principele Prosperov Colona, Primarul 
Romei, iar secretară o femeie de mare inimă şi curaj, D-na Ma- 
ria Reygier. 

Acest comitet, prin gura deputatului Maury, a intervenit la 
D-l Orlando, ca să admită formarea unui comitet de acţiune 
dintre ofiţerii din Cittaducale, lucru pe care preşedintele consiliu¬ 
lui l*a admis, dând şi tot concursul atât el, cât şi Subsecretarul 
de Stat pentru presă şi propagandă, Gallenga. 

La 19 Iunie 1918, s’a procedat la Cittaducale la alegerea 
acestui comitet, care a fost denumit „Comitet de acţiune al Ro¬ 
mânilor din Transilvania, Banat şi Bucovina'*. Adunarea gene* 
rală a ofiţerilor a delegat în acest comitet 12 membri, din care 
6 bucovineni despre care am pomenit mai sus, şi anume: Nistor 
Săhleanu, loachim Obadă, Claudiu Isopescu, Mihail Mironovici, 
Ştefan Bidnei şi scriitorul acestor rânduri. 

.O coincidenţă fericită ă vroit ca această alegere să se facă 
în una din zilele zădărnicirei ofensivei ausfriace la Piave, zi pe 
care am socotit*o de bun augur. 

Ziarele străine au publicat formarea comitetului şi, întâmplă¬ 
tor, am dat la subsecretariatul presei şi propagandei de semiofi* 
ciosul austriac ,,Reichspost“, care publica şi el numele membri* 
lor din comitet cu următorul comentar, pe care îl citez din me* 
morie: „Omul de onoare Take Ionescu, abia ajuns în Italia, 
deşi şi*a dat cuvântul că nu va întreprinde nici o acţiune con* 
tra puterilor centrale, a format un comitet din trădători de Patrie, 
foşti cetăţeni austro*ungari de naţionalitate română". 

Din procesul verbal de constituire se vede că scopul co* 
mitetului era de a strânge într’un mănunchiu pe toţi românii sub* 
jugaţi Austro*Ungariei, ce se găsiau în ţările aliate, a*i organiza 

în legiuni şi a face propaganda necesară în vederea realizărei 
unităţii najionale. . 

Primele măsuri luate de către comitete, de comun acord 
cu comandamentul legiunei, au fost de a concentra cât mai re¬ 
pede pe ofiferii şi soldafii români care cereau înrolarea, formân- 
du -se iniţial 3 Regimente cari au purtat numele martirilor: „Ho* 
ria“, „Cloşca" şi „Crişan“. Ele au fost cantonate în jurul 
Romei şi încadrate cu ofiţeri români şi italieni, comandanţi de 
Regiment fiind Coloneii italieni. ' 

Un avânt însemnat a luat formarea legiunei după victoria 
aliaţilor dela Salonic şi reintrarea României în război, când un 
om de valoarea şi talia Ataşatului Militar, Colonelul Adjutant 
Florescu B. Ioan, a luat în mână controlul organizărei, instruirei 
şi dirijărei legiunei înspre Patrie. 

Pentru învăţarea comenzilor româneşti, Colonelul Adjutant 
Florescu a pus să se întocmească şi tipărească un mic regulament, 
iar pentru educaţia patriotică a soldaţilor români a tipărit Colonelul 
Ferrajolli Camillo, comandantul Depozitului legiunei, în unire cu sub¬ 
semnatul, o broşură în limba Italiană şi Română, întitulată „Ipaesi 
Romeni“ — „Ţările Româneşti", servindu-se de atlantul istoric, 
politic şi etnografic al D-lui N. Petrescu-Comnen, actualul Mi¬ 
nistru de Externe. 

Menţionez aci, că la bătălia dela Piave, unde a fost distrusă 
armata austro-ungară, dintre legionari a participat la luptă un Bata¬ 
lion de ,,Ardifti“ („Trupe de asalt"), care şi*a dat tributul de 
sânge prin morţi şi răniţi. Comanda o avea Căpitanul ardelean 
Piso Emil, care a fost înaintat în mod excepţional chiar pe 
câmpul de luptă, pentru faptele lui de arme —• Per merito di 
guerra. 

La încheierea armistiţiului legiunea avea gata formate şi in* 
struite 2 Regimente şi merită a fi relevat faptul că Regimentul 
2 „Cloşca", era comandat de Colonelul italian Giusti, în vila 
căruia s’a semnat armistiţiul Italo*Austriac, după bătălia dela 
Vittorio Vinetto. 

Dar încheierea armistiţiului pe alte fronturi, nu adusese pace 

deplină şi pe frontul românesc, căci bandele lui Bela Kuhn ză¬ 
dărniceau ocuparea pământului strămoşesc de către armata română 
şi pentru aceasta formarea legiunei se făcea înlr’un ritm tot mai 
accelerat, deasemenea şi repatrierea ei, astfel că unităţi de volun¬ 
tari din Italia, au participat şi la luptele dela Tisa. 

Foştii legionari din Italia vor păstra o sfântă amintire zilelor 
petrecute în ţara lor de origină, zile care n’au fost lipsite de mo¬ 
mente cari se repetă rar în istoria, unui neam. 

Desigur că au fost înălţătoare zilele când au venit la Iaşi 
voluntarii ardeleni şi bucovineni din Rusia, dar cred că nimic nu 
poate ajunge în măreţie zilele când primul Regiment de legionari, 
„Horia“, a prestat jurământul de credinţă Regelui Ferdinand pe 
platoul dela Marino Laziale în ziua de 5 Decemvrie 1919, la o 
depărtare de 20 km. de Roma şi având în faţă imaginea Romei 
eterne, iar al doilea Regiment „Cloşca" chiar în Roma în Piazza 
di Siena. 

După aproape 2000 ani, alţi legionari se pregătiau să se 
ducă la gurele Dunărei şi în Carpaţi pentru eliberarea fraţilor 
subjugaţi. 









MISIUNEA MEA PE LÂNGĂ GUVERNUL 

ETZDORF 

de Ing. AUREL ŢURCAN 
fost membru în Consiliul National 
şi în Congresul General 

Reaminfindu-mi evenimentele zilelor memorabile din toamna 
anului 1918, îmi este viu în memorie un episod, care merită să 
fie reţinut: . 

In noaptea zilei de 3 Noemvrie (era ora 11) fostul guver* 
nator al Bucovinei, contele Etzdorf, mă învită printr’o scrisoare 
să vin „de urgenţă imediat" la dânsul. Cu toate că chiar 
în acea noapte soldaţi ucraineni înarmaţi cutreerau oraşul, spe*. 
riind populaţiunea cu împuşcături, m’am hotărît să urmez învi* 
tării şi la ora 1-2, petrecut de servitorul prezidial Fibich, m’am 
prezentat în biroul guvernatorului. 

Mulţămindu-mi că am venit, d-1 Etzdorf îmi cere înainte de 
toate învoirea, ca la această conferinţă să fie de faţă şi d-1 Truxa, 
şeful său de cabinet, întrucât are să-mi comunice chestiuni de 
foarte mare importanţă. Se vede că vroia să aibă şi un martor. 

D-1 Etzdorf îmi comunică, că siguranţa publică atât în oraş 
cât şi la ţară este periclitată de trupe iregulare ucrainene şi că 
d-sa are de gând să părăsească ţara, dat fiind mai ales că dela 
guvernul Central din Viena, încotro trimisese un curier special 
în chestia predării Administraţiei ţării, nu a primit încă nici un 
răspuns. Fiind comunicaţia întreruptă la Lemberg, curierul nu s’a 
întors. Intretimp însă d-1 Aurel Onciul şi d=l Omelian Popo* 
viei (fost deputat ucrainean) s’au prezentat la d-sa la ora 8 seara 
declarând că sunt gata să preia Administraţia Bucovinei. 

D-sa este de părerea, că s’ar linişti spiritele dacă o corni* 
siune compusă din Români şi Ucraineni ar prelua guvernarea 



ţării. D--1 Onciul fiind unicul Român, care s’a prezentat la el 
împreună cu Ucrainenii de sub conducerea lui O. Popovici şi 
ştiind că d-1 A. Onciul nu face parte din Consiliul Najionaf 
Român, el nu a'putut da urmare cererei acestor domni. El ar 
dori însă să ştie în care fel crede Consiliul National Român că 
s’ar putea restabili ordinea şi siguranţa publică. La aceste comu* 
nicări am răspuns că nu sunt autorizat să-i fac vre-o declaraţie, 
fără a . lua. mai întâi înţelegere cu Preşedintele Consiliului Natio¬ 
nal, nu }in însă posibilă o 1 restabilire a ordinei în tară, cât timp 
Românii Bucovineni nu dispun de o forjă armată. 

Intrebându*mă apoi ce ţin de o „invaziune" românească, i*am 
răspuns că nu pot preciza ce va aduce viitorul. Atunci d*l Etz* 
dorf mi-a zis că are cunoştinţă că d-1 Dr. V. Bodnărescu a fost 
trimis de Consiliul National la Iaşi şi prin el se vor afla sigur 
în scurt intenţiunile României. In sfârşit m’a rugat să-i mijlocesc 
o întâlnire cu d-1 Dr. I. Flondor, dacă se poate chiar în cursul 
nopţii. I-am replicat că nu cred să fie posibilă o întâlnire în cursul 
nopţii, însă dimineaţa (adică în ziua de 4 Noemvrie) îi voi putea 
da un răspuns precis. Intâlnindu-mă cu d-1 I. Flondor în dimi¬ 
neaţa zilei de 4 Noemvrie, d-sa m’a rugat să-i dau lui Etzdorf 
răspunsul, că atâta timp cât Consiliul Naţional nu va primi un 
răspuns la învitarea făcută de a se preda Administraţia ţării mem* 
brilor designaţi de acest Consiliu, el nu poate sta de vorbă în 
mod oficios cu d-1 Etzdorf. 

Dacă însă d-sa ar dori să audă părerea lui asupra situaţiei 
pentru a se informa personal, el este gala să vină la d*l Dr. Ale* 
xandru baron Hormuzaki, şi*l roagă să vină şi d*sa încolo. 

Prezenlându*mă apoi la ora 8 dimineaţa la contele Etzdorf, 
i-am comunicat părerea d-lui I. Flondor. Etzdorf a primit cu 
mulţumită învitarea făcută de preşedintele Consiliului Naţional. 

Când la ora 10 s’au înfăţişat în casa lui Alexandru Hormu* 
zaki d-1 I. Flondor însoţit de mine, apoi d-1 I.* Stîrcea şi con* 
tele Etzdorf, acesta din urmă declară deadreptul că situaţia lui 
este foarte grea : nu mai poate susţine ordinea şi nu poate ga* 
ranta siguranţa publică în oraş, primeşte ştiri alarmante asupra 

stării anarhice din întreaga fără, gendarmeria a fost în multe sate 
dezarmată, soldaţi unguri reîntorşi de pe frontul rusesc pradă pră* 
văliile în Dorna şi Cârlibaba etc., etc. 

Văzând că nu mai poate face faţă îndatoririlor ce cu drept 
se cer unui guvernator, este gata a se retrage din această funcţie 
şi crede, că un guvern constituit din reprezentanţi ai ambelor na* 
ţiuni conlocuitoare în Bucovina (Români şi Ucraineni) ar fi poate 
singurul în măsură să restabilească ordinea şi siguranţa publică. 
După constituirea unui atare guvern, el fără întârziere ar părăsi ţara. 

D-l I. Flondor îi răspunde, că propunerea condominiului 
Românilor şi Ucrainenilor ar corespunde mentalităţii ce a dăinuit 
în ultimul deceniu în Delegaţiunea permanentă a ţării de sub con* 
ducerea ultimilor Mareşali ai ţării Bucovina, el însă ca Prcşe* 
dinte al Consiliului Naţional stă neclintit pe baza hotărîrilor luate 
în Adunarea din 27 Octombrie, cari pentru d-sa sunt „sacra lex" 
şi prin urmare nu poate discuta o astfel de propunere. 

Constată apoi că între Ruteni sunt două curente şi repre* 
zenfanţii lor nu vor putea exercita nici o influenţă asupra mas* 
selor şi prin urmare nici asupra soldaţilor ncdisciplinaţi şi dezer* 
tori ucraineni, cari neliniştesc de prezent oraşul ; constată în sfârşit 
că nici Românii Bucovineni nu dispun de forţe armate şi nu ar 
putea momentan restabili ordinea publică. 

Cât priveşte persoana d-lui Aurel Onciul, care şi-a asu* 
mat răspunderea a prelua Administraţia ţării împreună cu Ucrai* 
neanul Omelian Popovici, constată că nu face parte din Consi* 
liul Naţional şi de aceea nici nu se supune hotărîrilor luate în 
Adunarea din 27 Octombrie, prin cari între altele se precizează 
clar, că nimeni altul decât Consiliul Naţional nu poate lua deciziuni 
liotărîtoare cu privire la viitoarea Administraţie a Bucovinei, şi 
că acest Consiliu reclamă pentru sine Administraţia Bucovinei 
integrale, fără amestecul Ucrainenilor. 

Comunică în fine că a cerut României armata pentru resta* 
bilirea ordinei. De altcum, dacă Românii au stat prin mai bine 
de 140 ani sub guvernarea austriacă, vor mai putea frai în 

împrejurările actuale câteva zile, până ce armata Română va ocupa 
acest teritoriu. 

De aceea crede că d»l Etzdorf, dacă nu vroieşte să predea 
administraţia tării exclusiv Consiliului National, să rămână la 
postul său până în momentul intrării armatei Române, care nu 
poate să întârzie, iar populafiunea Bucovinei îi va recunoaşte 
drept merit că a rămas la postul său în aceste timpuri grele de 
tulburare şi transformare a Constituţiei tării. 

D-l Etzdorf a declarat! apoi că va rămâne atâta timp în fără 
cât va vedea că mai dispune de oarecare putere şi influentă, 
resp. până ce ar intra „trupele Ententei" în Bucovina x ). 

Cu toată această declarare făcută în prezenfa persoanelor 
marcante ale poporului român bucovinean, Contele Etzdorf a 
trecut chiar a doua zi Administrarea tării asupra lui Aurel 
Onciul şi Omelian Popovici, men}inându»se astfel în vechia 
ideologie austriacă. 

Orişicum am admirat atunci şi admir şi astăzi ideala con» 
cepfie şi ferma atitudine a lui Iancu Flondor, care este şi rămâne 
eroul nostru naţional în acele timpuri de grea cumpănă. 

Cred că acestei atitudini şi prevederii lui Iancu Flondor îi 
putem mulţumi în cea mai mare parte că Bucovina întreagă a 
putut fi încorporată mai apoi fără greutăţi Regatului Român. 


*) Asupra acestor discuţiuni s’a dresat un proces*verbal, care se 
află în posesia mea. 

AMINTIRI DESPRE UNIRE 

de Ing. DIMITRIE ŢURCAN 
fost membru în Consiliul Naţional 

Terminându-se răsboiul mondial la începutul lunei Octom¬ 
brie 1918 cu prăbuşirea frontului austriac şi german, cei înrolaţi 
s’au reîntors în cea mai mare desordine şi mizerie spre casă. 

Feciorii români din Bucovina, cari au luptat pe frontul ita* 
lian la Piave şi pe frontul rusesc în Polonia au ajuns după că¬ 
lătorii de săptămâni, parte cu trenul parte pe. jos, la vetrele lor. 

Intâlnindu-se soldaţii molepsiţi de bolşevism cu poporul de 
jos s’au dedat în oraşe la prădarea depozitelor militare trecând şi 
la-devastarea averii particularilor. 

împăratul austriac Karl Franz Iosef proclamând dreptul po¬ 
poarelor din imperiul său a hotărî singure asupra soartei lor, apa* 
râtul administrativ a încetat a funcţiona şi domnea o nesiguranţă 
generală. 

In acest timp tulbur conducătorii naţiunilor conlocuitoare în 
Austria se pregăteau pentru manifestarea drepturilor lor teritoriale 
şi astfel şi puţinii români rămaşi în Cernăuţi şi parte veniţi de pe 
front se întruneau în localurile societăţilor culturale şi prin restau* 
rantul Palatului Naţional sfătuindu*se asupra acţiunei ce ar trebui 
să întreprindă în scopul validării * drepturilor asupra întregului 
teritor al Bucovinei. 

Nedumerirea noastră era mare, fiindcă pe de o parte u* 
crainenii rădicară pretenţii asupra teritoriului între Şiret şi Nistru, 
iară pe de altă parte legăturile telegrafice cu Viena fiind între* 
rupte, nu aveam nici o ştire ce atitudine luară deputaţii noştri 
— Alexandru Flormuzachi, Dr. Tachiţă Isopescu, Teofil Simio* 

novici, GHeorghe Sârbu şi Dr. Aurel Onciul —■ în parlamentul 
austriac, care a funcţionat până în ultimul timp al răsboiului. 

Toată nădejdea noastră rămase în Iancu Flondor, care 
sosind la Cernăuţi şi sfătuindu-se cu noi a hotărît să concheme 
pe ziua de 27 Octombrie 1918 o adunare a delegaţilor ro¬ 
mâni din toate judeţele Bucovinei. 

Intre timp sosise şi vestea din Viena că deputatul Dr. Tă* 
chiţă Isopeşcu a declarat în parlamentul austriac că românii din 
Bucovina se vor alipi regatului român. 

Această ştire a contribuit mult la înviorarea curajului ro¬ 
mânilor, cari făceau în mod febril pregătirile pentru adunarea 
menţionată şi aşteptau venirea armatei române pentru menţinerea 
ordinei publice. 

In ziua memorabilă de 27 Octombrie 1918 Românii din 
Bucovina curgeau spre Palatul Naţional din Cernăuţi. 

Veniră dintâi intelectualii. Am văzut octogenari şi bărbaţi 
cărunţi, cari au sosit pentru a-şi rădica glasul de mulţumire su= 
fletească că au fost învredniciţi să trăiască ziua scăpării româ= 
nilor de sub jugul străin, contra căruia au luptat o viaţă întreagă; 
am văzut bărbaţi în floarea vieţii însufleţiţi de dorul unirei şi. 
progresului neamului nostru, am văzut un tineret vesel şi entu- 
siasmat, care îşi punea nădejdi întru’un viitor fericit înlr’o patrie 
. mărită şi în fine am văzut ţărani fruntaşi veniţi din creerii mun-- 
ţilor Dornei şi ai Bistriţei, din Valea Moldovei, a Sucevei, a Şi¬ 
retului şi a Prutului cu paşi mărunţi pentru a-şi spune cuvântul 
holărîtor că pământul Bucovinei este al Românilor. 

Sala Armoniei în care a fost convocată adunarea ConstU 
tuantă era archiplină. Domnea o tăcere mormântalâ când adu¬ 
narea a fost deschisă de venerabilul octogenar Dionisie cav. de 
Bejan, Preşedintele Societăţii pentru cultură şi literatură din Bu¬ 
covina, care menţionând însămnăfatea zilei, în care se va hotărî 
asupra soartei Bucovinei, a acordat cuvântul neuitatului Iancu 
Flondor, român înfocat şi luptător neînfricat pentru apărarea 
drepturilor noastre. 

Accsia, după o expunere documentată a drepturilor noastr-e 
istorice asupra întregii Bucovine, a făcut următoare propunere : 

Românii Bucovinei hotâresc în deoline drepturi in baza 
suveranităfii poporului unirea necondiţionată şi pentru vecie 
a Bucovinei în vechile ei hotare până Ia Ceremuş, Colacin 
şi Nistru cu Regatul Românesc. 

Propunerea a fost primită cu unanimitate şi aclamată deli¬ 
rant de întreaga adunare stând în picioare şi bătând în palme 
aproape 10 minute. 

Nu era ochiu care să nu fie copleşit de lacrimi drept 
urmare a marei însufleţiri, care domina spiritele prezenţilor, trăiţi 
în robie şi văzându*se scăpaţi de o stăpânire străină. 

In urmă s’a hotărît chemarea armatei române pentru menţi¬ 
nerea ordinei şi luarea în stăpânire a teritoriului eliberat. 

In aceiaşi adunare au fost aleşi membrii Consiliului Na* 
ţional, care au îndemnizat pe Iancu Flondor cu formarea unui 
guvern de secretari de stat. 

Cum la adunarea din 27 Octombrie 1918 au participat 
numai români, Consiliul Naţional după aprobarea alipirii Buco* 
vinei de către guvernul român a conchemat pe ziua de 28 
Noembrie 1918 Congresul General al Bucovinei în sala 
sinodală. 

La această adunare au participat toţi românii’, adecă şi cei 
reîntorşi de pe front precum şi delegaţi ai minorităţilor' nemţi, 
poloni, ucraineni şi evrei, cari şi ei au dat declaraţii .pentru 
unirea Bucovinei întregi cu Regatul Român. 

Această adunare a decurs foarte solemn şi deamnă de 
evenimentul istoric, care s’a desăvârşit. 

Au participat ca delegaţi ai Regatului d*l Ionel Brătianu, 
iar ca reprezentant al armatei române generalul Zadic. 

Au fost de faţă delegaţi din Ardeal şi Basarabia, cari 
ne-au adus prinosul de dragoste frăţească şi ne*au confirmat 
însufleţirea nemărginită pentru unire, care domnia în provin* 
ciile lor. 

După încheierea Congresului participanţii s’au înşirat într’un 

convoi impozant şi au parcurs străzile principale până în Piaţa 
Unirei, unde la auzul muzicilor militare au încins hora unirei 
într’o veselie de nedescris. 

Bărbafi şi femei, intelectuali, ţărani şi soldafi au întins cer* 
cui horei serbând momente de înfrăţire drept semne de con* 
ştiinţă naţională şi bucurie nespusă. . 

După Congres, Consiliul Naţional a fost disolvat şi puterea 
administrativă a trecut asupra Ministerului din Bucureşti, în 
care a fost numit Iancu Flondor ministru pentru afacerile Bu* 
covinei. 

EPISOADE DIN RĂSBOIUL DIN 1914-1918 

ac Ing. DIMITR1E ŢURCAN 

1. STÂLPI DE APĂRARE CU SÂRMĂ GHIMPATĂ 

Era în primăvara anului 1916 când, în calitatea mea de 
subinspector silvic, am primit ordinul a fasona 3000 stâlpi de 
apărare cu sârmă ghimpată pentru frontul austriac. 

Cum această comandă nu se împăca cu- sentimentul meu 
de român am dispus, pentru a masca îndeplinirea ordinului, ca 
aceşti stâlpi să fie fasonaţi în fundul pădurei din Valea Mol* 
doviţei. 

După vro 5 săptămâni se prezintă în biroul meu din Vama 
un căpitan pionier, de naţionalitate croat şi cu numele Covaci, 
cu ordinul de a rădica şi transporta aceşti stâlpi. 

Descriindu*i situaţia unde se află stâlpii, căpitanul aflând că 
sunt român îmi spune: „îmi pare bine că aţi fasonat stâlpii la 
o depărtare atât de mare şi într’un loc aproape inaccesibil, căci 
până când le voi transporta eu la locul destinaţiei, austriacii bă* 
tuţi pierd râsboiul". La aceasta i*am răspuns: „Şi mulţi fraţi 
de ai noştri vor scăpa cu viaţă din acest răsboi" 

Fără a mai vorbi ne*am strâns mânele. 

Aceşti stâlpi au putrezit în pădurea din Valea Moldovijei. 

2. RECHIZIŢIUNEA A DOUĂ ROŢI DE TRĂSURA 

In timpul retragerci trupelor austriace spre Iacobeni, inginerii 
silvici au primit ordinul a evacua administraţiile şi a se retrage 
spre Bistriţa în Ardeal înaintea armatei. 

Ca şef al ocolului silvic Vama am împachetat toate cantu¬ 
rile şi documentele de valoare în 3 lăzi şi-mi pregătisem o tră¬ 
sură de plecare. 

Trupele în retragere s’au îngrămădit în Valea Moldovei şi 
scurt înainte de plecarea mea se prezintă un locotenent dela 
manutanţă şi văzând trăsura mea, îmi cere să-i dau 2 roţi dela 
ea sub formă de rechiziţiune. 

Explicându-i că plec şi eu din ordin de serviciu, m’am 
opus. Răspunsul lui a fost însă categoric : „Ori îmi dai roţile 
sau vei fi arestat pe motiv că lucri contra armatei". 

Atunci i-am spus să-mi aducă ordinul comandantului şi mă 
voi conforma. 

Depărtându-se ofiţerul pentru am aduce ordinul am pus 
caii mei la trăsură şi am plecat imediat. 

După cum am aflat în urmă n’a mai avut nevoie să se to* 
losească de roţile mele, întrucât mare parte din trenul manutanţei 
a fost capturat de ruşi, cari îl urmăreau. 

3. SERBAREA SF. DUMITRU ŞI SOLDATUL ROMÂN 

In urma isbucnirii răsboiului între România şi puterile cen¬ 
trale, funcţionarii austriaci evacuaţi şi staţionaţi la Cluj, între cari 
şi subsemnatul, au fost necesitaţi a se retrage, la Praga. 

In ziua de sf. Dumitru 1916 . serbând mai mulţi prieteni 
ziua onomastică ne-am întâlnit peste 20 funcţionari români în 
restaurantul cehului Dworzak la Praga. Dispoziţia noastră sufle¬ 
tească era deprimată fiind că din cauza dezastrului dela Turtu- 
caia armata română a fost nevoită a se retrage din Ardeal şi 
Bucureştiul era ameninţat de armata germană. 

Văzând feţele triste ale comesenilor, toţi funcţionari de stat 
austriac din Bucovina şi între ei avocatul din Cluj d-1 Dr. Âmos 

Frâncu naţionalist ardelean, am avut inspiraţia ca într’o vorbire 
să închin, în scopul încurajării celor desnădăjduiţi, un pahar în 
sănătatea „Soldatului Român, în care vedeam ultima speranţă 
pentru îndeplinirea idealului naţional." 

Cu toate că cei prezenţi erau de acord cu ideia mea, mi 
s’au făcut reproşuri că am cutezat să vorbesc pe aceste timpuri 
turburi de soldatul român. 

In special d*I Frâncu, care nu prea cunoştea psihica romă* 
nilor bucovineni, mi*a spus; că dacă aş fi vorbit astfel în Ardeal 
în prezenţa a 20 de inşi români, desigur că a doua zi aş fi fost 
denunţat autorităţilor ungare. 

Visul nostru s’a îndeplinit însă tot prin vitejia soldatului 
român şi victoria aliaţilor. 

4. MOARTEA UNUI PRISONIER ROMÂN ÎNFOMETAT 

ŞI MUNCIT 

In vara anului 1917, când Bucovina era ocupată de ruşi, 
subsemnatul am fost detaşat pe lângă Inspectoratul silvic din 
Mariazell în Stiria, unde se afla proprietatea rurală a familiei 
Krupp. 

Pe această moşie erau ocupaţi prisonieri din regatul român, 
cari din cauza lipsei de alimente erau hrăniţi cu supă de sfeclă 
furajeră şi varză. 

Am văzut cu ochii mei cum aceşti prisonieri înfometaţi 
strângeau din coşurile de gunoaie coji de cartofi şi resturi de 
mâncări şi erau mânaţi de sentinele austriace la locul de muncă. 

Intr’o zi am aflat dela oamenii mei de serviciu că un pri» 
sonier român a fost împuşcat. 

Interesându*mă din care cauză a fost împuşcat mi s’a spus 
că prisonierul adunând fân s’a îndosit după un stog. Sentinela, 
un sergent german brut, afîându-1 ascuns Ua făcut o somaţiune 
în limba germană, neînţeleasă de prisonier. Acesta din urmă 
zâmbind a râde voia să se ducă la muncă, sergentul înfuriat 
l-a împuşcat în spate pentru nesupunere. 


31 

Prisonierul căzând mort a fost înmormântat în aceiaşi zi 
şi cazul a fost muşamalizat. 

Astfel s’a stins un biet român înfometat şi chinuit cu 
muncă a cărui nume regret că nu Uam putut afla. 


















AMINTIRI DIN ZILELE INTRĂRII ARMATEI 
ROMÂNE IN BUCOVINA 

de VASILE UNGUREANU 
fosl voluntar în armala româna 

In 8 Noembrie 1918 Regimentul 69 din care făceam parte 
cu reşedinţa în Dorohoiu a primit ordin ca la ora 6 dimineaţa, pregătit 
şi înarmat de răsboi, să se găsească în faţa cazarmei Regimentului 
29 tot din Dorohoi. 

Din aceste două Regimente s’a format cea de a doua Bri¬ 
gadă din Divizia generalului Zadic. Aceasta Brigadă a fost pusă 
sub comanda colonelului Gheorghiu, pe atunci comandantul re¬ 
gimentului 29. 

Ca adiutant şi informator al colonelului Gheorghiu am aflat 
că ordinul generalului Zadic era ca înainte de asfinţitul soarelui 
să ocupăm oraşul Şirete din Bucovina. 

Când colonelul Gheorghiu a făcut cunoscut soldaţilor, care 
este direcţia şi misiunea din acea zi, o înflăcărare şi un entuziasm 
de nedescris a cuprins întreaga trupă care nu putea fi ţinută pe 
loc, iar toată populaţia oraşului Dorohoi s’a urcat pe culmea din 
faţa cazarmei Regimentului 29, ovaţionând şi conducând trupa 
până în spre Dersca. 

La ora 3 după masă am ajuns în Mihăileni în faţa porţilor 
de vamă. Erau închise. Cei dintâi soldaţi ajunşi în faţa lor s’au 
repezit să le dărâme. Am rugat pe comandantul brigadei să-mi 
acorde mie onoarea şi satisfacţia de a le sfărâma. 

Comandantul mi-a îngăduit acest lucru şi în urafele asur¬ 
zitoare ale soldaţilor şi ofiţerilor am sfărâmat în bucăţi aceste 
porţi rare atâţia ani au despărţit în două un corp şi un suflet. 

Dar un ordin telefonic dat din partea generalului Zadic ne-a 

oprit în Mihăileni. Abia târziu noaptea s’a renoit ordinul de ple r 
care şi am înaintat pe o mare întunecime spre oraşul Şirete de 
unde se auzeau dese împuşcături de arme militare şi o mitralieră. 
Am ajuns la podul sfărâmat care peste râul Şiret conduce şo¬ 
seaua în inima oraşului. 

împuşcăturile în luncile Şiretului continuau. Alături de co* 
mandantul Brigadei, călări, am trecut râul. Nu am nimerit vadul 
cel mai bun, dar am trecut. Trupa s’a strecurat şi ea în linie de 
bătaie ocupând astfel oraşul pe la ora 11 noaptea când prefectul a 
semnat predarea acestui oraş la mâna colonelului Gheorgiu. Impuşi 
căturile încetaseră iar intelectualii români din acest orăşel cu lacrimi 
în ochi ne căutau pe străzi pentru a ne primi cu bucurie şi a 
ne găzdui cu toate ce aveau mai bun. 

Am fost găzduit de părintele George Duşceac. A doua zi 
în zori populaţia aşteptase să ne întâmpine cu flori. După un 
scurt serviciu divin oficiat în biserica principală din oraş, brigada 
s’a pus în mişcare spre Cernăuţi. 

Astfel în 9 Noembrie 1918 am poposit în comuna Tără* 
şeni unde temeliile fostelor gospodării dovedeau că aicea a fost 
un sat ca şi celelalte. Dealtfel numai barace improvizate. Abia 
ofiţerii au putut găsi adăpost ca să nu doarmă sub cerul liber. 
Trupa istovită s’a culcat unde a putut şi după regula răsboiului. 

Colonelul şi cu mine am fost găzduiţi de un neamţ bătrân, 
care ne-a oferit două paturi. Aici a sosit într’un târziu de noapte 
un automobil care l-a adus pe generalul Zadic, care după o 
scurtă convorbire cu comandantul Brigăzii s’a întors spre Rădăuţi. 

A doua zi dimineaţa adică în 10/XI comandantul brigadei 
mi-a pus în vedere că informaţiunile primite de comandantul 
Diviziei sunt în contrazicere cu informaţiunile primite direct dela 
d-1 Iancu Flondor care în calitate de preşedinte al consiliului 
naţional a chemat armata română în Bucovina. Aceste infor- 
maţiuni se refereau la bandele înarmate cari terorizau populaţia 
oraşului Cernăuţi şi cari după informaţiunile furnizate comandant 
fului armatei ar fi fost minat cele mai importante clădiri din oraşul 
Cernăuţi. 

Pentru a verifica aceste informaţiuni generalul Zadic a lăsat 
să fiu trimis eu cu un plic din partea D-Sale direct la Palatul 
Naţional din Cernăuţi, unde era biroul d-lui Iancu Flondor. 

Am primit această misiune şi am pornit îmbrăcat în haine 
ţărăneşti singur, lăsând trupa* în Tărăşeni. In urmă am fost ajuns 
de D-l Nicolai Prelici care venea cu o trăsură dinspre Rădăuţi 
spre Corovia. Cunoscându*ne am fost luat în trăsură şi adus 
până la părintele Dolinschi din Corovia, unde am găsit şi pe 
fratele părintelui Dolinschi, maior în armata austriacă. Aceştia 
mi-au arătat calea cea mai scurtă ca să ajung la Iancu Flondor. 
însoţit de d*l Nicolae Prelici am ajuns fără să fiu cunoscut de 
cineva până în poarta Palatului Naţional. 

In Piaţa Unirii de astăzi lume multă şi de toate naţionali* 
tăţile. Garda naţională păstra ordinea. Un soldat din această gardă 
m’a condus până în biroul lui Iancu Flondor. Aici în jurul unei 
mese mici, pe care se afla o sticlă cu vin şi câteva pahare, 
şedeau: Iancu Flondor cu fratele său Nicu Flondor şi Gheorghe 
Şandru, iar în jurul lor se preumbla agitat d*l Dori Popovici. 

I*am dat plicul şi am explicat rostul misiunii mele. Mi*a 
oferit un pahar cu vin pe care sigur că nu l’am refuzat şi apoi 
mi*a spus următoarele cuvinte : „Te rog să pleci imediat îndărăt, 
să-i spui d-lui general, să nu aibă nici o grijă pentru că de si* 
luaţia de aici răspund eu, şi ea este aşa precum îi spun infor* 
maţiunile dela mine. Eu îl aştept în fiecare moment". Aceasta 
era pe la orele 1 d. m. în ziua de lONoembrie. După aceasta 
am eşit condus de acelaş soldat de gardă până în jos unde m’a 
aşteptat d*l Nicolae Prelici. Cu o căruţă pe care am putut*o 
găsi am luat drumul spre Tărăşeni, dară în Corovia am întâlnit 
trupa şi am comunicat comandantului de brigadă cele auzite dela 
d*l Flondor. 

Contrar aşteptărilor celor din Cernăuţi, armata s’a oprit între 
Corovia şi Cernăuţi. Generalul a dat ordin ca întrarea armatei 
în Cernăuţi să se facă abia a doua zi cu toate că d*l Flondor 
a stăruit ca acea intrare să se facă în ziua de lONoemvrie seara. 

Aici, la barieră, în seara zilei de 10 Noemvrie Dr. Cobi* 

Janschi fostul director al Spitalului de alienaţi a înfimpinat armata 
română cu mari cantităţi de provizie şi cu tot /elul de băuturi 
pentru ofiţeri şi trupă. 

Soldaţii au băut, au mâncat, au cântat şi au jucat cu toată 
lumea care a venit din oraş. Trupa a primit ordin să cantoneze 
în Corovia. Eu am mers cu comandantul brigadei la părintele 
Berariu care ne*a primit cu cea mea mare însufleţire de român, 
A doua zi armata a intrat în oraşul Cernăuţi. 




t 









STUDENŢIMEA- BUCOVINEANĂ 
IN ANUL UNIRII 1918 

de Dr. ION VASCA 

fost preşedinte al stud. univ. în anul Unirii 1918 

Studenţii români din Bucovina au fost cele mai însufleţite 
elemente în lupta pentru înfăptuirea idealului naţional. 

Bine pregătiţi sufleteşte în şcoala iluştrilor dascăli naţionali, 
războiul mondial i-a surprins gata pentru orice jertfă. Nu-i mi¬ 
rare dacă în primele zile ale războiului o mare parte din ei a 
trecut frontiera în ţara mamă, unde cu entuziasm s au pus la 
dispoziţia marelui cartier al armatei sau la cea a altor servicii de 
utilitate publicăU ( try ( 

Cei mai mulţi însă au fost sortiţi să îndure calvarul sufe¬ 
rinţelor în slujba stăpânitorilor de ieri până în ceasul izbăvirik 
Iar când, în anul 1918, după ziua încetării ostilităţilor războinice, 
s’a făcut numerotarea lor la întoarcerea acasă, s’a putut cunoaşte 
starea în care am fost ajuns : unii, absenţi la apel, — morţi pe 
altarul patriei — alţii invalizi de război, alţii storşi de vlagă şi 
aproape îmbătrâniţi fără de vreme în focul şi groaza tranşeelor. 

In Noenivrie 1918 studenţimea română din Bucovina, după 
un răstimp de 4 ani, s’a adunat într’o bună zi spre a-şi relua 
iarăşi viaţa universitară de altă dată. 

Ce însufleţire, ce bucurie şi cât elan la tinerii noştri de 
a-şi pune deacum înainte toate puterile şi toată energia în slujba 
patriei noui, în slujba idealului naţional înfăptuit! 

Sau fost şters amintirile dezbinărilor din trecut şi uniţi în* 
tr’un mănunchi, într’o singură organizaţie unitară, studenţii bu* 
covineni s’au prezentat radioşi şi conştienţi de chemarea lor 
viitoare la marele praznic al Unirii, săvârşit cu tot fastul şi gran* 

doarea corespunzătoare evenimentelor epocale în ziua memorabilă 
din 28 Noembrie 1918. 

Azi cei mai mulţi dintre aceştia în decursul celor două 
decenii dela istoricul act al Unirii, slujesc cauza naţională şi 
marile interese ale patriei întregite deţinând importante posturi în 
viaţa noastră publică. 

Slăvită fie pilda jertfelor şi a vredniciei lor! 

Vor rămânea pururea vii în amintirea generaţiilor ce se vor 
perânda în noianul vremurilor pentru dragostea de neam şi ţară 
românească. 

Dăm mai jos telegrama Regelui Ferdinand I, a primului 
ministru şi a ministrului şcoalelor, răspuns la telegramele stu- 
denţimii române din Cernăuţi. 


D<*lui Vască, preşedintele adunării studenţeşti 
Cernăuţi 

Palatul Regal, Iaşi 

Din adâncul sufletului mulfumesc tineretului universitar 
român din Bucovina pentru sentimentele de credinfă ce îmi 
aduc. 

Cum am împărtăşit suferinţele şi durerile unei populafiuni 
credincioase idealului naţional, aşa mă bucur azi, împreună 
cu voi, că asupra finuturilor frumoase stăpânite odinioară de 
marele Ştefan, fâlfâie mândrul tricolor român, ca o chezăşie 
a unirii pentru veci a tuturor Românilor. Ştiu că a(i păstrat 
necontenit în inimele voastre, ca o credinţă sfântă, memoria 
marelui şi sfântului Voevod şi că mă pot uita la voi cu în¬ 
crede te în viitor, ca purtători ai ideii naţionale; ca luptători 
ieri, mâine vefi pune toată puterea şi tot entuziasmul finere(ii 
în slujba patriei întregite. 


Ferdinand 

D*lui Ioan Vască, preşedintele studentimii universitare 

Cernăuţi 

Iaşi 

Cu vie mulţumire am primit mărturia simfemintelor ce=mi 
exprima(i in numele scumpilor noştri fraţi bucovineni. Vă 
sunt adânc recunoscător Domniei* Voastre şi tineretului lumi* 
nat, care din generaţie in generaţie, a păstrat cu sfinţenie iu¬ 
birea de neam; aţi cultivat*o şi aţi mărit*o prin o strălucire 
demnă de înaintaşi. împărtăşiţi vă rog întregei sfudenţimi bu - 
covinene dragostea şi fericirea Românilor din Regat, care vă 
întâmpină din pribegie, după un veac şi jumătate, cu braţele 
deschise şi strângându=vă la pieptul lor vă zic: Bine aţi 
venit, fraţi mult doriţi! Dumnezeu să ne ţie tari in credinţa 
neamului, a legii şi a marelui nostru Rege Ferdinand I. Tră* 
iască România=Mare, una şi nedespărţită 1 

Preşedintele consiliului de miniştri, general de corp de 
armată adjutant Coandă. 

D*lui Ioan Vască, preşedintele adunării dela Universitatea 

Cernăuji, Bucovina 

Iaşi 

Omagiile tinerimii universitare române din scumpa noastră 
Bucovină ni*au umplut inima de cea mai aleasă bucurie iz - 
vorîtă din neţărmurită dragoste ce avem pentru mult aşteptaţii 
noştri studenţi ai celui mai înalt aşezământ de învăţătură, 
menit să fie în viitor un pion al culturii naţionale româneşti, 
în partea de miazănoapte a Regatului. 

Ministrul şcoalelor, Poni. 




N. VASILOSCHI 




























AMINTIRI DIN RĂZBOIUL MONDIAL 

1914—'1918 

de Dr. N. VASILOSCHI 
fost membru în Consiliul National 
şi în Congresul General 

Când mă gândeam adineoară la războaiele decurse între po¬ 
poare, mai ales la acele, cari ne privesc pe noi Românii, doriam 
ca generaţia noastră să fie scutită de zguduirile grozave îmbinate 
cu fiecare războiu. Soarta ni-a menit însă să fim martorii celui 
mai mare cataclism istoric, care ni-a cauzat multe dureri, dar 
ni*a adus îndeplinirea celei mai fierbinţi dorinţe : reîntregirea nea* 
mului nostru. 

La finele lunii Iulie 1914 petreceam într’o staţiune balneară 
din vest, când Austro*Ungaria i*a pus Serbiei ultimatul cunoscut. 
Nu era îndoielnic, că respingerea acestui ultimat va fi urmată 
de un războiu. Refuzul n’a întârziat, măcelul a început. Când 
am citit ordinele comandamentului armatei austriace afişate în lo* 
calitatea aceea, prin care s’a dispus mobilizarea parţială, am 
zâmbit, mi*am pachetaf bagajele şi am pornit grabnic spre vatră. 
Vedeam că viforul cel mai groaznic avea să se răsfrângă asupra 
noastră. Mobilizării parţiale i*a şi urmat după puţine zile cea 
generală. 

Sosit în Cernăuţi, am aflat o agitaţie a spiritelor cum nu o 
observasem nicicând. Autorităţile austriace au grijit ca confu* 
ziunea să atingă culmea. Când s’a apropiat armata rusească de 
oraşul nostru, stăpânirea austriacă nu s’a mărginit să ordone eva* 
cuarea oficiilor publice, asta în mod pripit şi fără pricepere, dar 
a umplut cu groază sufletele locuitorilor în ţaţa cuceririi iminente 
a oraşului Cernăuţi prin Ruşi. Urmarea a fost că o mare parte 
a populaţiei s’a refugiat spre vest. Am făcut acelaş lucru, îngri* 

jorai fiind de soarfa familiei mele. Chiar în momentul, în care 
avantgarda rusească (Cazaci) au intrat în oraş, la 2 Septembrie 
1914, am părăsii oraşul în direcţie opusă, pe drumul spre Sto- 
rojinef. După câtva timp petrecut în Solea la vatra părintească, 
apoi în Vafra-Dornei, am pornit»o spre vest şi am ajuns în fine 
în luna Octombrie 1914 în Viena. 

Felul cum au tratat vienezii pe cei refugiaţi încolo, mai ales 
pe Români, numai bun n’a fost. După o petrecere de câteva 
săptămâni, am preferat să mă îriapoiez la 17 Noembrie 1914 la 
vatră, socotind chiar cu cele mâi mari dificultăţi. îmi amintesc 
că şeful oficiului înfiinţat în Viena pentru refugiaţi, d-1 Twar- 
dowski, un polon devenit posterior ministru, de altfel un om 
foarte binevoitor, s’a mirat de cutezanfa mea de a încerca în 
acel moment reîntoarcerea în Bucovina, despre care autorităţile 
aveau ştiri rele. înapoierea am întrerupt-o în Vatra-Dornei şi în 
Suceava. 

Nu e aici locul pentru a desfăşura amănunţit toate peripe¬ 
ţiile refugiului şi ale înapoierii. Trebue să menţionez însă, că 
mai ales d-1 Gheorghe Galin, pe atunci reprezentantul României 
pentru Bucovina, nu mai puţin d-1 Temistocle Bocancea, pri¬ 
marul oraşului Gemău}i în acea vreme, ambii între timp de ce» 
daji, au dovedit multă bunăvoinţă pentru cei cari se reîntorceau 
la vatră, mai ales pentru Români. Cu ajutorul acestor buni Ro* 
mâni m’am înapoiat prin România la Cernăuţi, trecând prin 
frontul rusesc (Mamornita). Multe se dau uitării, mai ales faptele 
bune inspirate de umanitate adevărată, săvârşite în decursul 
acestui războiu fără seamăn. Şi memoria acestor doi bărbaţi 
vrednici, cari au făcut atâta bine în momentele grele din acest 
războiu nu se onorează după cum o merită. îmi îndeplinesc o 
datorie scofându»i aici în relief. 

Am sosit la Cernăuţi în noaptea spre 2 Ianuarie 1915. 
Oraşul pe atunci pentru a doua oară ocupat de Ruşi era de o 
mare parte a populaţiei părăsit şi avea un aspect mortal. Străzile 
goale, comerţul şi toate manifestările de viată reduse la un minim. 
Purtarea Ruşilor fa}ă de populaţie, mai ales în raport cu Ro» 

mânii, a fost destul de bună. Ei nu opuneau nici o greutate 
celor cari doriau să se înapoieze Ia Cernăuţi resp. la vetrele lor. 
Ba, mai mult, ei îşi exprimau adese ori indignarea lor asupra 
faptului că o parte atât de mare a locuitorilor a fost părăsit 
oraşul. Dânşii ar fi doar un popor civilizat şi ar trata bine po¬ 
pulaţia din teritoriile străine, ocupate de ei în războiu. 

Situaţia s’a schimbat cu totul după invazia a treia rusească. 
Oraşul Cernăuţi fusese adecă ocupat de Austriaci dcla \7 Fe¬ 
bruarie 1915 până la 1 7 Iunie 1916. In noaptea din 1 7 spre 
18 Iunie 1916 au invadat Ruşii pentru a treia oară oraşul 
nostru, după aşa numita ofensivă Brussilow. De astă dată dânşii 
au inundat oraşul cu oaste multă şi cu funcţionari de tot felul. 
Primarul rămas din timpul anterior, Gheorghe Şandru, nu 
mai puţin membrii comisiunii interimare de pe atunci, au demi* 
sionat din funcţiunea lor. S’a instituit o nouă dirigenţă a ora* 
şului compusă din 5 persoane, căreia i*a aparţinut d*l notar 
Ştefan cav. de Miculi ca prezident, iar scriitorul acestor şire ca 
viceprezident şi totodată ca jurisconsult. 

Am suferii foarte mult în decursul exercitării acestui man* 
dat primit dela populaţie, sub prima furie a invasiunii ruseşti 
după lupte grele şi sângeroase. Lucuilorii au fost însă prin noi 
scutiţi de jaf şi de alte vexaţiuni, nu mai puţin şi sprijiniţi după 
posibilitate. Toate hotărîrile luate atunci de noi, cei 5, sunt 
fixate în procese verbale dresate de noi şi păstrate în duble 
exemplare, depuse la Primăria oraşului (Municipiului) Cernăuţi 
şi în arhiva notarului Miculi, drept dovadă pentru toate limpu* 
rile asupra felului cum ni*am îndeplinit datorinţa în acel ceas 
greu. Noi lucram în permanenţă, ziua şi noaptea, căci dorinţele 
Ruşilor erau multe şi deasupra capetelor locuitorilor plana în 
continuu pericolul de a fi jăfuiţi şi schingiuiţi. Orice am fi făcut 
pentru a arăta Ruşilor [bunăvoinţa noastră în situaţia delicată în 
care ne aflam, a fost înzădar. Nimic nu i*a putut mulţumi. 
Mai ales ofiţerii şi funcţionarii ruseşti de origine ucraineană nu 
se sfiau să ceară şi lucruri imposibile. Pentru a ne terorisa ne 
bănuiau între altele că am fi spioni austriaci. Ameninţări cu 

deporiarea la Siberia, ba cu spânzurătoarea, erau la ordinea 
zilei. 

Peniru a ne umili cal de mult, ni s’a cerul în fine ca să 
atârnăm în sala şedinţelor Primăriei, unde funcţionam, portretul 
ţarului Nicolai II, la un loc de distincţie. Am purces în mod 
dilatoriu în chestie. în fine însă Ruşii ni-au pus un ultimat. 
Atunci am înaintat în mod formal un memoriu redactat de mine 
şi trădus în limba rusească, prin care am declinat îndeplinirea 
acestui ordin, băzându-ne pe| dispoziţiunile dreptului internaţional. 
Memoriul acesta a fost predat guvernului depe atunci în mod 
solemn printr’o delegaţie din sânul acelor cinci. Ne-am fost dat 
bine seama că urmarea acestui procedeu al nostru energic putea 
să fie pentru noi fatală, adecă deportarea la Siberia. Am scăpat 
însă ca prin minune din această cursă pusă nouă. Ruşii n’au 
cutezat să ne reglementeze pentru această nesupunere. Dar tero* 
rizările au continuat, până ce în fine am fost desărcinaţi din 
acea funcţiune atât de periculoasă şi înlocuiţi prin persoane 
accesibile dorinţelor Ruşilor. 

Imediat după izbucnirea războiului fiecare dintre noi Românii 
bucovineni ne-am dat bine seama că acuma a sosit momenul 
istoric pentru reîntregirea neamului nostru. Cei remaşi la vatră 
ne aflam însă într’un impas greu. Erau foarte riscanţi paşii 
necesari pentru a îndruma cele necesare în causa aceasta atât 
de importantă. Ne dădeam seama că mult depinde de rolul, 
care îl va' avea România în acest războiu. Se ştie, că atât 
Antanta cât şi puterile centrale se străduiau din răsputeri pentru 
a atrage România de partea lor, făcând promisiuni în privinţa 
reîntregirei. Zguduiţi în adâncul sufletului nostru aşteptam solu¬ 
ţionarea aceste probleme conform dorinţei noastre. 

Vreo două zile înaintea serbătorii Sf. Marii Mari (28 Au¬ 
gust) din anul 1916 ne-a surprins locţiitorul guvernorului rusesc, 
Contele Lamsdorff, cu care mai puteam sta de vorbă, cu ştirea, 
că chiar în ziua acestei serbătoriri România va intra în războiu 
de partea Antantei. Mare a fost agitaţia noastră la această veste. 
Ne puneam întrebările: Corespunde comunicarea aceasta ade- 

32 

vărului ? Ce urmări va avea acest eveniment pentru noi Românii 
bucovineni ? Care să fie atitudinea noastră în caz că acest fapt 
s’ar îndeplini ? Trebuiam să socotim cu un tratament aspru din 
partea Austriacilor în caz că dânşii vor ocupa posterior oraşul 
Cernăuţi. Grijele noastre erau justificate notorie ştiind cât de greu 
au suferit unii dintre oamenii noştri în urma denunţărilor hidoase 
provenite dela duşmanii etnici sau personali ai celor vizaţi ca 
„trădători" înainte dea intra România în războiu de partea Antantei. 
Cât de dificilă avea să fie situaţia noastră ulterioră acestui 
eveniment. 

Ceea ce a profefat Contele Lamsdorff s’a împlinit. în ziua 
de 28 August 1916 România a declarat Austro-Ungariei 
războiul. Ne-am recules sufleteşte faptul fiind îndeplinit. Ne*am 
dat însă de altă parte seama, că de atunci inainte trebuiam să 
fim cu mult mai precauţi. Căci inapoierea Austriacilor la Cer* 
năuţi nu era exclusă. Am grijit în primul rând, ca instituţiunile 
culturale româneşti să nu sufere drept urmare a situaţiei schim* 
bate. Mai ales „Societatea pentru cultura şi literatura română în 
Bucovina" forma obiectul îngrijirii noastre osebite. Ne produce 
satisfacţie a constata, că ni*a succes a scuti numita societate 
culturală de daune. Ea a remas aproape neatinsă de urmările 
desasfruoase ale războiului, cu toate că Austriacii s’au reînturnat 
întru adevăr la Cernăuţi în noaptea din 1 spre 2 August 191 7 . 

Zile negre au fost menite neamului nostru după intrarea 
României în războiu. Cu durere am luat cunoştinţă de suferin* 
ţele grele îndurate de fraţii noştri din România veche în ‘timpul 
când inamicul a fost ocupat o parte mare din teritoriul ei. Nici* 
când nu ne*a părăsit însă speranţa, că nenorocirea aceea nu era 
decât un episod trecător în istoria neamului nostru şi că vor 
veni vremuri senine. Vitejiei fără seamă a ostaşului român şi 
unei sorţi binevoitoare avem să mulţumim, că situaţia s’a schim* 
bat cu totul ulterior şi că dorinţa noastră pe cât de înflăcărată 
pe atât de justă, reîntregirea neamului nostru, s’a îndeplinit. 

în luna Octomvrie soarta războiului mondial era decisă. 
Puterile centrale erau în declin vădit. 

înire iimp s’ar inirunit un mănunchiu de Români bucovi* 
neni, aproape toţi deputaţi în sfatul ţării şi în parlamentul din 
Viena, cari în consfătuiri la început făcute în mod secret, în 
biblioteca fostului mareşal al ţării, a d-lui Alexandru Baron 
Hormuzachi, apoi în unele încăperi îndosite din Palatul Naţional, 
au hotărît în principiu Unirea cu patria mumă, România veche. 
Posterior s’a format din acest nucleu, căruia i*am aparţinut, Con* 
siliul Naţional bucovinean, prin lărgire. 

Prima adunare publică a Românilor bucovineni, convocată 
de delegaţii tuturor partidelor române, care a hotărît, în Consti* 
tuantă Unirea cu patria mumă şi a instituit Consiliul Naţional 
bucovinean, a avut loc sub preşedinţia venerabilului luptător na* 
ţional Dionisie Bejan şi a marelui român Iancu Flondor la 2 7 
Octomvrie 1918 în sala Armoniei din Palatul Naţional din Cer* 
năuţi. Adunarea aceasta a fost stăpânită de o însufleţire nemai* 
pomenită în anterior. După o cuvântare înflăcărată a neuitatului 
preşedinte al Consiliului Naţional Iancu Flondor şi după votarea 
hotărîrilor Constituantei, cari se văd din Monitorul Bucovinei, 
fascicola I, anul 1918, apărut în 14 Noemvrie 1918, entuzias* 
mul general nu mai avea margini. Vedeai bătrâni şi tineri îm* 
brăţişîndu*se frăţeşte cu ochii umezi. Teama de autorităţile au* 
striace, care funcţionau încă pe atunci, a dispărut cu desăvâr* 
şire, Românii Bucovinei au trecut în acel moment istoric Rubi* 
conul reîntregirii neamului nostru. 

Nu a lipsit nici reacţiunea. La începutul lunii Noemvrie 
1918 autorităţile austriace au părăsit oraşul nostru, lăsându*l pe 
seama Ucrainenilor, cari cu ajutorul unor batalione compuse din 
soldaţi ucraineni au produs într’un moment dat, prin terorisări la 
adresa Românilor, o situaţie de desordine, ba chiar anarhie. 

în ziua de 11 Noemvrie 1918 armata română victorioasă, 
invitată fiind de urgenţă prin Consiliul Naţional, intră în oraşul 
Cernăuţi. Abia atunci am respirat uşuraţi, salvaţi fiind din anarhia 
încercată de Ucraineni. Armata condusă de d*l General Zadic 
a fost salutată în sala de şedinţe din etajul II al Palatului Na* 
ţional prin Consiliul Naţional, în frunte cu preşedintele său Iancu 

Flondor, după cum vesteşte o placă de marmoră aşezată acolo 
posterior întru amintirea acestui eveniment istoric de Comitetul 
Societăţii pentru cultura şi literatura română în Bucovina, căruia 
aparfineam ca prim vicepreşedinte. Am asistat la actul acesta de 
bineventare în calitate de membru al Consiliului National. La¬ 
crimi de satisfacţie sufletească nespusă se vedeau curgînd din 
ochii celor prezen}i când marele român Iancu Flondor a ter¬ 
minat cuvintele de binevenire îmbrătişândud pe Generalul Zadic 
şi zicându^i: „Daţi-mi voie să vă bineventez, aşa cum o fac doi 
fra{i iubitori, cari după o lungă şi dureroasă despărţire se întăU 
nesc spre a nu se mai despărţi. O fac deschizînd braţele mele 
şi stringîndu-vă la piept". 

La 28 Noemvrie 1918 marele Congres general bucovinean 
convocat de Consiliul National şi adunat în splendida sală sino* 
dală a reşedinţei mitropolitane din Cernăuţi a consfinţit în fine în 
cel mal solemn şi formal mod unirea necondiţionată a Buco¬ 
vinei cu patria mumă. Am avut cinstea să particip la această 
măreaţă adunare istorică, prin care s’au terminat actele de reîn¬ 
tregire pe vecie a neamului românesc, în calitate de vicepreşe¬ 
dinte al Consiliului Naţional. 

Rămâne acuma, 20 ani după Unire, ca o soartă binevoi¬ 
toare să perfecţioneze deplina unire sufletească a tuturor Româ¬ 
nilor reuniţi, după atâtea suferinţe, în România Mare, nu mai 
puţin ca să ne salveze de urgia vremurilor grele, în cari am ajuns. 

IMPRESII-DESPRE UNIRE 

dc preol NICOLAE VI.AD 
fost membra în Congresul General 


După 20 de ani de unire a tuturor Românilor să exprim şi 
să redau impresiile mele personale din acea zi memorabilă când 
s’a holărît unirea Bucovinei cu Pafria*Mumă e un moment foarte 
plăcut din viaţa unui român, care nutria un ideal moştenit din 
părinţi, moşi şi strămoşi. 

Multe momente de groază, de urgie, de primejdie şi de 
disperare am petrecut în anii războiului 1915—1918. 

Arestarea de Austro*Unguri, închisorile, bătăi, chinuri, a* 
meninţare cu executarea, evadare, fuga prin Carpa(i, pribegie, re* 
fugiu, foamea, murdăria, persecutare între bolşevici, până ce mo* 
bilizarea ca voluntar în Armata Română a pus capăt sbuciu* 
mului vieţii mele. 

După 4 ani de martiraj au început să se vadă zorile păcii, 
răsăritul soarelui dreptăţii — popoarele au ajuns la autodetermi* 
nare. In Ghişinău, unde am petrecut ultimul timp al anului 1918, 
aud că Bucovina .se declară pentru unire cu România. Aici sunt 
ales ca delegat şi reprezentant al Bucovinei de Nord la Consi* 
liul naţional din 28 Noemvrie 1918. Ca fiu de răzeş născut 
dintr’o familie de răzeşi români de dincolo de Prut m’am temut 
ca să nu se ciuntească Bucovina şi safe răzeşeşfi să nu cadă la 
cine ştie ce ţări; dară mulţumesc marelui nostru istoric şi 
bărbat de sfat D*lui Dr. Ion I. Nistor că susţinea cu dovezi 
istorice sdrobitoare şi prin situaţia geografică de fapt, prefenţiunile 
unirei întregii Bucovine în hotarele ei până la Nistru şi Colacin 
către România Mare. Parcă sburam din Chişinău spre Cernăuţi 
spre a asista la actul cel mare şi solemn al hotărîrii şi al votării. 

Ce zi plăcută şi de mare fericire a fost ziua de 28 Noemvrie 
1918 văzând şi simţind idealul naţional spre înfăptuire. Sublimă 
zi, cea mai mare sărbătoare dintre sărbători! După mulţi ani de 
urgie şi nesiguranţă m’am simţit ca nou născut, unit frate cu frate 
şi gândiam că şi ne vom iubi ca fraţi, ne vom sprijini ca fraţi, 
ne vom cultiva Patria şi vom lucra cu toţii pentru binele, feri* 

cirea şi înflorirea ei. 

/ ; 










PROCLAMAŢIUNEA 

DIN 9 NOEMVRIE 1918, CARE A ANUNŢAT SOSIREA 
ARMATEI ROMÂNE IN BUCOVINA 

de Generalul L ZADIK 

Comandant Diviziei 8*a 

Răspunzând la chemarea Comitetului National Bucovinean, 
Armata Română, din înaltul ordin al M. S. Regelui Ferdinand I 
al României, a păşit pe pământul Marelui Voevod Ştefan, pentru 
a ocroti via(a, avutul şi libertatea locuitorilor de ori şi ce neam 
şi credinţă, împotriva bandelor de criminali, cari au început opera 
lor de distrugere în frumoasa voastră fără. 

Trecând hotarul dus între noi de o soartă vitregă acum o 
sută şi mai bine de ani, hotar care n’a putut niciodată să ne 
despartă şi inimile, trupele române sosesc în mijlocul vostru, adu* 
cându*vă dragostea şi sprijinul lor, pentru libera înfăptuire a do* 
rinfelor născute din dreptul legitim al popoarelor, de a dispune 
de soarta lor. 

Stăpâniţi de aceste sentimente şi cu credinţă în sinceritatea 
cererii voastre de ajutor, invităm poporul bucovinean ca să nu 
se abată sub nici un motiv dela viata şi ocupafiunile sale normale. 

Subsemnatul garantează oricui locuitor libera exercitare a 
drepturilor sale civice şi face cunoscut în acelaş timp că se va 
reprima cu toată severitatea cuvenită orice încercare de desordine, 
acte de violentă sau nesupunere la ordonanţele date de noi. 

